
Cuvânt către cititor 


Revoluţia din Decembrie 1989 a fost un efect cauzat de 
modul in care a înțeles Partidul Comunist Român să guverneze 
tara în cei aproape 45 de ani de dominație. Au fost patru decenii 
în care teroarea şi frica au devenit o normalitate într-o ţară în care 
zi de zi se consumau nenumărate drame. 

Acum, după 22 de ani, constat cu surprindere că mass- 
media duce o puternică campanie de „cosmetizare” a perioadei 
comuniste, iar nostalgicii acelor vremuri sunt tot mai multi si mai 
vehementi. Acest trend ne-a dat un imbold suplimentar ca să 
introducem o nouă secțiune în cadrul revistei noastre, prin care 
dorim să contracarăm această campanie mediatică. 

În secțiunea Teroarea comunistă, prin studiile şi mărturiile 
care vor fi publicate, vom încerca să aducem in fata cititorului 
adevărul istoric, pentru că nu putem da uitării evenimentele care 
au afectat profund, într-o proporție covârşitoare, poporul român. 

Nu puteam omite în acest număr un moment important şi 
semnificativ pentru istoria ţării noastre, jubileul Casei Regale, 
aniversarea celor 90 de ani impliniti de Majestatea Sa Regele 
Mihai I al României. 

Nu sunt uitate secțiunile deja consacrate, studiile si 
recenziile din acest număr al revistei tratând temele deja 
cunoscute de cititorii noştri. 


Gino RADO 


Me STUDII 


Adevărul în halat alb e, uneori, pătat... 
Faptele petrecute în spitalele timişorene în Revoluţie 
nu sunt elucidate 


O comisie înfiinţată greu 

Cercetarea faptelor petrecute în spitalele timişorene în perioada 
mişcărilor revoluționare din 1989 a fost făcută de procurori, prin instituţia 
Procuraturii Militare, regăsită ulterior sub denumirea de Parchetul de pe 
lângă Tribunalele Militare din Timişoara, Bucureşti sau Cluj Napoca, 
precum şi de procurori ai Secţiei Militare a Parchetului de pe lângă Înalta 
Curte de Casaţie şi Justiţie. Unele aspecte au fost desluşite în cercetarea 
judecătorească realizată în cadrul proceselor începute în diferite localități 
din ţară. Cel mai cunoscut avea să fie Procesul de la Timişoara, finalizat 
(aşa cum a fost finalizat!) la Bucureşti. Multe aspecte au suscitat însă 
interesul presei (tipărită, radio sau televiziune), o presă descătuşată (între 
anumite limite!) după căderea şi executarea cuplului Nicolae şi Elena 
Ceauşescu. Curgea deja de un an Procesul de la Timişoara (a debutat în 
martie 1990), în mass-media apăreau încă numeroase controverse, dar 
dezbaterea se stingea, diseminând în public ideea că multe lucruri vor 
rămâne ascunse, iar zvonurile de odinioară căpătau soliditatea unor 
certitudini, deşi unele au fost infirmate oficial! În aceste condiţii, a fost 
înfiinţată Comisia de analiză a evenimentelor petrecute în spitalele 
timişorene în perioada 16-23 decembrie 1989. Constituirea ei s-a făcut la 
presiunile Asociaţiei „17 Decembrie” a Ränitilor şi Familiilor Îndoliate. A 
funcționat ca o comisie de etică şi disciplină, nefiind una care să se 
substituie unei asociaţii juridice. Cu toate acestea, avea să verifice persoane 
din rândul cadrelor medicale, acuzate de fapte grave, precum şi unele 
aspecte din activitatea desfăşurată în unitățile sanitare mari ale oraşului. 
Spre exemplu, membrii comisiei nu s-au limitat la a stabili conduita unor 
medici, asistente, infirmiere, brancardieri sau alt personal auxiliar implicat 
în actul medical, ci a verificat şi problema legalității furtului decedatilor de 
la morgă ori dacă au axistat cazuri de persoane ucise în spital. 

Activitatea acestei comisii nu a fost una uşoară. A avut de trecut 
obstacole mari, de la teama unor membri de a se reuni la amenințări sau 
chiar intimidäri fätige pentru cele mai active persoane din comisie. Rolul ei 
a fost contestat de unii, iar alții au refuzat, pur şi simplu, să se prezinte in 
fata ei, ba chiar şi să dea declaraţii... Totuşi, rezultatele au fost notabile, căci 
unele aspecte au fost clarificate. Unul dintre acestea este foarte important: 
niciun medic, cadru sanitar mediu ori alt membru al personalului angajat în 
spitale nu a ucis în mod intenționat vreo persoană în acea perioadă. S-au 
comis însă greşeli, inerente în condiţiile în care s-a lucrat, condiţii cu totul şi 
cu totul neobişnuite, cu avalanşe de morți şi răniți si cu intervenții 
permanente ale oamenilor din conducerea unităţilor sanitare, din Miliție, 
Securitate ori activişti de seamă ai Partidului Comunist Român. De 
asemenea, este evident că unele cadre din aparatul administrativ al 
sistemului medical ori medici şefi de clinică au colaborat fără reţinere cu 
reprezentanţii regimului comunist, făcând parte chiar din acest aparat 
represiv. Semnificativă apare, în acest context, organizarea activității de 
interogare a răniților chiar în Spitalul Judetean, acțiune ce nu putea avea loc 
fără contribuţia unor cadre de conducere. 


Justificări şi refuzuri 

Atitudinea ulterioară a acestor cadre va fi diferită. Rodica Novac, 
fost director al Direcţiei Sanitare Timiş, şi Ovidiu Golea, fost director al 
Spitalului Judeţean Timiş în acea perioadă fierbinte, vor accepta să apară în 
fata comisiei şi să dea lămuririle necesare. Sigur, vor căuta să se justifice, 
vor minimaliza unele gesturi ce îi defavorizau şi le vor potenta pe cele ce 
puteau să le aducă merite în noul regim. Conf. univ. dr. Petru Ignat, fost şef 
al Clinicii Chirurgie I din cadrul Spitalului Judeţean Timiş, va rămâne 
orgolios până la capăt şi va refuza orice contact cu comisia. Există o 
consemnare a acestor aspecte, una prin care se evidenţiază situația de fapt, 
indicând şi condiţiile dificile în care s-a lucrat, pentru lămurirea unor fapte 
din Clinica I Chirurgie a Spitalului Judeţean Timiş, condusă, la acea dată, de 
conf. univ. dr. Petru Ignat. Consemnăm din documentele comisiei: „Dr. 
Golea Ovidiu acceptă imediat, precizând că ar fi bine să fie anunţat cu o zi 
înainte. Este convenită această modalitate de anuntare. Dr. Ignat se 
interesează de natura comisiei şi răspunde că, în cazul în care va fi ocupat, 
va veni adjunctul său sau asistenta şefă. I se precizează că e solicitată 
DOAR prezenţa dânsului. După această precizare, dr. Ignat refuză să apară 

in fata comisiei, motivänd cä a dat o declaratie si cä nu are nimic altceva de 
spus”!. 

Procesul de la Timisoara va reține puţine dintre faptele petrecute în 
spitalele timişorene în timpul Revoluţiei. Acest demers juridic avea să fie 
axat pe judecarea persoanelor din aparatul de represiune. Acuzatia 
principală, aşa cum va fi ea formulată în rechizitoriu, va fi cea de 
complicitate la genocid, unii inculpati fiind aduşi în fata instanței pentru 
favorizare la genocid. Pentru un acuzat se va reţine şi fapta de delapidare, 
iar pentru altul infracțiunea de distrugere de înscrisuri. Când se va explica în 
ce constă genocidul, va fi reținut şi aspectul furtului morților, al trupurilor 
eroilor împuşcaţi în perioada 17-18 decembrie 1989 în Timişoara, în cadrul 
acțiunilor represive. Judecata se va axa pe acest episod şi pe identificarea 
condiţiilor în care a fost posibil, pentru a se demonstra vinovăția inculpatilor 
în raport cu acuzaţia de genocid, nefiind judecate în mod special persoanele 
ce au dus la îndeplinire ordinul de transportare a cadavrelor şi de incinerare 
la Crematoriul ,,Cenusa” din Bucureşti. Deşi se vorbeşte de „furtul” sau 
„sustragerea” trupurilor celor decedați, nu s-a stabilit niciodată dacă aceasta 
operațiune a fost ilegală. Va fi cuprinsă în cadrul general de ştergere a 
urmelor protestelor desfăşurate la Timişoara, însă nu va exista o decizie 
Juridică specifica în speță. 


Ofiţeri cărând cadavre 

Cadavrele au fost sustrase din morga aflată la Spitalul Judeţean 
Timişoara, deşi se aflau în custodia Institutului de Medicină Legală, 
Laboratorul Extern Timişoara. Or, la acţiunea de ridicare a trupurilor celor 
decedați nu a participat niciun angajat al Medicinei Legale! Operaţiunea s-a 
derulat, după cum rezultă din declaraţiile consemnate în instanță, cu 
sprijinul medicului Ovidiu Golea, la acea vreme directorul Spitalului 
Judeţean. Mai mult, acesta a avut o participare concretă la operaţiune, după 
cum reiese din rechizitoriu. Este redată declaraţia lui lon Corpodeanu, fost 
locotenent-colonel, adjunct al şefului Miliției Timiş: „Cu privire la 
operațiunea de ridicare a cadavrelor, declară: «Colonelul Ghircoiaş şi dr. 
Golea, care au fost prezenţi tot timpul, indicau care anume cadavre să fie 
duse la autodubă». Mai arată că operațiunea de încărcare a cadavrelor s-a 
făcut cu stingerea luminii de pe perimetru, dispoziție care va fi dată de 


colonelul Ghircoias””. 


' Procesul-verbal al Comisiei de analiză a evenimentelor petrecute în spitalele timigorene în 
perioada 16-23 decembrie 1989, datat 20 februarie 1992. 

? Procesul de la Timişoara, volumul I, ediţie îngrijită de Miodrag Milin, Asociaţia 
Memorialul Revoluţiei 16-22 Decembrie 1989 Timişoara, 2004, p. 18. 

Nicolae Ghircoias era, la acea vreme, şeful Institutului de Tehnică 
Criminalistică din cadrul Inspectoratului General al Miliției. Dispozitia de 
stingere a luminii a fost preluată de dr. Golea şi transmisă mai departe 
responsabililor cu întreţinerea din spital. Ghircoiaş va fi judecat şi 
condamnat, într-o primă fază, dar Ovidiu Golea nu va răspunde juridic, ci 
doar va fi prezent în fata Comisiei de analiză a evenimentelor. Sigur, nu va 
mai fi director de unitate sanitară, însă îşi va continua activitatea ca medic. 
Ba chiar va avea succes ulterior cu o clinică privată ce îi va purta numele. 

În faţa comisiei, dr. Golea va preciza, cu privire la scoaterea 
cadavrelor, că nu a înţeles de la început că acestea vor fi luate. Când a avut 
discuția cu Ghircoiaş, a crezut că acesta se interesează de soarta a doi tineri 
decedați într-un incident în apropierea spitalului, de fapt, în preajma 
Centrului de Sânge. Aceeaşi explicaţie e dată şi pentru faptul că s-a implicat 
în problema morților care nu erau ai Spitalului Judeţean, ci ai Medicinei 
Legale. La comisie a fost întrebat de dr. Marius Nicolcioiu direct dacă nu i 
s-a spus că au venit după cadavre. Dr. Golea a răspuns: „Nu. Mi-au cerut 
cheia. Când am ajuns la subsol, am deschis lacătul. Corpodeanu mi-a cerut 
cheile cu care am deschis. I le-am dat şi s-a dus la uşa dinspre curte a morgii 
şi a deschis-o. Corpodeanu a mormăit ceva de genul: «Sunt prea multe, 
trebuie să degajăm morga». A ieşit şi au apărut nişte militari, cu care s-a 
îndepărtat. Am revenit în morgă şi să mă uit ce face Ghircoias. Din subsol 
am mai apărut doi civili. Ghircoiaş se uita la morţii care erau. Toți erau 
desfäcuti la piept. Erau şi îmbrăcaţi, şi dezbräcati. Atunci Ghircoiaş m-a 
întrebat unde sunt morții spitalului. Si cu Stela (Gilovan, asistentă medicală, 
n. n.) am avut luni dimineață o asemenea discuţie — toți morții să fie 
separați. l-am arătat unde sunt. Când a venit Corpodeanu, era însoțit de doi 
sau trei. Era un pic nervos. Stăteam în sala spitalului. Am prins un moment 
si, când am văzut că vin aşa de multi, i-am cerut permisiunea să plec. Asta 
pentru că mi s-a părut ceva dubios. Mi-a spus: «Dumneata rămâi aici!». M- 
am sprijinit de o masă şi nu am mai ieşit. După ce criterii i-au selectat, nu 
ştiu”. 


Suspiciuni peste ani 

În sarcina lui Ion Corpodeanu procurorii vor reţine lapidar în 
rechizitoriu: „În noaptea de 18 spre 19 decembrie 1989, a coordonat şi a 
participat la sustragerea a 40 de cadavre de la morga Spitalului Judeţean 
Timiş. De unde apoi au fost transportate la Crematoriul Cenușa din 


? Din declaraţia dată in 20 aprilie 1992, in fata Comisiei de analiză a evenimentelor 
petrecute în spitalele timişorene în perioada 16-23 decembrie 1989, p. 10. 

Bucureşti”!. Retinem cifra de patruzeci de trupuri ridicate de forțele de 
ordine, deşi uneori s-a vorbit şi de 41 sau 42 de decedați aflaţi în lotul celor 
incinerati în Capitală. Problema nu este pe deplin lămurită, deoarece există 
mărturii cum că ar fi fost mai multe cadavre încărcate în izotermă. E posibil 
ca nu toate să fi ajuns la Bucureşti, ci doar un lot. Lucrătorii de la 
crematoriu vor face declaraţii la unison despre 40 de trupuri. În ziarul 
Timişoara doctorul Octavian Onisei va prezenta declaraţia pacientului 
Gheorghe Butunoi, care ar fi numărat de la geam mult mai multe „colete” 
cărate la maşină: „Am fost printre cei împuşcaţi în seara de duminică, 17 
XII 1989, si internat la Spitalul Judeţean, etajul III, secția Chirurgie I. În 
data de 18 XII, ora 1,30, având ferestrele salonului spre morgă, am observat 
un trailer frigorific, având ca semn distinctiv o stelutä albă pe capotä. Am 
distins în noapte silueta căpitanului Ciucă, supraveghind transportul în 
cearşafuri a 19 cadavre, după care «lucrătorii» au făcut o pauză pentru o 
țigară. În acel moment, simțind că sunt priviţi, au stins iluminatul exterior al 
spitalului. Transportul cadavrelor a fost reluat şi aproximativ la al 29-lea 
număr au fost trei copii morți transportaţi pe brațe, la al 35-lea cadavru a 
fost dusă o femeie tăiată longitudinal şi cusută. Au lăsat-o jos şi au căutat-o 
de inele şi cercei. Am numărat în continuare până la al 65-lea cadavru, după 
care nu am mai rezistat din cauza rănii de la picior şi m-am întors în pat, 
zgomotul maşinii frigorifice auzindu-l pret de aproape încă o oră”. Să fi 
fost duse aceste trupuri şi distruse (arse) în altă parte, la Slatina, spre 
exemplu, căci există mărturii cum că o astfel de operațiune ar fi avut loc şi 
în acest municipiu. 


Anchetarea răniților în spital 

Una dintre activitățile oripilante, dar deloc surprinzătoare, ci 
înscriindu-se în logica regimului comunist şi a Securităţii statului, a fost cea 
de anchetare a persoanelor rănite şi aflate în unităţile sanitare, în special în 
Spitalul Judeţean Timişoara. Este clar faptul că în 18 şi 19 decembrie 1989, 
în această mare unitate sanitară, care a preluat un procent de 80% dintre 
persoanele cu probleme în urma represiunii dure din acele zile, şi-au făcut 
apariția persoane oficiale, având ca scop anchetarea răniților, inclusiv a 
celor cu răni grave. Se ştie, de asemenea, cu certitudine, că anchetatorii au 
fost prezenţi şi la Spitalul Municipal, în clădirea ce poartă numele de 
Clinicile Noi. Am relatat în altă parte cum au reuşit cadrele medicale de aici 


* Procesul de la Timişoara, volumul I, ed. cit., p. 18. 
> Lucian-Vasile Szabo, Jurnalişti, eroi, teroriști, Editura Partoş şi Asociaţia Memorialul 
Revoluţiei 16-22 Decembrie 1989, Timişoara, 2009, p. 123. 

să-i pună pe bolnavi la adăpost, în aşa fel încât să nu se afle că au fost in 
rândurile protestatarilor”. 

Este evident că anchetarea răniților în spital este un episod dureros şi 
extrem de sensibil. Strict tehnic, atunci când este vorba de tulburări grave în 
viața unei comunități, reprezentanţii forțelor de ordine nu numai că au 
dreptul, dar au şi obligaţia de a le solicita celor implicați informații care să 
ducă la cunoaşterea situației de fapt, pentru a se putea lua măsurile necesare 
în vederea restabilirii ordinii. În orice stat democratic interogarea răniților se 
face chiar şi pe patul de spital, însă în condiţii care să nu pună în pericol 
viața sau sănătatea persoanei respective. România nu era însă în decembrie 
1989 un stat democratic, iar interogarea răniților a făcut parte dintr-o 
anchetă amplă, ca o parte a demersurilor pentru represiunea mişcării 
revoluționare ce se contura tot mai ferm. Scopul anchetatorilor nu era 
aflarea adevărului pentru protejarea răniților şi descoperirea vinovaţilor, a 
celor care au tras. Specific statelor totalitare, modul de lucru al indivizilor 
tintea către obținerea de informaţii care să-i incrimineze atât pe cei aflați pe 
patul de spital, pe cei aflați deja în morga unităţii sanitare, pe arestatii din 
arestul Miliției şi din penitenciar, precum şi alte persoane participante la 
mişcările de protest. Incriminarea urma să se facă în raport cu legislaţia 
statului comunist dictatorial, în viziunea căruia „ordinea” însemna reducerea 
la tăcere prin orice mijloace. Acestea sunt motivele pentru care, firesc, cei 
mai multi dintre cei anchetați au declarat că au ajuns întâmplător în centrul 
protestelor şi în bătaia armelor. In mare parte aceste sustineri sunt şi 
adevărate! Puţini şi-au asumat, pe patul de spital ori în camerele de arest, un 
rol activ în evenimente. A devenit însă evident că această participare activă, 
această prezență hotărâtă în stradă, a solidarizat mii şi apoi sute de mii de 
oameni la Timişoara, altfel nu ar mai fi fost, încă din 22 decembrie 1989, 
primul oraş eliberat de comunism! 

Anchetatorii, securişti, procurori sau milițieni, urmau deci să adune 
probe nu pentru pedepsirea celor care au tras, ci pentru a celor care s-au 
răsculat! În aceste ipostaze, sistemul sanitar a ajuns într-o culpă morală prin 
ceea ce s-a petrecut în Clinica I Chirurgie a Spitalului Judeţean Timiş. Nu 
interogatoriile în sine deranjează în aceste circumstanţe, ci modul cum au 
fost făcute. Există declaraţii care arată clar condiţiile de anchetare. Asistenta 
A. Mehringer, din clinica amintită, va preciza că pe secție au fost aduse doar 
persoanele rănite uşor, cele cu care se putea vorbi. Ea va susține că aceştia 
vor fi luați la interogatoriu cu aprobarea sefului clinicii, conf. univ. dr. Petru 


* Lucian- Vasile Szabo, Eroism si abjectie în halat alb, in Memorial 1989, Buletin ştiinţific 
şi de informare, nr. 1 (8)/2011. 

Ignat: „Toţi ränitii au fost comasati în aripa mare. Ränitii începuseră să fie 
interogati: nu era niciun cadru medical cu ei. Dr. Ignat a întrebat-o pe Kruk 
(acum este plecată în Germania) dacă bolnavii (răniții) pot fi transportați. 


Erau luaţi pe rând, indiferent de plagä. Cristun a fost tot timpul pe secţie”. 


„Au sărit pe mine imediat ce mi-am recăpătat cunoştinţa” 

La Spitalul Judeţean însă nu vor exista preocupări pentru protejarea 
persoanelor suferinde. Securiştii vor ajunge fata in fata cu răniții, chiar cu 
cei aflați in stare gravă. Revelatoare este declaraţia făcută de Dan Gavra, 
unul dintre revoluționarii luaţi la întrebări. Acestuia abia i se amputase un 
picior, când a fost prezentat în faţa securiştilor: „Numai că buldogii 
dictatorului au sărit pe mine imediat ce mi-am recăpătat cunoştinţa. M-au 
anchetat doi procurori, care s-au năpustit pe mine cu fel de fel de întrebări. 
De ce eram acolo, la Podul Decebal, când am fost împuşcat, din moment ce 
locuiam în cealaltă parte a orasului?... Unde voise să ajungă mulțimea in 
care mă găsisem daca nu am fi fost opriţi la pod?... Cine era conducătorul 
nostru?...” °. Dan Gavra va avea norocul de a fi transferat la Clinica de 
Ortopedie. Cu toate că era o unitate sanitară amplasată într-o clădire veche, 
aproape insalubră, şi unde suferințele erau enorme şi prin specificul 
activității de aici, răniții se vor simți mai bine. Lipseau medicamentele si 
materialele sanitare, rănile se infectaserä, în loc să se vindece, însă 
personalul le acorda cea mai mare atenţie. Şi nu mai erau anchetele: „Dar şi 
înainte de victorie la Ortopedie am fost tratați altfel decât la Spitalul 
Judeţean. Aici nu ne-a anchetat nimeni. Nu a intrat în salon niciun procuror 
sau securist, n-a fost anchetat prin cine ştie ce salon niciun rănit”. 

Această indistinctie şi confuzie procuror/securist va persista. Nu se 
va şti clar de la ce instituţie a statului au fost persoanele care au anchetat 
răniții. Cel mai probabil de la Securitate, căci procurorii au făcut tot 
posibilul să nu intre în astfel de situaţii. În zilele Revoluţiei, dar şi mult după 
aceea, s-a vorbit că agenţi ai Securităţii s-au ocupat de aceste interogatorii. 
Nici procurorii militari nu s-au străduit, ulterior, să facă lumină. Aspectul 
anchetării răniților este reținut în rechizitoriul întocmit pentru trimiterea în 
judecată a inculpatilor în Procesul de la Timişoara, atunci când vor fi 


7 Procesul-verbal al Comisiei de analiză a evenimentelor petrecute în spitalele timisorene în 
perioada 16-23 decembrie 1989, datat 10 iulie 1991. Cristun este numele unei asistente şefe 
de pe secţie, susținătoare a doctorului Petru Ignat. 

* Mărturia este consemnată în tulburătorul volum Candela împotriva timpului, realizat de 
Titus Suciu şi Vasile Bogdan, Editura „Memorialul Revoluţiei 1989”, Timişoara, 2011, pp. 
358-359. 

” Idem, p. 359. 

precizate faptele pentru colonelul Sima Traian, fost şef al Securităţii 
judeţului Timiş: „Recunoaşte, de asemenea, că s-a ocupat şi de organizarea 
cercetării manifestantilor reţinuţi şi a celor răniţi aflaţi în spitale”!”. De aici 
reiese că Securitatea s-ar fi ocupat de anchete. Nu a avut însă exclusivitate, 
căci interogatoriile aveau să fie conduse şi de ofiţeri de Miliție sau chiar de 
procurori. Oricum, procurorii nu au făcut o analiză separată şi temeinică a 
acestor aspecte. S-au axat pe acuzaţia de genocid, căreia i-au subsumat toate 
celelalte fapte. Şi aşa însă reiese comportamentul diferit al personalului 
medical. Cele mai multe cadre au acționat pentru salvarea de vieți şi punerea 
la adăpost a bolnavilor de presiunile oamenilor din aparatul de represiune. 
Au fost însă şi medici care au colaborat cu organele de ordine, cazul concret 
fiind Clinica I Chirurgie de la Spitalul Judeţean, unde au ajuns cele mai 
multe persoane cu probleme... 

Dan Gavra a fost prezent şi în fața Comisiei de analiză a 
evenimentelor petrecute în spitalele timişorene în perioada 16-23 decembrie 
1989, în 1991, unde a adus unele precizări importante cu referire la cele 
întâmplate. Trecuse doar un an şi jumătate de la mişcările de protest, iar 
suferințele erau încă proaspete în memorie. Rănitul va descrie manevrele 
făcute de personalul sanitar, permutări din care reiese mai degrabă un sprijin 
acordat anchetatorilor: 

„Dr. Nicoleioiu'': În 19 XII 1989 erati pe secție. Cum ati fost anunţat că vă 
caută procurorii? 

Gavra: M-au dus în altă cameră şi cei doi m-au întrebat despre câțiva 
manifestanți, despre unul cu barbă. La discuție a participat o doamnă 
(asistentă) care zâmbea rău. M-au ameninţat că mă bagă în puşcărie că am 
vândut ţara”!?. 

O anumită discuţie a existat şi în ceea ce priveşte locul în care s-au 
desfăşurat aceste interogatorii în spitale. La Clinicile Noi operațiunea a avut 
loc chiar în saloane, anchetatorii trecând de la un pat la altul. Mărtiriile sunt 
concordante, atât cea a doctorului Bârânyi Francisc!3, cat si a martorului 
Ioan Rusu’. E un mod diferit de acţiune faţă de Spitalul Judetean. E drept 


1 Procesul de la Timişoara, volumul I, ediţie îngrijită de Miodrag Milin, Asociaţia 
Memorialul Revoluţiei 16-22 Decembrie 1989 Timişoara, 2004, p. 15. 

1 Este vorba de dr. Marius Nicolcioiu, medicul care a funcţionat ca preşedinte al Comisiei 
de analiză a evenimentelor petrecute în spitalele timişorene în perioada 16-23 decembrie 
1989. 

!2 Declaraţie dată în fata Comisiei..., în 8 mai 1991. 

' Memorial 1989, Buletin ştiinţific si de informare, Memorialul Revoluţiei 16-22 
Decembrie 1989 Timişoara, nr. 2/2007, p. 56. 

'* Procesul de la Timişoara, volumul IX, ediţie îngrijită de Traian Orban şi Gino Rado, 
Memorialul Revoluţiei 16-22 Decembrie 1989 Timişoara, 2010, pp. 111-112. 

cä si persoanele sosite pentru interogatorii au avut o atitudine destul de 
retinutä la Clinicile Noi”. Sedarea bolnavilor si punerea anchetatorilor 
securişti în imposibilitatea de a afla mai multe date despre ei si despre alți 
participanţi la evenimentele revoluţionare este confirmată de dr. Vladimir 
Fluture, chiar în faţa Comisiei de analiză..., comisie din care făcea parte: „În 
timpul evenimentelor din decembrie 1989 unele clinici şi spitale au luat 
atitudine. La noi, trei sferturi dintre răniţi au fost sub morfinä”'°. La Spitalul 
Judeţean, în Clinica I Chirurgie, va fi amenajat un salon special pentru astfel 
de operaţiuni. Se va vorbi de saloanele 16 sau 17, dar până la urmă datele 
adunate vor concluziona că activitatea anchetatorilor s-a derulat în salonul 
19. Doctorul Octavian Onisei lucra în acea secție medicală, iar ulterior a 
furnizat multe informaţii prețioase cu privire la ceea ce s-a întâmplat aici în 
acele zile de foc şi groază. Multe dezvăluiri au fost făcute într-un serial din 
ziarul Timişoara. Era la începutul lunii februarie 1990, atunci când 
informațiile despre efectele represiunii se lăsau dezvăluite cu mare greutate. 
În chiar primul episod al serialului său de dezvăluiri, dr. Onisei va preciza 
că „apar şi primele informaţii despre anchetarea răniților în spital, cabinetul 
de lucru al anchetatorilor fiind stabilit în salonul 19”. 

Mai trebuie menționat faptul că anchetarea celor răniți s-a făcut cu 
ştiinţa şi acordul personalului cu funcții de conducere din sistemul sanitar. 
Acest aspect reiese clar din declaraţiile făcute în timpul Procesului de la 
Timişoara, fiind consemnat în documentele instanţei. Rodica Novac, 
director al Direcţiei Sanitare la acea vreme, va susține, aşa cum am arătat în 
altă parte, că i s-a confirmat de către doctorul Golea, director al Spitalului 
Judetean, că răniții sunt duşi la anchetă şi că există acordul şefilor de secții. 
Se precizează şi faptul că bolnavii sunt asistați de cadre sanitare medii'5. Se 
va dovedi însă că răniții nu au fost asistați în timpul interogatoriilor de 
niciun cadru medical, după cum rezultă şi din declarația lui Dan Gavra, citat 


'5 O prezentare a situaţiei a fost făcută in Lucian-Vasile Szabo, Eroism şi abjectie în halat 
alb, in Memorial 1989, Buletin ştiinţific şi de informare, Memorialul Revoluţiei 16-22 
Decembrie 1989 Timişoara, nr. 1 (8)/2011, p. 18. 

Ié Procesul-verbal al Comisiei de analiză a evenimentelor petrecute în spitalele timisorene 
în perioada 16-23 decembrie 1989, datat 13 noiembrie 1991. 

17 O analiză a informaţiilor există în Lucian-Vasile Szabo, Jurnalişti, eroi, teroriști, Editura 
Partoş şi Asociația Memorialul Revoluţiei 16-22 Decembrie 1989 Timisoara, 2009, pp. 
122-123. 

15 Procesul de la Timişoara, volumul IX, Memorialul Revoluţiei 16-22 Decembrie 1989 
Timişoara, 2010, p. 97. Amănunte există în Lucian-Vasile Szabo, Eroism si abjectie în 
halat alb, în Memorial 1989, Buletin ştiinţific şi de informare, Memorialul Revoluţiei 16- 
22 Decembrie 1989 Timisoara, nr. 1 (8)/2011, p. 18. 

mai sus, dar si din sustinerile unor cadre medicale. Au fost doar asistente 
care au stat la usä... 


Räniti selectati pentru interogatoriu 

Au fost medici care au avut o atitudine decisă şi in fata comisiei, dar 
şi în afara ei, când au constatat că mijloacele acesteia de dezvăluire a 
faptelor pentru opinia publică sunt limitate. Unul dintre aceşti medici este 
Octavian Onisei. Altul este medicul Ciprian Duţă. Acesta a spus ce avea de 
spus într-o declaraţie dată pentru Asociaţia „17 Decembrie”. De aici 
informațiile au ajuns în presă, deranjând multe persoane din lumea medicală 
timişoreană. A fost chemat în fata Comisiei de analiză... pentru a fi lämurite 
aceste aspecte. Aici, doctorul Duţă va reveni asupra unor aspecte legate de 
anchetarea răniților în Spitalul Judetean. Se arată cum s-a făcut trierea şi 
care e numărul de răniți interogati: „Ne-au cerut să spunem care au fost în 
stare gravă. Am trecut cam jumătate, mai multi chiar, în stare gravă, căci nu 
puteau fi anchetați. Au fost anchetați doar vreo 6 -7, cred”!”. Ulterior, se va 
dovedi că au fost anchetate persoanele cu răni mai uşoare şi că a fost alocat 
un spațiu pentru această operațiune, după cum precizează acelaşi medic: 
„Am dat câțiva în stare mai bună. Pe un tânăr l-am întrebat ce întrebări i-au 
pus. Tânărul mi-a spus că le-a spus că a fost la film şi, când a ieşit, au tras în 
el. Cei doi (anchetatorii, n.n.) s-au prezentat ca fiind de la Bucureşti şi au 
cerut o cameră pentru anchetă. Au cerut o listă cu toţi răniții şi starea lor””’. 

Doctorul Ciprian Duţă avea să mai menţioneze şi faptul că s-a făcut 
şi o adresă oficială cu privire la interogatoriile derulate în spital. Trebuie 
precizat faptul că această acțiune se derula la Clinica I Chirurgie, deci nu în 
cea condusă de conf. dr. Petru Ignat. Declaraţia este prezentă în documentul 
citat mai devreme: „Acel tânăr nu mi-a spus că ar fi fost ameninţat. A doua 
zi — 20 XII — s-a facut un material către Procuraturä, un protest pentru ceea 
ce s-a întâmplat în spital — anchetele”. Tot aici se va consemna şi faptul că 
„securiştii” (aşa sunt numite persoanele care au efectuat interogarea 
răniților, n.n.) au revenit în 19-20 XII, când au cerut lista personalului 
prezent la lucru în 17-18 XII. 


Relaţii dificile cu presa 

În anii 1991-1992, când a funcţionat Comisia de analiză a 
evenimentelor petrecute în spitalele timişorene în perioada 16-23 decembrie 
1989, am fost aproape de aceasta şi am relatat ca ziarist despre audierile 


'% Procesul-verbal al Comisiei de analiză a evenimentelor petrecute în spitalele timisorene 
în perioada 16-23 decembrie 1989, datat 13 noiembrie 1991. 
20 

Idem. 


19 


realizate. A fost relativ dificil de publicat cäte ceva, cäci se puneau limite. 
Intr-un ränd, mi s-a aprobat participarea la audieri, cu conditia sä nu dau 
nimic publicităţii! Unul dintre elementele pentru care am insistat de-a lungul 
timpului a fost de a clarifica împrejurările unor morți suspecte în spital. S-a 
afirmat, iar zvonurile erau în timpul Revoluţiei şi după extrem de puternice 
şi insistente, că au fost ucişi oameni în spitale. Patru-cinci cazuri revin 
periodic în atenție. La începutul anului 1991 am publicat în săptămânalul 
Acum, condus de Stelian Tănase, din Bucureşti un articol în care dezbăteam 
cazurile Dumitru Gârjoabă, Remus Täsalä, Gheorghe Cruceru sau 
Alexandru Grama. Interesant este faptul că Procuratura Militară Timişoara 
s-a sesizat şi a efectuat o cercetare asupra acestor morți suspecte. Romeo 
Bălan, un procuror onest, nu va afirma tranşant că oamenii aceştia nu au fost 
ucişi în Spitalul Judetean. Nici nu avea cum, căci se va pronunţa în funcție 
de datele consemnate în puţinele evidențe medicale salvate. Mai mult, nu 
există siguranţa că neidentificatii din scriptele Medicinei Legale sunt chiar 
decedatii cu nume şi prenume despre care se face vorbire şi ale căror trupuri 
au dispărut, fiind printre cele 40 sustrase de la morgă. 

Materialul se cheamă: „Referat privind persoanele decedate în 
Timişoara în timpul Revoluţiei din decembrie 1989, despre care se afirmă că 
ar fi fost împuşcate în Spitalul Judeţean Timiş”. Toate cazurile par clare în 
viziunea Procuraturii, deşi sunt reţinute şi confuziile, mai ales în cazul 
Gârjoabă. Când vine vorba de decedatul Remus Tăşală, al cărui trup a fost 
găsit în groapa comună din Cimitirul Eroilor din Timişoara, procurorul 
Romeo Bălan nu poate trece peste evidențe şi admite că a existat o rană 
suplimentară, ceea ce poate duce la ideea unei execuţii în spital: 
„Apartinätorii şi martorii Hüpl, Simionescu şi Lazăr Mihai declară că 
victima a mai prezentat un orificiu de glonţ în regiunea arcadei drepte, pe 
care nu l-a avut în momentul internării, de unde au dedus că Tăşală a fost 
împuşcat în Spitalul Judeţean. Aceştia au prezentat o fotografie de la 
înmormântare, unde se observă o leziune în regiunea arcadei drepte, fără 
însă a se putea preciza dacă leziunea este de împuşcare sau nu”?! 

Subiectul va fi reluat după mai bine de un an, cazurile de moarte 
suspectă fiind în mod deosebit în atenția Comisiei de analiză a 
evenimentelor petrecute în spitalele timişorene în perioada 16-23 decembrie 
1989. Iată ce relata dr. Marius Nicolcioiu: „Dar pe firul evenimentelor au 
apărut o serie de elemente. Cazul Tăşală: rănit în Piaţa 700; la Clinica de 
oftalmologie i se acordă primul ajutor şi este îndrumat la Spitalul Judeţean. 
Pleacă însoţit de şase prieteni. Este găsit după câteva zile împuşcat în cap”. 


” Raportul figurează printre documentele Comisiei de analiză... amintită mai sus. 

Sunt multe elemente neclare, unele nu vor putea fi limpezite probabil 
niciodată. În acelaşi loc, Comisia de analiză... sublinia următoarele aspecte: 
„În cazul Gârjoabă reținem că există o foaie de observaţie pe numele său. 
Foaie de observaţie nu se face decât pentru bolnavi (răniți) vii, nu pentru 
cadavre (...). Unii spun că Gârjoabă era în spital în data de 19 III, că şi el s-a 
uitat pe fereastră atunci când au fost ridicate cadavrele”. Or, printre acele 
cadavre se găsea şi al său, după cum rezultă din datele prezentate de 
procurori, aceasta fiind opinia care s-a şi impus ca oficială. 

De subliniat este şi o constatare a comisiei respective: aspectele 
consemnate despre ceea ce s-a întâmplat în unitatea spitalicească nu diferă 
în mod fundamental de cele relatate anterior în presă! 


Amenintäri pentru Comisia de analiză... 

Cercetarea faptelor petrecute în spitalele timişorene în perioada 
Revoluției din Decembrie 1989 a decurs cu dificultăți. Paradoxal, procurorii 
nu au întâmpinat o opoziție fätisä, intimidantă, nu au fost ţinta unor 
amenințări. Au fost mitinguri şi demonstraţii, au fost plângeri şi contestaţii, 
însă nu au fost amenințați că vor fi bătuţi, ucişi ori că membrilor lor de 
familie li se vor întâmpla diverse lucruri rele. Este însă evident că oamenii 
legii nu au putut ajunge la unele probe fundamentale, că li s-a ascuns 
adevărul prin toate metodele posibile. Unii au spus că nu cunosc faptele, că 
nu au fost acolo, că nu au auzit, că nu au văzut, că a fost întuneric sau 
gălăgie, că au uitat, că nu-şi dau seama. Alţii au minţit cu nerusinare, iar alții 
au manipulat prin omiterea unor aspecte. Nu a existat nicio metodă pentru a 
convinge oamenii din forțele de represiune să recunoască faptele, chiar când 
au fost puşi in fata unor probe evidente! 

În acelaşi timp, aveau să fie ameninţaţi jurnaliştii implicaţi în 
dezvăluirea crimelor odioase şi a faptelor tenebroase din spitalele 
timişorene. Arsenalul de metode a fost variat, de la ameninţări la corectii 
fizice şi decese în condiţii misterioase şi până la chemări în faţa procurorilor 
ori a instanțelor de judecată. Sunt metode clasice şi evidente de intimidare, 
unele dintre ele fiind aplicate şi pe martorii acuzării (răniţi, rude ale eroilor 
decedați, protestatari şi martori ai evenimentelor). Intimidările au fost puse 
în aplicare şi împotriva medicilor curajoşi care au format Comisia de analiză 
a faptelor petrecute în decembrie 1989 în unitățile sanitare. De mai multe 
ori, doctorul Marius Nicolcioiu, preşedintele acestui organism, a trebuit să 
facă faţă unor astfel de provocări. lată ce găsim consemnat într-un proces- 


” Procesul-verbal al Comisiei de analiză a evenimentelor petrecute în spitalele timisorene 
în perioada 16-23 decembrie 1989, datat 15 iunie 1992. 

verbal al comisiei: „Vineri, 12 aprilie 1991, dimineata, la ora 6,30, parcam 
masina in fata blocurilor de längä spital. Mai erau douä masini care parcau 
si doi indivizi care veneau spre blocuri. Cänd au ajuns In apropiere, s-au 
îndreptat foarte ferm spre mine. În momentul în care voiam să încui maşina, 
vine cu mâna stângă spre mine şi-mi cere să stăm de vorbă, iar celălalt se 
pune în spatele meu. Speriat, am intrat în maşină. În acest moment, au 
început să tipe două femei. După aceea au plecat. În timp ce se apropiau de 
maşină, spuneau: «Maşina albă, cu număr mic». Când au plecat, mi-au spus 
că nu-mi voi mai vedea maşina. Am pornit maşina ca s-o parchez în curtea 
spitalului. Între timp, indivizii ajunseseră la urgenţă şi vorbeau cu portarul. 
Îi interpelez ce doresc. Doreau să mă legitimeze, afirmând că sunt de la 
Poliţie. I-au luat brancardierii, dar le-au dat drumul fără să anunţe Politia””*. 
După cum vedem, indivizii acționau la vedere, fără prea multe 
menajamente, erau decişi şi doar strigătele unor femei aflate în preajmă le- 
au stăvilit atacul. Mai mult, totul se întâmpla la ora 6,30, deci destul de 
devreme, fapt care arată că doctorul Nicolcioiu a fost urmărit şi că i se 
cunoştea autoturismul. Din acelaşi proces-verbal mai aflăm şi alte 
amănunte: „Poliţia nu a vrut să primească plângerea mea, pe care a dus-o 
sora mea. De altfel, după ce s-a constituit această comisie am primit câteva 
telefoane anonime, în care am fost înjurat”. 

Şi alte persoane se vor plânge de intimidări. De data aceasta este 
vorba de probleme artificiale create la locul de muncă. Relatează doctorul 
Nicolae Mocanu, membru al comisiei: „Atât de murdar se procedează, încât 
noi nu ne putem desfăşura activitatea. Eu am fost implicat, fără nicio 
motivaţie, în două cazuri discutate în Colegiu”, doar pentru a fi hărțuit”. 
Presa, mai ales cea nouă, fondată după Revoluţie, a luat atitudine fata de 
aceste încercări de împiedicare a dezvăluirii adevărului despre cele petrecute 
în spitale, precum şi împotriva încercărilor de intimidare la care erau supuşi 
medicii din comisie. Vor mai fi şi alte metode. De oamenii incomozi se 
poate scăpa şi prin pensionare. La începutul anului 1992, atunci când 
Comisia de analiză... abia apucase să se organizeze şi să intre mai adânc în 
probleme, dr. Marius Nicolcioiu a primit o decizie de trecere în pensie. 
Tiberiu Bratu, directorul Spitalului Judeţean Timiş la acea dată, avea să 
declare: „Personal consider, în ceea ce îl priveşte pe dl dr. Nicolcioiu — 
repet, problema dânsului — că trebuie să rămână în spital, fiind în mod 


* Procesul-verbal al Comisiei de analiză a evenimentelor petrecute în spitalele timisorene 
în perioada 16-23 decembrie 1989, datat 17 aprilie 1991. 

* Este vorba de Colegiul Medicilor, organism care se ocupă de abaterile profesionale ale 
personalului medical. Paradoxal sau nu, Comisia de analiză a evenimentelor fusese 
instituită ca un organism specializat al Colegiului Medicilor... 

special preşedintele Comisiei pentru aflarea adevărului în ceea ce priveşte 
Revoluţia de la Timigoara”””. 

Mai târziu, atunci când unele aspecte vor începe să se lămurească, 
presiunile vor creşte constant. Doctorul Marius Nicolcioiu va reveni asupra 
intimidărilor, invocând şi o tentativă de atentat asupra sa: „În data de 12 
aprilie 1991 am fost agresat, apoi în octombrie era să fiu călcat de un 
camion”. În acelaşi loc, medicul va vorbi despre greutăţile întâmpinate de 
Comisia de analiză a evenimentelor petrecute în spitalele timişorene în 
perioada 16-23 decembrie 1989: „Iniţial nu am vrut să fac parte din această 
comisie, dar apoi am acceptat. La câteva zile după constituirea comisiei am 
fost invitat să mă plimb prin Europa. Am spus că am evitat să vin în sicriu 
de la Bucureşti, nu vreau să vin în sicriu de la Roma. Am spus de la început, 
din primele şedinţe, că nu va fi uşor şi cui îi e frică să se retragă. De 
asemenea, să se retragă cei care au fost informatori şi au colaborat cu 


Securitatea”7. 


Uneori, caracterul contează... 

Scopul inițial al întrunirii comisiei în 15 iunie 1992 era legat de 
nevoia de a analiza un articol apărut în ziarul Renaşterea bănățeană, 
publicat sub semnătura medicului Vasile Ivan. Acesta făcea parte din 
Clinica Chirurgie I a Spitalului Judeţean, condusă şi înainte, şi după 
Revoluție de controversatul conf. univ. dr. Petru Ignat. Controversat 
deoarece, aşa cum am văzut, a fost implicat în Revoluție de partea forțelor 
de represiune. Nu i se pot contesta meritele profesionale, ci caracterul. Nu 
poate fi acuzat că a ucis oameni ori că nu le-a acordat îngrijirile necesare. 
Implicarea lui apare în dispariția documentelor medicale, în preluarea unor 
sarcini de conducere, substituindu-se atât directorului spitalului, cât şi 
conducerii Direcției Sanitare. A ţinut legătura cu reprezentanţii regimului 
comunist, iar unele întruniri au avut loc chiar în cabinetul acestuia. Dr. Ivan, 
ca discipol al chirurgului Petru Ignat, el însuşi un profesionist de primă 
mână, nu a înţeles niciodată să facă deosebirea între medicul Petru Ignat şi 
omul cu deficienţe de caracter pus în slujba regimului dictatorial... 
Preşedintele Comisiei de analiză... va preciza cu această ocazie: „Scopul 
initial al acestei şedinţe — din această dată — era să dăm un răspuns 


? Timişoara, nr. 18 (425), 29 ianuarie 1992. 

°° Procesul-verbal al Comisiei de analiză a evenimentelor petrecute în spitalele timisorene 
în perioada 16-23 decembrie 1989, datat 15 iunie 1992. Referirea la întoarcerea în sicriu îşi 
are rostul ei, deoarece doctorul Marius Nicolcioiu a fost condamnat la moarte în regimul 
comunist. A fost reabilitat cu greu, iar acest om de mare caracter a reuşit să facă o frumoasă 
carieră ca medic. 

articolului dr. Ivan din Renaşterea bănățeană. Intre timp, au apärut 
probleme deosebite si trebuie sä discutäm in public, trebuie sä lärgim 
discuția. Să vină reprezentanţii presei şi fiecare să scrie cum a înţeles şi cum 
simte. Trebuie lămurite o serie de lucruri. În Spitalul Judeţean au fost, ca şi 
în altă unitate sau instituţie, partidul, Securitatea etc. În aceste condiţii, s-a 
colaborat cu organele respective”. 

Despre doctorul Vasile Ivan una dintre asistente va declara în faţa 
Comisiei de analiză a evenimentelor că joacă teatru şi disimulează. Într- 
adevăr, medicul respectiv avea un bun discurs şi unele gesturi ale sale 
puteau să pară grandilocvente. După 1992, se va implica şi în politică, însă 
fără prea mare succes. Retinem în continuare ataşamentul său fata de conf. 
univ. dr. Petru Ignat şi sprijinul acordat acestuia chiar şi atunci când s-a 
dovedit că a făcut parte din aparatul de represiune şi că în Clinica I 
Chirurgie au avut loc acte reprobabile, aici funcționând un adevărat 
comandament al represiunii. Nu au fost ucişi oameni în spital, deşi unele 
cazuri sunt dubioase, aşa cum am mai arătat. S-a colaborat intens pentru 
distrugerea dovezilor şi a urmelor represiunii, ceea ce înseamnă sprijin 
acordat la sustragerea cadavrelor eroilor incinerati şi la dispariția 
documentelor medicale. Dr. Ivan a refuzat inițial să se prezinte în faţa 
Comisiei de analiză..., considerând că este părtinitoare. A revenit asupra 
deciziei. Ba chiar a furnizat o declaraţie destul de întinsă. În prima parte a 
acesteia prezintă situația faptică din zilele Revoluţiei şi activitățile în care a 
fost implicat, cele chirurgicale, în primul rând. Subliniază atitudinea 
profesională a medicilor Petru Ignat sau Ovidiu Golea, arătând, fără să o 
spună direct, că aceştia şi-au făcut datoria cu prisosintä. Nimic despre 
persoanele străine de secţie care s-au perindat pe acolo, nimic despre 
colaborarea cu persoanele oficiale ale instituțiilor statului comunist la acea 
vreme. 

Finalul declaraţiei date de dr. Ivan este apoteotic, recurgând la 
manipulare prin stabilirea unei vinovätii colective, acuzând chiar membrii 
comisiei că sunt beneficiarii aceluiaşi sistem, căruia i se supune şi Petru 
Ignat, că nu există diferenţe, că toată lumea a colaborat cu regimul comunist 
şi că aşa era normal! Mai mult, se înțelege că medicii din Comisia de 
analiză... nici nu se ridică la performanţele profesionale ale fostului şef al 
Clinicii I Chirurgie şi că îi blochează promovarea din motive meschine, 
invidie şi răzbunare: „Domnilor ce analizati faptele petrecute în Revoluţie, 
aduceti-vä aminte că marea majoritate a dumneavoastră sunteţi cadre 
didactice, că marea majoritate a dumneavoastră ati fost secretari de 


27 Idem. 

organizații PCR, de comitete PCR şi ati fost promovati in diferite funcții 
universitare. Conferentiarului dr. P. Ignat, in temeiul nu ştiu cărei legi, în 
temeiul nu ştiu cărui fapt, îi tergiversati dosarul de promovare ca profesor, 
solicitându-i diverse acte de la Procuratura Militară, Procuratura Civilă şi 
Dumnezeu ştie de aici încolo ce acte îi veţi solicita la dosar. Acum vă întreb, 
domnilor, şi dumneavoastră ati depus astfel de acte la dosar?”%. 

Comisia de analiză a evenimentelor petrecute în spitalele timişorene 
în perioada 16-23 decembrie 1989 a încercat şi, în cea mai mare parte a 
activităţii sale, a şi reuşit să păstreze echilibrul cercetării. Cum am văzut, nu 
au lipsit acuzele de părtinire, în sensul că ar fi încercat să „demaşte” cu orice 
pret faptele unor medici, ba chiar că a încercat să le distrugă cariera. Pe de 
altă parte, au fost destule persoane care au susținut că această comisie a fost 
prea cuminte în concluziile formulate. Retinerile au fost impuse prin faptul 
că nu au fost găsite dovezi concrete pentru probarea unor acțiuni date inițial 
ca sigure, printre acestea figurând şi acuza că unii răniți au fost executaţi în 
Spitalul Judeţean. Neavând decât posibilități reduse de investigație, comisia 
a reuşit să elucideze destule aspecte, printre care figurează şi demonstrarea 
colaborării unor cadre de conducere din sistemul sanitar cu forțele de 
represiune, iar aceasta s-a făcut în ciuda faptului că medicii din comisie nu 
erau anchetatori specializaţi şi nici nu dispuneau de metodele specifice, 
chiar de constrângere, şi de instrumentele legale aflate la îndemâna 
procurorilor ori a unor ofițeri de la Judiciar. 


Lucian- Vasile SZABO 


*% Declaraţie aflată în documentele Comisiei de analiză a evenimentelor petrecute in 
spitalele timişorene în perioada 16-23 decembrie 1989. 

Ecoul Revoluţiei Române din 1989 şi reacţia statelor lumii 


Revoluția Română din Decembrie 1989 constituie o filă importantă 
din istoria naţională. După mai bine de 20 de ani, Revoluţia continuă să fie 
un subiect dezbătut şi controversat. Misterul ce învăluie acest subiect încă 
nu a fost înlăturat. Există un demers amplu al asociațiilor consacrate 
Revoluţiei în vederea elucidării adevărului, judecarii şi condamnării 
vinovaţilor pentru morții şi răniții din Revoluţie. In acest sens, este bine 
cunoscută activitatea intensă desfăşurată de Teodor Mărieş, preşedintele 
Asociaţiei „21 Decembrie 1989”, cu sediul la Bucureşti, în vederea 
soluționării Dosarelor Revoluţiei şi condamnării vinovaţilor de genocid 
asupra poporului român, care în 1989 credea în victorie şi în câştigarea 
libertăţii. Lozinca „Vrem Libertate!” a fost pe buzele acestor români, un tel 
ce a devenit realitate. Domnul Teodor Mărieş luptă pentru aflarea 
vinovaţilor de crimele Revoluţiei şi a susținut, de nenumărate ori, că se 
tergiversează găsirea adevărului privind Revoluţia. A acordat o importanță 
deosebită dosarelor Revoluţiei, iar prin toate acțiunile desfăşurate (inclusiv 
cunoscuta grevă a foamei) le-a dovedit revoluționarilor că îi pasă de soarta 
Revoluţiei, că doreşte aflarea adevărului. A dat dovadă de curaj şi 
solidaritate cu victimele represiunii din 1989. 

Teodor Mărieş îi reprezintă pe revoluționari, fiind participant la 
Revoluție. Datorită efortului său neîntrerupt, CEDO (Convenţia Europeană 
a Drepturilor Omului) a hotărât ca Parchetul de pe lângă Înalta Curte de 
Casaţie şi Justiție să comunice Asociaţiei „21 Decembrie 1989” toate 
dosarele Revoluţiei aflate în stadiul de cercetare la procurori. Curtea a 
explicitat în scris că noțiunea de informare amănunțită a părților este o 
obligaţie, aceasta însemnând inclusiv comunicarea de copii xerox după 
actele din dosar. Conform CEDO, crimele revoluţiei nu pot fi prescrise, 
întrucât anchetele au fost tergiversate şi autoritățile române nu au fost active 
în derularea investigaţiilor. Prin urmare, de numele lui Teodor Mărieş se 
leagă fapte concrete făcute în vederea elucidării adevărului. 

O întrebare continuă să existe: Cine a tras? 

Astăzi există păreri în rândurile opiniei publice care susțin că 
Revoluția nu a fost o acțiune conştientă a tuturor celor care au participat. 
Totuşi, conştient sau inconştient, au avut curajul să stea in fata forțelor de 
represiune, să scandeze lozinci anticeauşiste: „Jos Ceausescu!”, „Jos 
Tiranul!”, „Vrem Libertate!”, într-un moment în care Partidul Comunist era 
implementat în toate structurile statului. Astfel, au dat dovadă de eroism, 
curajul lor fiind demn de respect şi apreciere. Inconstienta este pusă probabil 

pe manipularea de grup, însă în mod sigur exista o mare parte din poporul 
aflat în luptă deschisă cu forțele represive, care ştia ce vrea. Poporul aflat pe 
străzi nu era străin de ce sistem înfruntă. 

Revoluţia este a tuturor românilor, schimbările au fost vizibile la 
nivelul tuturor categoriilor sociale: căderea unui regim dictatorial, 
instaurarea democrației, care a atras după sine câştigarea de drepturi şi 
libertăţi (egalitatea în faţa legii, dreptul la vot, dreptul la opinie), trecerea la 
pluralism politic, iar ca sistem economic s-a instaurat capitalismul (dreptul 
la proprietatea privată). Victoria Revoluţiei şi libertatea dobândită a produs 
o fericire nemărginită pentru români. 

Revoluţia are o importanță deosebită pentru România: mereu există 
discuţii, cărţi, articole publicate, emisiuni TV, lucrări de cercetare (lucrări de 
licenţă, disertatii la masterat, teze de doctorat etc.), manuale şcolare care 
tratează acest subiect. 

Revoluţia a suscitat un interes deosebit şi pe plan internaţional. În 
primele zile după căderea lui Ceauşescu au apărut în presa română articole 
din care reiese atitudinea unor state ale lumii fata de ce se petrecea în 
România. De exemplu, în ziarul „Luptătorul bănăţean” sunt prezentate 
câteva articole privind poziția URSS, precum şi a altor state față de 
înlăturarea regimului lui Ceauşescu, care denotă preocuparea statelor lumii 
pentru soarta României şi încercarea de a găsi soluții de reorganizare şi de 
acordare de sprijin poporului român. 


Mai jos voi încerca să prezint câteva reacţii ale unor state fata de 
situația existentă în România la acel moment. 


URSS 

Mihail Gorbaciov a încurajat şi susținut lupta dreaptă a poporului 
român. De asemenea, un purtător de cuvânt al Ministerului Afacerilor 
Externe al URSS a declarat referitor la evenimentele de la Bucureşti: „Nu ne 
îndoim că poporul român va da dovadă de înţelepciune, menţinând, în 
pofida evenimentelor dramatice, calmul şi stabilitatea necesară, că vor fi 
create condiţii pentru viata normală si vor fi create noi instituţii ale puterii în 
condiţii normale”. 


Bulgaria 


A fost încântată de ideea înlăturării lui Ceauşescu, punând chiar 
problema colaborării cu România, legării unei prietenii sincere (a afirmat 

Petar Mladenov)’. Bulgaria recunoaste oficial FSN ca singur reprezentant si 
exponent al vointei si intereselor poporului roman, a declarat ministrul 
Afacerilor de Externe al Bulgariei, Boiko Dimitrov’. 


Franta 

Partidul Comunist Francez si-a declarat solidaritatea deplinä cu 
poporul roman, care a luptat pentru libertate si democratie, si a chemat 
poporul francez sa participe la o campanie de solidaritate prin acordarea de 
ajutoare umanitare romänilor. Acesta a condamnat fostul regim dictatorial 
existent în România, care se face vinovat de moartea a mii de oameni”. 

În Franţa, la Paris, miniştrii de externe ai Pieței Comune au hotărât 
să acorde ajutor României, chiar reluarea cooperării cu România”. 
Preşedintele Comisiei C.E.E, Jacques Delors, a anunţat, printr-o declarație, 
că se doreşte ajutarea României în vederea modernizării economiei, dar în 
primul rând pentru satisfacerea necesităţilor cetățenilor. De asemenea, a 
afirmat că modernizarea economiei asigură şi succesul reformelor politice în 
România, al trecerii de la totalitarism la pluralism politic’. 


Vatican 

Papa Ioan Paul al II-lea a declarat referitor la evenimentele din 1989 
că „este un an extraordinar”, exprimându-și satisfacția pentru eliberarea 
tärilor din Europa de Est, însă a regretat violența la care a fost supus 
poporului roman’. 


Portugalia 

Presedintele Portugaliei, Mario Soares, a declarat ca ,,intreaga opinie 
publica respira cu usurare ca urmare a cäderii dictatorului Ceausescu si a 
clicii sale. Nimeni nu va schita niciun gest in favoarea lui. Ceausescu va 
avea destinul fatal al dictatorilor”. De asemenea, acesta a mai declarat ca 


! Ecouri la evenimentele din România, in „Luptătorul bănăţean”, nr. 2, 23 decembrie 1989, p. 4. 
> Ecouri internaţionale la evenimentele din România, în „Luptătorul bănăţean”, nr. 6, 27 
decembrie 1989, p. 4. 

? Ecouri internationale la evenimentele din România, în „Luptătorul bănăţean”, nr. 5, 26 
decembrie 1989, p. 4. 

* Ecouri la evenimentele din România, în „Luptătorul bănăţean”, nr. 2, 23 decembrie 1989, p. 4. 
5 Ecouri internaționale ale evenimentelor din România, în „Luptătorul bănăţean”, nr. 9, 30 
decembrie 1989, p. 4. 

ê Ecouri internaţionale la evenimentele din România, în „Luptătorul bănăţean”, nr. 5, 26 
decembrie 1989, p. 4. 

„libertatea, atât de des incätusatä, triumfă la Bucureşti si în întreaga 
Românie”. 


Japonia 

Partidul Comunist Japonez a salutat victoria poporului român, care, 
prin manifestații de protest în masă, a provocat căderea regimului 
Ceauşescu. De asemenea, a afirmat că evenimentele din România au 
demonstrat forţa mâniei poporului împotriva unui regim ce nu se bucura de 
sprijinul maselor, a cărui politică a contravenit flagrant democraţiei. Poporul 
a luptat pentru libertate şi democrație. Aceste afirmaţii au fost făcute prin 
intermediul unei declarații difuzate la Tokio, în numele preşedintelui 
Prezidiului C.C. al partidului, Tetzuzo Fuwa’. 

Guvernul nipon a condamnat reprimarea brutalä a demonstrantilor in 
România. Acţiunile regimului dictatorial, prin care se încerca înăbuşirea 
prin forță a voinţei poporului român, dornic de libertate şi democrație, au 
însemnat o sistematică încălcare a drepturilor fundamentale ale omului. In 
presa japoneză a fost apreciat curajul românilor care deşi au trăit ani 
indelungati de oprimare sub dictatura lui Ceauşescu, au păstrat dorința 
pentru reformă şi democratizare. Încercarea lui Ceauşescu de a-şi salva 
puterea s-a făcut prin sacrificarea unui număr mare de vieți omeneşti, 
folosindu-se forța. Energia poporului român merită respect, iar Ceauşescu 
este vinovat pentru sângele vărsat”. 


China 

Un purtător de cuvânt al M.A.E. chinez a declarat: „China nu s-a 
amestecat niciodată în afacerile interne ale României şi respectă opțiunea 
poporului român”, făcând referire la constituirea Consiliului Frontului 
Salvării Naționale". 


Polonia 

Guvernul polonez, prezidat de Tadeusz Mazowiecki, a dat expresie 
sentimentelor de profund regret fata de morţii din rândul cetăţenilor români 
din timpul Revoluţiei. Polonia, prin Consiliul de Miniştri, a anunţat că 


7 Ecouri la evenimentele din România, în „Luptătorul bănăţean”, nr. 2, 23 decembrie 1989, p. 4. 
5 Ecouri internationale la evenimentele din România, în „Luptătorul bănăţean”, nr. 3, 24 
decembrie 1989, p. 4. 

” Ecouri internationale la evenimentele din România, în „Luptătorul bănăţean”, nr. 5, 26 
decembrie 1989, p. 4. 

10 Telegrame externe, în „Luptătorul bănăţean”, nr. 6, 27 decembrie 1989, p. 4. 

doreste sä acorde sprijin militar Romäniei, persoanelor afectate de 
i 11 
evenimentele petrecute . 


RDG 

La Berlin, Comitetul de pregătire al Congresului Extraordinar al 
Uniunii Sindicatelor Libere Germane a donat suma de cinci milioane de 
mărci Comitetului de solidaritate cu poporul român, pentru a acorda sprijin 
şi ajutoare românilor aflaţi în suferință'?. Sub patronajul primarului Horst 
Jäger, din oraşul Gera din RDG, s-a constituit un comitet cetätenesc pentru 
sprijinirea locuitorilor Timisoarei.'? Opinia publică din RDG s-a oferit să 
acorde sprijin material şi moral României. Purtătorul de cuvânt al 
guvernului Wolfgang Meyer a declarat că recunoaşte Consiliul FSN, cu care 
va menţine contacte stränse'*. 


RFG 

Românii aflaţi în exil în întreaga Germanie Federală şi-au exprimat 
sprijinul fata de cele petrecute în România”. Preşedintele RFG, Richard 
von Weizsăcker, şi-a declarat satisfacția că anul 1989 marchează încheierea 
unei perioade complexe în evoluţia mondialä'°. 


Spania 
In Madrid a existat o campanie de solidaritate cu populația din 
România, ce avea deviza „Alături de poporul român”. Această acțiune este 


iniţiată de organizaţia spaniolă de binefacere „Caritas”. 


Danemarca 

Toate guvernele statelor nordice au recunoscut noul guvern al 
României. Guvernul Danemarcei a pus la dispoziţia Crucii Roşii daneze şi a 
organizațiilor „Ajutor popular” un fond de 11.000.000 de coroane în vederea 
ajutării populaţiei României. 


1! Alături de poporul român, în „Luptătorul bănăţean”, nr. 3, 24 decembrie 1989, p. 4. 

ie Telegrame externe, in „Luptätorul bänätean”, nr. 10, 31 decembrie 1989, p. 4. 

3 Alături de poporul român, în „Luptătorul bănăţean”, nr. 3, 24 decembrie 1989, p. 4. 

14 Ecouri internaţionale la evenimentele din România, în „Luptătorul bănăţean”, nr. 5, 26 
decembrie 1989, p. 4. 

15 Ecouri internaționale la evenimentele din România, în „Luptătorul bănăţean”, nr. 4, 25 
decembrie 1989, p. 4. 

16 Ecouri internationale la evenimentele din România, în „Luptătorul bănăţean”, nr. 5, 26 
decembrie 1989, p. 4. 

d, Telegrame externe, în „Luptătorul bănăţean”, nr. 10, 31 decembrie 1989, p. 4. 

Finlanda 

Guvernul finlandez si-a exprimat speranta cä situatia din Romänia va 
evolua pe o cale pasnicä dupä noile evenimente de cotiturä, conform 
declaratiei ministrului de externe al Finlandei, Pertti Aasio. Crucea Rosie 
din Finlanda a anuntat cä este pregätitä sä trimitä medicamente si alte 
ajutoare medicale. In Finlanda a fost creat fondul de ajutorare a victimelor 
represiunii din Romänia. 


Cehoslovacia 

Partidul Comunist din Cehoslovacia si-a exprimat convingerea cä 
poporul român şi comuniştii cinstiţi vor reuşi să găsească o cale de ieşire din 
situaţia tragică în care a ajuns ţara sub conducerea regimului dictatorial 
antipopular al lui Nicolae Ceauşescu, s-a subliniat în declarația preşedintelui 
Partidului Comunist din Cehoslovacia, Ladislav Adamec. Comuniştii 
cehoslovaci au sprijinit näzuinta oamenilor muncii români, îndreptată spre 
înnoirea bazelor umanitare şi democratice ale socialismului'”. Relevantä, 
pentru a se observa pärerea despre cäderea lui Ceausescu, este reproducerea 
fäcutä de Agentia Cehoslovacä C.T.K. a textului unui mesaj adresat de 
Slavomir Klaban, in numele Comitetului de pregätire a social-democratiei 
cehoslovace: „Social-democratia din Cehoslovacia condamnä cu fermitate 
represiunea barbară inițiată de regimul stalinist în România, salută 
doborârea sângerosului dictator şi urează poporului român multe succese pe 
calea spre societatea democraticä””". 


Italia 

Ministrul de externe al Italiei, Gianni de Michelis, a declarat: „Prin 
căderea regimului Ceauşescu este eliminată principala cauză a represiunii 
sângeroase din România, pregătindu-se, astfel, terenul pentru ca poporul 
român, deosebit de apropiat de noi, să-şi poată construi un viitor liber şi 
democratic... Va fi necesară solidaritatea altor tari cu o Românie ce şi-a 
redobândit libertăţile fundamentale. Italia va acţiona în această direcție şi va 
cere comunității occidentale să-şi asume răspunderea ce-i revine”. Acesta şi- 
a exprimat întreaga admirație pentru poporul român, care a luptat cu atât de 


'5 Ecouri internaționale ale evenimentelor din România, în „Luptătorul bănăţean”, nr. 9, 30 
decembrie 1989, p. 4. 

19 Ecouri la evenimentele din România, in „Luptătorul bănăţean”, nr. 2, 23 decembrie 1989, 
p- 4. 

” Ecouri internationale la evenimentele din România, în „Luptătorul bănăţean”, nr. 4, 25 
decembrie 1989, p. 4. 

mult curaj, si, totodatä, profundul regret pentru numeroasele victime 
înregi strate”. 

Mai multe personalitati ale vietii politice italiene (ministrul de externe, 
Gianni de Michelis, secretarul national al Partidului Democrat Crestin, Arnaldo 
Forlani, si Achille Occhetto, secretarul general al Partidului Comunist Italian) 
si-au exprimat satisfactia pentru libertatea recästigatä de cätre poporul roman, 
însă această satisfacție a fost umbrită de sângele vărsat de români pentru 
redobândirea acestei libertăți”. 


S.U.A. 

Preşedintele S.U.A., George Bush, a salutat răsturnarea de la putere a 
lui Ceauşescu si a anunțat că are în vedere ajutoare economice pentru România 
în cazul când tara va trece la democraţie. Bush a calificat schimbările din 
România drept „dramatice”. Anterior, într-o declaraţie scrisă, el i-a cerut 
fostului guvern al României să nu recurgă la represiuni brutale şi să pună capăt 
dictaturii lui Ceauşescu. 

Purtătorul de cuvânt al Casei Albe, Marin Fitzwater, a afirmat într-o 
declarație că Statele Unite ale Americii sunt alături de România şi că 
„împărtăşesc bucuria poporului român”. Casa Albă şi-a manifestat speranța 
într-o tranziție paşnică şi o evoluție spre democraţie în România, punând chiar 
problema stabilirii unor relații normale cu această tara şi oferirii de asistență 
economică, dacă România „va avansa pe calea reformelor democratice”. 


Olanda 

Guvernul olandez s-a „angajat să sprijine, împreună cu partenerii sai, 
procesul de schimbare din România, în toate domeniile posibile”, relevă un 
comunicat dat publicității la Haga. Tot în cadrul aceluiaşi comunicat s-a afirmat 
că prin căderea lui Ceauşescu şi a regimului său a luat sfârşit o dictatură 
sângeroasă. Guvernul olandez şi-a exprimat, totodată, „gândurile şi 
sentimentele de simpatie fata de toți cei care au suferit in România”. 

Primul-ministru al Olandei, Ruud Lubbers, a anunţat că guvernul țării 
sale a deblocat suma de 87 milioane florini (44 milioane de dolari) pentru 
ajutorarea țărilor din estul Europei în anul 1990. Până la acel moment, numai 
Polonia şi Ungaria primiseră acest ajutor financiar, dar după cum preciza 
premierul olandez, ajutorul urma să fie acordat şi altor state est-europene. 


” Ecouri la evenimentele din România, în „Luptătorul bănăţean”, nr. 2, 23 decembrie 1989, 
p- 4. 
* Ecouri internaționale la evenimentele din România, în „Luptătorul bănăţean”, nr. 3, 24 
decembrie 1989, p. 4. 

Jugoslavia 

Crucea Rosie din Iugoslavia a anunțat că oferă sprijin Crucii Roşii din 
România, ca urmare a evenimentelor dramatice intervenite pe pământul 
românesc”. Uniunea Sindicatelor din Iugoslavia şi-a exprimat, de asemenea, 
solidaritatea cu lupta plină de curaj a poporului român şi sprijină procesul de 
reînnoire democratică a societăţii româneşti. În rândurile clasei muncitoare a 
existat un sentiment de compasiune față de soarta românilor ce au devenit 
victime nevinovate”. 


Grecia 
Partidul Comunist din Grecia a salutat revoluţia poporului român, care a 
(25 Sri . . . 425 
avut puterea să răstoarne un regim dictatorial” . 


Marea Britanie 

Liderul Partidului Laburist din Marea Britanie, Neil Kinnock, a afirmat 
că detronarea lui Ceauşescu este cel mai frumos dar de Crăciun pentru poporul 
român şi un triumf pentru libertate. El a afirmat: „Nimeni, însă, nu trebuie să 
uite de sacrificiile poporului român, nici de forţele teribile care au curmat atâtea 
vieți. Pentru început, trebuie ca tot ce s-a aflat în mâinile tiranului să fie pus 
imediat la dispoziţia poporului român”. Premierul britanic Margaret Thatcher 
a elogiat curajul extraordinar al poporului român, declarând că întreg poporul 
britanic urmăreşte cu compasiune şi admiraţie evenimentele tragice, dar pline 
de eroism ale românilor”. 


Islanda 

Ministrul Afacerilor Externe, Jön Baldvin Hannibalsson, şi-a 
exprimat satisfacția în legătură cu faptul că România a luat calea 
democraţiei”. 


3 Ecouri la evenimentele din România, în „Luptătorul bănăţean”, nr. 2, 23 decembrie 1989, 
p. 4. 

“ Ecouri internaționale ale evenimentelor din România, în „Luptătorul bănăţean”, nr. 9, 30 
decembrie 1989, p. 4. 

2 Telegrame externe, in „Luptätorul bänätean”, nr. 8, 29 decembrie 1989, p. 4. 

°° Ecouri internationale la evenimentele din România, în „Luptătorul bănăţean”, nr. 3, 24 

Telegrame externe, în „Luptătorul bănăţean”, nr. 8, 29 decembrie 1989, p. 4. 

Austria 

Cancelarul federal al Austriei, Franz Vranitzky, a felicitat, într-o 
declaraţie, poporul român, subliniind că, în sfârşit, poarta libertăţii i-a fost 
deschisă şi României. A declarat că un regim brutal a căzut, fiind astfel 
create condiţii pentru o dezvoltare paşnică şi democratică. A mai precizat că 
pentru întreaga Europă, prin căderea regimului brutal din România, ziua de 
22 Decembrie 1989 va fi zi istorică. Vicecancelarul Josef Riegler şi-a 
exprimat regretul că poporul român trebuie să plătească pentru acest act un 
pret atât de mare. El a cerut tuturor forțelor democratice să ajute 


reconstrucţia din România”. 


Ungaria 

În legătură cu cele petrecute în România, preşedintele interimar al 
Republicii Ungare, Mátyás Szűrös, a declarat că Ungaria salută 
evenimentele din România şi că sunt solidari cu poporul român. A ţinut să 
adauge că în România a existat o dictatură despotică, ce i-a pricinuit mari 
suferinţe populației. 


Elveţia 

Existau informaţii ce se vehiculau în presa elvețiană, că familia 
Ceauşescu avea bani în bănci din Ziirich, nu se ştia suma exactă: 400 de 
milioane de dolari sau, după unele surse, 10 milioane de dolari. Se pare că 
aceste fonduri urmau a fi blocate. Întreg articolul este pus sub semnul 
întrebării: Să fie oare adevărat? Din acest titlu reiese că aceste ştiri nu erau 
confirmate de autorităţile elveţiene. 


Suedia 

„Prăbuşirea regimului Ceauşescu este o veste minunată. 
Evenimentele din ultimele zile au demonstrat cum o mişcare populară poate 
răsturna un regim, oricât de brutal ar fi el”, a afirmat primul-ministru al 
Suediei, Ingvar Carlsson. Toate partidele politice suedeze au salutat căderea 
dictatorului român, a precizat agenţia France-Presse”. Guvernul suedez a 
hotărât să aloce 20 de milioane de coroane, reprezentând un ajutor acordat 
României în medicamente şi alimente. 


* Ecouri internaționale la evenimentele din România, în „Luptătorul bănăţean”, nr. 3, 24 
decembrie 1989, p. 4. 
30 Ecouri internaționale la evenimentele din România, în „Luptătorul bănăţean”, nr. 3, 24 
decembrie 1989, p. 4. 

Norvegia 
Guvernul Norvegiei a recunoscut ca singur reprezentant legitim al 
României Consiliul Frontului de Salvare Nationalä°'. 


Canada 

Datorită căderii regimului dictatorial, Canada a reluat relațiile 
diplomatice cu România, anunț făcut prin ambasadorul canadian de la 
Bucureşti. 


Argentina 
Recunoaşte noul guvern de la Bucureşti, exprimându-și sprijinul fata 
de transformările politice din România. 


Columbia 
Guvernul Columbiei a declarat că recunoaşte Consiliul FSN”. 


Turcia 

Guvernul Turciei şi-a exprimat satisfacția în legătură cu răsturnarea 
regimului Ceausescu. Printr-o declarație, purtătorul de cuvânt al 
Ministerului de Externe al Turciei a afirmat, privind Revoluţia Română: 
„evenimentul cel mai fericit din istoria poporului român prieten”. 


Tunisia 

Această ţară şi-a exprimat dorința ca poporul român să triumfe în 
lupta pe care o duce pentru lichidarea consecinţelor regimului de dictatură 
înlăturat. În declaraţia dată de Ministerul de Externe tunisian se mai 
specifică faptul că poporul duce o luptă „în mod paşnic şi democratic” 
pentru înlăturarea rämäsitelor comuniste. 


Uruguay 
Partidul Comunist din Uruguay a condamnat brutalitätile criminale 
ale regimului Ceauşescu, menţionând că socialismul înseamnă „democraţie, 


libertate, respectarea drepturilor omului şi ale cetăţenilor”. 


3l Ecouri internationale la evenimentele din România, în „Luptătorul bănăţean”, nr. 4, 25 
decembrie 1989, p. 4. 

22 Telegrame externe, în „Luptătorul bănăţean”, nr. 7, 28 decembrie 1989, p. 4. 

* Ecouri internationale la evenimentele din România, în „Luptătorul bănățean”, nr. 3, 24 
decembrie 1989, p. 4. 


35 


Cuba 

Fidel Castro, presedintele Consiliului de Stat si al Consiliului de 
Miniştri, a autorizat trimiterea urgentă a unui ajutor constând în 22 de tone 
de medicamente, instrumente medicale şi alimente pentru România. 


Israel 
Guvernul israelian urma să trimită ajutoare materiale României. 


Irak 

Colectivul de socialişti români de la Fabrica de ciment Sinjar-Irak si- 
a exprimat admiraţia pentru evenimentele din România, mai ales față de 
curajul românilor, afirmând despre aceştia: „bravi oameni, care au luptat şi 
s-au jertfit pentru dreptate”. Afirmau cu tărie că pe acei eroi nu îi vor uita 
niciodată şi că îi vor trece, împreună cu poporul român, în Cartea de aur a 
eroilor neamului românesc — un gând curat, plin de respect şi sincer fata de 
eroii Revoluţiei”. 


Mai toate statele lumii au privit cu entuziasm căderea regimului 
dictatorial din România, multe dintre ele au acordat sprijin şi ajutoare 
umanitare României. De asemenea, Crucea Roşie din ţările respective s-a 
mobilizat să acorde ajutor de urgenţă țării noastre. Instaurarea unui regim 
democratic în România a deschis noi căi de colaborare cu statele lumii, noi 
perspective de reorganizare internă în vederea dezvoltării României din 
toate punctele de vedere. Bucuria căderii tiraniei nu a fost doar a României, 
ci a întregii lumii. 


Cristina TUDOR 


* Ecouri internaționale la evenimentele din România, în „Luptătorul bănăţean”, nr. 4, 25 
decembrie 1989, p. 4. 

VA OPINH SI ATITUDINI 


Casa Regală a României, sustinätoarea statului de drept 


România a cunoscut o perioadă de mare înflorire şi dezvoltare în 
timpul Regalitätii. Monarhia constituțională a adus consolidarea statului 
român, libertate, democraţie şi aşezarea României între statele civilizate ale 
lumii. 

Vom încerca în această prezentare, fără a avea pretenția că vom 
putea epuiza acest subiect deosebit de vast, o privire asupra activităţii Casei 
Regale a României în timpul desfăşurării revoltei din Decembrie 1989, dar 
şi după ce națiunea română şi-a recästigat dreptul de a se alătura celorlalte 
națiuni libere din Europa. 

Pentru început se impune o scurtă prezentare a istoriei Casei Regale 
a României. Se impune să dăm un răspuns la întrebarea de ce a fost nevoie 
de un principe străin pentru ca Principatele Române, după Unirea realizată 
de Alexandru loan Cuza, primul domnitor al celor două tari greu încercate 
de istorie, să poată merge mai departe, unite într-un stat national şi liber. 

Încă înainte de dubla alegere a lui Alexandru Ioan Cuza se creează in 
cele două Principate, Tara Românească şi Moldova, un front unionist. La 
Iaşi, în februarie 1857, unioniştii se constituie în „Comitetul Electoral al 
Unirii” şi adoptă un program de acţiune. Unul din punctele acestui program, 
punctul 4, stipulează următoarele: ereditatea şefului statului, ales din una din 
familiile suverane ale Europei, dar cu înlăturarea acelora din statele vecine 
lowe) 4 

In Muntenia, la 15 martie 1857, in ziarul „Concordia” membrii 
Comitetelor Unirii publică dorinţele exprimate de bucureşteni la o adunare 
unionistă. Unul din puncte se referă la viitorul şef al statului. „Prinţ străin cu 
moştenirea tronului, ales dintr-o dinastie domnitoare d-ale Europei, ai cărui 


' Stelian Neagoe, Istoria unirii românilor, Editura Ştiinţifică şi Enciclopedică, Bucuresti, 
1986, p. 341. 

moştenitori născuţi în tara am dori să fie crescuţi în religia ţării”, cereau 
bucureştenii la adunarea unionistă din 18577. 

Fostul domnitor al Moldovei, Grigore Alexandru Ghica (1849- 
1856), îi scria în mai 1857 un memoriu ministrului de externe francez, 
contele Walewski. În acest lung memoriu, fostul domnitor moldovean îşi 
exprimă dorinţa ca cele două Principate să fie unite, pentru că locuitorii lor 
sunt frați de acelaşi sânge şi de aceeaşi origine”. 

Fostul şef al statului moldovean îi mărturiseşte oficialului francez 
greşelile pe care le-a făcut în cei 7 ani de domnie, dar îi arată şi cauzele 
pentru care a săvârşit aceste nedreptäti şi nelegiuiri. „Însă cum era să nu fac, 
când eram în înrudire si în amicitie cu toţi boierii? Cum era să nu pun 
ministru pe vărul meu; logofăt mare pe cuscrul meu; postelnic pe fiul meu; 
preşedintele divanului pe cumnatul meu; ispravnici pe nepoți şi pe amici, 
privighetori şi politai pe oamenii acestora?”* 

Unirea Principatelor Române se realizează prin actul de la 24 
ianuarie 1859, Alexandru loan Cuza este ales domnitor si în Tara 
Românească, după ce în 5 ianuarie a fost ales domnitor al Moldovei, 
devenind primul domnitor ales al Principatelor Române Unite. Până în 
februarie 1866 avea să domnească Alexandru loan Cuza. Manifestările 
autoritare ale lui Cuza au adus nemulțumiri din partea partidelor vremii, 
împotriva sa constituindu-se ceea ce s-a numit Monstruoasa Coaliţie. Din 
cauza orientărilor politice diferite apărute între Cuza şi politicienii acelor 
vremuri, în 11 februarie 1866 domnitorul Unirii a fost obligat să abdice şi să 
părăsească Principatele. 

După abdicarea lui Cuza, clasa politică şi-a îndreptat atenția spre 

dinastiile domnitoare din Europa pentru a aduce pe tronul Principatelor un 
principe din rândul acestora. 
Carol I soseşte în Principate la puţin timp după abdicarea lui Cuza şi aduce, 
odată cu primii săi paşi pe glia sacră a naţiunii române, leacul cu care spera 
să poată vindeca poporul de aici de gena dezbinării, gena moştenită de la 
strămoşii daci. 

Întemeietor al Dinastiei Române, Carol I a fost un vlăstar al 
Zollernilor, fiu al principelui prusac Karl Anton de Hohenzollern- 
Sigmaringen şi al prinţesei Josephine Friederike Luise de Baden. 

Odată instalat domnitor al Principatelor Române, având adeziunea 
poporului, care în urma unui plebiscit s-a pronunţat pentru aducerea sa cu un 
număr de 685.966 voturi pentru şi doar 224 împotrivă, noul şef al statului, 


* Ibidem, p. 351. 
* Ibidem, p. 363. 
* Idem. 

Carol I, a inceput munca pentru clädirea unei noi patrii, emitänd in acest 
sens o proclamatie cätre poporul romän, proclamatie ce cuprindea viitoarele 
sale intentii. Credinta in Dumnezeu si in valorile nationale, iubire, fericire si 
unitate sunt principiile ce reprezintă fundamentul Casei Regale a României, 
încă de la întemeierea sa. 

La puţin timp după ce noul domn luase în mâinile sale cârma 
fragilului stat român, Dimitrie Sturdza rostea în Senat următoarele cuvinte: 
„Prin preluarea conducerii, Carol I a salvat România de la războiul civil şi a 
ajutat-o să nu cadă în prăpastia pe marginea căreia se afla aproape fără 
speranta!”.° 

La 1 iulie 1866, Principele Carol I promulgä Constitutia, legea 
fundamentala pentru consolidarea statului de drept, iar pe 10 mai 1877 
Principele semneazä actul prin care se consfinteste Independenta Romäniei, 
statul romän avänd pänä atunci statut de autonomie sub suzeranitate 
otomană. La 10/22 mai 1881 Carol I este încoronat Rege al României, 
Romänia devenind, cu incepere de la aceastä datä, Monarhie constitutionalä 
(Regat). 

Aläturi de sotia sa, regina poetä Carmen Sylva, Regele Carol I avea 
să consolideze trainic statul român, lăsând urmaşilor premisele întregirii lui. 

După ce Carol I părăseşte cele pământeşti, în 1914, succesorul său, 
Fedinand I, duce mai departe opera de consolidare şi întregire a statului 
român, lăsat moştenire de unchiul său, Regele Carol I. Fiul lui Leopold, 
fratele lui Carol I, Regele Ferdinand I, om de onoare şi caracter, s-a 
conformat cu bucurie şi constiinciozitate obligaţiei ce i s-a impus, aceasta 
chiar şi cu riscul ca, sub rigoarea îndeplinirii ei, să i se frângă inima.° 

Având lângă el, drept soție, un nobil vlăstar al Casei Regale 
Britanice, Marie Alexandra Victoria din Casa de Saxa-Coburg şi Gotha, dar 
şi o clasă politică dornică de a lăsa ceva urmaşilor, Ferdinand I este Regele 
care a întregit România în anul 1918, după încheierea primei conflagrații 
mondiale. 

Regele Ferdinand I, Întregitorul, si Regina Maria au fost încoronați 
ca şefi ai noului stat national unitar român în Biserica Încoronării din Alba- 
Iulia, în data de 15 octombrie 1922, această încoronare făcându-se de însuşi 
Miron Cristea, Mitropolitul Primat al Regatului Unit al României. 

După Unire, Regele Ferdinand I şi Regina Maria au urmărit să 
asigure noului stat climatul de linişte, pentru ca oamenii politici din Regat să 
poată desăvârşi consolidarea sa. Astfel că Regele Ferdinand I a căutat să-şi 


5 Paul Lindenberg, Regele Carol I al României, Editura Humanitas, Bucureşti, 2003, p. 76. 
$ Eugen Wolbe, Ferdinand I, Întemeietorul României, Editura Humanitas, Bucureşti, 2008, 
p. 22. 

facä o pärere clarä despre bolsevism si a declarat in noiembrie 1919: 
„Gäsesc cä mijlocul preventiv cel mai bun impotriva bolsevismului constä 
intr-o reformä agrarä infäptuitä cu generozitate. La noi in Romänia, aceastä 
reformä deja se realizeazä; si pot sä spun linistit cä, in parte, ea este meritul 
meu. Sunt convins cä in statele agrare bolsevismul nu poate sä aparä decät 
ca o maladie de scurtă durată. Leacurile cele mai bune împotriva ei sunt 
împărţirea pământului şi asigurarea posibilităţii de a munci”. 

În timpul domniei celor doi suverani statul de drept a fost consolidat 
prin ratificarea, în 29 martie 1923, a unei noi Constituţii, act fundamental 
care să corespundă noului stat întregit. 

Până în vara anului 1940 avea să dureze România Întregită după 
Primul Război Mondial. În timpul domniei Regelui Carol al II-lea, România 
pierde o serie întreagă de teritorii în dauna unor puteri cu regimuri totalitare. 
Dictatura Regelui Carol al II-lea se instituie şi în România în anul 1938, ţara 
noastră căzând pradă absolutismului unui monarh care se abate de la 
principiile democraţiei pe baza cărora a fost fondată Casa Regală a 
României. 

Carol al II-lea avea să renunțe la tronul României în 1925, 
succesorul Regelui Ferdinand I, după moartea acestuia în 1927, devenind 
nepotul său, Mihai I, care, datorită faptului că avea vârsta de 6 ani, a domnit 
timp de aproape 3 ani sub o regență. Carol al II-lea revine pe tronul 
României în iunie 1930 şi timp de 10 ani domnia sa va sta sub semnul unui 
grup de influență implicat în numeroase acte de corupție. 

În 1940 Regele Carol al II-lea abdică în favoarea fiului său, Mihai, 
principele moştenitor al coroanei Regatului României, care până în anul 
1947 va avea de înfruntat numeroase piedici în apărarea democraţiei şi a 
ordinii de drept din Regatul său. 

Cu sprijinul oamenilor politici grupaţi în jurul Tronului, mizând pe 
ajutorul statelor cu democraţii avansate, dar şi pe sprijinul divin, Mihai I, în 
calitate de şef al statului român şi de comandant suprem al armatei, 
comandă întoarcerea armelor împotriva ocupantului german prin 
Proclamația către tara rostită la radio în seara de 23 august 1944. După ce 
dictatura lui lon Antonescu a fost înlăturată, dictatorul fiind arestat, urmările 
acțiunilor lui nu au rămas fără ecou pe frontul de est. Armatele sovietice nu 
s-au purtat deloc cavalereşte cu noua armată aliată, trupele româneşti care se 
aflau în contact imediat cu trupele armatei roşii au fost tratate ca prizoniere.* 


7 Ibidem, pp. 249-250. 
5 Mircea Ciobanu, Convorbiri cu Regele Mihai I al României, Editura Humanitas, 
Bucuresti, 1997, p. 33. 

Slaba reactie a statelor aliate preocupate, poate, mai mult sä 
ocroteascä puterea sovieticä aflatä de aceeasi parte a baricadei cu ele, dar cu 
alte intentii la finalul celei de-a doua conflagratii mondiale, a adus Regatul 
Romäniei in fata invaziei armatei sovietice, armatä care, desi a sävärsit 
numeroase abuzuri împotriva unei tari aliate, acestea nu au atras intervenţia 
celorlalte puteri din tabăra Naţiunilor Unite. 

Acţiunea conspirativă a sovieticilor asupra Regatului României a 
început imediat după ce ocupanţii roşii au instalat, în 6 martie 1945, un 
guvern care să le sprijine politica de ocupaţie, guvernul Groza. Guvernului 
de ocupație, Regele i-a răspuns printr-o grevă, refuzând colaborarea cu 
acesta. Ezitările unor politicieni, dar şi indiferența vesticilor pentru soarta 
statului român, au dus, odată cu abdicarea forțată a Regelui Mihai I, la 
desființarea instituției statale, teritoriul României fiind inclus pentru multi 
ani în întinsul Imperiu al Sovietelor. 

Membrii Casei Regale a României au fost exilați şi forțați să trăiască 
departe de locurile în care strămoşii lor au reuşit să ridice o naţiune. 

România Regală a continuat să existe în exil, ea a rămas mai departe 
grupată în jurul Regelui. Pentru românii prigoniti de regimul totalitar 
comunist, precum şi pentru toți românii care au simțit nevoia de o 
reprezentare oficială între străini, a fost creat Comitetul Naţional Român, un 
guvern al României Regale în exil.” Comitetul a fost constituit pe baze 
democratice şi a avut acordul generalului Rădescu, exilat de ocupaţia 
sovietica.'° 

Micile neintelegeri din interiorul Comitetului nu au umbrit actiunile 
sale, guvernul din exil arătând lumii libere drama prin care trecea România 
ocupată de armata imperiului de la răsărit. 

În acest timp, în ţară prigoana celor care mai credeau că pot rezista 
luptând pentru menţinerea statului de drept era în toi. Au urmat, în rândul 
elitelor Regatului României, arestări făcute de securitate, poliția politică 
organizată după modelul serviciilor secrete din timpul Rusiei medievale. 
Securitatea avea să distrugă întreaga clasă politică formată în spiritul statului 
de drept, având de suferit întreaga populație aflată în tara ocupată. 

Revoltele împotriva noului regim au culminat cu anul 1989, atunci 
când, având favorabil şi contextul internațional, România şi-a putut croi un 
destin nou, un destin care să poată reînnoda firul rupt al istoriei patriei odată 
cu abdicarea forțată a Regelui Mihai I. 


° Ibidem, p. 235. 
10 Ibidem, p. 246. 

În 30 ianuarie 1989 Regele Mihai a adresat o scrisoare Naţiunilor 
Unite, Comisiei Drepturilor Omului din Geneva. În scrisoare, suveranul de 
drept al României, Regele Mihai I, pledează în numele poporului român şi 
roagă Comisia Naţiunilor Unite pentru Drepturile Omului să intervină în 
favoarea României. Suveranul român aduce la cunoştinţa Comisiei faptul că 
drepturile omului sunt încălcate prea ades şi în prea multe state şi este un act 
justitiar ca aceste încălcări să fie combätute energic.!! Regele României cere 
Comisiei să acorde prioritate în lucrările ei celor 23.000.000 de oameni 
obligaţi să-l aplaude pe cel care-i înfometează, îi umileşte, le distruge 
oraşele şi satele.!? 

La sfârşitul lunii noiembrie 1989, Regele Mihai se adresează 
preşedinţilor celor două mari puteri ale lumii, George Bush şi Mihail 
Gorbaciov, îndemnându-i să nu uite nefericitul popor român în discuțiile pe 
care le vor avea în curând. "? 

Izbucnirea revoltei de la Timişoara, revoltă îndreptată împotriva 
terorismului practicat de reprezentanții regimului socialist, îl determină pe 
Regele Mihai I să se alăture în 19 decembrie, îngrijorat de cruzimea celor ce 
s-au petrecut cu două zile în urmă, din exil, cu gândul şi sufletul, alături de 
românii revoltați. Regele îndeamnă românii să manifesteze paşnic, fiindcă, 
prin însăşi sălbăticia represiunii, autoritățile au arătat teamă în fata 
poporului." 

Luärile de cuvânt vor fi continuate de Regele Mihai şi în seara de 21 
decembrie, dată în care Bucureştiul s-a solidarizat cu vestul României 
pentru îndepărtarea socialismului. Apelul Regelui este transmis, 
concomitent, la Radio Europa Liberă, Vocea Americii, B.B.C. si de ziariştii 
intruniti la Ferney-Voltaire (Franța). În apelul transmis la posturile de radio 
care în timpul R.S.R. dădeau speranţe tuturor românilor, Regele cere armatei 
române să răstoarne regimul impostorului Ceauşescu şi al familiei sale, 
precum şi să elimine securitatea." De asemenea, cheamă muncitorii la grevă 
generală pe tot cuprinsul țării, apelează la diplomații români din străinătate 
să participe la răsturnarea regimului, le cere generalilor şi persoanelor opuse 
regimului să constituie un guvern de tranziţie care să readucă democraţia şi 
să organizeze alegeri libere.!€ 


l Liviu Vălenaş, Regele Mihai printre noi, Editura Ars Longa, Iasi, 1999, p. 259. 
12 

Idem. 
'5 Liviu Valenas, Regele Mihai printre noi, Editura Ars Longa, laşi, 1999, p. 260. 
14 Ibidem, p. 261. 
5 Ibidem, p. 262. 
16 Idem. 

Dupä ce cuplul de dictatori päräseste puterea, in data de 22 
decembrie 1989, trupele fidele regimului socialist încearcă să se salveze 
atacând poporul, care se bucura de victoria obținută, în stradă. Atacurile 
teroriştilor asupra poporului, atacuri ce au avut loc în seara de 22 şi în 
noaptea de 23 decembrie, nu l-au lăsat indiferent pe Regele Mihai I. 
Suveranul român face un apel către întreaga lume creştină, cerând marilor 
puteri să intervină împotriva gărzii pretoriene a lui Ceauşescu, compusă din 
trupe militare de elită siriene şi libiene, care sprijină securiştii rămaşi fideli 
lui Ceauşescu." 

După lichidarea liderilor care au reprezentat vechiul regim, Regele 
Mihai I a adresat românilor, în a doua zi de Crăciun, un mesaj pentru 
restabilirea păcii civile, a păcii din inimile lor.'* Atasat ţării, fidel devizei 
Casei Regale a României, „Nihil sine Deo”, Regele suveran şi-a exprimat 
dorinţa de a contribui cu toată puterea sa la restabilirea păcii în tara si la 
refacerea ei." 

În ianuarie 1990, Principesa Margareta päseste pentru prima dată in 
România şi găseşte urmele regimului socialist, umbra cenuşie a anilor de 
totalitarism abätuti peste tara. Pentru a ajuta România eliberată din lagărul 
sovietic, Principesa Margareta a pus bazele unei fundaţii, fiind sprijinită şi 
de tatăl său, Regele Mihai I. 

Cu toate intenţiile bune venite din partea Regelui, de a ajuta 
România să renască după căderea comunismului, noua putere instalată după 
22 Decembrie nu va dori o reconciliere cu istoria şi o abandonare a vechilor 
mentalități comuniste, dovedind prin aceasta absolut acelaşi scenariu pus la 
punct de sovietici în anii 1944-1947. 

În anul 1990, la un an după ce dictatura a căzut, Regele Mihai I a 
revenit în Patria Sa. Trupele regimului neocomunist aveau însă să-l 
expulzeze din nou pe Rege din România, invocând ilegalitatea vizitei. 
Expulzarea i-a trezit dezgust Regelui şi i-a amintit de cei care l-au obligat să 
abdice în 1947, amenintandu-l cu execuţia a 1000 de studenţi luaţi ostatici. 

Guvernul Roman, în timpul căruia Regele a fost din nou expulzat din 
țară, avea să cadă după mineriada din septembrie 1991. În fruntea 
executivului român este numit un tehnocrat, Theodor Stolojan. Theodor 
Stolojan va conduce un guvern interimar cu misiunea de a pregăti alegerile 
generale din 1992. 

Prima primire a Regelui Mihai I va avea loc în România după 1989 
cu ocazia Sărbătorilor Pascale din anul 1992. La invitaţia Înalt Preasfintiei 


V Liviu Välenas, op. cit., p. 263. 
'5 Ibidem, p. 263. 
9 Idem. 

Sale Pimen, Arhiepiscopul Sucevei si Rädäutilor, in Romänia sosesc 
Majestätile Regale, Regina Ana si Regele Mihai I, Altetele Regale, 
Principesa Elena si fiul acesteia, Principele Nicolae. Familia Regalä a 
României este întâmpinată cu mult entuziasm de către popor, reacția 
oamenilor luându-l prin surprindere pe Rege şi dându-i speranțele unui 
viitor mai bun pentru România. Doar 3 zile de Paşte a durat vizita Familiei 
Regale în România. Cea mai puternică impresie păstrată de Rege în urma 
acestei vizite a avut loc odată cu depunerea unei coroane de flori la 
Bucureşti în Piaţa Romană, locul unde au fost împuşcaţi tinerii români în 
Decembrie 1989, unde Regele a văzut în depărtare o femeie care nu s-a 
apropiat prea mult de Familia Regală, a făcut semn cu mâna şi a strigat: 
„Oameni buni, veniţi acasă!”.% 

Casa Regală a României a fost prezentă pentru a-i ajuta pe românii 
aflaţi în suferință şi în timpul catastrofelor naturale din anul 1995. În timpul 
inundațiilor din acel an Casa Regală s-a implicat atât în sprijinirea morală, 
cât şi materială a celor ce s-au aflat în suferință.” 

După alegerile din noiembrie 1996 Regele Mihai I a reuşit să ajungă 
de mai multe ori în România. Tara îi părea neschimbată în comparație cu 
ceea ce cunoştea el din timpul când România era un stat consolidat puternic, 
oamenii din aceste timpuri au foarte multe probleme, probleme care le aduc 
o tristeţe generală.” 

În anul 1997, în timpul guvernării CDR, autorităţile române fac un 
gest simbolic şi reconfirmă calitatea de cetăţean al României pentru 
Majestatea Sa Regele Mihai I. După abdicarea forțată, Regelui i-a fost 
retrasă cetăţenia română de către comunişti, aceştia neavând niciodată în 
vedere faptul că prin naştere Regele Mihai I va rămâne român, în ciuda 
gesturilor lor nefireşti. 

În anul 1997, Regele Mihai I a întreprins un turneu diplomatic 
pentru a convinge o serie de tari ale NATO că locul României este în 
Alianța Nord-Atlantica încă din primul val de noi aderări. Desi în tara era o 
situație nefirească, iar conflictele pentru putere dintre politicieni întârziau 
reformele şi intrarea țării pe un fagas normal, Regele nu a încetat să spere ca 
România va fi admisă în NATO încă din primul val. 

România nu este admisă în NATO la summit-ul de la Madrid 
datorită instabilității politice din tara, aici existând în acel an 1997 încă 
multe lucruri de bază nerezolvate. Privatizarea încă stagna pe atunci în 
România, un alt lucru nerezolvat până la acea dată fiind legat de proprietatea 


% Mircea Ciobanu, Convorbiri cu Regele Mihai I, Editura Humanitas, Bucureşti, p. 426. 
*! Fond arhivă de presă Memorialul Revoluţiei, „Ziua”, 25.10.2006, Regele Mihai la 85 de ani. 

privatä, oamenii erau foarte nemultumiti, deoarece nu li s-a restituit ceea ce 
fusese confiscat de stat. 

Intr-un interviu dat säptämänalului „Lumea liberä” din New York in 
1998 si preluat de cotidianul „Ziua”, Regele face referire si la fostul general 
al DIE, Ion Mihai Pacepa. Pacepa a päräsit blocul sovietic in vara anului 
1978 si a cerut azil politic in SUA. Regimul din Romänia a primit o loviturä 
puternicä in urma dezertärii sale, aceasta aträgänd pentru Pacepa douä 
condamnäri la moarte in contumacie din partea regimului condus de Nicolae 
Ceauşescu. Fostul general Pacepa este considerat de Rege un om serios şi 
cinstit. Regele consideră că Pacepa a lucrat în locuri urâte, dar şi-a dat 
seama de putreziciunea sistemului, iar prin plecarea sa a făcut mult bine 
țării. Odată cu refugiul său în S.U.A., Ion Mihai Pacepa a reuşit să 
influențeze decisiv opinia americanilor, în sensul de a nu-i mai acorda 
sprijin lui Ceauşescu, susține Regele în interviul din „Lumea liberă”. În anul 
1997, pe când România dorea să adere la NATO în urma summit-ului de la 
Madrid, Pacepa contiua să menţină asupra lui condamnarea la moarte dată 
de regimul ceauşist. O piedică în calea aderării României la Alianţa Nord- 
Atlantică, refuzul puterii de la Bucureşti de a-l reabilita pe Pacepa a 
reprezentat un punct foarte slab pentru tara în cursa aderării la NATO, 
subliniază Regele Mihai I în interviul din „Lumea liberă”. 

Întâlnirea Regelui cu partizanii români care au luptat în munţi 
împotriva comunismului a avut loc abia în 1997. În acel an Regele Mihai I a 
trăit momentul cu o emoție specială, a intrat în casele luptătorilor 
anticomunisti cu bucurie şi emoție.” 

Nici pământul Basarabiei nu a fost uitat de Casa Regală a României 
după căderea regimului comunist. În anul 2006 Regele a păşit pe pământul 
Basarabiei pentru prima dată după 65 de ani. Suveranul român a fost însoțit 
de Principele Radu al României, vizita fiind prilejuitä de inaugurarea 
cimitirului Țiganca în județul Cahul, unde sunt înhumați 1020 de ostaşi 
români căzuţi pe frontul de est, în iunie 1941. Regele Mihai I a purtat 
discuţii cu mai multi oameni (civili) şi chiar ofiţeri ai Armatei Române.” 

Aniversarea celor 10 ani de la victoria Revoluţiei române a adus 
Familia Regală a României şi la Timişoara. Suveranul român şi Regina Ana 
au fost prezenți în Decembrie 1999 şi la Memorialul Revoluţiei din 
Timişoara, Traian Orban, preşedintele asociaţiei, prezentând Familiei 
Regale Memorialul. La plecare, suveranii români Regele Mihai I şi Regina 


= Fond arhivă de presă Memorialul Revoluţiei Timişoara, „Ziua”, 25.10.2006, Regele la 85 
de ani. 
** Idem. 

Ana au semnat în Cartea de Onoare a Memorialului Revoluţiei din 
Timişoara. 

În concluzie, se constată faptul că nici în timpul exilului Casa Regală 
a României nu a ezitat, nicio clipă, să menţină speranța românilor în vremuri 
mai bune pentru ei. În timpul Revoluţiei din Decembrie 1989, Regele Mihai 
I a fost cu gândul şi sufletul alături de românii revoltați şi a încurajat 
permanent demonstrațiile lor pentru libertate. După victoria Revoluţiei, Casa 
Regală a României s-a implicat în nenumărate rânduri în activități de 
susținere a românilor aflaţi în nevoi. Aderarea României la NATO, precum 
şi acceptarea României în Uniunea Europeană se datorează, în mare măsură, 
Casei Regale a României. Prin toate acţiunile sale, prin ajutorul oferit ţării, 
atât în timpul exilului forțat din România, dar mai ales după victoria 
Revoluției din Decembrie 1989, Casa Regală a României a contribuit 
decisiv la reclădirea statului de drept in România si la integrarea ţării în 
rândul statelor civilizate ale lumii. 


Cornel-Florin SERACIN 

Penitenciar ’89* 


Cele mai multe victime ale scänteii Revolutiei din Decembrie 1989 
din România sunt în oraşul Timişoara. Vorbim de categoria luptătorilor 
arestaţi, cei care s-au distins în primele zile ale mişcărilor de stradă. Cei mai 
multi dintre aceşti protestatari s-au postat în fata parohiei reformate a 
pastorului László Tökes, în Piaţa Maria, unde s-au remarcat prin initiative, 
apoi în zonele determinante pentru evoluția manifestaţiilor împotriva 
schimbării lui Ceauşescu şi a dictaturii sale. 

„Comunismul s-a născut pe Neva şi a murit pe Bega”, conform unui 
slogan. Bumerangul trebuia să ajungă la capătul hărţii comunismului. În 
acest sens, rolul hotărâtor l-au avut ei, cei circa 450 de luptători reținuți din 
Timişoara (vezi mai jos: Evoluţia eliberării certificatelor de revoluţionar la 
nivel național, din date oficiale, sursă Marius Mioc; Portalul Revoluţiei), 
dintre care foarte multi aveau deja experienţa interogatoriilor Miliției si 
Securităţii, multi fiind prinşi la graniță sau cu acte pentru a pleca dincolo, 
ori cu neamuri „afară”. Ceea ce nu dădea bine în actul de cetățean al 
Republicii Socialiste România, ultima ţară cu regim comunist, unde 
tovarăşii trebuiau să fie uniformi, supuşi — formal — regulilor de masă 
„tovărăşeşti”, cu îndatoriri de progres muncitoresc, muncă voluntară 
(forţată) pentru depăşirea planurilor de producţie destinată exportului şi 
ținerea sub control a celor ce reprezentau un pericol de conspirație 
capitalistă. La această teroare s-a adăugat rețeta epuizării prin înfometare şi 
frig, folosită pentru achitarea datoriilor externe ale României. 

Printre tinerii care s-au săturat de viata anilor ’80, de-aici, este şi 
Cullmann Gerhard — luptător arestat în timpul Revoluţiei din Decembrie 
1989 de la Timişoara, fost muncitor la ELBA, emigrat în Germania, la 
Stuttgart. 

- G. Cullmann: Numele meu este Cullmann Gerhard, sunt näscut in 24 mai 
1958, la Fäget, in timpul Revolutiei am lucrat la ELBA Timisoara. Pentru 
mine şi pentru Burghelea si pentru Oprea au început muncitorii de la 
Electrobanat să înceteze lucrul, au cerut eliberarea noastră. Arestat am fost 
pe 16, seara, am plecat din timpul serviciului de la Electrobanat la biserică, 
la László Tökes, pe-acolo au început protestele, toți manifestantii de-acolo — 
erau 100 sau 200 de persoane — am plecat, peste drum de biserica asta 
(Biserica Reformată, n.n.) era o alimentară (în Piaţa Maria, n.n.), nu mai 
ştiu cum se cheamă, o început lumea să arunce cu sticle către poliţiştii 


* Interviu realizat de domnul Traian Orban 

(milițieni, n.n.) de-acolo, atunci oamenii au început s-arunce cu sticle dupa 
ei, în final am plecat spre Catedrală, de la Catedrală spre Complex, prin 
centru, era opt seara, nouă seara, nu mai tin minte. De-acolo am plecat in 
Complexul Studenţesc, pe-aici, unde era... între Casa Modex şi am luat-o 
către Complexul Studenţesc, am ajuns acolo ca să luăm şi studenţii cu noi, 
în final am plecat spre centru, la Operă, de la Operă către gară, de la gară am 
vrut să ridicăm tot oraşul în picioare. În momentul ăla eram mai puţini. În 
final, am plecat spre Gheorghe Lazăr, unde era Fabrica de Lapte pe vremuri 
ŞI „6 Martie” pe cealaltă parte, ne-au blocat nişte camioane de armată, erau 
paşnici, ne-au lăsat să trecem în stânga, către Gheorghe Lazar; de pe 
Gheorghe Lazăr am reuşit să mergem către Strada Timiş, în zona Dacia şi, 
când să mergem către Torontalului, Aradului — c-aşa doream noi, să ridicăm 
toate cartierele, toată lumea să iasă în stradă — în final, pe Strada Timiş, 
unde era pe vremuri Dacia Service, ne-au blocat, din nou, şi-atunci au 
început să fie agresivi. Am luat-o la fugă... era Armata. În final, am luat-o la 
fugă înapoi, deci chiar la ieşirea de pe Torontalului, acolo ne-au blocat. Am 
fugit către Dacia, de-acolo am zis: hai să mergem către linia de tramvai, 
cred că se cheamă Bogdăneştilor sau Cetăţii e aia... şi-acolo ne-au blocat, 
eram înconjurați din toate părțile, erau cu camioane din armată. Ne-au luat, 
ne-au urcat în camioane, au mai dat ture în noaptea aia... în maşini nu ne-au 
lovit, au mai făcut ture cu noi pe la biserica aia din Mehala, in ,,700” au mai 
adunat şi, în final, ne-au dus la fosta Securitate... Pe partea dreaptă. Sunt 
două intrări. Una era Poliția (Militia, n.n.), una era Securitatea. Pe noi ne-au 
băgat la Securitate în curte, am urcat pe nişte scări acolo, fiecare am intrat 
printre poliţişti sau securişti, fiecare dădea în stânga, dreapta. Cu pumnii, cu 
piciorul, cu ce apuca. În final, ne-o dus în curte, ne-or pus în genunchi, cu 
mâinile pe cap şi cu capul jos pe pământ să stăm. În curtea Securităţii. Deci 
nu a Poliţiei. Au venit mai multe... Nu era autobuz. Era camion cred că de 
Armată. Cu prelată. În final, ne-o pus în curte, acolo. Pe cine recunosc — îl 
ştiam de la meciul de fotbal, de la echipa „Progresul” — era căpitanul Bucur, 
pe vremea aia. El dădea ordine să ne lovească cu nişte... aveau ca şi nişte 
cozi de lemn de la lopeti. Si, care mai îndrăznea să ridice capul, îl mai lovea 
şi la cap. Am luat una, două pe spate, nu pot să zic că m-au bătut... zic eu, 
erau 30-40 la ora aia. Era deja noaptea pe la ora 3.00. Ne-or ținut până 
dimineaţă, in jur de ora 5.00... După aia ne-or băgat într-o încăpere — tot 
vreau să merg odată să văd — ne-or băgat într-o încăpere aşa mică, într-o 
camaruta, arest sau nu ştiu ce-i acolo, un gemulet atâta de mic, de-am crezut 
că murim, că nu mai primim aer. În final, au început să vină să ne ia numele, 
naționalitate, eşti membru de partid, eşti neamt, eşti român, ce eşti — toate 
chestiile astea — pentru a ne duce în puşcărie. Dimineaţă, pe la ora 5.00, 6.00 

— zic eu — , ne-au dus la Popa Sapca, eu am fost împreună cu vreo 128 de 
persoane... Deci eu am intrat, in prima fazä eu n-am stiut cä ceilalti doi de la 
ELBA sunt, si ei, arestati. Eu eram singurul de la ELBA intr-o celulä. A 
trecut o zi, două, frică nu mi-era, şi-acuma pot să zic că mi se puteau 
întâmpla multe. Dar n-am avut frică. Nu ştiu de ce. Nu-mi explic. În final, 
pe data de 19, la ELBA a început să fie grevă, muncitorii au cerut eliberarea 
lui Cullmann, Burghelea şi Oprea. Oprea Vasile. Io am lucrat la Control de 
Calitate, Oprea la Control de Calitate şi Burghelea a fost şeful C.A.R.-ului 
de la Electrobanat. Si lumea a zis: „Nu le dă drumul, noi încetăm lucrul!”... 
Au înconjurat fabrica cu tancuri, cu nu ştiu ce, cu militari, a venit Coman, pe 
butoaie, a început să vorbească... 

- T. Orban: Coman sau primul secretar cu Mot? 

- G. Cullmann: Toţi. Si, în final, s-au gândit ei, hai să le dăm drumul, că 
poate se linişteşte lumea. Şi, acuma mă gândesc, era foarte uşor pentru ei să 
ne ia, din nou, după aia, dacă se liniştea lumea. Revoluţia aşa de tare cum a 
început în Timişoara şi după o săptămână — să zic aşa — în Bucureşti. 
Trebuia să ne dea drumul, în 18, deja sunt multe chestii, dar într-o seară a 
venit să ne dea drumul. Că era 19, că era 20... eu zic că era 19, totuşi. Deci 
după scandalul sau greva care a fost la Electrobanat. Trebuia să se 
liniştească lumea şi să înceapă lucrul. Au venit seara, m-au scos pe mine, 
primul am fost care am fost scos din celulă... „Să iasă Cullmann!”... Am 
ieşit afară... „Veniti cu mine!” Ne-am dus la o altă celulă... „Să iasă Oprea!” 
Oprea, când l-o văzut pe Cullmann, zice: Mă, ce pile ale Cullmann ăsta, o 
venit să-l scoată pe Oprea! Si eu eram la fel ca şi el, arestat acolo. În final, 
ne-am dus să-l luăm pe Burghelea. Când să-l luăm pe Burghelea — noi 
povestim acum ce vorbim noi între noi — Burghelea a zis la fel: Mă, ăștia au 
venit sa mă ia pe mine, şeful C.A.R.-ului, si au venit să mă scoată de-aici!... 
N-a fost aşa. Ne-au dus să dăm nişte declaraţii ce-am făcut noi în timpul ăla. 
Am fost primul care a intrat la declaraţii dintre cei trei. Aspri nu au fost, dar 
nu erau persoane din Timişoara, că nu cunoşteau oraşul. Erau din Bucureşti. 
Si au încercat să mă forțeze să scriu că am spart, am furat. Si le-am zis: 
Dom'le, eu scriu ce-am facut! leşi afară şi mai gândeşte-te! Am ieşit eu 
afară, a intrat după aia Burghelea sau Oprea, m-a luat pe mine, din nou... V- 
ati gândit să scrieți ce-ati făcut? Zic: Da. Eu vă spun ce v-am spus şi 
înainte. Asta scriu şi asta declar! Nu scriu altceva, nu mă puteţi pune... Stai, 
dom'le, că nu pot să zic că am spart, că n-am făcut aşa ceva! Deci eu nu-s 
hot, nu-s nimic! Eu am protestat, asta a fost...! În final, ne-a dus într-un 
birou, la cei mai mari de la puşcărie, unde era şi un general dintre ăştia toți, 
după aia cred că a fost Guşă, că nu i-am ştiut din toate astea, şi au început... 
ce să vă mai zic, ne-a dus să ne dea tot ce ne-o luat, acte sau chei de prin 

buzunare, să ni le dea înapoi. Am semnat ca si cum ieşim din puşcărie, în 
seara aia. În final, ne-a dus în birou la generalii ăia din penitenciar sau cine 
erau, habar n-am, şi mi-a spus: Nu vă e ruşine, derbedeilor, ce-ati făcut, că 
ne-au murit nouă atâția oameni?!... Adică lor, nu nouă. Eu vă zic acuma, cu 
cuvintele lor, ce au spus ei, atunci. Si unul dintre ei a spus: Nu vă e ruşine 
ce-ati facut, derbedeilor?!... Ştiţi ce-ar fi trebuit în timpul ăsta sa facem cat 
ati fost arestaţi? Să trimitem vagabonzii să vă f... nevestele! ”... Exact cu 
cuvintele astea vă spun. Dacă vreţi să-mi cenzurati, cenzurati! În final, a 
venit o persoană de ne-a plimbat prin curtea puşcăriei şi am întrebat: Dar ce 
se întâmplă cu noi acum? Păi o să vă ducem ori la Comitetul Judeţean de 
Partid — cum era pe vremea aia sau Prefectura de acuma — ori la 
Electrobanat sau ELBA... să le spuneți muncitorilor că am început să vă 
dăm drumul şi să se liniştească muncitorii... şi aşa mai departe. În final, ne- 
a dus la puşcărie, în curte, şi-acolo mai este o încăpere mică — probabil că, 
dacă mai arestează, să-i bage acolo. Nu ştiu. Ne-a dus într-o încăpere, poate 
cineva cunoaşte mai bine încăperile, eu nu le ştiu exact. Ne-a ţinut — zic eu — 
vreo oră şi-n final s-a revocat ordinul. După ce-am semnat, am ieşit din 
puşcărie. Nu ne-o dat drumul în seara aia. Or zis: S-o revocat ordinul, o sa 
vă dăm drumul mâine dimineaţă. Când ne-a dus înapoi de la poartă, de- 
acolo, de unde eram închişi juma de oră sau nu ştiu cât am stat acolo, în loc 
să ne ducă în celulele unde o fost fiecare, ne-o dus într-una din aia mai mică, 
unde erau numai patru paturi şi un WC mic, o cämärutä mică, cât o baie. 
Am zis: Mă, cine ştie ce-o fi acum cu noi!... Vă spun acum, ca şi la ăştia 
cum le-am spus, atunci, c-or zis că nu-s normal, frică nu mi-a fost. Eu, 
dimineaţă, am început să bat în uşă, că patrulau ăia pe coridoare pe-acolo, 
poliţişti sau gardieni, ce-s ăia, cum era pe vremea aia. Şi-am bătut în uşă. 
Care-i treaba? Păi nouă ne-au spus aseară şi-am şi semnat că ni se dă 
drumul. O să ne informăm. În final, s-o făcut nu prânzul, cum au zis ei, zic 
eu pe la şapte seara sau şase seara au venit să ieşim noi trei afară din celula 
aia mică în care eram. Am ieşit afară, ne-o dus în curte, acolo mai erau 
câteva persoane, nu ştiu de unde şi cine erau, în final ne-o băgat într-o 
dubitä mică, unde aveau loc vreo zece persoane. Vedeam numai pe geamul 
din spate. Ne-au dus pe la Punctele Cardinale şi-am ajuns în spatele 
Prefecturii. Era plin de lume. Am crezut că murim in dubita aia. Lumea 
credea că suntem poliţişti, că era maşina Miliției — cum era înainte — au 
început să o mişte aşa. Am zis: Mă, dacă ăştia dau foc, murim ca nişte 
şobolani!... Înăuntru, în dubita aia. Nu voiau să ne creadă că noi suntem 
dintre cei arestaţi. În final, s-au lămurit. Zic: Uitați-vă, dom le, nebärbierifi, 
nespälati de trei zile am stat acolo... Ne-au lăsat in pace. (...) Ei au vrut la 
balcon. Eu m-am luat şi m-am dus spre casă să-mi văd de soție, de copil, de 

nu ştiu ce... Pe jos am plecat, după aia, de la Prefectură... Era foarte plin, ca 
peştele în conservă. Am trecut şi-am plecat către casă. Toţi strigau: „Jos 
comunismul!”, „Jos Ceausescu!”, „Jos dictatura!”, „Libertate!”... Eu stăteam 
în Calea Aradului Vest, pe vremea aia, în final am ieşit, bineînţeles, a doua 
zi, din nou. Prietenii mi-au zis: Băi, tu esti nebun, iar vrei să te inhate!? Si 
am zis: Asta e! Mie nu mi-e frica...! V-am zis, nu mi-a fost deloc frică. Eu 
sunt născut în '58, în '89 aveam 31 de ani. Nu pot să zic că n-aveam minte 
sau eram prea tânăr, dar nu ştiu... a fost ceva fantastic. N-are rost să vă reiau 
de la început, pe-aici pe la Catedrală, cum vii dinspre Primărie, ne-au blocat 
nişte cordoane de Poliție (Miliție, n.n.), am vrut spre Complex, pe lângă 
Primărie şi Cinema „Capitol”. Bineînţeles că era blocat... Nu trageţi in noi! 
— a început lumea să strige. 

- T. Orban: Asta a fost în 16 seara si ati fost şi în 21 şi în 22 în Piaţă? 

- G. Cullmann: Da. După aia am fost încontinuu. $i când au venit trenurile 
alea, când i-o trimis Ceauşescu de la Craiova pe olteni, cum spuneţi, cu cozi 
de lemn din alea de lopeti, şi când ei au văzut că nu e adevărat ce spunea 
Ceausescu, că aici vor ungurii să acapareze România sau Banatul sau 
Transilvania, şi-au dat seama că, de fapt, este ce este si-atunci au fost toţi cu 
noi. Piaţa a fost plină, ca să zic, dinspre gară plin, din partea de către Modex 
şi Muzeul Banatului până la Catedrală plin, plin. Mai veneau camioane cu 
pâine, cu nu ştiu ce, mai împărțeau prin Piaţă, pe-acolo... şi-acuma am părul 
aşa pe mâini. Să reziste în piață, să rămână toată lumea acolo, să nu plece 
acasă... Probabil că, dacă plecau, era foarte uşor pentru ei să pună stăpânire 
pe locul ăla, să nu mai permită... Eu am fost în fiecare zi. Si n-am fost unul 
dintre cei care am vrut să mă lupt, să mă urc la balcon, să nu ştiu ce... Nu 
vreau să zic ceva ce nu-mi amintesc, dar am fost în fiecare zi, n-am lipsit o 
zi! Şi pe urmă au început să apară ziarele alea, „Libertatea” sau cum se 
numea... aşa, câte o foaie din aia volantä... 

- T. Orban: V-aţi înscris, totuşi, după Revoluţie în Asociaţia... 

- G. Cullmann: Arestatilor în Revoluție — A.L.T.A.R. 

- T. Orban: Mai ţineţi minte cum s-a constituit această asociaţie? 

- G. Cullmann: Nu ştiu, nu pot să mai spun exact, la noi a fost secretarul 
asociației, Burghelea, pe vremea aia. Ştiu că ati venit şi dumneavoastră, la 
început, la noi, acolo. După aia au început să se facă mai multe asociaţii... 

- T. Orban: Da. Si-ati plecat, după aceea, în Germania? Cum ati plecat? 

- G. Cullmann: Părinții mei au venit din Germania din timpul războiului, 
mama mea şi tatăl meu. Taică-miu a murit în 1972, în România, maică-mea 
a plecat prin 1989, în vară, în vizită la sora ei, care a rămas din timpul 
războiului în Germania, în D.D.R. Mergând în vizită, a rămas acolo. Noi 
totdeauna i-am zis: Du-te odată şi nu mai veni! Rămâi în D.D.R., nu în 


51 


R.F.G., cum era atunci. Si maicä-mea totdeauna era mai fricoasä. Ea mai 
avea o soră aici, în România, si au plecat amândouă. Si le-am spus: Nu mai 
vorbiti!... Treaba asta era în '89, în vară. Cu paşaport legal. Chiar şi eu pot 
să zic, din '66, de când aveam 8 ani, am mers, la doi ani, în D.D.R. cu 
maicä-mea. Pe vremea aia era în partea de D.D.R., lângă Dresden (Dresda, 
n.n.) — oraşul unde o stat sora mamei mele. Şi de mic copil mergeam cu 
maicä-mea eu, frate-miu, în vizită la mătuşa noastră. I-am spus noi şi-n ’87, 
dar n-o rămas. În 1989 i-am zis fără să ştim ce va urma. În 1989 în vară i-am 
zis: Rămâi acolo, chiar dacă ni se întâmplă nouă ceva, să vedem ce-o să 
fie]... Şi tot vorbeam cu ea în Arad, sora ei tot îi spunea: Ai grijă, că poate 
ne aud ăştia... In final, s-a dus in D.D.R., la una dintre surori. La 
întoarcere, mama mea, când era mai curajoasă, i-a zis: Na, dacă nu vrei, 
treaba ta! Du-te înapoi în România, cu bagaje cu tot, şi eu rămân în 
Budapesta şi mă duc... Ea în Budapesta a rămas prima dată, nu în D.D.R. C- 
atunci au început şi din D.D.R. foarte mulți să plece în Ungaria şi din 
Ungaria plecau în ziua următoare în R.F.G., prin Austria şi prin Ungaria. Ea 
a fost în Ungaria. Din Budapesta, când s-au prezentat ei acolo, la Ambasada 
Germaniei sau unde or fi fost — exact nu pot să vă zic — le-o fost frică că le 
dă înapoi în România. Le-or dus la Debrecen, care-i aproape de frontiera cu 
Bulgaria. Şi le-or pus la muncă. Cu toate că erau deja pensionare. La cules 
porumb, la nu ştiu ce şi, în final, până toate actele s-or rezolvat... deci ele 
aveau cetățenie din 1940, care nu le-o fost ridicată. Si-atunci, automat, era o 
lege care spunea că, dacă nu ti s-a ridicat cetăţenia... că la evrei li s-a ridicat 
pe vremea aia... şi-atunci automat puteai. Dar n-aveau niciun act în mână. 
Am trimis noi, eu cu fratele meu, din trei oraşe din România, fotocopii după 
actele care le mai aveam noi acasă, pe care pot să vi le aduc odată să le 
vedeţi, că n-aţi văzut aşa ceva. Nişte acte, dacă vedeţi, un buletin pe pânză 
de-al lui taică-miu — să zic — militar din Germania sau aşa ceva. Şi cetățenia 
lui maicä-mea, din "40, şi a lui taică-miu, în vremea aia nu erau maicä-mea 
cu taică-miu împreună, amândoi erau de 16, 18 ani. Eu am din ambele parti 
cetățenie, ca să zic aşa. Am primit cetățenie germană după aia. După 
Revoluţie n-am putut să plec. Am fost cu frate-miu împreună în vizită la 
maică-mea, în 1990, prin martie-aprilie, frate-miu a zis: Gara, eu plec! 
Frate-miu a fost şef de secţie la „Mondial”, la Lugoj, unde se făcea faianță. 
El a zis: Nu mai stau aici)... El a avut ceva probleme pe vremea când mai 
mergea, şi el, în Ungaria, Cehoslovacia, R.D.G. — tot îl chemau pe la 
Securitate, îi cereau cheia de la apartamentul lui când pleca şi din astea. Eu 
ştiu din ce mi-a povestit el. Probleme de genul ăsta eu nu le-am avut. Atâta 
că-n 189, când eu am vrut să mai merg, din nou, ei voiau ceva. Tot voiau 
şefii de secţie să-l facă membru de partid şi el n-o vrut. Si eu, in 1987, am 

fost ultima datä, in 1989 am depus actele, cum se depuneau, si am fost 
respins. L-am tot intrebat de ce si cum. Nu stiam. Si el, in 1990, o zis: Ma... 
noi am fost în martie, aprilie... Din banii ce i-am avut, el şi-o luat un 
televizor color — cum era pe vremea aia — şi eu mi-am luat şi o maşină cu 
800 de mărci şi-am venit în România. Si el mi-a zis: Dacă vrei să mă duci tu 
înapoi in Germania — erau patru persoane: el, soţia şi doi copii — eu iti dau 
tie şi televizorul ăla pe care l-am cumpărat... Şi-aşa m-am dus cu el in 
Germania. Şi n-am rămas. M-am gândit că aveam serviciu ca lumea la 
ELBA, apartament aveam, maşină aveam şi m-am gândit: Ce mă duc în 
Germania ?... Nu ştiam germană prea bine... Eu sunt de loc din Tomeşti, 
acolo am crescut eu de mic, unde o fost fabrica aia de sticlă. Şi tot au fost 
impuse vizele pentru români. Trebuia viză de Austria ca să merg în 
Germania. Dacă nu, trebuia să porneşti prin Cehoslovacia, nu voiam să mă 
duc pe la Bucureşti să iau viză de Austria sau de la Budapesta să iau către 
Austria. Şi-atunci mai bine mai făceam un ocol de vreo 200 de kilometri. 
(...) Am venit în 1991. Am venit să plec. M-am dus într-un lagăr din ăsta la 
Nürnberg, cum erau lagărele astea unde te prezentai ca să-ți faci actele... 
tria, făcea acte de primire în Germania. Era una care n-a cunoscut legea din 
Germania, a zis: Nu vorbiti germană, nu sunteţi neamt! Cu toate că aveam 
cetățenie din ambele parti. Şi ce v-am spus înainte: livret militar din timpul 
celui De-al II-lea Război Mondial. În final, am dat statul german în judecată, 
în 1991. Doi ani m-am judecat cu statul german. Şi-n 1993 n-am mai ajuns 
în lagăr. Am primit cetăţenie direct în plic, acasă. Şi-atunci m-am hotărât şi- 
n 1994, în vară, am plecat. Fără probleme. Am vândut apartamentul, între 
timp am şi divorțat, după aia am plecat singur. Sunt tot divorțat. Adică 
singur, ca să zic aşa. 

- T. Orban: Domnu” Cullmann, istoria asta a fiecăruia e o cruce de purtat, 
dar momentul ăsta ne uneşte pe toţi. Care era starea sufletească a germanilor 
sau a dumneavoastră, a românilor fugiți acolo? 

- G. Cullmann: V-am zis: În momentul ăla nu m-am gândit. Asta în 
Germania a început un pic mai repede. O mai fost unul care o mai încercat 
să mai facă aşa. Un lider de sindicat care a încercat el, tot timpul, era chiar 
coleg cu mine, să mai facă un fel de proteste din astea, să ne ridicăm, Eugen 
Semenescu. Era coleg de servici cu mine la Control de Calitate şi aşa mai 
departe şi după aia era lider. Mai vorbeam noi, aşa, dar, totuşi, frica era 
mare pe vremea aia, înainte de Revoluţie. Si nu prea puteai să mişti. Si- 
acuma vreau să vă mai spun ceva: au mai fost, mi s-a mai propus să mi se ia 
un interviu, dar întotdeauna am refuzat. Azi m-ati prins aşa... tot am zis: ce 
rost are să mă duc eu să zic cine sunt şi ce am făcut eu? 

- T. Orban: Astea le ținem în arhiva noastră. Pentru ca să se afle cum a fost. 

- G. Cullmann: Poate vă zice ceva Bălenaş. Il cunosc si pe el. E la Nürnberg. 
- T. Orban: Liviu Bälenas. Trebuie să vorbesc cu el, m-o dat în Gazeta de 
Vest. 

- G. Cullmann: Si el o dat-o si pe... cum o cheamä?... Timişoreanca care o 
fost aici profesoară şi după aia a fost exclusă din... O deputată din asta, în 
fine. Si el o zis: Mă, haide, că eu scriu cărți şi-aşa... Mona Muscă!... 
Timişoreancă şi-a avut probleme. El o fost care a conceput împotriva ei aşa 
o campanie din asta. 

- T. Orban: S-a dovedit c-o fost informatoare. 

- G. Cullmann: Eu am venit azi dimineaţă în ţară şi nu era programat să vin. 
Am venit că joacă Poli cu Manchester. Pentru meciul ăsta am venit şi l-am 
luat şi pe colegul ăsta al meu din Germania, care a treia oară vine în 
România, cu maşina. Şi el o mai fost o dată în Timişoara şi-odată am făcut 
cu el şi cu încă un amic, am vrut să le arăt la nişte colegi din Germania că 
nu-i în România chiar aşa de rău cum se crede în Germania! 
(Videodocument AMR) 


Liza KRATOCHWILL 

Masacrul din Calea Lipovei... 31 de victime” 


Din Rechizitoriul Parchetului Militar Timişoara aflăm că, în 17 
decembrie 1989, în raza dispozitivului din Calea Lipovei sunt împuşcate 30 
de persoane, dintre care şase au decedat. În 23 decembrie 1989, deşi oraşul 
Timişoara este declarat, din 20 decembrie, primul oraş liber, rafalele de 
gloanţe continuă să curme vieți şi să lase cu handicap multi timişoreni răniți. 
Potroghir lustina, o fetiță de numai şapte ani, este secerată de gloanţe, in 
piața din calea Lipovei. Martori oculari aflați în apropiere spun că au trecut 
autoturisme ARO şi Dacia prin zonă, pe lângă stațiile de firobuz, şi se trăgea 
din aceste autovehicule. Din interviurile video, care constituie istoria orală 
recentă studiată de Centrul Naţional de Documentare, Cercetare şi Informare 
Publică, aflăm amănunţit cum s-a întâmplat. 


Un prim martor ocular pe care îl citez este Harald Pinzhoffer, orfan 
al Revoluţiei, el însuşi pierzându-şi mama de 35 de ani, în sângeroasa 
duminică de 17 decembrie, în Calea Lipovei, pe când avea doar 14 ani, 
episod pe care l-am relatat amplu în unul din numerele publicaţiei Memorial 
'89. lată ce spune tânărul despre impuscaturile din zona: 

- H. Pinzhoffer: Între blocuri, pentru că era o zonă liberă, era un teren viran, 
chiar acolo, şi däde'a exact în fata unităţii militare. 

- L. Kratochwill: De grăniceri? 

- H. Pinzhoffer: De grăniceri. 

- L. Kratochwill: Acolo au fost mai multi morți sau era singura persoană 
decedatä?... 

- H. Pinzhoffer: Au mai fost. Boitiuc sau... 

- L. Kratochwill: Botoc (Luminiţa Botoc, n.n.). 

- H. Pinzhoffer: Lui mama i-a străpuns inima... Ulterior am aflat, tot de la un 
revoluţionar, că ar fi fost lângă ea, şi el rănit. Asta-i singurul lucru care-l 
mai ştiu despre ea — c-ar fi strigat numele nostru, dar foarte putin. 

- L. Kratochwill: Cum s-a întâmplat, s-a alăturat unui grup sau au fost nişte 
focuri trase räzlet? 

- H. Pinzhoffer: Eu cunosc mai multe variante. O variantă este că s-ar fi tras 
din incinta unității militare. Pentru că era un gard ce avea despärtituri din 
acelea. Altă variantă este că ar fi fost o maşină, este un complex alimentar 


* Interviul cu Hofman Costel Viorel a fost realizat de domnul Traian Orban 

acolo, exact în spatele complexului ar fi fost o maşină. Din acea maşină s-ar 
fi tras. Exact nu pot să vă spun... 

Mi s-a mai întâmplat o chestie, exact în 23 a fost, noi în 22, când am 
înmormântat-o, vă dați seama, am găsit foarte greu un preot care să poată să 
o înmormânteze. Şi, până la urmă, găsisem un preot extraordinar de 
cumsecade şi la care tin extraordinar de mult, în spate la „Bega Mare”, care 
a fost de acord să o înmormânteze. 

- L. Kratochwill: Asta-i Biserica „Sfânta Ekaterina”, dacă nu mă insel... 

- H. Pinzhoffer: Da. Si, vă dati seama că era agitație foarte mare. Se 
declarase că suntem o tara liberă, foarte multă lume, tin minte că s-a şi 
interzis să se mai claxoneze cu maşina, pentru că se trăgea nonstop... si tin 
minte că, la repezeală, într-adevăr, am făcut înmormântarea şi uitaserăm să 
punem lumânări. Şi ne-am întors a doua zi, eram eu, frate-miu, verişoru-miu 
şi cu mätusä-mea. Si, când să mergem să punem lumânări, în Calea Lipovei, 
trecuseră maşini şi-au început să tragă. Din maşină. 

- L. Kratochwill: Din ce maşină? Camion, Dacie...? 

- H. Pinzhoffer: Dacie, da. S-a tras. A tras liber. Si atunci, tin minte că ne- 
am adăpostit si-atunci, nu ştiu dacă nu cumva au fost răniți, vă dati seama, 
spaima era foarte mare... 

- L. Kratochwill: Dar unde, pe ce stradă? 

- H. Pinzhoffer: Exact pe Strada Calea Lipovei, este intersecția aceea unde 
este unitatea militară. Duce la intersecția Borzeşti cu Calea... 

- L. Kratochwill: Penultima staţie a firobuzului 14? 

- H. Pinzhoffer: Exact în stație. Exact acolo. 

- L. Kratochwill: Şi ati văzut cine a tras? Un bărbat în civil?... 

- H. Pinzhoffer: Nu, nu. Era distanţa prea mare. Dintr-o dată am auzit că se 
trage. Si am fugit repede, v-am spus, pentru că este exact în stație unde este 
alimentara aceea. Şi ne-am adăpostit chiar în spate, acolo. 

- L. Kratochwill: Si au tras mult aşa?... 

- H. Pinzhoffer: Nu au tras decât câteva focuri de armă şi după aia a încetat, 
şi atunci a venit, din nou, Armata şi a început iar, din nou, să se... 

- L. Kratochwill: În staţie sau unde? Spre oameni trăgeau sau...? 

- H. Pinzhoffer: Da. A tras liber, s-a tras din maşină. Pe cine a prins, acuma, 
sincer... 

- L. Kratochwill: Cu ce au tras, cu pistol mitralieră? 

- H. Pinzhoffer: Nu pot să vă zic, pentru că nu cunosc. S-au tras focuri de 
armă, asta pot să vă zic sigur... 

- L. Kratochwill: Si-atunci chiar nu protesta nimeni, fiind 23. 

- H. Pinzhoffer: Nu, nu protesta nimeni, în 23. 

- L. Kratochwill: Pe la ce oră? 

- H. Pinzhoffer: La pränz. In jur de ora 12.00-13.00. (Declaratie video, 
2008, AMR.) 


Otelitä Aurel — o altă viață curmatä în Calea Lipovei. Era muncitor, în 
vârstă de 35 de ani, când a fost împuşcat sub ochii nevestei, Irina Otelitä, şi 
ai celor doi băieţi ai lor de numai 7, respectiv 3 ani. A murit, după operaţie, 
la Spitalul Judeţean. Acest caz este unul dintre cele multe neelucidate, 
asupra cărora planează întrebarea: care este adevărata cauză a morții, când a 
intervenit decesul propriu-zis şi unde i-a ajuns trupul? Cadavrul lui Aurel 
Otelitä a fost sustras în noaptea de 18 spre 19 decembrie 1989 din morga 
Spitalului Judeţean, împreună cu celelalte 42 de corpuri neinsufletite, 
transportate şi incinerate la crematoriul din Bucureşti, cenuşa fiindu-le 
aruncată la gura de canal din Popeşti- Leordeni (care duce în râul 
Dâmboviţa), unde astăzi este, deja, înălțată o biserică sau, posibil, undeva la 
Slatina, aşa cum au declarat unii martori oculari. 

- I. Otelitä: Prin surprindere a fost. Noi am venit de la biserică, în 17 
decembrie, a fost duminică seara, pe la ora nouă şi ceva. Am auzit că venea 
din oraş grupul de manifestanți şi ne-am alăturat lor. Si, când am ajuns în 
fata blocului de pe Calea Lipovei, am mai stat. Deci eram cu copiii, erau 
cam obosiţi şi, după ce am plecat de lângă manifestanți, am mai stat în faţa 
blocului şi, între timp, un cartuş din şosea l-a nimerit pe soţul în partea 
stângă, lângă inimă. 

- L. Kratochwill: Dar erau militari în dispozitiv, era armata?... 

- I. Otelitä: Da, erau militari amplasați şi în haine verzi, şi în haine albastre. 

- L. Kratochwill: La ce distanţă erau de blocul unde stäteati cu soţul? 

- I. Otelitä: Erau foarte aproape, la câțiva paşi doar. 

- L. Kratochwill: Câţiva paşi, chiar în fata blocului unde locuiati? 

- I. Otelitä: La şosea. În blocul 8. 

- L. Kratochwill: Populaţia a fost avertizată înainte? 

- I. Otelitä: Da, a mai fost şi avertizatä. Dar oamenii n-au intrat înăuntru. Au 
stat. Pentru că am stat şi noi. Efectiv au tras în populație. Si-atunci a fost 
nimerit şi soţul meu, lângă inimă, în partea stângă. Şi vecinii care erau lângă 
mine m-au ajutat, l-am dus sus, pe scări, în cameră, în locuinţă l-am dus, am 
mai stat putin, vreo jumătate de oră, după aceea, am ieşit în şosea, deci asta 
s-a întâmplat pe la zece jumate noaptea (22.30), deci 17 decembrie, 
duminică noaptea. Şi m-au ajutat, l-am scos afară, în faţa blocului, am 
început să strig în gura mare să m-ajute cineva cu o Salvare să-l duc pe soțul 
meu la spital. Si, în sfârşit, a apărut un ARO de armată. Si atunci m-au ajutat 
vecinii, care numele lor scrie şi în declaraţie, şi l-am pus în ARO de armată 
şi l-am dus la Spitalul Judeţean. L-au pus pe o targă, au venit câteva 

persoane din spital, deci l-au ajutat, l-au pus pe o targä şi de pe targä l-au 
dus la lift, eu am urcat pe scări după el, după aceea l-am găsit la Urgenţe, el 
era deja pus pe masă, erau mai multi medici cu mască şi l-am cunoscut după 
picioare, că era descult. Pentru că am vrut să-l schimb, că era deja tot plin de 
sânge, nu ştiam ce să fac, cum eram însărcinată... 

- L. Kratochwill: Deci până în spital a fost conştient? 

- I. Otelitä: Da. Şi am fost lângă el. Şi-a zis: „Irina, du-te, să nu-ţi fie rău, că 
să nu pätesti şi tu mai rău!” Şi n-am putut. Eu stăteam lângă uşă acolo, nu 
ştiu ce făceau, îl operau... în noaptea de 17 decembrie spre 18. 

- L. Kratochwill: În momentul în care ati plecat, ati mai putut observa ce era 
în jurul dumneavoastră, în spital, dacă au fost militari, securişti? 

- I. Otelitä: În spital, da. Am văzut şi militari, şi armată, şi-n uniformă 
albastră erau în spital, deja nu se mai înţelegea nimic. Nu mai ştiam nimic ce 
se întâmplă... Până dimineaţa la ora 6.00-7.00 am stat în spital. L-am găsit în 
salon, în final, m-a luat o asistentă, mi s-a facut rău, din fata uşii m-a luat, 
de-acolo de la Urgenţe, şi m-a dus într-un salon, mi-a făcut o injecție, am 
stat vreo 30 de minute, am plecat înapoi, după aceea nu l-am mai găsit 
acolo, la Urgenţe, l-am găsit în alt salon, m-am dus lângă el, la pat, şi el era 
deja mort. Asta a fost, deja, pe la ora 2.30-3.00, spre dimineaţă. 

- L. Kratochwill: Si ce vi s-a spus? Cu doctorul n-aţi vorbit nimic? 

- I. Otelitä: Decât o asistentă a zis: Lasa-l, dragă, că a murit, lasa-l!... Zic: 
Nu se poate! Cum să fie mort soțul meu?! Nu e mort...! Era acoperit cu 
cearşaf, era doar într-un slip, a dat jos tot de pe el, deci chiloţii erau pe el, şi 
era cu ochii puţin deschişi, mai era cald... 

- L. Kratochwill: Mai era cald? Deci nu a murit în timpul operaţiei, ci după? 

- I. Otelitä: Eu cred că era în comă, mai bine zis. Eu cred că se mai putea 
salva. (...) Am stat toată noaptea în spital, pe scări, plângeam în faţa uşii la 
morgă... Dimineaţa m-a luat o asistentă şi a zis să cobor cu ea jos, să mă duc 
acasă, că nu pot să plec aşa, pentru că nu circulă nimic. 

- L. Kratochwill: Când ati aflat, practic, când ati putut primi un certificat de 
deces? Când ati făcut o declaraţie? 

- I. Otelitä: Cinci zile n-am putut să declar, am zis că vreau să-mi iau soțul. 
Am găsit şi cartuşul, le-am arătat cartusul, l-a găsit băieţelul, Adrian. EI l-a 
găsit. Zice: Mami, uite!... Că din el a sărit în tavan. 

- L. Kratochwill: În tavanul de la intrarea blocului? 

- I. Otelitä: Da, păi au fost cartuşe şi înăuntru, în casa scării. Cum s-a tras, a 
intrat prin geam... Şi-atunci a zis: Uite, mami!, mi-a dat cartuşul. Zic: Lasă, 
Adi, asta...! Şi-atunci le-am arătat: Uitaţi cartusul, vreau să-mi văd soțul 
meu! Nu mi s-a dat voie deloc. De-abia în a cincea zi am reuşit să intru în 

spital, şi nu mai era nimic. Si-atunci, în a cincea zi, am si declarat, am fost la 
Medicina Legală. (Declaraţie video, 2009, AMR.) 


Hofman Costel Viorel — a fost rănit în timpul evenimentelor din Decembrie 
1989, lângă Cimitirul Săracilor. 

- C. V. Hofman: Mă numesc Hofman Costel Viorel, născut în 1965, 2 mai, 
judeţul Bihor, localitatea Boianu Mare. Am lucrat atunci la fostul I.C.R.A.L, 
necalificat, muncitor, aveam 24 de ani şi 7 luni. Eram în concubinaj şi soția 
mea era gravidă în luna a noua, copilul s-a născut după Revoluţie, în 3 
ianuarie. În data de 17, a venit la mine o nepoată, Cândea Angelica (tatăl ei, 
Aurel, a decedat, a fost împuşcat tot în 17, în Girocului)... cu prietenul ei de- 
atunci, şi mi-a spus: Vio, vino să vezi, că se trage în centru, că e prăpăd.... 
Seara era. Pe la ora 17.00, 18.00. Deja începuse să se întunece. Soţia a spus: 
Stai cuminte! Tu mă laşi singură, când eu pot să nasc din oră în ora?!... Era 
o vecină care stătea lângă noi acolo şi am zis: Uite, rămâi cu ea, şi eu merg 
cu nepoatä-mea si cu un vecin care venise la mine şi toți spuneau: Hai să 
mergem!. Si-atunci am mers din Blaşcovici, pe jos, am ajuns cam unde a 
fost vechea Fabrică de Lapte. Acolo-i o intersecţie. Între timp, mergând pe 
stradă, strigam şi noi, se auzea în centru, se auzea foarte bine... Noi am mers 
spre Circumvalatiunii, înspre Calea Lipovei, Aradului. Si de-acolo am mers 
spre Calea Lipovei, auzind că şi în Calea Lipovei se trage. Deci la Unitatea 
Militară. Şi, între timp, se adunaseră peste 200 de persoane. Eram cu 
steaguri, în deplasare. Spre Lipovei. Am ajuns la intersecția Lipovei cu 
Ialomiţei, unde-i Cimitirul Săracilor şi Cimitirul Ortodox, Catolic. Si, din 
partea dreaptă, deci cum mergeam înspre Lipovei, de pe Ialomiţei, a apărut 
un cordon, se vedea o ţinută militară. Dar nu s-a văzut, cum se spune... 
culoarea bentitelor (petlitelor). Era seară când am plecat de-acasă, era în jur 
de ora 20.00. Şi, când am ajuns acolo, era, deja, în jur de 21.30, cam aşa. Si, 
din partea dreaptă, cordon de militari, la un metru, un metru jumate. Dinspre 
fostul depozit de mobilă. N-am fost somati, nu nimic. Eram printre primii în 
față, nu eram primul. Nu pot să spun asta. Şi zic: Uite soldaţii! Parcă vin cu 
noi. Zic: Nu trag soldaţii. Şi am mers înspre ei, v-am spus, eu aveam un 
steag în mână, primit de la cineva, nu pot să spun cine, că nu cunosc. Si, 
mergând înspre ei, în spatele meu, m-a strigat vecinul care pornise... am fost 
strigat din spate şi m-am întors să văd cine e şi striga după mine: Nu te 
duce! Uite, că se trage in noi! Si eu ziceam: Nu-i adevărat, că-s cartuşe 
oarbe! Şi atunci, când m-am întors, am fost prins în ambele picioare, aşa, în 
lateral... Câteva fracțiuni de secundă. Am căzut în genunchi şi, în rest, nu 
mai ştiu nimic. Au mai fost şi alții răniți, dar nu-mi aduc aminte numele de 
familie, ştiu că o domnişoară, Gabriela, a fost chiar cu mine în spital, la 

Clinicile Noi, în salon, am fost bagati femei, bărbaţi, toți la grămadă. (...) Pe 
mine de-acolo m-au dus prietenii, colegii, au fugit cu mine în braţe, deci m- 
au luat după aia, curgea sângele din mine, la o domnişoară care s-a pus peste 
picioarele mele... începuse să plouă, să picure atunci, şi m-au băgat într-o 
scară, la un bloc. Si de-acolo, vecinul ăsta al meu, un om foarte solid, mare, 
el s-a dus să oprească maşina. Curgea sângele!... Mi-au pus ei garouri, cu 
curele, cum au ştiut ei, şi să mă ducă la spital. Până la urmă, au oprit o 
maşină, m-au pus... asta-i din povestirea lor, cum au spus: Curgea sângele 
din tine ca şi când tai un porc!... Şi m-au dus la Spitalul Clinicile Noi, c-a 
fost cel mai aproape spital, nu pot să vă spun decât ce mi-a spus domnul... 
până când, în seara de 18... Şi domnul doctor Rădulescu, domnul profesor 
conferențiar Rădulescu m-a pus pe masa de operaţie, deci eu m-am trezit a 
doua zi dimineaţa, în data de 18, pe la 11.00, 12.00, c-am fost operat. Nu 
ştiam ce-i cu mine, în perfuzii. Nu ştiam ce e. Lipsă de muşchi la dreptul şi 
la stângul perforat. De ce spun dreptul lipsă de muşchi: pentru că, făcând 
armata, ştiu ce înseamnă cartuşele alea dum-dum. Cum atinge, cum smulge. 
Deci n-a atins osul. Stângul avea două orificii, a intrat prin partea dreaptă şi 
a ieşit prin stânga. Şi-n ăsta, cum a intrat, a rupt. Deci a rupt cu tot cu blugi. 
Şi, a doua zi, cum v-am spus, în data de 18 decembrie 1989, m-am trezit, nu 
ştiam ce-i cu mine, am văzut tot alb, în perfuzii, cum am fost sub anestezii, 
şi a venit domn” profesor Rădulescu şi a spus: Te mai interesează ce naşte 
nevasta ?... Vă spun sincer că-mi venea să şi plâng, şi-mi vine şi acuma, şi 
eu mi-am dorit fetiță şi, culmea, fetiță a născut! Şi a zis că, atunci când eram 
pe masa de operaţii, inconştient, ce vorbeam, că nu mă interesează ce se 
întâmplă cu mine... Eram în salon tot cu răniți împuşcaţi. S-a adus o doamnă 
care era împuşcată în Lipovei, una mai în vârstă, nu ştiu... Iepure Gabriela e 
domnişoara. Nu i-am ştiut numele. A stat în salon, a fost o doamnă mai în 
vârstă care a fost la pulpă..., a fost Virgil..., a fost Rozalia sau aşa ceva, în 
pulpă a fost împuşcată, sus, solidă, mai în vârstă. Avea, atunci, cam vreo 50 
de ani. Eram vreo cinci sau şase. A fost unul care a lucrat în cadrul Armatei 
şi era împuşcat în călcâiul stâng... Era în haine civile... îl chema ceva cu 
Mircea, el a spus că venea dinspre ,,700” şi mergea spre casă, nu mai ştiu 
unde zicea că sta, pe lângă Clinicile Noi. Şi a fost împuşcat pe lângă ,,700”. 
Şi aşa a ajuns imediat la Clinicile Noi. Şi, să vă spun, în data de 19, tot în 
perfuzie eram, pe la ora 10.00 au venit doi civili, nu s-au prezentat. După ce 
au plecat, am auzit de la asistentă că e ceva sublocotenent sau locotenent de 
la Securitate şi un maior care au spus c-au venit cu o dubă ce era parcată în 
curtea spitalului, dubä din asta ce duce arestatii, aşa ceva, ceva mare, să ne 
ia pe toţi răniții să ne ducă la Spitalul Judetean, să fim toţi la un loc. Asta era 
în data de 19. Şi atunci, domnul profesor Rădulescu cu domnul doctor 

Fluture, nu mai ştiu numele asistentelor... domnul doctor Baranyi, era 
anestezist, da, mi-aduc foarte bine aminte de dânsul, şi asistentele şi a spus: 
Înseamnă că nu suntem competenți, luati-i pe toți de la Chirurgie si duceti- 
i! Nu numai răniții! Şi atunci, cand au văzut că cadrul medical e împotrivă, 
a spus: Atunci să vină fiecare să dea câte o declaraţie de când sunt 
internaţi, din data de 17 ce au făcut până în data... de ce sunt împuşcaţi. Şi 
am mers, eu am fost dus într-un cărucior cu perfuziile în mână, vă spun 
sincer, frică mi-a fost. Nici nu puteam să scriu corect. Eram în perfuzii, dus 
aşa, într-un cărucior, perfuziile le aveam pentru că la piciorul stâng aveam 
băgat tub de drenă. La dreptul aveam o faşă băgată în loc de muşchi... Ne-or 
dus în cabinetul domnului doctor Rădulescu, să dăm declaraţii. Pe rând, 
fiecare. Mai erau, după câte am auzit, mai erau şi-n alte saloane, dar eu, pe 
care-i ştiam, erau din salonul 7. Eu, Mircea, Virgil, Gabi, doamna Rozalia 
sau cum... Ei! Şi-atunci, ăsta din cadrul Armatei, care a spus că el mergea 
spre casă şi, cum fugea, a fost împuşcat în călcâi. Şi a mai fost unul, dar nu-i 
ştiu numele, pentru că a decedat. În 18 l-a adus si în 20 deja a murit, în 
spital. A zis că-i din partea Moldovei sau de undeva... Nu ştiu. E foarte 
greu! De multe ori, aşa, când stau şi mă gândesc şi când îi povestesc la fiicä- 
mea, mai am încă o fetiță, acum are 14 ani şi 2 luni... şi îi povestesc ei ce-a 
fost atunci, îmi dau lacrimile. Pentru că am văzut... eu am zis că am scăpat 
cu bine, în sensul că am stat în spital foarte mult, mie atunci mi s-a spus, 
domn” profesor Rădulescu mi-a spus: Să fii tare, că tu vei merge înapoi pe 
picioare! Si eu am zis aşa: in 2 mai e ziua mea, deci in 1990, vreau sa 
dansez în 2 mai. Plecând acasă în cărucior, umblând în cârje, după aia într-o 
cârjă şi-ntr-adevăr, în 2 mai am căutat să stau singur în picioare. (...) Deci 
ne-au luat să dăm declaraţii... numele, prenumele. Prima dată a spus să le 
spunem verbal, apoi să scriem. Şi atunci am scris. Cred că nici numele nu l- 
am scris corect. Deci cu stânga eram în perfuzii, dreapta, şi era şi frica. Erau 
îmbrăcaţi în civil... Figuri aşa, mai dure, adică severe. Şi întrebarea, tonul. 
N-aveam curajul. Toţi tăceam. Ne uitam unul la altul. Toţi eram în perfuzii. 
Cei care erau... erau încă doi care erau operati normal, nu împuşcaţi. Si ăia 
mai ieşeau afară, nu erau în perfuzii, vorbeau între ei, se uitau la noi, aşa, 
mirati, nu ştiau care-i treaba. Voiau să ne ducă la Spitalul Judeţean. Ca să 
fim toți impuscatii împreună. De aceea am spus eu, al doilea tată — deci 
vorbesc spiritual, de la Dumnezeu — pentru mine, al doilea tată e profesorul 
Rădulescu, dar dacă atunci dânsul şi cu cadrul medical ar fi spus: De acord, 
luati-i!... Era duba!... Păi am văzut camion din ăla, aşa, dubă... In 20 a venit 
o soră de-a mea, Stancovici Iuliana, a venit la mine, soţia între timp aflase, a 
fost nepoata şi a spus că sunt împuşcat şi a luat-o şi a dus-o la sora mea. Ca 
să nu stea acasă singură. Si n-a vrut să-i dea drumul pe poartă, erau militari 

şi n-au vrut să-i dea drumul. Si: Dom le, cum să nu-mi dati drumul, că am 
auzit că-i pe moarte?! Cum?!... Şi a făcut un pic de scandal şi, până la 
urmă, i-au dat voie doar pe la ora 10.00-11.00 dimineaţa. Şi a urcat sus şi 
mi-a spus: Fii liniştit, Erzsi e bine!... vorbise cu un cumnat de-al meu care 
lucra la Electrotimis, şi zice: Vezi că dia vor să iasă afară. ... De la 
Electrotimis. El lucra acolo... Aici, în zonă, se auzea, cum era Spitalul de la 
Clinici, vuiet, cartuşele, se auzea cum se trage. În 19 după-amiază şi după 
22 s-o tras iară. Au venit asistentele şi ne-au spus: Nu vă ridicați niciunul, 
stati asa!... cum era nivelul geamului şi patul era mai jos... Stafi întinşi si 
stati cuminţi acolo!... cum eram eu, mai ales la piciorul drept, nu mă puteam 
ridica singur; îmi dădeau foarte multe sedative, să nu simt durerea, şi eram 
într-o permanentă somnolentä... Eu asta vreau să vă spun, a fost un personal 
excepțional. A făcut totul, inclusiv mă întreba, eu vă spun personal de mine, 
spunea: Te doare? Stai că trece, numai sa schimb pansamentul! Trebuie să 
aşa... Vai! Îți mai aduc un calmant! Hai că... Foarte atent. Şi doctorii. (...) 
Asta vreau să vă spun, în data de 3 deja, când am mers... a născut nevastă- 
mea, eu, din sucurile ce-am avut, ce am primit de la spital, am mers, o venit 
un taxi, că domnul profesor Rădulescu zice: Băi, lasă că te duci cu 
Salvarea!... Şi zic: Nuuu, cum sa mă duc cu Salvarea să văd fatal... Deja 
ştiam că am fată, că venise soră-mea înainte. Si i-am spus lui Iuliana: Uite 
aici câte sticle de suc! Punem una, două sticle, hai să-i ducem şi ei şi să 
cumparam un buchet de flori... Şi am luat un taxi atunci şi am mers. Dar vă 
spun, ca mâncare şi lichide, pentru că spuneau că pierdem mult sânge şi 
avem nevoie de lichide foarte multe... erau mai multe de fructe, dar extern, 
nu era intern. Sucuri de fructe. Când erau bucăţi de carne, vă spun, nici la 
restaurant, pe vremea lui Ceauşescu, nu exista aşa ceva! Deci după ce a 
căzut Ceauşescu. Când au venit ajutoarele. 

Atunci nici nu mai puteam să simt dacă-i frig, cum v-am spus, eram sub 
sedative, eu n-am mai simțit frigul, de fapt, în 17 nici n-a fost aşa frig. Nici 
în 18, nici în 19, nici în 20. (...) Am citit atunci, dar erau multe care se cam 
contraziceau. La lucru, cum v-am spus, am fost mult mai târziu, n-am fost 
pensionat, că n-am vrut. Am lucrat ca muncitor. Şi cum era pe vremuri, mult 
prea greu, cărai tuburi, ţevi, stăteai în canale. Când m-am dus la lucru, şefii 
mei, inclusiv colegii, vă spun sincer, spuneau: Stai, mă, liniştit acolo!... Ca 
după aceea, in octombrie ’90, atunci am fost transferat la Mecatim, la 
Autoturisme, pe un post de control-pază. Şi începuse iarna, iară frig, 
picioarele nu mai rezistau, începuse să mă lase şi atunci am intrat în comisie 
şi de-atunci am fost pensionat, din ’91... de grad III. Am fost la Casa 
Tineretului, dar nu am fost prea bägati în seamă. Am fost şi la Procuratura 
Militară, deci acte doveditoare... Am fost şi la Bucureşti, dar cum vă spun, 

suntem prea putin bägati în seamă. Asta-i părerea mea. Si, după atâţia ani de 
zile, încă nu se ştie exact vinovatii. Pentru că degeaba spunem că 
Stănculescu sau Chiţac sau eu ştiu cine. Dom’le, într-adevăr să fie pedepsit 
conform legii! Pentru că, dacă eu, ca un simplu cetăţean, dacă aş fi făcut aşa 
ceva, luam 25 de ani, fără discuţii! Să ne spună adevărul! Ce s-a întâmplat 
şi-n Bucureşti, şi-n Timişoara, ce-a fost şi cine a fost. A fost Armata, a fost 
Securitatea... Nu putem să le facem nimic. Sunt prea apärati. Eu nu zic că nu 
am încredere în justiţie, dar nu totală. Pentru că, în 19 ani...! 

- T. Orban: Trebuia să-i găsească pe toți. Ei au apărat socialismul. Tu ai avut 
armă? 

- C.V. Hofman: Am avut un steag în mână. Şi ăla primit nici nu ştiu exact de 
la cine... 

- T. Orban: Păi de aia au tras în tine, c-ai avut steagul găurit! 

- C.V. Hofman: Şi au vrut să fiu şi eu găurit! Nici nu ştiu de la cine, 
mergeam pe stradă. De-acasă am pornit eu cu vecinul şi cu nepoată-mea şi 
prietenul ei. Şi zice: Hai că mergem! Na, hai!... Ce mare lucru se întâmplă? 
Doar nu dau în cap, nu fac absolut nimic!... Ştiţi, se spune acuma, după 
Revoluţie, că au fost ba în centru, ba în alte zone sau eu ştiu unde, c-au fost 
vandalizate magazine, dar niciun magazin nu era la Cimitirul Săracilor şi 
Cimitirul Ortodox-Catolic. Cui să-i facem rău? Noi mergeam, eram în 
intersecție, voiam să mergem înspre unitatea militară, am zis: Nu mergem 
spre Centru. Hai să mergem acolo, că şi acolo se trage, spre 
Circumvalatiunii, ajungem mult mai repede. Si strigând, şi aşa, nu pot să vă 
spun exact că eu am zis sau altul a zis aşa, toți am fost, n-a fost un lider să 
spună: Măi, eu vă spun acolo mergeţi sau acolo veniți! Nu. Noi, mergând pe 
stradă, ne alăturăm unul la altul. Eram peste 200 de persoane. Şi, când am 
pornit de-acasă, cum v-am spus, eram patru persoane. Toţi se adunau 
curioşi. Şi pot să vă mai spun, înspre viaduct, spre centru — poate şi asta ne- 
a determinat să nu mergem spre centru — unde era Fabrica de Pâine, 
viaductul, acolo, era în dreptul fabricii, tot aşa, un cordon de militari. În 
spatele lor, înspre viaduct, se vedeau luminile, ne-au spus: Măi, mergeţi 
acasă!... n-au tras, au vorbit frumos militarii. La ăia, tot aşa, deci vorbeau 
frumos de la distanță: Mergeţi acasă! Stati cuminţi... Şi cei de pe Ialomitei. 
- T. Orban: Ordinul de tragere deja era dat. Pe la ce oră erati acolo? Depinde 
de comandant, să ştii. 

- C.V. Hofman: Putea să fie şi în sensul că cei care erau la Fabrica de Pâine, 
acolo, pe Gheorghe Lazăr, putea să fie un militar, iar cei care au tras în noi, 
pe Ialomiţei, să nu fie din unitate, dar îmbrăcaţi în militari. Atunci, pe care 1- 
o prins... vă dati seama, toți s-au speriat. Pe mine mă strigau, mai ales 
nepoatä-mea: Hai, Vio, vino!... Când m-au strigat, deja trăgeau. Zic: Dar ce, 

trage?!... Si-atunci am cäzut, stiu cä atunci a murit acolo unul, nu stiu exact 
cine, am fost mai multi acolo, in intersectia aia. Se vedea gardul de la 
cimitirul... ästalalt, gardul de cărămidă. Se vedeau urmele de cartuşe. Multi 
ani după aceea. (Declaraţie video, 2008, AMR.) 


Pricop loan — a fost rănit în Calea Lipovei, în Decembrie 1989, la 
Timişoara. 

- I. Pricop: Am mers spre Calea Lipovei si, pur şi simplu, am rămas perplex 
când am văzut că trag. Dacă credeam că vor trage, poate că fugeam. Dar nici 
prin gând nu mi-a trecut! M-am trezit, la un moment dat, singur, în fata. 
Eram stupefiat, nu-mi venea să cred că trag în noi! Când am văzut că încep 
să cadă pe lângă mine, m-am hotărât să fug şi eu. Atunci când am reacționat, 
totuşi, că se trage cu gloanţe adevărate, am fost lovit în umăr. Am simțit o 
durere îngrozitoare, m-am trezit la pământ, şuierau gloantele pe deasupra. 
Timp de trei, patru, cinci minute, n-am putut să realizez şi-atunci a încetat, 
am strigat toți, că erau majoritatea tineri de 20, 25, 30 de ani, au strigat: 
Incetati! Incetati! Au încetat şi au venit şi m-au luat. M-au legat la mână 
prima dată, noi am încercat, totuşi, când am văzut că nu se mişcă, mi-am dat 
seama... În orice caz, nu-mi pare rău... 

Ne apropiam de Calea Lipovei şi-n momentul când primii 
demonstranți au intrat pe Calea Lipovei, s-a tras un foc de avertisment din 
curtea unității militare situată pe partea stângă a Căii Lipovei, la ieşirea din 
oraş. Automat, după câteva secunde, am observat că s-au deschis porțile la 
unitatea militară. Bineînţeles că, în acea situaţie, foarte multi din 
demonstranți s-au întors, au fugit înapoi, în momentul când s-au deschis 
porțile unității militare. Am observat un dispozitiv format din cinci, şase 
militari care erau cu armele îndreptate in sus si, in fata dispozitivului, 
existau două cadre militare care, după câteva secunde, au început să tragă 
asupra noastră. Deasupra porţii era un bec care lumina destul de slab, dar am 
reuşit să observ acest dispozitiv format din aceşti militari şi cadre militare. 
După câteva secunde, un tânăr, în stânga mea, a căzut lovit în picior, pentru 
că l-am auzit strigând: Auuu! Piciorul!... Şi am simţit un glonte prin dreapta, 
apoi a sărit o bucată din asfaltul şoselei în obraz şi mi-am dat seama că sunt 
gloanţe adevărate. Până atunci, n-am putut să cred că sunt gloanţe adevărate. 
În acel moment, am vrut să mă întorc, şi-n momentul acela am fost lovit în 
mână şi am căzut, automat, jos. Până la gardul unității mai aveam, 
perpendicular, circa 20 de metri. Şi de unde s-a tras, s-a tras puţin în 
diagonală, deci nici nu se pune problema, n-a fost atacată unitatea şi nimeni 
n-a încercat să spună la cei prezenți să mergem spre unitatea militară. Din 
contră, s-a spus că s-ar putea să fim întâmpinați de unitatea militară şi să 

strigäm „Färä violentä!” si „Armata e cu noi!”. (La Spitalul de Ortopedie, 
Decembrie 1989; fragment din arhiva video A.M.R.) 


Cei vinovati de deschiderea focului au fost identificati ca fiind 
căpitanul Gheorghe (care a tras efectiv), locotenent-colonel Păun si 
generalul Rotariu, care au dat ordine. După câţiva ani, dosarul „Calea 
Lipovei” a ajuns totuşi la instanţă. Procesul celor 3 ofiţeri din Calea Lipovei 
inițial s-a terminat cu achitare — judecător fiind Constantin Lucescu, cel care 
a fost avocat în Procesul Ceauşescu (a primit titlul de revoluționar), dar apoi 
cauza a fost rejudecată. O intensă campanie propagandistică furibundă s-a 
desfăşurat la Bucureşti pentru eliberarea celor trei. În ciuda acesteia, în 
2002, cauza a fost solutionatä prin condamnarea la puşcărie a celor trei 
ofițeri (confirmând justetea relatărilor din presa timişoreană a anului 1990) 
de către Înalta Curte de Casaţie şi Justiţie, prin Decizia 359/2002. Imediat 
după aceea, Ion Iliescu a emis Decretul 727, publicat în Monitorul Oficial 
nr. 589 din 8 august 2002, prin care i-a grațiat pe inculpati. 


Efectele represiunii din Calea Lipovei 


- 17.12.1989 — 30 de persoane au fost secerate sau atinse de gloanţe pe raza 
dispozitivului din Calea Lipovei, dintre acestea, şase au decedat; 

- 23.12.1989 — în piaţa din Calea Lipovei, o fetiţă de 7 ani, Potroghir Iustina, 
este victima rafalelor trase (posibil din autoturism Dacia sau ARO, conform 
unor declaraţii de martor vizând zona şi ziua, după scenariul deja cunoscut, 
n.n.). 


Liza KRATOCHWILL 

Decembrie 1989 in Jimbolia 


- Domnule profesor Niculai Butacu, in decembrie 1989 ati avut un 
rol determinant în organizarea, la Jimbolia, a manifestărilor de protest 
împotriva dictaturii lui Ceauşescu şi de solidaritate cu revolta timişorenilor. 
Ce informaţii aveati despre evenimentele petrecute în Timişoara în perioada 
16-20 decembrie 1989? 


În luna decembrie a anului 1989 eram locuitor al oraşului Jimbolia, 
cu locul de muncă la Secţia 4 de petrol a Schelei de foraj Zădăreni din 
judeţul Arad, în funcția de administrator. 

Ştiam despre evenimentele petrecute la Timişoara încă din data de 
15 decembrie de la colegii mei care locuiau în Timişoara şi făceau naveta la 
Jimbolia. Se discuta despre acestea, dar în cercuri restrânse, deoarece fiecare 
dintre noi ştiam de frica Securităţii şi despre urmările care puteau avea loc 
în cazul în care Securitatea ar fi aflat despre discuţiile noastre. Îmi aduc 
aminte că în dimineaţa zilei de 18 decembrie 1989, după evenimentele 
sângeroase de la Timişoara din seara zilei de 17 decembrie, a avut loc o 
nouă discuţie în birou, iar atunci când a fost vorba despre căderea regimului 
comunist, unul dintre colegii mei s-a supărat şi a ieşit afară din birou, lăsând 
să se înțeleagă că nu era de acord cu această idee şi nici nu dorea să 
participe la o asemenea discuţie. 

În ziua de 19 decembrie am fost la Timişoara cu probleme de 
serviciu şi am intenționat să ajung în Piaţa Operei. Încercând să intru 
dinspre Catedrală, acolo am fost întâmpinat de un civil care avea la piept un 
pistol mitralieră, care mi-a spus: „Nu vă recomand să intraţi“. Am renunțat. 
În fata Operei erau aproximativ 400-500 de persoane care, în acel moment, 
scandau „JOS CEAUŞESCU!“ 

Desigur, eu am mai continuat discuţiile din birou, dar numai cu un 
coleg, Sardeni Constantin, cu care eram şi prieten, iar în dimineaţa zilei de 
21 decembrie ne-am hotărât să mergem cu autoturismul colegului meu la 
manifestatia din Piaţa Operei din Timişoara. La intrarea în Timişoara am 
fost opriți de Miliție şi întrebaţi unde mergem, noi am răspuns că mergem la 
gară să aşteptăm nişte rude care sosesc cu trenul. Am văzut că în fata 
noastră au fost întoarse din drum mai multe autovehicule, dar pe noi ne-a 
lăsat să trecem. Când am văzut aceasta, am crezut că nu ne vom putea 
apropia de Piaţa Operei. Am parcat autoturismul în Piaţa... şi am plecat pe 
Jos către Piaţa Operei. Am fost surprinşi de faptul că nu ne-a oprit nimeni pe 
acest traseu. Era aproximativ ora 11. Piaţa Operei era plină de manifestanți, 

nu pot să estimez, dar din fata Operei şi până în fata Catedralei era o mare 
de oameni, printre care greu te puteai strecura şi care scandau lozinci cum ar 
fi: „JOS CEAUSESCU!“, „JOS DICTATURA!“, „CEAUŞESCU 
CONDAMNAT PENTRU MORŢII DIN BANAT!“, „LIBERTATE!“, 
„VREM DEMOCRATIE!“. Ne-am alăturat şi noi acestei mulțimi şi am 
scandat aceste lozinci. În balconul Operei am văzut mai multe persoane pe 
care nu le cunoşteam, care condamnau dictatura ceauşistă, cereau public, 
prin intermediul stației de amplificare, morții dispăruți, rezultați din 
reprimările ce avuseseră loc în zilele anterioare, eliberarea necondiționată a 
arestatilor şi demisia lui Nicolae Ceauşescu şi a Guvernului. Printre aceste 
persoane numărându-se şi Lorin Fortuna, care, din discuţiile cu unii 
manifestanți, am înţeles că era liderul demonstraţiei. 

Jimbolia? 


În jurul orei 17, ne-am hotărât să ne întoarcem la Jimbolia. La ieşirea 
din Timişoara am fost iarăşi opriți de Miliție, ne-a întrebat de unde venim, 
iar noi am răspuns că am fost să ducem nişte rude la gară. Pe traseu am 
discutat cu colegul meu că aşa ceva s-ar putea face şi la Jimbolia, la Casa de 
Cultură, care avea un balcon asemănător cu cel al Operei din Timişoara, dar 
colegul meu a spus că aşa ceva este imposibil la Jimbolia, din cauză că, fiind 
un oraş mic, unde locuitorii se cunosc între ei aproape în majoritate, vom fi 
arestaţi încă de la prima încercare. 

În jurul orei 18 am ajuns la Jimbolia, despärtindu-mä de colegul meu 
pe strada Calea Timişoarei, aproape de intersecția cu strada Republicii. 

Am coborât din maşină şi am văzut un grup de aproximativ 30-40 de 
persoane, care mergeau pe strada Republicii din direcţia Statuia Sfântului 
Florian spre gară. Mi-am dat seama că şi la Jimbolia s-a petrecut ceva. Am 
intrat în discuţie cu persoanele din acel grup, care mi-au spus că au fost la 
Primărie, unde au invitat primärita din acea perioadă la Statuia Sfântului 
Florian, unde au îngenuncheat şi au ținut un moment de reculegere in 
memoria celor morți de la Timişoara. Eu le-am spus acestora că am fost la 
Timişoara şi că ar fi bine să declanşăm revoluţia şi la Jimbolia, copiind 
modelul celor din Piaţa Operei din Timişoara, adică mergem la Casa de 
Cultură, să folosim staţia de amplificare şi să ne adresăm mulțimii din 
balcon. 

În prima fază ne-am deplasat, ca să mai putem aduna cât mai multe 
persoane, scandand lozincile: „JOS CEAUŞESCU!“, „JOS DICTATURA!“ 
„CEAUŞESCU CONDAMNAT PENTRU MORŢII DIN BANAT!“ 

„VREM DEMOCRATIE!“, „LIBERTATE!“, pe strada Republicii, pänä la 
gară, iar apoi pe strada Mărăşeşti până în cartierul Futok, la fosta fabrică de 
produse ceramice. Ne-am întors înapoi pe acelaşi traseu până la gară, iar de 
aici am trecut calea ferată către Grabati, până la fabrica de pantofi 
„OTTER“. În dreptul unităţii militare de grăniceri, unii din coloana adunată 
de aproximativ 300 de persoane au început să arunce cu pietre spre unitatea 
militară. Eu, care mă aflam în capul coloanei, m-am întors înapoi şi le-am 
spus celor care aruncau cu pietre că noi manifestăm paşnic şi nu trebuie să 
recurgem la asemenea gesturi. Am fost imediat ascultat şi nu s-a întâmplat 
nimic deosebit. Atunci mi-am dat seama că eu devenisem un lider al acestei 
mişcări. La întoarcere, trecând prin fata Miliției, câteva persoane au bătut în 
geamul acestei clădiri şi au încercat să rupă poarta de la gangul de intrare în 
clădire, care era încuiată. Din nou am intervenit şi nici aici nu s-a întâmplat 
NIMIC. 

Circulând pe strada Republicii, am condus coloana, care crescuse la 
aproximativ 400-450 de persoane, la Casa de Cultură a oraşului, de pe strada 
Tudor Vladimirescu. Aici aveam nevoie de cheie pentru a intra în clădire 
fără să spargem uşa. Pentru a obţine cheia a fost necesară puţină organizare: 
— o echipă a rămas la Casa de Cultură pentru a nu lăsa anumite persoane să 
spargă uşa sau geamurile clădirii; 

— s-au format ad-hoc două delegaţii: 

— o delegaţie, din care am făcut şi eu parte, s-a deplasat la domiciliul 

directorului Casei de Cultură, domnul Ciobanu; 

— o altă delegaţie s-a deplasat să-l caute pe cel care organiza 

discoteca şi alte activităţi culturale, domnul Crişan Walter. 

Acasă la directorul Casei de Cultură, domnul Ciobanu, după mai 
multe insistente ale noastre, am fost refuzati, nu a vrut să ne dea cheia, 
acesta spunând că nu poate să ne dea cheia, deoarece îi este frică de 
autorităţi. Ne-am întors înapoi la Casa de Cultură, iar aici tocmai sosise 
domnul Crişan Walter şi a descuiat uşa. În interiorul clădirii am intrat 
aproximativ 25-30 de persoane. Şi aici a fost necesar să ne organizăm. Au 
rămas la uşă patru persoane, care aveau rolul de a ţine uşa încuiată, iar în 
interior nu intra nimeni fără acordul meu. Domnul Crişan Walter a instalat 
stația de amplificare, iar eu am fost primul care m-am adresat mulțimii, le- 
am spus că am fost la Timişoara şi ce am văzut şi auzit în Piaţa Operei şi că 
este bine că şi la Jimbolia s-au declanşat aceste manifestări ale populaţiei, 
deoarece cu toții o duceam destul de greu în ceea ce privea aprovizionarea 
cu alimente, rationalizarea pâinii, uleiului comestibil, zahărului, 
combustibililor, libertatea de exprimare era îngrădită, căldura care lăsa de 
dorit, mai ales la blocuri. 

Îmi aduc aminte că in curtea din faţa clădirii era plin de oameni, dar 
şi pe trotuar şi în stradă erau multe persoane. Cred că în acel moment erau 
aproximativ 350-400 de persoane. 

Astfel organizaţi, au luat cuvântul de la acel microfon mai multe 
persoane, s-au scandat lozinci anticeausiste şi antiguvernamentale, s-a ţinut 
un moment de reculegere în memoria morţilor de la evenimentele petrecute 
în acele zile la Timişoara. 

În interiorul Casei de Cultură era un telefon. Mi-a venit ideea de a 
lua legătura cu cei de la Opera din Timişoara, dar nu ştiam numărul de 
telefon. Exista serviciul informaţii, dar în prima fază mi-am zis că nu o să- 
mi dea nimeni vreun număr de telefon de la Operă, deoarece se ştia ce se 
petrece acolo, iar serviciile de Securitate au interzis deja aflarea numărului 
sau chiar au tăiat legătura telefonică de acolo. Dar până la urmă am încercat 
şi am obţinut numărul de telefon. Am sunat şi mi-a răspuns cineva, nu-mi 
mai aduc aminte numele, şi am transmis că şi la Jimbolia au început 
manifestările anticeauşiste şi că suntem alături de cei de la Timişoara. Cel 
care era la telefon îmi aduc aminte că ne-a mulțumit şi că acum cu siguranță 
ştie şi Securitatea despre acest fapt, fiindcă telefoanele de acolo erau 
ascultate. Cred că aşa era, în receptor se auzeau nişte zgomote ciudate. Nu 
eram eu sigur că cel cu care am vorbit era dintre organizatorii demonstraţiei, 
dar ulterior am aflat de la un jimbolian care era prezent în acea seară la 
manifestatiile din Piaţa Operei că la stația de amplificare de acolo s-a 
anunţat că şi la Jimbolia au început manifestatiile şi sunt alături de 
timişoreni. Tot din această convorbire am aflat că, de fapt, manifestatiile s- 
au extins şi la Lugoj, Sânnicolau Mare şi Buziaş. Am lăsat numărul de 
telefon de la Casa de Cultură din Jimbolia şi am ţinut legătura telefonică în 
acea seară şi chiar şi a doua zi. Am informat manifestanți din Jimbolia 
despre ce aflam din discuţiile telefonice. 

La orele 22, atunci când au ieşit schimburile de la fabricile din 
Jimbolia, în fata Casei de Cultură a început să se mărească numărul de 
manifestanți, apogeul înregistrându-se în jurul orelor 22,30, când numărul 
acestora cred că era în jurul a 700-800 de manifestanți. 

Manifestarea a durat în acea seară până aproape de orele 24, când am 
anunţat prin intermediul staţiei de amplificare că dimineaţă la orele 8 ne 
vom întâlni din nou pentru a continua. Oamenii au început să plece spre 
case, dar un grup de aproximativ 15 persoane au rămas acolo şi au dorit să 
intre în interior şi să vorbească cu mine. M-au întrebat ce o să facem noi, 
care eram în interior, şi le-am răspuns că o să rămânem acolo peste noapte, 
deoarece dimineaţă s-ar putea să nu mai putem intra în clădire din cauză că 
ori nu o să mai primim cheia, ori o să fie păzită clădirea de Miliție, 

Securitate sau Armatä. Aceste persoane au hotärät cä nici ei nu vor pleca 
acasă, fiindcă acolo, peste noapte, ar putea să vină Militia sau Securitatea să 
ne aresteze. Au rămas acolo şi s-au organizat pentru paza clădirii. Patru 
persoane au mers la colt cu strada Avram Iancu, alte patru la colt cu strada 
Republicii, cred că tot patru au rămas în fata Casei de Cultură, iar alte trei 
sau patru persoane au mers în spatele clădirii, care s-au vorbit între ei ce 
semnale se va da, în cazul în care se apropie cineva. M-au asigurat că nu vor 
lăsa pe nimeni să treacă prin fata clădirii şi deci nu vom fi arestați în acea 
noapte. 

Eu nu am putut să dorm. Am elaborat în acea noapte o platformă- 
program a demonstraţiei care avea să aibă loc a doua zi. Parte din această 
platformă-program a fost publicată şi în comunicatul elaborat în noaptea de 
22 spre 23 decembrie de către CONSILIUL LOCAL AL FRONTULUI 
SALVĂRII NATIONALE şi cuprindea cereri către Nicolae Ceauşescu si 
către Guvernul Republicii Socialiste România. Cu siguranță îmi aduc aminte 
că această platformă-program avea 12 puncte: 

1. demisia lui Nicolae Ceauşescu; 

2. demisia guvernului; 

3. scoaterea Partidului Comunist în afara legii şi libertatea de a se 
constitui partide politice; 
organizarea de alegeri libere; 
dreptul de a manifesta liber; 
libertatea cuvantului, a presei, radioului si televiziunii; 
eliberarea tuturor detinutilor politici; 
respectarea drepturilor fundamentale ale omului; 

. revitalizarea economiei nationale; 

0. libertatea cultelor religioase; 

1. îmbunătățirea şi creşterea nivelului de trai prin eliminarea 
rationalizärii alimentelor şi a combustibililor; 

12. îmbunătăţirea asistenței medicale. 

Această platformă-program a fost citită în dimineaţa zilei de 22 
decembrie în fata demonstrantilor. 


HS CmnN Ans 


- Cum s-au desfăşurat evenimentele din Jimbolia in 22 decembrie? 


Dimineaţa, era 22 decembrie 1989, pe la ora 6, am fost trezit de cei 
însărcinați cu paza clădirii. Aceştia mi-au spus că mai multe persoane se află 
la colţul străzilor, care au hotărât că nu mai merg la lucru în schimbul de 
dimineaţă şi doresc să vină la demonstrații. Am ieşit afară şi am văzut că la 
colţul cu strada Avram Iancu aşteptau aproximativ 30-40 de persoane, iar la 

coltul cu strada Republicii erau peste 50 de persoane. Am acceptat atunci sä 
se apropie de Casa de Culturä. Asa cä demonstratia anuntatä seara, pentru 
ora 8 dimineata, a inceput, de fapt, mai devreme cu aproape douä ore. 

La ora 8 erau în fata clădirii aproximativ 400-450 de persoane. La 
ora 8,30 am plecat de la Casa de Cultură, în fruntea acestor persoane, pe la 
fabricile din Jimbolia, pentru a aduna la demonstraţie mai multe persoane. 
Traseul parcurs a fost următorul: Casa de Cultură pe strada Tudor 
Vladimirescu, apoi pe strada Republicii către gară. În fata sediului Miliției 
ne-am oprit pentru câteva minute, unde s-au scandat lozinci anticeauşiste, 
antiguvernamentale, precum si „JOS MILITIA SI SECURITATEA!“. Îmi 
aduc aminte că porţile de la intrare erau încuiate, iar câțiva manifestanți au 
vrut să spargă aceste porți de lemn, dar au fost opriți de alti manifestanți si 
s-a strigat „FĂRĂ VIOLENTÄ!“. 

De la gară am mers pe strada Mărăşeşti până la fabrica de produse 
ceramice, unde, la poartă, eram aşteptaţi (fără a avea o discuţie prealabilă cu 
aceştia) de directorul fabricii, domnul Herişanu Aurel, inginerul şef, domnul 
Vânătoru Nicolae, şi, dacă-mi aduc bine aminte, cred că şi de contabilul şef, 
domnul Giulvezan Mircea, precum şi de alti angajați din fabrică. I-am cerut 
directorului să lase muncitorii să vină la manifestații, iar acesta mi-a răspuns 
că el nu poate să facă aşa ceva. Dar fără acordul acestuia, din fabrică au 
plecat aproximativ 80-100 de persoane, care i-au spus directorului că ei 
declară grevă şi merg la manifestații. 

De acolo ne-am deplasat la alte două instituţii, respectiv la fabrica de 
mase plastice şi fabrica de pantofi, care se aflau pe Calea Motilor, la ieşire 
spre Grabati. Înainte de a ajunge la aceste instituţii, ne-am oprit în fata 
unităţii militare de grăniceri, unde s-au scandat aceleaşi lozinci, plus lozinca 
„ARMATA E CU NOI!“ şi „FĂRĂ VIOLENŢĂ!“. Aici comandantul 
unităţii, colonelul Popară, care era la poarta unității, ne-a rugat să nu atacăm 
în niciun fel unitatea, deoarece, fiind unitate militară, gărzile vor fi nevoite 
să facă uz de armă, dar nu s-a întâmplat aşa ceva. 

La fabrica de mase plastice (fabrica de nasturi — aşa-i spuneau 
jimbolienii) eram aşteptaţi afară de conducerea acestei fabrici. Nu mai tin 
minte numele directorului cu care am avut aceeaşi discuţie, adică să le 
permită angajaților să vină la manifestații, dar acesta a refuzat aşa ceva. La 
fel ca şi la fabrica de produse ceramice, s-au alăturat coloanei de 
manifestanți mai mulți muncitori. 

La fabrica de pantofi, directorul acesteia, domnul Micut Gheorghe, a 
primit o delegație a manifestantilor la el în birou. La propunerea mea, să 
lase oamenii să vină la demonstraţie, acesta mi-a răspuns că el nu poate să 

organizeze o plecare in masä a oamenilor, dar dacä acestia doresc asta, sunt 
liberi sä plece, adicä nu-i tine nimeni cu forta in fabricä. 

Dupä aceasta, coloana, care era numeric mult mai mare decät la 
plecare, a făcut cale întoarsă către Casa de Cultură. Când am ajuns aici, era 
în jurul orei 10,30 şi presupun că erau 1300-1500 de persoane. Aici s-au 
continuat scandările de lozinci, iar după ora 11, unul dintre manifestanți mi- 
a spus că la radio s-a anunţat sinuciderea generalului Milea, care era 
Ministru al Apărării. 

Dacă-mi aduc bine aminte, în jurul orei 12,30, am fost anunţat de cei 
însărcinați să păzească intrarea din clădire că a venit un domn care s-a 
prezentat a fi reprezentantul Frontului Democrat Român de la Timişoara. 
Am coborât de la balcon la poartă şi l-am primit în interior. Acesta se numea 
Avram Gerlantin, care, ulterior, am aflat că era profesor de tehnologii la 
liceul din Jimbolia. Acesta avea la brâu un pistol, se vedea conturul acestuia 
pe sub o haină pe care o purta, eu i-am spus că nu este cazul să poarte acel 
pistol, deoarece la Jimbolia nu s-a tras niciun foc de armă. A luat cuvântul în 
fata mulțimii, s-a prezentat, a spus despre Frontul Democrat Român, despre 
menirea acestuia, precum si mai multe detalii despre ce s-a întâmplat in 
acele zile la Timişoara. 

Manifestatia a continuat, când, în jurul orei 13,00, s-a anunţat la 
televizor despre fuga lui Nicolae şi Elena Ceauşescu cu un elicopter. Toată 
lumea credea că acesta va fugi din ţară. Nu a mai durat mult timp şi la 
poarta Casei de Cultură au venit personalități ale oraşului Jimbolia. Enumăr 
acum, din ce-mi mai aduc aminte: directorul de la fabrica de mase plastice 
(nu mai tin minte cum se numea), directorul de la fabrica de încălțăminte, 
domnul Micut Gheorghe, directorul de la fabrica de produse ceramice, 
domnul Herişanu Aurel, inginerul şef al fabricii de produse ceramice, 
domnul Vânătoru Nicolae, directorul Casei de Cultură, profesorul Ciobanu, 
si alții care acum nu-mi mai aduc aminte, dar cu siguranţă au fost mai multi. 
Cu toţii au luat cuvântul de la microfonul stației de amplificare şi au criticat 
regimul ceauşist. 

În jurul orei 13 s-au făcut alegeri pentru COMITETUL DE 
ORGANIZARE ŞI COORDONARE A ORAŞULUI. lată cum au fost 
organizate aceste alegeri: eu aveam în mână mai multe liste cu propuneri 
venite din partea demonstrantilor, din care citeam nişte nume. Cele care erau 
ovationate, aplaudate, erau votate, cele care erau huiduite nu erau votate. 
Aşa s-au desfăşurat la Jimbolia primele alegeri libere. 

De fapt, ei au fost aleşi in fata demonstrantilor din fata Casei de 
Cultură ca şi membri ai COMITETULUI DE ORGANIZARE SI 
COORDONARE A ORAŞULUI, deoarece în ziua de 22 decembrie, în jurul 

orei 12,30, încă nu se ştia nimic despre FRONTUL SALVĂRII 
NAȚIONALE, care ulterior au fost membri ai CONSILIULUI LOCAL AL 
FRONTULUI SALVĂRII NAŢIONALE. Membrii acestui consiliu erau: 
Avram Gerlantin, Micut Gheorghe, Paşca Gheorghe, Murariu Laurian, 
Butacu Niculai, Butacu Gabriela Angela, Ungur Gheorghe, Moise Teodor, 
Andrieş Vasile, Czwerko Karol, Mitran Savu, Grecu Marinică, Crişan 
Walter, Gavriş Victor, Trofin Cornel, Paşca Nicolae, Giulvezan Mircea, 
Belintan Cornel, Pîrvu Cristian, Berta Anton, Weindorfer Walter, Ilia 
Gheorghe, Pop Constantin, Melniciuc Gheorghe, Petrut Vasile, Ciobanu 
Dragomir, Zocskar Attila, Vänätoru Nicolae, Olteanu Viorel, Budulan Ioan, 
Popară loan, Halk Ioan, Dican Vasile, Romanu Mircea, Niţoi Ionel. 

Ne-am deplasat la Primărie. Majoritatea demonstrantilor au plecat 
acasă, deoarece la Televiziunea Română se transmiteau în direct 
evenimentele de la Bucureşti. În sediul Primăriei au intrat cei care au fost la 
balconul Casei de Cultură, respectiv aproximativ 30 de persoane, printre 
care am fost şi eu. Alte persoane care au intrat în clădire, din ce-mi mai aduc 
aminte, au fost: Avram Gerlantin, soția mea, Butacu Gabriela Angela, 
Czwerko Karol, Andrieş Vasile, Trofin Cornel, Belintan Cornel, directorul 
de la fabrica de mase plastice, Motişan Gheorghe, inginerul şef de la fabrica 
de produse ceramice, Vänätoru Nicolae, directorul de la fabrica de 
încălțăminte, Micut Gheorghe, Murariu Laurian, care era secretar al Uniunii 
Tineretului Comunist la Jimbolia şi care, în dimineaţa zilei de 22 decembrie, 
s-a întors la Jimbolia de la demonstrațiile de la Timişoara cu un steag 
tricolor care avea decupată stema țării, precum si alte persoane care acum 
nu-mi mai amintesc. 


- Care a fost reacţia autorităților locale? 


În sediul Primăriei l-am găsit pe secretarul Primăriei, domnul Nitoi 
Ionel, care a spus că el nu este decât un slujbas al obstii şi cu multă plăcere, 
dacă-l acceptăm, ne va îndruma în activitatea noastră în ceea ce priveşte 
legislaţia şi această activitate de coordonare a oraşului. Din cei aproximativ 
30 de persoane care au intrat în sediul Primăriei, niciuna nu avea experiență 
în ceea ce privea administrarea oraşului. Colaborarea cu domnul Niţoi Ionel 
s-a dovedit a fi foarte eficientă din cauza lipsei de experienţă a celor aflați, 
în acel moment, în clădirea Primăriei, dar şi din cauză că acesta şi-a pus la 
dispoziția noastră, fără rezerve, toate cunoştinţele de administrare publică. 

Acum, după aproape 20 de ani de la această revoluţie, cred că în 
acele momente nu era atât de importantă pentru populație căderea regimului 
comunist, ci căderea regimului ceauşist. Aceasta se întâmpla probabil din 

cauza lipsei de informatie in legäturä cu alte forme de organizare. Noi eram 
indoctrinati cu comunismul, îl invatam încă de pe băncile grädinitelor. 

În jurul orei 19, la Primărie a venit domnul Baziliuc Eugen, fost 
primar al oraşului, care şi-a făcut o autocritică, şi-a cerut scuze dacă a greşit 
şi doreşte să participe la bunul mers al oraşului în această perioadă. Au fost 
câțiva care au contestat acest lucru, dar în majoritate au fost de acord, 
deoarece niciunul din cei prezenţi acolo nu se pricepea la conducerea unui 
oraş. După aproximativ o jumătate de oră, în clădire a intrat domnul 
Românu Mircea — medic veterinar la zootehnia din Jimbolia care, ulterior, a 
fost şi primar al oraşului, care a cerut ca Baziliuc Eugen să fie scos afară din 
Primărie. 

Tot în acea seară am vorbit la telefon cu colonelul Popară de la 
unitatea militară, să văd poziția armatei în legătură cu aceste evenimente. 
Acesta a promis că va veni la Primărie şi ne va explica, fapt ce s-a întâmplat 
după aproximativ 20 de minute. Acesta ne-a comunicat că Armata este de 
partea Revoluţiei şi că el are ordine precise de a apăra oraşul Jimbolia. 


- În seara zilei de 22 decembrie panica a cuprins România. Un 
inamic invizibil trăgea la adăpostul întunericului, rănea şi ucidea oameni 
nevinovaţi, „oträvea” apa potabilă, ameninţa să arunce în aer sediile unor 
instituții de interes public. Cum s-au derulat evenimentele în Jimbolia? 


În acea noapte au sosit diferite zvonuri despre teroriști, pe diferite 
cai, prin televiziune le vedeam cele transmise de la Bucuresti de cei care se 
constituiseră în Frontul Salvării Naţionale, dar la noi cele mai multe 
ajungeau şi prin telefon. Îmi aduc aminte că pe la ora 3 dimineaţa m-am dus 
în cabina portarului, unde era un pat, să dorm puţin, eram frânt de oboseală, 
nu dormisem de mai mult de 40 de ore. După o jumătate de oră a venit 
cineva şi m-a trezit, spunând că este cineva la telefon care doreşte să 
vorbească cu mine. M-am dus la telefon. S-a prezentat cine este, dar nu-mi 
aduc aminte numele, şi mi-a spus că este din Beregsău Mare, localitate ce se 
află pe DN 59A, între Timişoara şi Jimbolia, şi mi-a comunicat că spre 
Jimbolia se îndreaptă o coloană de aproximativ 10 tancuri şi vehicule 
blindate. Am comunicat aceasta celor de fata. Unii, printre care şi 
comandantul Miliției, care în acel timp era acolo, au spus că trebuie să luăm 
armele de la Miliție, să le impartim civililor, ca să putem apăra oraşul. Am 
fost total împotrivă şi le-am spus că nu este bine să pună civilii mâna pe 
arme şi că avem în oraş o unitate militară, unde sunt profesionişti şi aceştia, 
aşa după cum a declarat colonelul Popară, ar trebui să apere oraşul. Dar 
multi, pot să spun că în majoritate, nu aveau încredere în Armată şi nici în 

colonelul Poparä. Mi-am fäcut imediat un plan, ca sä-i linistesc pe cei 
prezenți: 1. îl sun pe Poparä şi 2., dacă acesta nu va lua nicio măsură, atunci 
se vor împărți armele pentru a apăra oraşul. L-am sunat imediat pe colonelul 
Popară de la unitatea militară şi i-am transmis informația primită. Acesta 
mi-a spus că el nu avea această informaţie, dar va lua măsuri şi m-a asigurat 
că oraşul va fi păzit şi nu se va întâmpla nimic. 

Tot la fel, în acea noapte, s-a primit informația, nu mai tin minte pe 
ce cale, că apa potabilă din oraş ar fi otrăvită. Era acolo cu noi Olteanu 
Viorel, care lucra la SANEPID; îmi aduc aminte că acesta a plecat să facă 
analize la apă, iar când s-a întors înapoi, a spus că apa era potabilă şi nu a 
fost otrăvită. 

Tot în acea noapte, nu-mi mai aduc aminte ora, dar cred că a fost 
înainte de ştirea că spre Jimbolia se îndreaptă acele tancuri şi vehicule 
blindate, a venit colonelul Popară la Primărie cu vreo 4-5 persoane care, din 
câte-mi aduc aminte, erau de loc din judeţul Sibiu şi care au fost prinşi că 
voiau să treacă frontiera în Iugoslavia şi ne-a spus să luăm o hotărâre în ceea 
ce-i privea pe aceşti infractori. Am vorbit cu ei şi i-am întrebat de ce au vrut 
să fugă din ţară, că în curând, după ce se va termina revoluția, vor putea să 
plece legal, cu paşaport, dacă doresc să plece din ţară. Aceştia au răspuns că 
ei nu ştiau nimic de ceea ce se întâmpla în tara şi că erau pe drumuri de mai 
multe zile, încercând să ajungă la frontieră. Au parcurs traseul Timişoara — 
Jimbolia pe jos, pe câmp, la distanţe mari de localități, pentru a nu-i putea 
prinde grănicerii. Cu toții am fost de acord să fie eliberați să meargă la 
casele lor. Cred că au fost primii infractori prinşi care au vrut să treacă ilegal 
frontiera, care nu au fost bătuți de grăniceri şi au fost eliberați să meargă 
acasă. 


- Cine şi-a asumat conducerea oraşului în acele zile agitate? 


Văzând la televizor despre organizarea de la Bucureşti, 
COMITETUL DE ORGANIZARE SI COORDONARE A ORAȘULUI s-a 
transformat în CONSILIUL LOCAL AL ORAȘULUI JIMBOLIA AL 
FRONTULUI SALVĂRII NAȚIONALE, format din 35 de membri, care 
era o structură provizorie, fără a avea lideri, ci doar membri. În acest 
consiliu erau acei membri aleşi în faţa Casei de Cultură. Fiecare dintre aceşti 
membri au primit nişte sarcini. În noaptea de 22 spre 23 decembrie a fost 
redactat şi multiplicat un COMUNICAT al CONSILIULUI LOCAL AL 
FRONTULUI SALVĂRII NAŢIONALE, iar în data de 23 decembrie 1989 
acesta a fost distribuit cetățenilor oraşului. 

In jurul datei de 20 ianuarie 1990, am renuntat de a mai merge pe la 
Primärie, deoarece acolo puseserä mäna pe putere fosti comunisti convinsi 
şi care nu au făcut nimic pentru oraşul Jimbolia. Au fost multumiti doar că 
ocupau nişte funcții importante la conducerea acestui oraş şi nu se ocupau 
de problemele oraşului, ci de a face tot ce este posibil pentru menţinerea lor 
în aceste funcţii si de interesele personale. Revolutionarii au fost eliminaţi 
pe rând şi discret, deoarece aceştia doreau ca în fruntea oraşului să nu fie 
aleşi foşti activişti de partid care au condus oraşul şi înainte de decembrie 
1989. 


- Cum apreciaţi astăzi evenimentele din decembrie 1989? 


Deoarece există voci care spun că aceste evenimente au fost o 
lovitură de stat şi nu o revoluţie, eu, ca participant direct în aceste 
evenimente la Jimbolia, pot să spun că aceste evenimente din decembrie 
1989 au fost o revoluţie care a dus la căderea regimului ceauşist, dar şi a 
comunismului în România, cu toate că în primele ore după fuga lui 
Ceauşescu din data de 22 decembrie 1989 au fost unele încercări de a 
menţine comunismul şi de a schimba doar dictatura ceauşistă. Afirm cu tărie 
acest lucru, deoarece aceste evenimente nu au fost pregătite anterior, 
demonstrantii au participat la aceste evenimente din conştiinţă, iar eu, ca 
lider al acestor manifestații, declar că nu am fost contactat de cineva anterior 
pentru a organiza aceste demonstrații de stradă. 


- Regretati implicarea decisivă în organizarea şi conducerea 
acțiunilor protestatare din Jimbolia? 


Desigur că participarea mea la aceste evenimente nu mi-a adus decât 
necazuri personale în viata profesională, am fost şi sunt marginalizat de 
către cei care au fost la putere in acest oraş, iar Poliţia (vechii milițieni) a 
încercat de două ori întocmirea unor dosare penale. 

Nu am cerut niciodată Certificat de Revoluționar, deoarece acolo am 
constatat că sunt revoluționari chiar şi unii care nu au participat la această 
revoluţie, iar eu nu am dorit să fiu amestecat cu asemenea persoane. 


Prof. dr. Dumitru TOMONI 

Discursul Majestätii Sale Regele Mihai I, 
rostit in Parlamentul Romäniei 
cu ocazia aniversării celor 90 de ani de viata 


’ 


Doamnelor si domnilor senatori si deputati, 


Sunt mai bine de 60 de ani de cänd m-am adresat ultima oarä 
națiunii române de la tribuna Parlamentului. Am primit cu bucurie şi cu 
speranţă invitaţia reprezentanților legitimi ai poporului. 

Prima noastră datorie astăzi este să ne amintim de toți cei care au 
murit pentru independenţa şi libertățile noastre, în toate războaiele pe care a 
trebuit să le ducem şi în evenimentele din Decembrie 1989, care au dărâmat 
dictatura comunistă. Nu putem avea viitor fără a respecta trecutul nostru. 

Ultimii 20 de ani au adus democraţie, libertăți şi un început de 
prosperitate. Oamenii călătoresc, îşi împlinesc visele şi încearcă să-şi 
consolideze familia şi viaţa, spre binele generaţiilor viitoare. România a 
evoluat mult în ultimele două decenii. 

Mersul României europene de astăzi are ca fundament existența 
Parlamentului. Drumul nostru ireversibil către Uniunea Europeană şi NATO 
nu ar fi fost posibil fără acţiunea, întru libertate şi democrație, a 
Legislativului românesc de după anul 1989. 

Dar politica este o sabie cu două tăişuri. Ea garantează democraţia şi 
libertăţile, dacă este practicată în respectul legii şi al instituțiilor. Politica 
poate însă aduce prejudicii cetățeanului, dacă este aplicată în disprețul eticii, 
personalizând puterea şi nesocotind rostul primordial al instituțiilor Statului. 

Multe domenii din viaţa românească, gospodărite competent şi liber, 
au reuşit să meargă mai departe, în ciuda crizei economice: micii 
întreprinzători şi companiile mijlocii, tinerii şi profesorii din universități, 
licee şi şcoli, cei din agricultură. 

Încearcă să-şi facă datoria oamenii de artă, militarii, diplomaţii şi 
funcționarii publici, deşi sunt puternic încercați de lipsa banilor şi 
descurajati institutional. Îşi fac datoria față de ţară instituţii precum 
Academia Română şi Banca Naţională, deşi vremurile de astăzi nu au 
respectul cuvenit fata de ierarhia valorilor din societatea românească. 

Sunt mâhnit că, după două decenii de revenire la democraţie, 
oamenii bătrâni şi cei bolnavi sunt nevoiţi să treacă prin situaţii înjositoare. 

România are nevoie de infrastructură. Autostrăzile, porturile şi 
aeroporturile moderne sunt parte din forța noastră, ca stat independent. 

Agricultura nu este un domeniu al trecutului istoric, ci al viitorului. Scoala 
este si va fi o piaträ de temelie a societätii. 

Regina si cu mine, aläturi de Familia noasträ, vom continua sä facem 
ceea ce am făcut întotdeauna: vom susține interesele fundamentale ale 
României, continuitatea şi tradițiile țării noastre. 

Nu m-aş putea adresa națiunii fără a vorbi despre Familia Regală şi 
despre importanța ei in viata țării. Coroana regală nu este un simbol al 
trecutului, ci o reprezentare unică a independenței, suveranității şi unității 
noastre. Coroana este o reflectare a Statului, în continuitatea lui istorică, şi a 
Națiunii, în devenirea ei. Coroana a consolidat România prin loialitate, 
curaj, respect, seriozitate şi modestie. 

Doamnelor şi domnilor senatori şi deputați, 

Instituţiile democratice nu sunt guvernate doar de legi, ci şi de etică, 
simţ al datoriei. Iubirea de tara şi competenţa sunt criteriile principale ale 
vieţii publice. Aveţi încredere în democraţie, în rostul instituţiilor şi în 
regulile lor! 

Lumea de mâine nu poate exista fără morală, fără credinţă şi fără 
memorie. Cinismul, interesul îngust şi laşitatea nu trebuie să ne ocupe viata. 
România a mers mai departe prin idealurile marilor oameni ai istoriei 
noastre, servite responsabil şi generos. 

În anul 1989, în ajutorul României s-au ridicat voci cu autoritate, 
venind de pe toate meridianele globului. Ele s-au adăugat sacrificiului 
tinerilor de a înlătura o tiranie cu efect distrugător asupra fiinţei naţiunii. A 
sosit momentul, după douăzeci de ani, să avem un comportament public rupt 
complet si definitiv de năravurile trecutului. Demagogia, disimularea, 
egoismul primitiv, agätarea de putere şi bunul plac nu au ce căuta în 
instituţiile româneşti ale anului 2011. Ele aduc prea mult aminte de anii 
dinainte de 1989. 

Se cuvine să rezistăm prezentului şi să ne pregătim viitorul. Uniti 
între noi şi cu vecinii şi fraţii nostri, să continuăm efortul de a redeveni 
demni şi respectați. 

Am servit națiunea română de-a lungul unei vieți lungi şi pline de 
evenimente, unele fericite şi multe nefericite. După 84 de ani de când am 
devenit Rege, pot spune fără ezitare naţiunii române: 

Cele mai importante lucruri de dobândit, după libertate şi 
democraţie, sunt identitatea şi demnitatea. Elita românească are aici o mare 
răspundere. 

Democraţia trebuie să îmbogăţească arta cârmuirii, nu să o 
sărăcească. România, ca şi toate țările din Europa, are nevoie de cârmuitori 
respectaţi şi pricepuţi. 

Nu trebuie niciodatä uitati romänii si pämänturile romänesti care ne- 
au fost luate, ca urmare a impärtirilor Europei în sfere de influență. Este 
dreptul lor să decidă dacă vor să trăiască în ţara noastră sau dacă vor să 
rămână separați. 

Europa de astăzi este un continent în care popoarele şi pământurile 
nu se schimbă ca rezultat al deciziilor politicienilor. Jurământul meu a fost 
făcut şi continuă să fie valabil pentru toți românii. Ei sunt toți parte a 
națiunii noastre şi aşa vor rămâne întotdeauna. 

Stă doar în puterea noastră să facem tara statornicä, prosperă şi 
admirată în lume. 

Nu văd România de astăzi ca pe o moştenire de la părinții noştri, ci 
ca pe o ţară pe care am luat-o cu împrumut de la copiii noştri. 

Aşa să ne ajute Dumnezeu! 


Transcriere Cornel-Florin SERACIN 

VIAŢA ȘTIINȚIFICĂ 
Vizită de prim rang la Timişoara şi la Memorialul Revoluţiei 


În perioada 3-5 octombrie a.c., ca în fiecare an, Timişoara a 
constituit ținta vizitei unei delegații germane. Prilejul a fost unul marcant 
pentru Germania, dar şi pentru România şi, dacă ne gândim bine, pentru 
întreaga Europă şi întreaga lume. În calendarul istoric recent, începând din 
1990, ziua de 3 Octombrie este Ziua Naţională a Germaniei, care celebrează 
reunificarea unei Germanii divizate în anul 1949, eveniment cu adânci 
implicații mai ales în viaţa est-germanilor, care au trăit, timp de decenii, 
trauma separării nu doar teritoriale, ci şi fizice şi sufleteşti, alături de lipsa 
drepturilor şi de tot felul de lipsuri materiale, care le-au marcat existența. 

Fixarea acestei date a sărbătorii naţionale a Germaniei a avut loc 
după îndelungi dezbateri. Vizată a fost mai întâi ziua de 9 noiembrie, când a 
căzut, în 1990, Zidul Berlinului, ridicat începând din 1961, la inițiativa 
preşedintelui DDR, Walter Ulbrichts5, şi atât de escaladat de germanii care 
tânjeau după libertate. Din păcate pentru est-germani, de la zid la... cimitir 
nu era, de cele mai multe ori, decât un pas. 

Ziua de 9 noiembrie coincide şi cu fondarea, în 1918, a primei 
republici germane.*” Cumuländ toate acestea, ea ar fi meritat cu prisosinta să 
devină Ziua Naţională a Germaniei, dacă nu ar fi existat impedimente 
majore, tot de ordin istoric... In 1923 a fost inäbusitä prima tentativă de 
lovitură de stat a lui Hitler”, iar în 1938 a avut loc primul pogrom nazist 
împotriva evreilor”. 


5 Walter Ulbricht (1893-1973) a condus, în calitate de preşedinte al Consiliului de Stat şi 
de secretar general al Partidului Unităţii Socialiste, între 1960-1971, Germania Răsăriteană. 
5 Cunoscută în istorie ca Republica de la Weimar (1918/1919-1933), republică 
parlamentară a cărei înființare a fost decisă la Weimar, după abdicarea Împăratului Wilhelm 
al II-lea şi plecarea acestuia în exil. 

°° Numită şi Puciul de la berărie, tentativa de lovitură de stat a lui Adolf Hitler, în tandem 
cu generalul Erich Ludendorff şi cu sprijinul organizaţiei paramilitare SA (Sturmabteilung 
— detaşamentul de asalt) a Partidului Nazist, s-a declanşat la berăria Biirgerbrăukeller din 
München, în seara zilei de 8 noiembrie 1923, si a fost anihilată în după-amiaza zilei 
următoare. 

"l Denumit şi Cristallnacht sau Nacht des zerbrochenen Glases (Noaptea de cristal sau 
Noaptea sticlei sparte), cu referire la măcelul declanşat împotriva evreilor în noaptea de 

Drept urmare, dintre cele douä evenimente care au marcat istoria 
recentä a Germaniei, reunificarea a fost ridicatä la rang de särbätoare 
nationalä, pentru cä data de 3 octombrie nu dä loc la niciun fel de 
interpretäri si conotatii nedorite. 

Revenind, după acest plonjon în istorie, la vizita în discuţie, trebuie 
precizat că în acest an 1-a venit rândul Comisiei pentru Europa si 
Comunitatea Globală din Parlamentul landului Nordrhein- Westfalen să-şi 
reprezinte ţara la festivitățile care se organizează la Timişoara cu prilejul 
Zilei Naţionale a Germaniei. Dar ce semnifică şi, mai ales, cu ce se ocupă 
această comisie? Denumită în germană Ausschuss fiir Europa und eine Welt, 
comisia sus-numită este una relativ proaspătă, deoarece decizia constituirii 
ei s-a luat, printr-un decret unanim al Parlamentului landului Nordrhein- 
Westfalen, la 13 iulie 2010. Două luni mai târziu, Comisia pentru Europa şi 
Comunitatea Globală începea deja să funcționeze, luând în discuţie 
problemele politice ale Uniunii Europene şi implicaţiile lor asupra landului 
Nordrhein-W estfalen. 

Aflăm, din Comunicatul de presă al Consulatului Republicii 
Federale Germania la Timişoara, că „Cei 16 deputaţi şi colaboratori 
ştiinţifici ai tuturor fractiunilor politice prezente în Parlamentul Renaniei de 
Nord-Westfalia doresc să îşi formeze o părere asupra situației actuale din 
Vestul României, din Banat şi, în mod deosebit, din Timişoara. Atenţia 
delegației este focusată, pe de o parte, asupra potențialului economic 
deosebit de dinamic din această regiune a ţării, dar şi asupra minorității 
germane, care numeric este cel mai bine reprezentată în această zonă a țării, 
minoritate cu rădăcini trainice de secole pe aceste meleaguri (...)”. 

Preludiul suitei de vizite a delegației germane l-a constituit gala 
festivă din seara de 3 octombrie, care a avut loc în frumoasa sală de 
spectacole în stil neobizantin a Operei din Timişoara, care a răsunat de arii 
celebre din operete, agrementate cu scene la fel de celebre de balet. Nu a 
lipsit, nici în acest an, preşedintele Comisiei de Apărare a Bundestagului, 
Susanne Kastner, iar din partea oficialităților române au fost prezenți 
prefectul Mircea Băcală şi primarul Gheorghe Ciuhandu. 

Trecând la Memorialul Revoluţiei, de remarcat că prezența aici, la 
început de octombrie, a oaspeţilor germani nu este o noutate, ea a devenit 
deja o tradiţie prin iniţiativa Consulatului German la Timişoara, care, în 
fiecare an, înscrie în agenda vizitelor delegatiilor venite să celebreze Ziua 
Reunificării Germaniei şi asociaţia noastră. În acest sens, împreună cu 


9/10 noiembrie 1938, primul pogrom nazist a avut loc între 9-13 noiembrie 1938 în 
Germania şi Austria şi s-a soldat cu uciderea în bătaie a cca. 400 de evrei, trimiterea în 
lagăre de concentrare a cca. 30.000 de evrei şi devastarea a peste 1400 de sinagogi. 

delegatia germanä condusä de deputatul Werner Jostmeier, a trecut din nou 
pragul Memorialului Revoluţiei si Klaus Christian Olasz, consulul 
Germaniei la Timisoara din septembrie 2009. 

Vizita oaspetilor germani la Memorialul Revolutiei a inceput, cum 
era firesc, în Capela ecumenică pictată în întregime de Manole Pătraşcu, loc 
de reculegere şi de cinstire a Martirilor Revoluţiei, în care, pe peretele din 
fatä-dreapta, se află Sfântul Gerhardus, primul episcop al Diecezei Romano- 
Catolice de la Cenad, iar în stânga sa Sfântul Iosif cel Nou de la Partos, fost 
mitropolit ortodox, ale cărui moaşte sunt depuse în Catedrala Mitropolitană 
din Timişoara. 

Au urmat sala monumentelor, în care sunt expuse machetele şi 
tablourile monumentelor ridicate în Timişoara în locurile în care au căzut 
Eroii Revoluţiei, sala „George Şerban”, cu poze care imortalizează momente 
din viaţa şi activitatea iniţiatorului Proclamaţiei de la Timişoara din 11 
martie 1990, şi sala principală a muzeului, unde delegația germană a vizitat 

er ee LEI expozitia itineranta „Revoluţia Română 
oi ARĂ A Mezul iei re din 1989 în imagini şi a vizionat apoi 
West best Meus far des masa) filmul Noi nu murim! Ca o dovadă a 
Yall ete. sak vefeef incitării interesului celor prezenţi, la 
u Be ment mat, & Piu] final au fost adresate întrebări tematice, 
N ee oS dintre care unele au vizat implinirile şi 
neîmplinirile Revoluţiei din Decembrie 

1989, situația actuală politico-socială a 
României şi chiar paralele cu Croaţia, 
țară care şi-a trăit propria drama a 
războiului şi a dezbinării interetnice, 


d soldată cu masive pierderi de vieți 


Nam ce, 

Te maustwer, # O hhbe CATI 
7 

ff ; 27 a membrii delegatiei germane au semnat 

i - À l 

il pe ie A a cartea de „onoare a Memorialului 

evoluției, iar deputatul Werner 

Jostmeier a asternut si câteva cuvinte de 

suflet, pe care le reproducem textual: „Delegatia Parlamentului Nordrhein- 

Westfalen din Germania vă mulţumeşte si îi doreşte acestei case şi 

poporului român un viitor foarte bun. «Nu este suficient să câştigi prin luptă 

libertatea, trebuie să o aperi mereu”. (Timişoara, 4 octombrie 2011) 
In semn de preţuire, Traian Orban, preşedintele Memorialului 


Revoluţiei, a acordat Parlamentului landului Nordrhein-Westfalen si 
conducătorului delegației germane, Werner Jostmeier, medalia aniversară 


omeneşti. 
Inainte de a-şi lua rămas bun, 

bătută cu ocazia împlinirii a două decenii de la Revoluţie, alături de albumul 
bilingv 20 de ani de la Revoluţia Română din Decembrie 1989 / 20 Jahre 
nach der Rumänischen Revolution vom Dezember 1989. 

Intreaga prezentare a muzeului a constituit pentru Werner Jostmeier 
o lectie de istorie recentä, pe care a raportat-o la cea a fostei DDR. Cä este 
asa, o dovedeste concluzia pe care deputatul german i-a transmis-o, la final, 
preşedintelui instituției noastre, Traian Orban: „Vă mulţumesc cordial 
pentru felul în care ne-ati condus şi vă doresc dumneavoastră personal si îi 
doresc acestei case nu doar un viitor bun, ci doresc ca dumneavoastră, cu 
învățătura pe care o aveţi de dat poporului dumneavoastră, să vă aduceţi 
contribuția pentru ca aşa ceva să nu se mai repete, iar poporul 
dumneavoastră şi poporul meu să înveţe din istorie. 

Noi sărbătorim la 3 Octombrie o revoluţie care s-a înfăptuit fără 
nicio împuşcătură, cu toate că la demonstrațiile din 9 octombrie din Leipzig 
şi Dresda armata populară era în stradă cu tancuri. Aveţi de deplâns 1001 
morţi şi peste 3300 de răniţi şi sperăm şi îi dorim poporului român ca aceste 
victime să nu fi fost în zadar. Vă mulţumesc cordial şi vă doresc toate cele 
bune!”. 

Iar o concluzie nu rămâne, de cele mai multe ori, singură, ci cheamă 
după sine o altă concluzie: „Dorim să salvăm istoria României ca pe un 
lucru foarte important şi sigur că istoria României face parte din istoria 
europeană. Sper să găsim resurse să continuăm!” (Traian Orban) 


Adina HORNEA ABRUDA 

Si a venit vremea primei lansäri... 
Candela împotriva timpului 
la Editura „Memorialul Revoluţiei 1989” 


Vineri, 30 septembrie, la ora 12.00, sala de cenaclu a Filialei 
Timişoara a Uniunii Scriitorilor din România şi a revistei Orizont a fost 
plină până la refuz. Moment de emoție deosebită, fiindcă am păşit cu 
dreptul pe piaţa editorială, aprinzând o adevărată Candelă împotriva 
timpului. 

Volumul Candelă împotriva timpului cuprinde peste 60 de interviuri 
despre Revoluţia Română din Decembrie 1989, date de revoluționari, rudele 
victimelor şi alte personalități, printre care: Laszlo Tőkés (europarlamentar), 
Lorin Fortuna (preşedintele Frontului Democratic Român înfiinţat în 1989), 
Francisc Baranyi (fost ministru al Sănătăţii), Claudiu Iordache (membru 
FDR, directorul Institutului Revoluţiei Române din Decembrie 1989), Ilie 
Stepan (muzician, formația „Pro Musica”), Virgil Hosu (preşedinte 
ALTAR), Viorel Sasca (consilier judeţean), Marius Mioc (arestat in 
Revoluţie), Adrian Otelitä (orfan din Revoluţie), Costel Balint (arestat în 
Revoluţie, fost preşedinte al Comisiei pentru Cinstirea Eroilor Revoluţiei), 
Constantin Duma (fotoreporter la Agerpres), Traian Orban (rănit în 
Revoluţie, preşedintele Asociaţiei Memorialul Revoluţiei), Petre Petrişor 
(avocat, fost preşedinte al Tribunalului Timiş), loan Olaru (director regional 
la Autoritatea Naţională pentru Comunicaţii), Bogdan Herzog (fost redactor 
şef la Radio şi TVR Timişoara). 

Autorii, Titus Suciu şi Vasile Bogdan, sunt, aşa cum îi numeşte 
criticul literar Cornel Ungureanu, „doi dintre cei mai harnici scriitori 
timişoreni”. Titus Suciu s-a preocupat îndelung de aspectele Revoluţiei din 
Timişoara prin Lumea bună a balconului şi Reportaj cu sufletul la gură şi 
„revine în dialogurile sale cu Revoluţia din Timişoara şi cu personalitățile 
care au dat sens Timişorii de astăzi”, a subliniat, în continuare, Cornel 
Ungureanu în prezentarea făcută cărții. 

„Cartea nu e semnată de doi istorici, de doi comentatori foarte 
indärjiti ai fenomenului politic”, a menţionat Titus Suciu, „cartea reprezintă 
exercițiile noastre de admiraţie pentru Timişoara ’89, a fabulosului 1989”. 

Celălalt autor, realizatorul TV Vasile Bogdan, declară în volum că 
„filmul respiră, o spun alţii, nu noi, autenticitate, corelaţii logice, viziune 
globală, dar şi detalii relevante, căldură umană. Intervievatii — cărora nu 
pregetăm să le mulţumim — s-au implicat cu admirabilă bunăvoință in 

munca noasträ, au venit la filmäri, dacä a fost nevoie, si-a doua oarä, au 
acceptat să vorbească despre dramele lor, chiar dacă retrăirea acelor stări îi 
afecta sufleteşte. A rezultat, de aceea, un film sincer, deschis, din care se 
poate deduce că revoluționarii au fost şi au rămas oamenii de până atunci, în 
acele zile eroi, acum concitadini preocupaţi de problemele vieții, ca oricare 
dintre noi. 

Prezent la eveniment, Traian Orban, preşedintele Memorialului 
Revoluţiei, a subliniat că „este jenant şi revoltător că multe televiziuni libere 
promovează dezinformarea, că Revoluția Română au făcut-o agenţii străini, 
turiştii sovietici şi alți duşmani sau mai ştiu eu ce indivizi; ignoră istoria 
trăită de timişoreni. Munca noastră este cea de recuperare a istoriei 
timişorenilor, de informare publică, de cercetare, de documentare despre 
acest eveniment care a schimbat destinele României”. 

În carte interviurile sunt publicate integral, în timp ce în serialul 
televizat, din 2865 de minute filmate nu au intrat decât câteva sute, 
asamblate profesionist şi împărțite în 8 episoade tematice: I. Prin negura 
roşie; II. Noaptea în care s-a născut Visul; UL. Treptele Golgotei, partea I; 
IV. Treptele Golgotei, partea a Il-a; V. Singuri împotriva dictaturii; VI. 
Ziua in care Dumnezeu a pogorât la Timişoara; VII. Atunci ne-am mântuit 
de frică; VIII. ,, Comunismul s-a născut pe Neva şi s-a înecat în Bega”. 

În acelaşi context a avut loc şi deschiderea anului literar 2011-2012, 
cu festivitatea de primire a noilor membri în Uniunea Scriitorilor: Doru 
Arăzan, Laura Cheie, Gylai-Korpos Istvan, Constantin Mărăscu, Vasile 
Petrică, Mirel Radu Petcu şi Monica Stănilă, precum şi cu sărbătorirea 
scriitorului Cristea Sandu Timoc, care a împlinit venerabila vârstă de 95 de 
ani. 

Reunind mai multe evenimente marcante, deschiderea anului literar 
2011-2012 devine astfel una specială, „pentru o Timişoară care există şi 
trebuie să existe în istorie şi în cultură”. Este vorba, după cum constata 
Cornel Ungureanu, preşedintele Filialei Timişoara a Uniunii Scriitorilor din 
România, de o istorie corectată cu „fiecare dintre cărțile acestea, care aparțin 
unei memorii pe care un muzeu o întreține cu vitalitate”, afirmație care ne 
onorează şi ne obligă, totodată. 


Simona MOCIOALCĂ 

VA DOCUMENTAR 


Catedrala din Timisoara — altar de jertfa in Decembrie 1989 


Catedrala din Timisoara — cea mai mare catedralä ortodoxä din tara — 
a fost şi a rămas o mândrie a bänätenilor, templu al spiritualităţii creştine si 
locul unor importante evenimente din istoria Banatului. Pentru locuitorii 
județului Timiş şi mai ales pentru cei ai municipiului de pe Bega, Catedrala 
reprezintă Kilometrul 0 al Banatului. Era dificil să te afli în centrul oraşului 
şi să rezişti impulsului, firesc pentru orice creştin, de a-i trece porțile sau 
măcar de a-ți purta paşii prin fata impunătorului monument arhitectonic. 

Cu siguranță, Nicolae Ceauşescu avea o altă percepție, deoarece a 
evitat cu înverşunare să se întâlnească cu timişorenii în acest spațiu. Deşi în 
perioada 1968-1988 a vizitat Timişoara de 12 ori, niciodată nu s-a aflat în 
zona Catedralei, chiar dacă aici era zona centrală a oraşului. Cunoşteau acest 
lucru şi timişorenii şi de aceea, nu întâmplător, zona Catedralei a fost atât 
locul unor aprige acţiuni de protest împotriva regimului ceauşist, cât şi 
altarul de jertfă şi speranţă pentru mii de demonstranți. În fata Catedralei, în 
Decembrie 1989, vor fi ucişi 15 protestatari şi alti 39 vor fi răniți prin 
împuşcare. 

În seara zilei de 16 decembrie, prima zi de confruntări deschise cu 
forțele represive, grupuri de timişoreni, după primul atac al sediului 
Comitetului Judeţean P.C.R., s-au regrupat în Piața Maria si, de acolo, au 
pornit peste pod, la Catedrală, după orele 23, la îndemnul lui Sorin Oprea, 
mecanic la Electrometal Timişoara.! Atunci demonstrantii credeau cu 
justificată naivitate că in fata Catedralei nu li se putea întâmpla nimic rau, 
locul având o semnificație aparte. Celor peste 1000 de demonstranți Sorin 
Oprea le-a cerut să revină mereu, în fiecare zi, inclusiv a doua zi, la orele 
10, în fata Catedralei, pentru că doar uniţi vor putea să facă fata aparatului 
represiv mobilizat de conducerea centrală şi locală a partidului. 

Realizând că numărul celor adunaţi era prea mic, demonstrantii au 
hotărât să pornească spre Complexul Studenţesc pentru a solicita 


' Miodrag Milin, Timişoara 15-21 decembrie '89, Timişoara, 1990, p. 36; vezi şi Timişoara 
16-22 decembrie 1989, Timişoara, Editura Facla, 1990, p. 60. 

participarea studentilor. Intre timp, o altä coloanä venea de pe Calea 
Buziasului si Girocului spre cäminele studentesti. Dupä ce s-au unit cele 
douä coloane, Sorin Oprea, urcat pe un bloc transformator, le cerea 
demonstrantilor să meargă la Catedrală pentru a solicita sprijinul 
mitropolitului în vederea unui dialog cu autoritățile’. În drum spre 
Catedrală, toate panourile cu lozincile ceauşiste erau spulberate, iar din loc 
în loc manifestantii turnau pe trotuare şi pe şosea păcură şi dădeau foc. 
Ajunşi după miezul nopții în fata Catedralei, cei aproape 10000 de 
manifestanți au cântat „Hora Unirii” şi „Deşteaptă-te, române!” şi au 
scandat lozinci împotriva regimului comunist şi al lui Ceausescu’. „Acolo, 
în faţa lăcaşului lui Dumnezeu, am înţeles că nu există loc pe lume mai 
potrivit unde sufletele obosite de nedreptätile vieţii să-şi găsească alinare”, 
consemna mai târziu unul dintre participanţi, profesorul Costel Balint“. De 
aici, demonstrantii au hotărât să se deplaseze spre cartierele dens populate: 
Circumvalatiunii, Calea Aradului, Calea Lipovei pentru a chema şi alti 
timişoreni şi apoi, cu efective sporite, a se reîntoarce la Catedrală. În 
conştiinţa multora, Catedrala era locul ce insufla siguranță şi încredere în 
izbânda acţiunii începute împotriva unui regim ateu şi opresiv. 

De aceea, a doua zi, în 17 decembrie, „cea mai cumplită zi din istoria 
oraşului Timişoara”5, Catedrala a fost una dintre zonele fierbinți ale oraşului 
asediat de forțele represive. În jurul orei 15, sute de demonstranți s-au 
adunat în fata Catedralei scandand lozinci: „Libertate!”, „Democratie!”, 
„Alegeri libere!”, „Jos dictatorul!” etc. O parte dintre cei adunaţi s-au 
deplasat spre cordonul de militari dotați cu scuturi şi căşti, aflați pe 
carosabil, in fata Primăriei municipiului Timişoara. Apropiindu-se la o 
distanță destul de mică, au intrat în dialog cu militarii încercând să rupă 
cordonul, dar văzând fermitatea militarilor, s-au reîntors în fata Catedralei°. 
Intre timp, grupuri de sute de demonstranti veneau dinspre Bulevardul „6 
Martie” si din cartierele Girocului, Circumvalatiunii, Calea Sagului si Calea 
Lipovei, astfel cä, potrivit rapoartelor oficiale, pänä la ora 17, numärul 
demonstrantilor a ajuns la peste 5000’. „Nu sunt credincios, vä rog sä mä 
credeti, dar, in acele momente, am crezut in ceva si am cäutat sä fiu mai 


? Marius Mioc, Revolutia din 1989 si minciunile din Jurnalul National, Timisoara, Editura 
Marineasa, 2005, p. 109. 

> Miodrag Milin, op. cit., p. 39. 

* Costel Balint, 1989 T. imişoara în decembrie, Timişoara, Editura Helicon, 1992, p. 16. 

> Miodrag Milin, op. cit., p. 67. 

° Procesul de la Timişoara, vol. IV, Ediţie îngrijită de Miodrag Milin si Traian Orban, 
Timişoara, Editura Mirton, 2006, p. 1879. 

7 Marius Mioc, op. cit., p. 102. 


87 


mult pe lângă Biserică”, mărturisea unul dintre demonstranți“. Probabil că 
teama i-a făcut pe multi să creadă că în spaţiul Catedralei sunt mult mai 
siguri, că forțele represive nu vor îndrăzni să deschidă foc în acest spațiu. 
Din păcate, se ignorau cele peste patru decenii de educație ateistă, zelul şi 
fanatismul celor care l-au slujit pe Ceausescu până în ultimul moment. In 
logica acelora fără Dumnezeu se putea face orice pentru a rămâne la putere 
si a-şi menţine privilegiile dobândite prin obedientä şi servilism. 

La orele 17, o parte dintre demonstranți vor încerca din nou să rupă 
cordonul de militari din fata Primăriei, dar fără succes. De la o stație de 
emisie-receptie montată pe o maşină aflată în spatele cordonului de militari, 
primarul Petre Mot făcea apel la calm şi linişte”. Între timp numărul 
demonstrantilor creşte, multi intrând în Catedrală pentru a cumpăra lumânări 
şi a le aprinde. Pe fețele multora se citea o înverşunare şi chiar o 
incräncenare extraordinară”!0, ce lăsa impresia „că oamenii aceştia pot fi 
omorâți, dar nu pot să fie opriți”. 

După orele 19, când deja se terminaseră acțiunile de devastare a 
magazinelor situate în perimetrul Piaţa Operei-Catedralä şi chiar incendiile 
fuseseră stinse, iar demonstrantii începuseră să se retragă, s-a deschis foc 
asupra celor aflați în faţa Catedralei din partea militarilor aflați în zona 
Primăriei. La început au fost focuri de avertisment, fără prea mult efect 
asupra mulțimii care căuta să se îmbărbăteze scandând lozinci: „Nu fugiti!”, 
„Nu fiți lasi!”, „Jos Ceausescu!”, ,,Libertate!”, „Soldați, nu trageţi în fraţii 
vostri!”, „Si voi sunteţi copiii noştri!” etc.'' După câteva minute s-a tras 
direct asupra mulțimii cu muniţie de război. 

Cuprinsă de panică, mulțimea încerca să se salveze fugind în toate 
părțile. Si totuşi au căzut atunci pe platoul din fata Catedralei — dupa 
aprecierea pictorului Emeric Antal — „vreo 20-30 de demonstranți. O fată de 
vreo 20 de ani a murit pe loc, chiar lângă mine, fiind împuşcată în piept. Eu 
am fost, mai întâi, nimerit de glonţ în umăr, şi apoi de altul în piciorul 
stäng”'”. Tot atunci, în colțul Catedralei, pe linia de tramvai un TAB a trecut 
peste o femeie, ucigând-o pe loc. 


5 Procesul de la Timisoara, vol. IV, p. 2273. 

° Ibidem, p. 1880. 

1 Ibidem, p. 2227. 

'' Procesul de la Timişoara, vol. II, Ediţie îngrijită de Miodrag Milin gi Traian Orban, 
Timisoara, Editura Mirton, 2005, p. 968. 

! Procesul de la Timişoara, vol. V, Ediţie îngrijită de Miodrag Milin, Timişoara, Editura 
Mirton, 2007, p. 2940. 

Represiunea de la Catedralä, de o violentä färä precedent in istoria 
contemporanä a Romäniei, a continuat pänä spre orele 22, iar rezultatul ei a 
fost de-a dreptul îngrozitor: 12 morţi!” şi 34 de răniţi prin impuscare'*. 

Din păcate, şi în ziua de 18 decembrie Catedrala va fi loc de speranță 
şi altar de jertfă pentru timişoreni. După ce în după-amiaza acestei zile, într- 
o discuţie telefonică, Elena Ceauşescu i-a cerut lui lon Coman să pună 
„câini şi Miliție călare pe populația din Timişoara”, spre seară, deranjată de 
prezenţa tinerilor pe treptele Catedralei, cu lumânări aprinse, într-o criză de 
evidentă nebunie, va da un ordin şi mai aberant: „Trageti cu tunul in 
catedrală, să terminati odată cu ea!”!5, Nu s-a tras cu tunul, dar s-a tras 
asupra tinerilor aflați pe treptele Catedralei, fiind ucişi Sorin Leia (23 de 
ani), loan Märiutac (20 de ani) şi Vasile Nemtoc (19 ani), iar alti 5 
demonstranți: Avram Gligutä, Crenguta Hutanu, Constantin Bäitan, 
Gheorghe Popa si loan-Avram Cioază fiind răniți. 

Evenimentele tragice din 18 decembrie au dat naştere, după 
răsturnarea dictaturii comuniste, unor interpretări tendentioase. Din dorinţa 
de senzațional sau pentru a se lovi în imaginea Bisericii Ortodoxe Române 
s-a susținut ideea că în acea zi uşile Catedralei erau închise, împiedicându- 
se, astfel, refugierea tinerilor în lăcaşul sfânt. Imaginaţia unora depăşea 
orice barieră a logicii sau a bunului simţ, afirmându-se că totul era 
premeditat, existând o înţelegere între autoritățile comuniste şi conducerea 
Mitropoliei Banatului, astfel că „pe treptele Catedralei, cu uşile ferecate, au 
fost ucişi câţiva copii. Cineva de la Mitropolie dăduse dispoziţie ca uşile să 
fie şi au fost zăvorâte în clipa când demonstrantii voiau să se refugieze din 
bătaia armelor automate. Cine oare să fi dat o astfel de dispoziţie 
dementialä?”'° 

Realitatea a fost alta, uşile Catedralei nu numai că erau deschise, dar 
zeci de tineri intrau şi ieseau din Catedrală pentru a se ruga şi a cumpăra 
lumânări, iar în timpul calvarului din fata lăcaşului sfânt multi demonstranți 
s-au refugiat din faţa gloantelor în lăcaş. Crenguta Hutanu, muncitoare la 
Agrosem, împuşcată în acele momente, mărturisea la proces: „În faţa 
Catedralei erau strânşi 2000-3000 de oameni, care scandau «Jos 


'5 Balmus Vasile, Caceu Margareta, Caceu Mariana-Silvia, Fecioru Lorent, Girjoabä 
Dumitru-Constantin, Iosub Constantin, Istvan Andrei, Mardare Adrian, Păduraru Vasile, 
Sava Angela-Elena, Stanciu Ioan si Wittmann Petru. Vezi Romeo Bălan, Victimele 
libertății, Timişoara, Editura ,,Artpress”, 2009, p. 17. 

14 Ibidem, vezi si Marius Mioc, Revoluția, fără mistere, Timişoara, Editura „Almanahul 
Banatului”, 2002, pp. 210-212; Costel Balint, 1989 — Legiunea Revoluţiei, Timişoara, 
Editura Brumar, 2005, pp. 190-218. 

15 Procesul de la Timişoara, vol. III, p. 1352. 

16 Nicolae Danciu Petriceanu, Tot ce am pe suflet, Baia Mare, 1995, p. 203. 

Ceausescu!», «Jos dictatura!», «Libertate!». Am început să strig şi eu 
aceleasi lozinci... La un moment dat, am simtit o arsurä la cap; mi s-a fäcut 
räu si mi-am pierdut cunostinta. M-am trezit in Catedralä, unde un preot 
făcea slujbă”!7. Acelaşi moment era relatat si de Cornel Moldovan, 
muncitor la Ocolul Silvic Timişoara, şi consemnat în cotidianul „Renaşterea 
bănăţeană” din 22 iunie 1990: „Am privit ceasul, era 16,40, şi am intrat în 
încăperea propriu-zisă a Catedralei. Am văzut, în stânga, rând la lumânări şi 
alte şase persoane în faţa altarului. M-am întors în hol şi am văzut întins în 
dreapta (cum ieşeam) un tânăr de peste 25 de ani (!) brunet, (Sorin Leia, 
n.n.), îmbrăcat într-un costum negru, modest, cu pleoapele închise, iar globii 
oculari ieşiţi proeminent din orbite. Era împuşcat în tâmpla stângă”. 

Acelaşi moment al uciderii lui Sorin Leia este descris şi de Gliguta 
Avram, rănit şi el pe treptele Catedralei: „Când TAB-urile au trecut prin fata 
noastră, milițienii, care erau postați cum am amintit, au tras un foc de 
avertisment. Noi ne-am îmbulzit să intrăm în Catedrală. Catedrala are uşă 
dublă, dar la îmbulzeală una din uşi s-a închis. Stăteam ghemuiti, încercând 
să ne strecurăm înăuntru. Eu şi încă o persoană, pe care mai apoi am aflat că 
se numea Sorin Leia, am ridicat capul să vedem ce se întâmplă, când s-a tras 
o rafală printre noi, de jos în sus. Leia Sorin a fost nimerit în mijlocul 
fruntii. Glontul care a ieşit din capul lui m-a atins si pe mine la baza gâtului, 
în partea dreaptă. Am simțit ca o arsură, am băgat capul la cutie şi m-am 
strecurat încet-încet înăuntru. Nişte tineri au văzut că Leia e împuşcat şi l-au 
târât în Catedralä”'?. 

Uşile Catedralei s-au închis în acea seară, dar atunci când 
demonstrantii au dorit să se refugieze înăuntru, au făcut-o, aşa cum 
consemna şi cpt. Grigore Taşcău in nr. 10/1990 al ziarului ,,Timisoara”: 
„Speriată de focul ucigător, lumea a dat năvală spre incinta Catedralei. A 
căzut împuşcat în cap tânărul Sorin Leia, care în scurt timp a şi murit în 
pronaos. O parte din manifestanți s-a refugiat în parcuri. Mulțimea intrată in 
Catedrală, împreună cu preotul loan Radu, a închis uşile de la intrare, pe 
trepte şi în preajma acestora nemairămânând nicio persoană... Într-un târziu, 
s-au deschis uşile Catedralei şi a ieşit o persoană care a strigat după o 
ambulanţă. La scurt timp au sosit două maşini ale salvării, în una din ele 
fiind îmbarcat trupul neînsuflețit al tânărului Sorin Leia. Refugiații din 
Catedrală au ieşit pe uşa laterală din dreapta, uşa deschisă de părintele 
Victor Mitiga si de diaconul Eugen Bendariu”. Acest moment a fost relatat 
şi de către protopopul Cornel Pleşu: „La ora 16,50 a început vecernia, dar 


17 Procesul de la Timişoara, vol. IV, p. 2376. 
18 Marius Mioc, Revoluţia de la Timişoara aşa cum a fost, Timişoara, Editura Brumar, 1997, 
p. 33. 

după un sfert de oră, a început să se tragă în tineretul care se afla pe treptele 
ei cu lumânări aprinse în mână. În aceste împrejurări, copiii au dat buzna 
înăuntru, producându-se panică. În aceste condiţii, preotul Victor Mitiga şi 
diaconul Eugen Bendariu au întrerupt serviciul divin, pentru a vedea ce se 
întâmplă. Un băiat rănit la cap a fost introdus în Catedrală şi pansat de o 
doctoritä, care se afla în biserică, cu feşe de la punctul de prim-ajutor. 
Preotul Victor Mitiga, văzând starea disperată în care se aflau copiii — unii 
au început să plângă — a început apoi să-i scoată din biserică pe uşa laterală, 
dinspre Capitol, dar a fost cu neputinţă, întrucât în momentul în care s-a 
deschis uşa, s-a deschis focul din direcția cinematografului. Copiii au 
reintrat în Catedrală şi atunci preotul Victor Mitiga a început să-i evacueze 
pe uşa din partea dreaptă (dinspre tramvai), cu condiţia să iasă unul câte 
unul. Astfel, toți cei care au fost înăuntru au scăpat cu viata. Băiatul rănit 
din biserică a fost condus de preotul Victor Mitiga până la maşina Salvării. 
La ora 18, lăcaşul sfânt s-a închis, iar femeile de serviciu au făcut curăţenie, 
spălând sângele ce s-a scurs din trupul copilului impuscat.”'” 

În ceea ce priveşte o aluzivă implicare sau neimplicare a conducerii 
Mitropoliei Banatului în evenimentele lui decembrie 1989, lucrurile sunt şi 
mai clare, Înalt Prea Sfinţitul Nicolae fiind în acele zile la o întâlnire a 
tuturor bisericilor ortodoxe organizată de Patriarhia din Constantinopol, 
întorcându-se în Timişoara în 23 decembrie şi manifestându-se fără echivoc 
în aprecierea spiritului de jertfă al timişorenilor”. 

Marţi dimineaţa, pentru a-i fi pe plac Elenei Ceauşescu, îngrozită de 
mirajul pe care-l exercita Catedrala asupra timişorenilor revoltați, generalul 
Ion Coman ordonă, prin intermediul şefului Departamentului Cultelor, Ion 
Cumpănaşu, ca, în fiecare zi, bisericile din oraş să fie deschise numai între 
orele 7-9 dimineaţa”!. Ordinul primit a fost respectat doar până în după- 
amiaza zilei de miercuri, 20 decembrie, orele 16. La insistenţele 
demonstrantilor, în acel moment, a fost adus de acasă administratorul 
Catedralei, loan Botäu, care a deschis Catedrala, a împărțit lumânări 
demonstrantilor şi a tras clopotele. 

Începând cu ziua de 20 decembrie, spaţiul dintre Catedrală şi Operă 
va fi ocupat de către timişoreni până la victoria Revoluţiei, fiind locul unde 
zeci de mii de timişoreni au ascultat Proclamația Frontului Democratic 
Român şi au primit mult aşteptatul mesaj al prăbuşirii dictaturii ceauşiste. 

Că în zilele fierbinți, de eroism şi jertfă ale lui decembrie 1989, 
Catedrala Ortodoxă din Timişoara a fost un loc de speranță şi refugiu pentru 


19 „Renaşterea bănăţeană”, an. 1, nr. 24 din 1 februarie 1990. 


20 România liberă”, an. L, nr. 14618, serie noua, din 8-9 februarie 1992. 
” Miodrag Milin, op. cit., p. 166. 

miile de timisoreni animati de sentimente contradictorii, de la teamä si 
deznădejde până la încrâncenare si încredere în victoria Revoluţiei, o 
dovedeşte şi zecile de mărturii consemnate în cele 9 volume ale Procesului 
de la Timişoara. Lecturarea lor, precum şi a altor studii şi articole”, este în 
măsură să-l convingă pe cititorul onest şi dornic să cunoască adevărul istoric 
referitor la evenimentele desfăşurate în decembrie 1989 în zona Catedralei 
din Timişoara, că aceste evenimente sunt controversate doar pentru 
ignoranti sau pentru cei interesaţi de a inventa senzationalul cu orice pret. 


Prof. dr. Dumitru TOMONI 


* Ibidem, Lucian-Vasile Szabo, Jurnalişti, eroi, teroriști... Revoluţia de la Timişoara in 
presa locală, Timişoara, 2009, p. 78; Dumitru Tomoni, Catedrala Mitropolitană Ortodoxă 
din Timişoara in „Clio 1989”, Bucureşti, an. IV, nr. 1 (7)/2008, pp. 158-160; Idem, 
Catedrala Ortodoxă din Timişoara, loc de speranţă şi altar de jertfă în decembrie 1989 în 
„Altarul Banatului”, Timişoara, an. XIX, serie nouă, nr. 10-12, octombrie-decembrie, 2008, 
p. 156-161. 

Procuratura versus represiunea din Decembrie 1989 


Procuratura functiona conform Legii nr. 60/26.12.1968 pentru 
organizarea si functionarea Procuraturii R.S.R., iar in data de 15 august 
1971 a fost emisä Legea nr. 315, care reglementa structura organizatoricä a 
Procuraturii Generale a R.S.R. 

In decembrie 1989 la conducerea Procuraturii Generale se afla 
Popovici Nicolae, care l-a trimis, încă din dimineaţa de 17 decembrie, la 
Timişoara pe Diaconescu Gheorghe — procuror general-adjunct. Acesta a 
preluat şi coordonat activitatea procurorilor de la Procuratura Judeţeană 
Timiş şi de la Procuratura Locală Timişoara. 


Procurori implicați în activitatea de organizare şi cercetare a 
persoanelor reținute şi în examinarea cadavrelor rezultate în urma 
represiunii demonstrațiilor din Timişoara: 


General Diaconescu Gheorghe — procuror general adjunct; 

Mocuta Gheorghe — procuror din Bucureşti, sosit în 17.12 dimineaţa; 
Onofrei Mihai — procuror din Bucureşti, sosit în 17.12 dimineaţa; 
Ionescu Mihai — procuror din Bucureşti, sosit în 17.12 dimineaţa, 

a coordonat activitatea de anchetare de la penitenciar; 

Mihai Alexandru — procuror din Bucureşti, sosit în 17.12 dimineaţa; 
Greblea Vasile — procuror din Bucureşti, Direcţia I, sosit în 18.12; 
Petrescu Ovidiu — procuror din Bucureşti, Direcţia I, sosit în 18.12; 
Tilincă Laurean — procuror şef al Procuraturii Judeţene Timiş; 
Pârvulescu Ştefan — procuror şef adjunct al Procuraturii Judeţene Timiş; 
Paşca Viorel — Procuratura Judeţeană; 

Paşcalău Gheorghe — Procuratura Judeţeană; 

Popescu Floarea — Procuratura Judeţeană; 

Crişan Alexandru — Procuratura Judeţeană; 

Ursu Ieronim — Procuratura Judeţeană; 

Mada Dumitru — Procuratura Judeţeană; 

Chindriş Teodor — Procuratura Judeţeană; 

Cristescu Ioan-Doru — Procuratura Judeţeană; 

Dinca I. Ion — Procuratura Judeţeană; 

Creşiu Livius — Procuratura Judeţeană; 

Dan Pavel — Procuratura Judeţeană; 

Tufariu Angela — Procuratura Locală; 

Popa Constantin-Gheorghe — procuror şef adjunct Procuratura Locală; 

Gheorghitä Alexandru — Procuratura Localä; 
Ciavici Liviu — Procuratura Localä; 

Stanciu Pompiliu — Procuratura Localä; 
Romänu Valentin — Procuratura Localä; 
Cristea Constanta — Procuratura Localä; 
Haiduc Ioan — Procuratura Locală; 

Vladu Minodora — Procuratura Locală; 
Speriuş Vlad Vasile — Procuratura Locală; 
Naum Mihai — Procuratura Locală; 

Haiduc Monica Ioana — Procuratura Locală; 
Miculescu Petru — Procuratura Locală; 
Boier Mariana — Procuratura Locală; 

Olaru Rodica — Procuratura Locală. 


Din declaraţiile date de procurori de reținut sunt următoarele: 


încă din noaptea de 16/17 decembrie, Tilincă Laurean l-a informat 
pe Popovici Nicolae despre faptul că în Timişoara se desfăşoară 
demonstraţii de amploare, paşnice ale locuitorilor oraşului, precum 
şi referitor la revendicările acestora; 


17 decembrie 


ora 8,00, soseşte la Timişoara Diaconescu Gheorghe împreună cu 
alți patru procurori; 

în jurul orei 13,00, Diaconescu s-a deplasat la penitenciar împreună 
cu o echipă de procurori pentru verificarea celor reținuți; 

au fost reținute peste 800 de persoane, din care peste 150 de minori; 
retinerile au fost făcute ilegal’; 

nu s-a primit nicio dispoziție din partea lui Diaconescu de a se emite 
mandate de arestare celor introduşi ilegal în penitenciar şi în arestul 
miliției; 

majoritatea celor reținuți „aveau semne de leziuni pe fata şi pe 
picioare, însă în această stare au fost aduşi spre audierea organelor 
de procuraturä”;° 

19,30, Diaconescu la penitenciar „ne-a prezentat atunci o listă de 10 
«porunci» de la centru, pe care noi trebuia să le urmăm, precizându- 


' Informare scrisă dată de Tilincä Laurean la data de 27 februarie 1990. 

? Retinerea ilegală a demonstrantilor este confirmată în declaraţiile date atât de Tilincä 
Laurean, cât şi de alți procurori care au participat la anchete. 

* Declaraţia procurorului Speriuş Vlad-Vasile, dată in 22 februarie 1990. 

ne că va trebui să efectuăm cercetări în continuare””. La punctul 9 se 
insista asupra ideii ca din declaraţii să rezulte că în spatele 
demonstrațiilor se află iredentişti maghiari. 


18 decembrie 

- minorii sunt eliberați din penitenciar; 

- col. Tudor Stănică, aflat la penitenciar, a adus la cunoştinţa 
procurorilor că au fost constituite 4-5 complete de judecată, pentru 
ca cei reținuți să fie judecați; 

- sosesc de la Bucureşti procurorii Greblea Vasile şi Petrescu Ovidiu, 
care s-au deplasat, împreună cu procurorii Chindriş Teodor, Suciu 
Tiberiu, Cretiu Livius, Haiduc loan şi Haiduc loana, la morgă pentru 
efectuarea autopsiilor celor împuşcaţi mortal; 

- sunt întocmite 46 de procese-verbale de constatare medico-legala a 
deceselor; 

- continua anchetarea celor reţinuţi; 


19 decembrie 
- se constată furtul cadavrelor, iar Tilincă Laurean le-a interzis 
procurorilor să se mai deplaseze la morga spitalului; 
- continua anchetarea celor reținuți la penitenciar şi la sediul miliției; 


20 decembrie 
- toate dosarele anchetate de procurori sunt ridicate de şeful Secţiei de 
Cercetare Penală din Militia Judeţeană Timiş, It.-colonel Tufariu; 
- persoanele reținute sunt, rând pe rând, eliberate. 
În total au fost întocmite în jur de 200 de dosare, din care doar pentru 10 


a fost pornită acțiunea penală. 


Gino RADO 


* Declaraţia procurorului Mocuta Gheorghe, dată în 22 februarie 1990. 
> Declaraţia procurorului Miculescu Petru, dată în 22 februarie 1990. 

Revolutia cäräseanä in presä 


Resita, oras cu traditie industrialä si mestesugäreascä, situat de-a 
lungul malurilor räului Bärzava, este unul dintre orasele-martir ale Romäniei 
postdecembriste. Aici au fost înregistrate, începând cu ziua de 22 decembrie 
1989, printre cele mai multe victime (30 de morţi şi trei cadre militare 
condamnate, conform fostului procuror militar Romeo Bălan, care a deținut 
funcția de şef al Parchetului Militar Timişoara). 

Radu Ilina, actualul şef al Parchetului Militar, a trăit în „Cetatea de 
foc” şapte zile şi nopți de spaimă. Mi-a declarat că: „...dupa 21, a fost 
altceva, ce nu mai trebuia să fie. Din păcate, nu am un răspuns clar, nu am 
instrumentat personal dosare legate de oraşul sau județul Hunedoara, am 
auzit doar că în asemenea alte oraşe, de exemplu în Caraş-Severin, şi pot să 
vă spun ca, la acea vreme, eram procuror civil în Reşiţa si ştiu cum au fost 
cele şapte zile de infern, mai bine spus seri sau nopți în Reşiţa, când s-a tras 
continuu, în opinia mea, fără rost. Tot aşa, şi Hunedoara a fost finta unor 
forte care, repet, au urmărit paralizarea acestor manifestări libere si 
sincere. Au fost zile de mare încordare, cu aceeaşi necunoscută şi cu 
aceeaşi frenezie a trăirii fiecărei nopți, în intervalul 22 decembrie până prin 
2 sau 3 ianuarie, foarte multe forte, simulatoare chiar, au fost antrenate 
împotriva locuitorilor oraşului Reşiţa. ” 

Populaţia resiteanä s-a solidarizat din 21 decembrie cu Timişoara, 
care avea primii morți şi răniți din tara şi se proclamase din 20 Decembrie 
primul oraş liber de comunism. 

În jurul orei 15.00, o coloană formată din aproximativ 400 de 
angajați de pe platforma industrială Câlnicel a pornit spre centrul civic, aflat 
la o distanță de circa 7-8 kilometri. Coloanei i s-au alăturat alte sute de 
trecători, au fost oprite tramvaiele şi autobuzele, au fost lipite poze cu 
Nicolae şi Elena Ceauşescu îmbrăcaţi în zeghe şi cu gratii pe stâlpii de 
curent şi vitrinele care se aflau pe drum. Pe toată lungimea traseului parcurs 
în marş forțat, s-a auzit doar un singur slogan de început: „Timişoara! 
Timişoara!”. În piaţa din faţa actualei Prefecturi a judeţului Caraş-Severin, 
fosta Judeţeană de Partid, se afla un grup de 30-40 de persoane, majoritatea 
oameni de cultură, care discutau şi se plimbau prin zonă. În momentul în 
care coloana de manifestanți, ajunsă deja la 2-3000 de oameni, a pătruns în 
Piaţă, in fata acestora, în capul coloanei, s-a aşezat un personaj emblematic 
al revoluţiei de la Reşiţa, pictorul Constantin Dumitru Vlădulescu. Acesta a 
devenit brusc lider, a pătruns în clădirea Judetenei de Partid, fără nicio 
opoziție din partea cuiva (din presa locală vom deduce de ce) şi rapid a ieşit 

la balconul cabinetului primului-secretar, la acea vreme Iosif Szasz (tot din 
presa resiteanä aflăm că a devenit „eroul” Resitei, un fel de Radu Bălan al 
Timişoarei). Cei doi au avut un dialog de înţelegere, iar activistul P.C.R. a 
fost declarat subit de partea manifestantilor şi acceptat de revoluționarii 
resiteni. Până a doua zi, la balconul în care au fost aduse staţii de 
amplificare, a vorbit cine a vrut, în ideea ca oamenii să rămână în Piaţă. Cu 
toate că în Hotelul „Semenic”, aflat la nici 20 de metri, erau zeci de oameni 
înarmaţi — nu se ştie de unde veniți — nimeni nu a spus ceva în acest sens. 

Spre deosebire de ceea ce s-a întâmplat la Caransebeş, la Reşiţa nu s- 
a distrus nimic, în afară de geamurile de la intrarea în unele clădiri (mai cu 
seamă cea administrativă) şi de câteva tablouri cu Ceauşescu. Resitenii erau 
deja puşi în gardă cu ce s-a întâmplat la Timişoara. 

A doua zi, încă de la primele ore, au ieşit uzinele în Piaţa Centrală, 
pe o vreme de primăvară, peste 10000 de oameni. În faţa acestora, la 
balconul Judetenei, s-au perindat pe rand de la preoți şi până la comandanții 
Miliției si ai Garnizoanei Militare din acea perioadă, toți asigurându-i pe cei 
prezenți că la Reşiţa nu se va trage. 

O altă dorință a revoluționarilor resiteni a fost pornirea alarmei 
antiaeriene. Oamenii au fost ținuți în Piaţa Centrală, primind pâine. Dar 
zvonistica, rafalele rătăcite izolat şi canonada s-au desfăşurat în zilele şi 
nopțile următoare după scenariul binecunoscut din Timişoara şi din celelalte 
oraşe de baricadă. Sute de kilograme de muniţie irosită şi victime din 
propriul popor (civili şi militari). 

Interesantă este coincidenta cu solicitarea de alarmă antiaeriană şi 
faptul că împuşcăturile au început din zona acestei unități. Odată cu lăsarea 
serii, dinspre unitatea de rachete antiaeriană a început să se tragă, aceasta 
fiind atacată dinspre pădure. Nu se ştie de către cine, dar s-a tras asupra 
unităţii militare, a Comisariatului Militar, asupra sediului Miliției — la acea 
dată — apoi înspre blocurile de locuinţe, în casele oamenilor, numărul 
morților fiind de 25, bărbaţi şi femei, cu vârste cuprinse între 19 şi 75 de 
ani, precum şi opt cadre militare (în zilele următoare). 

Unii au murit in case, alţii pe stradă, alții apărând obiective — fără să 
ştie de ce şi mai ales de cine — fiindcă în acele zile numai cine nu a vrut n-a 
avut o armă cu munitia de război aferentă. Din acest punct de vedere, 
evenimentele de la Reşiţa sunt diferite de cele de la Timişoara, dar derularea 
lor aminteşte de Braşov şi Sibiu, de exemplu. Gărzile patriotice păzeau 
intrarea în oraş, unitățile de lucru şi punctele importante din oraş, iar 
comitetele de pază şi-au făcut rolul, civili înarmați cu pari, bate şi topoare 
stăteau în holurile blocurilor, ca nu cumva teroriştii să intre în blocurile de 
locuinţe. 

Ciudat este că niciun terorist viu sau mort nu a fost identificat sau 
găsit! S-au făcut tabele pentru programări, au fost perchezitionate şi 
legitimate toate persoanele care vroiau să intre în scară, acestea fiind însoțite 
până la apartamentul menţionat de persoana supravegheată. 

Toată această stare de fapt era alimentată consistent cu fel de fel de 
zvonuri privind apa otrăvită la barajul de la Văliug, elicoptere negre din care 
coborau oameni îmbrăcaţi în negru,. înarmați, ce se deplasau spre U.M., 
precum şi prinderea unor civili cu muniție în geantă, „complici ai 
teroriştilor”. Până şi o bătrână de 80 de ani reprezenta un pericol de acest 
gen. Presa încerca, în aceste condiţii, să fie utilă. Pentru a cunoaşte şi 
înțelege ce s-a întâmplat acolo, factorul determinant şi prin ce s-a 
caracterizat mişcarea revoluţionară în localitatea reşedinţă a Caraş- 
Severinului redau fragmente esențiale din presa locală a vremii, care a 
urmărit filmul evenimentelor. 


Cronologia evenimentelor publicată în ediţia specială 
„Flamura Liberă”, 
din 23 decembrie 1989, sub titlul: 
Reşiţa revoluționară, Reşiţa Eroica 


„21 decembrie 1989. Flacăra izbucnită în oraşul-erou Timişoara s-a 
întins, cuprinzând întreaga tara. 

E ora 16.00. În Piaţa cu nume simbolic, 1 Decembrie 1918, din 
centrul municipiului, reşedinţă a judeţului Caraş-Severin, se unesc primele 
grupuri de cetăţeni reprezentând intelectualitatea si muncitorimea Resitei, 
care îşi manifestă solidaritatea cu populația greu încercată a municipiului 
Timişoara. Minciuna rostită de odiosul dictator Ceauşescu este demascată de 
participanţii la miting. Se scandeazä: «Jos Ceausescu!»; «Tara suntem 
noi!»; «Au murit copii!»; «Timisoara, Timisoara!»; «Veniti cu noi!». Sunt 
tot atätea indemnuri care cheama populatia municipiului la lupta ce va 
scutura jugul tiranic. Tot mai multi resiteni aderă la grupul care îşi îngroaşă 
rândurile. «Fără violență!» devine un laitmotiv al demonstrației, rostit de 
glasul baritonal al lui Dumitru Nicolae Vlădulescu, cel care conduce şi 
organizează ireproşabil masele. Oamenii au înţeles că tot ceea ce au înălțat 
părinții şi bunicii, în cei peste 200 de ani de foc nestins la Reşiţa, nu trebuie 
distrus, ci apărat. 

Aceeaşi oră 16.00. Din cartierul resitean «Lunca Bârzavei» un alt 
imens val de demonstranți porneşte cu acelaşi îndemn uman «Fără 
violenta!». Toate grupurile care se alătură demonstraţiei paşnice din fata 
palatului administrativ al judeţului sunt întâmpinate cu această deviză. Şi 

totul decurge paşnic. Mai ales că şi autorităţile au înţeles că orele lui 
Ceauşescu sunt numărate. Acţiunea se autoreglează din mers. Este rugat să 
se adreseze oamenilor adunați în piață unul dintre cei mai nobili şi de 
caracter oameni care s-au aflat în fruntea județului, Iosif Szasz. Lipseşte o 
stație de amplificare, dar soseşte într-o jumătate de oră. Iosif Szasz 
îngenunchează alături de miile de demonstranți, păstrând un moment de 
reculegere pentru victimele odioasei crime de la Timişoara. Apoi cu glasul 
înecat îndeamnă resitenii la rațiune... Au vorbit cetățeni din Timişoara şi 
Bucureşti. S-au rostit poezii patriotice. «Deşteaptă-te române!» al lui Andrei 
Mureşianu şi «Hora Unirii» au întreţinut flacăra dorinței unanime de abolire 
definitivă a tuturor nedreptätilor care le-a suportat poporul român. O noapte 
întreagă oamenii s-au perindat menţinând flacăra revoluţiei. Demonstrantii 
au fost informaţi că nu sunt singuri, că asemenea manifestări au loc şi în 
celelalte oraşe ale judeţului, în marile oraşe ale țării, că întreaga lume este 
alături de greu încercatul popor român. (...) De la tribuna demonstraţiei se 
anunţă că, în județul Caraş-Severin, nu se va aplica stare de necesitate. O 
hotărâre luată de comun acord de organele administrative locale şi de 
conducerea miliției. Mii şi mii de coloane de muncitori se scurg de la C.C. şi 
1.C.M. Reşiţa, din toate unitățile şi instituţiile Cetăţii de foc, din Băile 
Herculane, Bocşa şi alte localităţi. Televiziunea Română Liberă confirmă şi 
zvonul devine certitudine: Ceauşescu nu mai e! Dar stafia lui continuă să 
ucidă la Bucureşti, Sibiu, Timişoara. Trupe pregătite în acest scop trag în 
populaţie. Biserica Ortodoxă Română organizează un recviem în seara 
acestei zile în marea Piaţă. Corala «Mioriţa» susține aici un concert de 
colinde. 

22 spre 23 decembrie 1989. Trupe teroriste încearcă să pătrundă în 
noaptea zilei de 22 spre 23 decembrie spre unitatea militară de pe Dealul 
Lupacului. Deasupra Reşiţei se aud de trei ore focuri de arma. Agresorii au 
fost respinşi. Si aici, ca şi în întreaga tara, poporul împreună cu armata 
controlează situația. Victoria nu este însă definitivă. Odiosul personaj, 
Ceauşescu, a fost prins, dar mercenarii săi acţionează încă, din umbra 
catacombelor construite din sudoarea poporului în inima Bucureştiului. 
Locuitori ai judeţului Caraş-Severin, să fim vigilenti, lupta împotriva 
dictatorului încă nu a încetat! Nu trebuie să ne oprim până când nu-l vom 
vedea în faţa camerelor de luat vederi ale Televiziunii Române Libere! Să 
dea seamă în faţa poporului de crimele pe care le-a făcut!” 

Şi în acest prim ziar social-politic al presei resitene libere este 
publicat Comunicatul către tara al Consiliului Frontului Salvării Nationale. 

În acelaşi număr, pagina 2, în articolul intitulat: ARMATA E CU 
NOI! Bravi ostaşi şi ofițeri, vă mulțumim! — se continuă cu aceste îndemnuri 


99 


şi informaţii alarmante: „Ceauşescu rezistă cu ajutorul mercenarilor săi 
inräiti şi educați să ucidă, ei vor să verse în continuare sânge. Alături de noi 
se află Armata Română, gărzile patriotice care s-au postat în locurile cheie 
şi ne apără. Cineva a intrat acum în biroul în care lucrăm şi ne-a anunţat să 
nu stăm în dreptul geamurilor. Se va trage! Sunt prea multe geamuri şi nu 
avem unde ne ascunde. Nu ne vom adăposti! Tiranul nu trebuie să se mai 
întoarcă niciodată! În stradă sunt sute de demonstranți. 

Din cauza elementelor teroriste ale călăului nebun n-am reuşit să 
scoatem ziarul când ne-am propus. În această noapte (22 spre 23 decembrie 
1989, n.n.)], cei aflați în incinta tipografiei am trăit un adevărat coşmar. 
Începând imediat după ora 18.00 a zilei precedente şi până astăzi, când am 
reînceput lucrul la ziar, tipografia s-a aflat în preajma tirului de arme 
automate declanşat din incinta Liceului Industrial Nr. 2 şi de pe blocurile 
din jur, împotriva unităţii militare de pe Dealul Lupacului, de către teroristi. 
Armata însă a rezistat asaltului. Mai mult, ştiind că ne aflăm în tipografie, a 
ocolit cu tirul său de răspuns instituția.” 

Despre acest episod se relatează mai amplu în alt număr (vezi pagina 
următoare). 

În prima ediţie specială a „Flamurii Libere” se poate afla, la pagina 
4, Adevăratul consens national formulat de George Ladima, cel care 
semnează materialul: „Tiranul abia părăsea public scena istoriei, în amiaza 
zilei de 21 decembrie, la Piaţa Palatului din capitală, de unde încerca să 
vorbească pentru ultima dată în huiduielile celor 100000 de manifestanți, 
când la Reşiţa în uzine, în instituţii, în şcoli, pe bulevardele cartierelor, 
primele coloane de tineri şi vârstnici începeau să se organizeze în linişte şi 
calm pentru a străbate oraşul, pentru a se înmănunchia într-un singur pumn 
de revoltă şi într-un singur imn de speranță în marea Piaţă 1 Decembrie 
1918. Reşiţa muncitoare, Reşiţa eroică şi-a scuturat povara tăcerii, şi-a luat 
curajul gândului adevărat. În seara zilei de 21 decembrie, s-ar putea spune 
că Reşiţa a redevenit liberă. În ediţia noastră specială pe care ne-am străduit 
s-o tipărim în noaptea de sâmbătă spre duminică, am publicat reportajul 
acestei admirabile revărsări de entuziasm, de bucurie, de încredere în idealul 
libertăţii poporului român. Nici spaţiul, nici timpul nu ne-au îngăduit să 
notăm propunerile şi ideile formulate de cei care au luat cuvântul. Cu 
nespusă bucurie putem nota acum că aproape toate propunerile formulate la 
Reşiţa se regăsesc în Comunicatul C.F.S.N. pe care l-am dat publicității şi 
multe altele se regăsesc în Hotărârea cetățenilor municipiului Reşiţa, 
adoptată punct cu punct de zecile de mii de tineri şi tinere, bărbaţi şi femei, 
în Piaţa 1 Decembrie 1918, într-o deplină şi, pentru prima dată după foarte 
multi ani, adevărată unanimitate. Istoria va consemna cândva, fără îndoială, 

faptul cä ideile lor transcrise simplu pe coli de härtie, pe care le pästräm cu 
sfintenie In redactie, vor fi cändva corp din corpul marilor documente care 
au intemeiat libertatea recuceritä a poporului romän.” 

24 decembrie 1989. Tipografii reusesc sä pregäteascä pentru tipar 
ultima pagină din „Flamura Liberă”; elemente criminale au tras asupra 
Resitei continuu. Oamenii sunt sfätuiti să nu dea crezare veştilor cu apa 
otrăvită, să nu uite gazul aprins în apartamente şi să supravegheze copiii. 

Din ediția specială, citez din destăinuirea ziariştilor semnatari, din 
articolul Una din nopțile Revoluţiei noastre, o mărturie despre acțiunile 
paraşutiştilor: „Eram în după-amiaza zilei de 23 decembrie a.c. Urma să 
apară prima ediţie a ziarului «Flamura Libera», simbol al adeziunii depline a 
ziariştilor, crezul nostru într-o presă liberă, pusă în slujba adevărului şi 
numai a adevărului, a presei şi vieții eliberate de orice dogmă. Ne 
adunaserăm în tipografie şapte ziarişti, o echipă de tipografi — echipa 
ziarului — şi bineînţeles grupul de apărare: cei doi ofiţeri de miliție — fata de 
care ne leagă un sentiment frumos de comunitate umană — şi tinerii din 
gărzile patriotice. Numele lor a apărut în ediția specială a ziarului nostru. 
Procesul de elaborare a ziarului se apropia de final. ÎL ajutam pe colegul 
meu, Gheorghe Jurma, capul limpede al acestei prime ediţii, pentru ca acest 
număr să aibă acuratețe, mai aveam putin şi încheiam. Afară se lăsase 
întunericul, deşi era doar ora 18 şi 15-20 de minute. Cei care aveau un 
moment de răgaz urmăreau emisiunea postului de televiziune. Un comunicat 
în plin câmp de luptă. Echipa noastră îşi sporeşte vigilenta. Fiecare preia 
ceea ce crede că poate sluji momentului. Împreună cu colegul meu, Jurma, 
încercăm să încheiem misiunea capului limpede: ne închidem, acesta este 
adevărul, în singurul corp al clădirii de unde nu poate răzbate lumina, grupul 
social. Nu trebuia să fim sesizati. Tipografia trebuia salvată cu orice preţ, 
cum de altfel trebuie salvate toate unităţile, toate edificiile... Timotei Jurjica 
preia informaţii de la resitenii care sunt trup şi suflet alături de revoluţie. De 
la etajul trei al unui bloc, două femei observă paraşutarea a zece persoane 
străine. Informatie transmisă Consiliului Judetean al Frontului Salvării 
Nationale şi care este confirmată: «Da, paraşutiştii au fost reperati». Petru 
Buzzi, împreună cu doi tipografi, sesizează câteva lucruri dubioase în 
blocurile din împrejurimi. Unul din ofiţeri urmăreşte un terorist care se 
ascunsese în blocul de vizavi şi trăgea. Timp de câteva ore, l-am crezut mort 
pe ofițer. Ne bucură că astăzi este alături de noi, väzändu-i pe amândoi în 
uniformele tipografilor... La poştă şi telecomunicaţii, două persoane au fost 
ucise. În vecinătatea noastră, alt mort. În zona Ateneului se trage intens din 
toate direcțiile, inclusiv spre apartamentele oamenilor. Aşteptăm cu toții 

venirea dimineţii, în speranţa că teroristii vor înceta. Între două atacuri, 
Timotei Jurjica propune sumarul noii ediții, cea pe care o citiți acum. 

Gândul nostru era la viata, la dumneavoastră şi la faptul că trebuie să 
rezistăm, să ne organizäm, să nu ne lăsăm intimidati de aceste atacuri care, 
ştim bine, au continuat şi în alte cartiere ale Reşiţei, dar nu vor mai dura. 
Resitenii îi vor prinde. Trebuie să dăm dovadă de calm, de acțiuni 
echilibrate, inteligente, pentru a nu-i lăsa să ne împiedice să ne ducem la 
locurile noastre de muncă şi să ne facem datoria. În dimineaţa acestei zile, 
asupra unui tânăr care se îndrepta spre stația de autobuz de la «Intim» s-a 
tras. Şi s-a tras tocmai pentru a crea panică. Trebuie să trecem peste aceste 
tragedii, precum şi peste zvonurile false lansate pe ici şi colo, prin toate 
colţurile, şi care nu sunt altceva decât tot teroare. Numai aşa vom învinge...” 

Pe aceeaşi pagină 3, alături, o rubrică: Elogii luptătorilor, în care se 
informează despre gesturile resitenilor de întrajutorare cu hrană, riscul 
luptătorilor expuşi rafalelor de la Casa Pionierilor şi dezläntuirea 
mercenarilor lui Ceauşescu, la adăpostul întunericului: „Luptătorii din 
gărzile patriotice, sprijiniți de militari, caută cu înfrigurare locurile de unde 
s-ar putea trage asupra blocurilor. De câteva zile se continuă acest joc al 
morții, care se intensifică odată cu lăsarea serii.” 

Sunt informații menite a pune în gardă şi a mobiliza, dar 
contradictorii şi destabilizatoare, desprinse din haosul realității. 

„Flamura liberä continuă să apară. Duminică la prânz, când rotativa 
a terminat de imprimat ultimul exemplar al ediţiei noastre speciale... armata 
şi forţele patriotice mai luptă cu cuiburile de mercenari terorişti. Pe cerul 
Resitei mercenarii încă îşi mai scuipă gloantele.” 

Aflăm din aceeaşi pagină că a apărut primul număr al unui ziar al 
„Caransebeşului liber”. Ediția specială se intitulează Victorie! 

În „Flamura Liberă” încep să apară Dialog în direct (cuvântul 
cetățeanului) şi primele corespondențe. Se face apel la disciplina 
democratică şi la apărarea bunurilor poporului. 

Constantin Brătescu, şeful Arhivelor Statului: „Cetăţeni ai judeţului 
Caraş-Severin, de-a lungul secolelor, ne-am dovedit hărnicia, priceperea, 
spiritul de abnegatie şi jertfă. Astăzi, când ne-am redobândit demnitatea ca 
popor liber în faţa lumii, trebuie să pretuim bunurile făurite, mărturiile lăsate 
despre munca şi calitățile poporului... Arhivele sunt oglinda muncii noastre. 
Ele ne consfintesc dreptul sacru de a deţine bunuri imobiliare si de altă 
natură, ne asigură statutul de cetățean al României libere. Este momentul 
suprem ca toţi să ne apărăm muzeele, bibliotecile şi arhivele, să înlăturăm 
orice exces de genul celor petrecute la Bocşa, Caransebeş sau în alte părți. 

Toate aceste bunuri ne apartin si ne slujesc. Sunt insäsi istoria noasträ. 
Aparati-le, fraţilor!” 

Slujitorii bisericii vin şi ei, în presa liberă resiteanä, cu mesaje de 
întâmpinare a Crăciunului adresate resitenilor, precum protopopul dr. Vasile 
Petrica. 

La realizarea primelor ediții speciale ale „Flamurii Libere” au 
contribuit din partea redacției: Timotei Jurjica, Nicolae Cătană, Petru 
Buzzi, Marius Ghibuş, Gheorghe Dolot, Gheorghe Jurma, Dorina Sgaverdia, 
Aurel Săndulescu, Marius Moraru, Brigita Anghel. Radu Ciobotea 
semnalează şi el În direct: Revoluția... „Aceasta este, deocamdată, o şansă 
ce trebuie fructificată. O şansă este şi apariția acestui ziar care continuă 
valoroasa tradiție a presei bänätene. Eliberarea ziaristului de sub povara 
umilitoare a frazeologiei, descătuşarea gîndirii din carcera unor concepții 
fără oxigen — deci fără ardere — sunt primele roade ale unei noi şi adevărate 
deschideri spre oamenii din jur. În noaptea în care scriu aceste rânduri încă 
se petrec masacre. Ordine criminale de tip fascist propulseaza forțele oarbe 
ale trecerii ascunse în subsolul istoriei... Secundă după secundă, la 
Bucureşti, Timişoara, Cluj, Sibiu cad victime nevinovate. Secventä după 
secvență, aflăm pe calea undelor de existența unor noi buncăre, forțe 
«speciale» în cămăşile negre ale dezumanizării, depozite de muniții şi 
aerodromuri secrete. Secrete pentru cine şi contra cui? Abia acum se 
conturează, în linii groteşti, chipul dictaturii... Transmisă în direct, revoluția 
continuă. Cuvânt rostit şi scris luminează, în sfârşit, doar adevărul.” 

„Mascarada a luat sfârşit” — se scrie în aceeaşi pagină. 

Dintre materialele mai semnificative ale acestor prime numere citez 
câteva care transmit câte o informaţie la cald. 

25 decembrie 1989, ediția de Crăciun „Flamura Liberă”. „În focul 
luptei revoluţionare” Petru Buzzi relatează din toate oraşele Caraş- 
Severinului: „Azi dimineaţă am reuşit să luăm legătura telefonic cu câteva 
din centrele muncitoreşti ale judeţului. În Reşiţa circulă zvonul că la 
Caransebeş a fost atacat aeroportul. Am vorbit astăzi cu Ion Cäprioru, 
vicepreşedintele Consiliului Orăşenesc al Frontului Salvării Naţionale, care 
a infirmat acest zvon. La Caransebeş nu s-a tras decât în ziua izbucnirii 
revoltei. Atunci, în 21 decembrie, muncitorii şi intelectualii de la 
Combinatul de Prelucrare a Lemnului şi Întreprinderea de Construcţii de 
Maşini au organizat mitinguri împotriva agresiunii şi terorii. Demonstrantii 
din cele două mari uzine au pornit spre centrul oraşului cerând îndepărtarea 
lui Ceauşescu şi instaurarea democrației adevărate a poporului. Lucrurile au 
luat însă o întorsătură nedorită, pentru că, încercând să elibereze deținuții 
politici din închisoarea Miliției, milițieni inconstienti au tras in 

demonstranti. Oamenii au dat foc sediului institutiei, iar alti indivizi 
instigatori şi provocatori au îndemnat demonstrantii la acte de vandalism si 
violentä, dänd foc Procuraturii si Judecätoriei, devaständ magazinul 
«Timişul» şi sediul conducerii administrative a oraşului. Da, in prima zi a 
Revoluției, oamenii nu fuseseră prea bine organizați, dar a doua zi, 
dimineaţa, aproape întregul oraş s-a aflat în piaţa din centrul oraşului. 
Oamenii au demonstrat în condiţii paşnice, Caransebeşul s-a alăturat 
judeţului. 

La Moldova Nouă, preluarea puterii în mâinile poporului s-a făcut 
fără violență, în deplină înţelegere cu vechea conducere. Nu s-a tras niciun 
foc de armă până astăzi, ne-a relatat Ion Märcut Tămaş, din partea 
Consiliului Orăşenesc al Frontului Salvării Naţionale. Minerii de la 
«Florimunda» şi «Mina Centrală» au fost primii care au organizat mitinguri 
anti-Ceausescu. Lor li s-au adăugat muncitorii din celelalte sectoare ale 
întreprinderii miniere, din toate unităţile economice şi sociale ale oraşului de 
la Dunăre, cerând alungarea tiranului Ceauşescu, solidarizându-se cu oraşul- 
erou Timişoara. S-au auzit din mii de piepturi: «Suntem cu Timişoara!»; 
«Timişoara!, Timisoara!»; «Libertate!». Demonstrația pasnicä din fata 
primăriei a fost organizată cu sprijinul organelor locale şi al miliției. 

Revoluţia a cuprins toate oraşele judeţului. La Bocşa, flacăra revoltei 
s-a aprins în seara zilei de 21 decembrie, când, la ora 21.00, la 
Întreprinderea de Construcţii de Maşini a fost organizat un miting împotriva 
dictaturii ceauşiste. La ora 23.00, muncitorii din cele trei schimburi ale 
întreprinderii au pornit spre centrul oraşului. La primărie au fost cerute 
portretele dictatorului, ne-a relatat Tiberiu Marcu, coordonatorul Consiliului 
Frontului Salvării Naţionale din Bocşa. Neprimind decât unul, elementele 
retrograde şi provocatorii s-au dedat şi aici la acţiuni iresponsabile, dar au 
fost opriți la timp. 

Din surse neoficiale, am fost informaţi că şi la Otelu Roşu şi Băile 
Herculane au avut loc demonstrații paşnice. Aseară, în seara de ajun a 
Crăciunului, în centrul oraşului de pe Bistra a fost împodobit primul pom de 
iarnă pentru copiii liberi ai oraşului, prilej cu care a fost organizată şi o 
slujbă religioasă de către Biserica Ortodoxă Română. Semn că în Otelu 
Roşu totul este în ordine. 

La Reşiţa însă, cum veți vedea din paginile acestui ziar, se munceşte 
şi se sărbătoreşte Crăciunul sub tirul armelor automate, al tunurilor. 
Elemente descompuse ale securităţii hidosului Ceauşescu mai vor încă să 
trăiască în huzur, iar poporul în mizerie. Dar nu-i vom lăsa!”... 

Gheorghe Dolot relatează: „Deocamdată, prezentul ne este 
amenințat. O fetiță de 3-4 ani îşi întreabă nevinovata părinții: Tata, ai văzut 

pe nenea murind...? Era furia oarbă a grupelor de sălbatici ce se întreceau 
între ei în a ucide, în a distruge. Călăi, figuri sinistre care vor să forțeze 
imposibilul, care nu înțeleg mersul evenimentelor şi se agaţă de tot ce le stă 
la îndemână pentru a opri istoria în loc.” 

Dorina Sgaverdia: „Un răpăit de puşcă, însă, ne atrage atenția mai 
puţin asupra orei, cât asupra faptului că atacul a început! Un atac mişelesc, 
care nu s-a încheiat nici la ora la care scriem şi tipărim acest număr, doar se 
întrerupe pentru câteva ore pe parcursul zilei. Se trăgea din toate părțile... 
De la Consiliul Judetean al F.S.N. am aflat, în ultimul moment, că la Reşiţa 
sosesc, în noaptea de 25 spre 26 decembrie, trei camioane cu medicamente, 
însoțite de patru medici. Este darul Franţei pentru România si nu putem 
decât să le mulțumim francezilor.” 

„Drumul nou al agriculturii” e trasat în câteva rânduri de îndemn şi 
optimism de ing. A. Popovici. 

Marcel Samoilescu în articolul Știm cui foloseşte notează asupra unei 
zile însemnate din calendar, cu litere de foc: ,, 22 decembrie 1989. Ani de 
zile organizaţia U.T.C. — condusă şi ea de tirani — a dus o campanie 
neîntreruptă de «educare şi ideologizare». Marşuri, demonstraţii, aplauze 
nesfârşite în vizitele «Măriei Sale». Şantiere ale tineretului — vezi Crivina — 
care au consumat ani de zile sănătatea, timpul şi tinerețea noastră. Cui a 
folosit?... Tinerii soldați de la unitatea antiaeriană a armatei noastre 
glorioase şi-au dovedit în nopţile din 22 decembrie încoace dorinţa de 
libertate, apărând eroic cuceririle noastre. Au doborât elicopterele 
teroriştilor, ale inamicilor Victoriei noastre. Au luptat, dând dovadă că sunt 
cu noi. Merită aplauzele şi elogiile noastre. Nu detinem mai multe informaţii 
despre acest act de curaj deosebit. Dar ştim că sunt tineri şi că au inimă 
română.” 

În paginile primelor ediţii, Marius Ghibuş şi Nicolae Cătană 
relatează şi ei despre spiritul revoluționar si otelarii care au continuat să 
muncească şi de Crăciun, sub ameninţarea ploii de gloanţe, nu din 
constrângere, ci din convingere fermă că doar aşa se va reintra în normal. Pe 
acest simţ al responsabilităţi pun accent şi alti gazetari care s-au pus în 
slujba cărăşenilor la acest pionierat al presei libere resitene. 

Ne-am săturat! îşi intitulează articolul Nelu Stan — „liber interpret de 
muzică tânără”. Sunt tipărite şi opiniile altor cărăşeni. 

Marius Moraru scrie că aprovizionarea populaţiei a intrat în normal. 
„Solidari cu resitenii, locuitorii comunei Bozovici au trimis la Reşiţa un 
transport de alimente. (...) Aprovizionarea cu benzină a decurs fara 
probleme. Stațiile Peco de pe Calea Caransebeşului, Reşiţa şi Mehadia au 
program permanent şi de sărbători. Celelalte stații din Bocşa, Anina, 

Moldova Nouä, Naidäs si-au prelungit programul cu douä ore, fiind 
deschise intre orele 8-18.00. (...) Agentia Tarom si-a reluat zborul, cursa 
Caransebes-Bucuresti, de joi, 28 decembrie 1989, cu decolare si aterizare la 
Bäneasa...” 

Altä stire utilä populatiei: „Tragerea loto a Revelionului a fost 
amânată pentru data de 5 ianuarie 1989” (redacția „Flamura Liberă” nu a 
sesizat eroarea, fiind tipărită o dată greşită, cea corectă este 5 ianuarie 1990, 
n.n.). 

Comitetul Judetean de Cultură anunță că va organiza expoziții 
plastice cu vânzare pentru constituirea de fonduri care să fie depuse în 
contul „Libertatea”. 

26 decembrie 1989, Sumar — În numărul de azi: Reşiţa, pas cu pas, 
sub lumină şi gloanțe; Asemenea lucruri nu se vor mai repeta!; Constiinta 
respiră aerul dreptăţii; Accente: Valoare şi competență; Mesaje de 
solidaritate cu România; Relatări cutremurătoare ale unor reporteri 
iugoslavi. Alte titluri: Nu daţi crezare zvonurilor! — George Ladima; 
Reinstaurăm ordinea si disciplina socială — Doru Dinu Glăvan; 
Aprovizionarea populaţiei trebuie să decurgă în mod normal — Cornel 
Podean, Frontul muncii libere: Pe platourile oteläriei resitene se lucrează 
cu arma in mână, dar se lucrează; La sate, recuperam intens „restantele 
minciunii”; Cetăţenii din localităţile Brebu şi Teregova pot asigura 
alimente suplimentare spitalelor. 

Lumea este cu noi — Agenţiile de presă transmit: 

Viena, 26 (Agerpres). „Un gest de adevărată omenie a fost făcut de 
actorii teatrului vienez Raimundtheater, care, la reprezentatia de luni a 
piesei Mizerabilii, au ținut un moment de reculegere pentru victimele 
acțiunilor teroriste din România, apoi au organizat o acțiune de colectare a 
fondurilor în rândul publicului, strângând suma de 60000 de şilingi. De 
asemenea, actorii au oferit Crucii Roşii totalitatea încasărilor de la un 
spectacol pentru fondul de ajutorare a României, informează agenţia 
austriacă A.P.A.” 

Belgrad, 26 (Agerpres). „In Iugoslavia vecină continuă acţiunea de 
trimitere de ajutoare poporului român în aceste zile grele ale luptei sale 
pentru libertate, informează agenția iugoslavă Taniug. Astfel, Crucea Rosie 
din Iugoslavia a expediat luni, spre Timişoara, două noi transporturi 
constând în 10 tone de medicamente şi material sanitar. Au fost expediate, 
de asemenea, 3,3 tone de pâine. Muncitorii de la Întreprinderea 29 
Noiembrie din Subotita au expediat ca prim ajutor populaţiei din Timişoara 
7,5 tone de preparate culinare. 


106 


Guvernul croat a hotärät sä expedieze, din rezervele de märfuri ale 
republicii, un ajutor in materiale medicale si medicamente in valoare de un 
miliard de dinari. Cu acelaşi transport vor fi expediate si 1000 de instalaţii 
complete de transfuzie a sîngelui, precum şi 6000 de porții de mâncare 
pentru copii. Colegiul Centrului Medical din Smederevska Palanka a hotărât 
să comunice, prin intermediul ambasadei române din Belgrad, că este gata 

Casa Albă (Washington). „Purtătorul de cuvânt Sean Walsh a 
anunţat că au fost stabilite relațiile diplomatice cu noile autorități române. 
Purtătorul de cuvânt a precizat că S.U.A. vor sprijini noile autorităţi române 
în lupta pentru aplicarea valorilor diplomatice.” 

Praga, 26 (Agerpres). „Până luni seara, Cehoslovacia a trimis în 
România un tren special cu mărfuri şi produse de primă necesitate. Potrivit 
declarațiilor lui Frantisek Reichel, vicepreşedinte al guvernului R.S.C., pe 
aeroportul din Praga sunt gata de decolare două avioane având la bord o 
importantă cantitate de medicamente, aparatură medicală şi produse 
alimentare.” 

Beijing, 26 (Agerpres). Un purtător de cuvânt al M.A.E. Chinez, 
citat de China Nouă, a declarat: „China nu s-a amestecat niciodată în 
afacerile interne ale României şi respectă opţiunea poporului român. Acum, 
în România, a fost constituit Consiliul Frontului Salvării Naţionale, care a 
informat oficial partea chineză, prin intermediul Ambasadei Române în 
China, în legătură cu evoluţiile din România. Guvernul chinez este gata să 
continue menţinerea şi dezvoltarea relațiilor de prietenie cu România, pe 
baza celor cinci principii ale coexistentei paşnice”. 

Sofia, 26 (Agerpres). Sub titlul Crăciun insolit în România, agenția 
bulgară B.T.A. scrie: „Odată cu Crăciunul, în România se aşterne liniştea 
mult dorită. Luptele nu au încetat încă, dar nu se mai aud bubuiturile şi 
rafalele continue ale mitralierelor. Cine parcurge astăzi străzile 
Bucureştiului mai poate vedea, în apropiere de Hotelul Intercontinental, câte 
o pată de sânge...” 

Aceste relatări transmise de agenţiile de presă din străinătate, 
preluate de cea naţională (Agerpres) şi publicate de „Flamura liberă”, s-au 
bazat mai mult — după cum se poate observa — pe informații directe 
surprinse în Bucureşti, capitala țării noastre, acolo unde sursele citate îşi 
aveau ambasadele, cu excepţia Iugoslaviei. În rest, din Timişoara, mai cu 
seamă, ştirile erau transmise prin corespondență, de la reporteri străini care 
au fost trimişi şi în România. 

27 decembrie 1989, „Flamura liberă”, Ziar social-politic- 
cultural, Anul I, Nr. 3, Reşiţa, Miercuri, 4 pag. — 50 de bani. 

Prima pagină, titlu cu litere mari, de deschidere a ediţiei: „În cadrul 
unei emisiuni a Televiziunii Române Libere, au luat cuvântul, marti după- 
amiază, preşedintele Consiliului Frontului Salvării Naţionale şi primul- 
ministru”. Este publicat cuvântul rostit de preşedintele C.F.S.N., Ion Iliescu, 
care începe cu formula de adresare: „Stimaţi concetäteni” şi continuă. Redau 
esentialul: „Am auzit că circulă zvonuri că s-ar fi putut să nu mai existăm... 
revoluția noastră are o particularitate deosebită: ea este rezultatul unei 
acțiuni spontane a maselor, expresia nemulțumirii acumulate. Scopul 
acțiunilor teroriste este de a împiedica stabilirea vieții economico-sociale şi 
de a transfera nemulţumirea maselor populare către noua conducere 
incapabilă să pună ordine în ţară. Sunt probleme reale în legătură cu 
întreruperea mersului normal al vieţii economice şi sociale, precum şi cu 
rezolvarea problemelor concrete ale cetăţenilor...” 

Într-un Comunicat se anunţă: C.F.S.N. l-a ales în funcția de 
preşedinte pe Ion Iliescu, iar în funcția de prim-vicepresedinte pe Dumitru 
Mazilu. 

C.F.S.N. decretează prin Articol unic: 

- se numeşte în funcția de prim-ministru al României, până la alegeri, Petre 
Roman. 

- se numeşte în funcția de ministru al Apărării Naţionale generalul-colonel 
Nicolae Militaru. 

Decretul e semnat de preşedintele C.F.S.N., Ion Iliescu. 

În aceeaşi pagină a ediţiei CFSN anunţă o „Lege privind abrogarea 
unor legi, decrete şi alte acte normative, în scopul eliminării imediate din 
legislația României a unora dintre cele emise de fostul regim dictatorial, 
care sunt acte normative cu un profund caracter nedrept şi contrare 
intereselor poporului român. Toate decretele prin care s-au dat titluri şi 
ordine de merit din partea dictatorului Ceauşescu au fost abrogate.” 

Pagina 4 reia lista cu membrii Consiliului Judeţean Provizoriu al 
Frontului Salvării Naţionale (publicată şi în 26 decembrie). Biroul Executiv 
Judeţean este format din: Vlădulescu Dumitru Nicolae — preşedinte; Szasz 
Iosif — preşedinte [n.n — se remarcă o greşeală, doi pe statutul de preşedinte); 
col. Stepan Teodor; It.-col. Câmpean Alexandru; Vilău Adrian; Fieraru Ion; 
Podeanu Cornel; Ban Teodor; Glăvan Doru Dinu. 

În aceeaşi pagină: Se dedică Timisorii martire, de Ion Caraion: 
Moartea nebună — poezie care începe cu binecunoscutul vers: „Eram tineri 
si aveam de unde muri...”. 

30 decembrie 1989. Opinia publică îşi spune cuvântul în paginile 
acestui număr. „An Nou Fericit!” urat de Nicolae Sârbu, mesaj de sărbătoare 
adresat cetăţenilor din Caraş-Severin de Consiliul Judeţean al C.F.S.N., un 

indemn la bunätate si curätenie sufleteascä formulat de Cristian Välceanu si 
un Instantaneu: Prietenia surprins de Radu Ciobotea, relatând despre 
sosirea unui convoi umanitar din Franţa, oraşul Le Puy en Velay, aflat la 
1400 km distanţă de Reşiţa. 16 oameni (dintre care doi politicieni, un medic, 
românul Adrian Şerban, un preot voluntar, un industriaş şi 12 pompieri) şi 
şapte maşini. 

Tot în prima pagină, în chenarul din josul paginii, o mărturie 
edificatoare despre revoluționari resiteni care s-au remarcat în Grupul celor 
200. Numele amintite în acest material se regăsesc în listele luptătorilor 
revoluționari constituiți în asociaţii. lată ce povesteşte Gheorghe Dolot 
despre atmosfera acelor zile de foc: „Seara zilei de 21 decembrie. Glasul lui 
Irinel Strutä, un tânăr muncitor resitean, s-a auzit limpede în mulțime: 
Tineri, la arme! Să apărăm liniştea orasului!... La început au fost 200 de 
entuziaşti... s-au deplasat în noapte intrând în dispozitiv de luptă, la aceste 
obiective. La Uzina de apă vegheau electricianul Edmond Hatman şi 
conducătorul auto lanis Vlad. Sediul tipografiei era apărat de otelarul 
Constantin Braşoveanu, lăcătuşul Mihai Orbulescu şi laminatorul Vasile 
Junie. Muncitorii Viorel Buda, Cristian Minea şi Titel Bumbea s-au 
îndreptat în mare grabă spre centrală. În jurul Centrului Militar Judeţean şi 
al Liceului Industrial Nr. 2 au început să patruleze macaragiii Dorin Morariu 
şi Gheorghe Dărăbaş, finisatorul de laminate Petre Cumpănaş şi muncitorii 
Roland Lauritz si Ion Pleşa. Era prezent în noapte, la magazinul de vînzare a 
mărfurilor româneşti pe valută, Ovidiu Apostol. Alţi colegi ai lor 
supravegheau, gata să intervină, la staţiile PECO, spitale, fabricile de 
oxigen, sediile poştelor, la staţia de 20 kW, la releu, la Ateneul Tineretului, 
practic în toate locurile care s-ar fi putut transforma în locuri fierbinți. 
Nimeni n-a părăsit nicio secundă posturile, apărându-le cu arma în mână. Pe 
Marius Ivan si Ion Tälpeanu gloantele ucigaşe nu i-au ocolit. Tirul draconic 
al trasoarelor îi räneste, în zona Ateneului Tineretului, pe laminatorul Nicu 
Damian şi pe şoferul Constantin Golenteanu. Noapte de noapte, cuiburile de 
viespi slobozesc rafalele morții. Dar fiarele care îşi trimiteau plumbii din 
ungherele întunericului se imputineazä... Să nu-i uităm din această 
însemnare pe: şoferii Constantin Popescu, Dumitru Tănăsescu şi Nicolae 
Moza, care prin focul urgiei au transportat efective şi muniții. Să ne amintim 
şi de Ileana, soferitä venită voluntar, de la A.C.H. Caransebeş, cu o 
basculantă de 8,5 tone, care n-a încetat o clipă să ne transporte tot ceea ce 
era nevoie! Ne-au învăţat ce e curajul în aceste zile profesorii: loan Stan, 
vicepreşedinte la C.S.M. Reşiţa, şi Cristian Petrescu, de la Şcoala Generală 
Nr. 9, care s-au ocupat ca nimănui să nu-i lipsească nimic, punând hotărât 
mâna pe armă împotriva celor care voiau să oprească istoria în loc. Datorită 

lor avem acum o nouä istorie, putem respira aerul adevärului, al deplinei 
libertăţi. Tinerii au fost, într-adevăr, la arme. Insufletiti si organizaţi 
permanent de exemplul lui Irinel. Ei toti au apärat si apärä linistea orasului. 
Sä le multumim!” 

Nelu Stan mărturiseşte, în pagina 4, din desfăşurarea evenimentelor, 
în materialul Nu te vom uita!: „Sâmbătă, 23 decembrie 1989. Teroristii au 
luat cu asalt comisariatul. Era nevoie de întăriri. Câţiva tineri din I.C.M. 
Reşiţa s-au oferit voluntari. Li s-au dat arme. S-au constituit grupe, s-au 
îmbarcat într-un autobuz şi au fost transportaţi la locul unde se dădeau lupte, 
la Centrul Militar Judeţean. Printre ei era şi Räut Ovidiu, cel care s-a oferit 
primul ca voluntar, luând comanda unei grupe... „Măi, Karcsi, nu-mi pasă 
dacă mor. Măcar copilul meu s-o ducă bine”, i-a spus unuia dintre colegii 
lui, înainte de a porni la luptă. Pleca pe ultimul său drum. Spre moarte. 
Moartea semănată de bestiile criminale. Raut Ovidiu fusese lăcătuş la secția 
Diesel, montaj, apoi la C.T.C. Fire energică, băiat săritor şi inimos, îşi ajuta 
colegii să-şi petreacă timpul liber cât mai frumos, organizând excursii. La 
fel de inimos şi plin de curaj s-a aruncat în focul luptei... Gloantele treceau 
pe lângă el într-un iureş al morții. Dar unul n-a mai vrut să-l ocolească şi l-a 
doborât. Glontul fusese tras de unul din aceia care, în timp ce noi munceam, 
hrănindu-ne cu vorbe goale, învăţa să ucidă. De ce ati tras?...” Aflăm că 
Ovidiu Rat a murit încercând să salveze altă persoană rănită. Un grup de 
elevi din clasa a X-a de la Liceul de Matematică-Fizică au depus, la sediul 
Consiliului Municipal, o coroană de flori in memoria eroilor căzuţi pentru 
eliberare şi libertate. 

Numărul următor „Flamura Liberă” apare după Anul Nou. Începând 
cu 4 ianuarie, îşi schimbă denumirea în „Timpul”. 

În numărul 6 de miercuri, 10 ianuarie 1990, atrage atenţia, pe prima 
pagină a publicației, informaţia privind constituirea Consiliului Judeţean 
provizoriu al F.S.N., cu noua componenţă şi organul local provizoriu: 
primar — Iosif Szasz; viceprimar — Mircea Popa şi secretar — Cojan Monica. 
În dreapta acestui comunicat, în chenar, poate fi citit un fragment din Studii 
asupra situaţiei — scrise de Mihai Eminescu şi publicate in ,,Timpul” la data 
de 17 februarie 1889 (anul morții poetului national). Cu 100 de ani înainte 
de Revoluţia din Decembrie 1989! Si încă actual, desprins parcă din 
convulsiile prezentului. Cel mai important şi interesant material care aduce 
cititorului resitean ceva nou, de interes şi limpezire a frământărilor (la acea 
dată) este serialul Zilele şi nopțile Revoluţiei. În acest număr poate fi citit 
un interviu cu colonelul Todor Stepan, sub titlul Pentru morții nostri nu-i 
vom ierta niciodată! Acesta declara: „Una din caracteristicile unităților de 
comandă este şi aceea de a acționa cu efectiv mic, creând panică, inclusiv în 

rändul militarilor (ofiterul se referä la grupurile-matcä ce trägeau in tot ce 
mişca, haotic, n.n.). Numai aşa pot avea succes, când toată lumea intră în 
degringoladă, îşi pierde capul, începe să nu mai rationeze şi să creadă că 
inamicul este teribil. Dacă reuşesc să creeze imaginea aceasta, scopurile lor 
sunt atinse. Pentru că, aşa cum v-am spus, au acționat sporadic, în câteva 
puncte, prin focuri izolate, inclusiv asupra clădirii Consiliului. De acolo s-a 
văzut clar un lunetist instalat pe funicular, asupra căruia s-a tras. Distanţa 
fiind destul de mare, a reuşit să scape, dar panica a fost... Cu scopul de a ne 
determina să mutăm forţele dintr-o parte în alta şi de a intra, în felul acesta, 
într-o debandadă totală. Nu au reuşit. Şi bine am făcut, pentru că altfel erau 
vieți pierdute în mod inutil. Aş dori să ne mai întâlnim cu asemenea 
episoade. Au murit opt militari, plus cadre, şi erau răniţi în spital, în jur de 
16. Ultimul a fost împuşcat în ziua de 26, în timpul unei scotociri într-o 
clădire din Reşiţa. În fata uşii, în timp ce încerca să desfacă lacätul, din pod 
s-a tras în soldat. A fost lovit în spate şi a decedat după două zile. Faptul 
acesta nu-l vom ierta niciodată. Am informat Procuratura să se ocupe de caz. 
S-au luat măsuri şi se continuă cercetarea... care a tras nu avea cum să plece. 
Sperăm că vom găsi curând o altă cheie a secretului. Ultimul foc în Reşiţa, 
ultima victimă a fost în 26 decembrie 1989. De-atunci s-a mai tras sporadic, 
bănuiesc că au făcut-o cei care au fost lăsaţi în urmă, pentru a menţine 
forțele aici şi a nu permite trecerea la urmărire. Să ştiţi, însă, că au fost 
depistaţi prin aparatură de radiolocatie. Probabil sunt în retragere completa. 
Trebuie să remarc că folosesc o strategie...”. 

Am confruntat aceste informaţii din presa liberă resiteanä apărută 
atunci cu documentele pe care le detinem la Centrul National de 
Documentare, Cercetare si Informare Publica, prin amabilitatea 
revoluționarului profesor Costel Balint (arestat în 1989). Este vorba de 
fotocopii cu instantanee din timpul evenimentelor de la Reşiţa, cu 
participanţi, cu tabele nominale cu grupele mobile de intervenții, pază şi 
apărare, constituite pentru anumite puncte şi locaţii din Reşiţa (inclusiv 
intrarea în oraş) şi cu patrulele Comitetului Salvării de Urgenţă, documente 
datate 21.12.1989, care poartă ştampilele şi semnăturile conform cu 
originalul: primar Liviu Spătaru; inspector Resurse Umane U.C.M. Reşiţa şi 
1.C.M.R. Evidenţa Militară. Alte documente care întregesc mărturiile vizând 
evenimente din județul Caraş-Severin şi pe cei implicați sunt: o copie dupa 
Meritul Revoluționar acordat de Frontul Tineretului Liber Caraş-Severin 
domnului Dumitru Alexa pentru participarea, în perioada 21.XII.1989- 
1.1.1990, la luptele de stradă care au avut loc în municipiul Reşiţa, la paza 
obiectivelor de mare importanță si la asigurarea ordinei si linistei 
locuitorilor oraşului. Cu recunoştinţă... diplomă autentificată cu semnătură 

de presedintele F.T.L. Caras-Severin, Irinel Strutä, si de secretarul F.T.L., 
Dorin Tänäsescu. Acesta este unul dintre cei 56 de membri ai Asociatiei 
Luptätorilor in Revolutia din Decembrie 1989 Caras-Severin, recunoscuti de 
cätre Prefectura judetului, avänd merite deosebite conform Legii nr. 42/1990 
(conform tabelului nominal din 1990, parafat de Consiliul de conducere, 
n.n.). La inceput au fost 120, apoi de ordinul sutelor de revolutionari. 

Se pare cä Resita are mai multi revolutionari (indemnizati sau nu) pe 
metru pătrat decât „visează“ alte oraşe. Acest aspect a fost adus în atenția 
opiniei publice chiar de către Octavian Tunea, prefectul judeţului Caras- 
Severin, în cadrul şedinţei Colegiului Prefectural. „Numărul revoluționarilor 
din Reşiţa m-a uimit de-a dreptul. Avem 468 de revoluționari în judeţ. Mai 
mult de atât, am văzut că pe liste apar foarte multi medici şi poliţişti. Chiar 
şi Mircea Popa, fost primar al Resitei, are calitatea de revoluționar. Chiar 
atât de multi să fie?“, se întreba Tunea. „Tin să îl contrazic pe domnul 
prefect, nici măcar 200 de revoluționari nu sunt indemnizati. Din punctul 
meu de vedere, nu este un număr mare, mai ales că multi dintre cei care 
beneficiază de indemnizaţii reparatorii sunt urmaşi ai eroilor din 1989 sau 
răniți la Revoluţie“, a declarat pentru „Jurnal CS” Irinel Strutä, preşedintele 
Asociaţiei Tinerilor Revolutionari '89. Dar conform C.J.P. Caraş-Severin, 
numărul de persoane care beneficiază în judeţ de indemnizaţii reparatorii 
este de 364! „Din totalul celor 364 de persoane ce beneficiază de 
indemnizaţii reparatorii, numărul de urmaşi ai eroilor martiri este de 24“, a 
declarat pentru „Jurnal CS” Cătălin Biclesanu, directorul coordonator al 
Casei Judeţene de Pensii Caraş-Severin. În judeţul nostru, vârsta medie a 
celor ce beneficiază de o astfel de indemnizație este de 54,5 ani, în timp ce 
indemnizaţia medie este de 1.681,24 de lei lunar. „Sumele pe care statul le 
cheltuie cu plata acestor indemnizaţii sunt foarte mari“, a spus Octavian 
Tunea, prefectul judeţului. Pentru că indemnizaţiile s-au acordat retroactiv, 
adică de când au fost depuse dosarele de preschimbare a certificatelor de 
revoluţionar, unii au avut norocul să primească sume care i-ar face invidioşi 
chiar şi pe câştigătorii de la Loto. Astfel, un revoluţionar din Caraş-Severin 
a primit retroactiv suma de 139.655 de lei. Mult sau puțin? Judecati 
dumneavoastră... 

„Trebuie menționat şi faptul că în judeţ există luptători ai Revoluţiei 
din Decembrie ’89 care au certificate, însă muncesc şi au un venit mai mare 
decât salariul mediu utilizat la stabilirea bugetului şi care nu primesc 
indemnizaţii“, a relevat Irinel Strutä. Întrebat de „Jurnal CS” (Anca Preda) 
dacă suma pe care statul o plăteşte revoluţionarilor din judeţ este mare, 
Strutä a replicat: Un fleac! Ei bine, acel „fleac“ se ridică la 726.452 de lei 
(adică circa 7,3 miliarde de lei vechi) . 

S-au remarcat multi, dar nu toti s-au inscris in asociatiile formate 
ulterior şi nici n-au solicitat beneficiile acordate de Legea 42/1990, 
schimbată cu actuala Lege 341. Unii au plecat şi s-au stabilit în străinătate. 
Multi revoluționari autentici au rămas în anonimat. 


REMARCATI - pe listele oficiale (S.S.P.R.) 


VIRGIL PODINĂ - A.L.R.D. 1989 CARAŞ-SEVERIN; 

VASILICA DĂNILĂ - A.L.R.D. 1989 CARAŞ-SEVERIN; 

IOAN LOBA - ASOC. „21 DECEMBRIE 1989” A RĂNIȚILOR SI 
U.E.M. REŞIŢA; 

MIHAI BETA - A.L.R.D. 1989 CARAŞ-SEVERIN; 

IOAN CAPET - ASOC. „21 DECEMBRIE 1989” A RĂNIȚILOR SI 
U.E.M. RESITA; 

MARIUS CHICIN - A.L.R.D. 1989 CARAS-SEVERIN; 

LAURENTIU GABRIEL BALA - A.L.R.D. 1989 CARAS-SEVERIN; 
STELIAN CIOROABĂ - A.L.R.D. 1989 CARAŞ-SEVERIN; 

IOAN CIOROABĂ - A.L.R.D. 1989 CARAŞ-SEVERIN; 

ION SFIRCIOC - A.L.R.D. 1989 CARAŞ-SEVERIN; 

RADU VIOREL LOBA - A.L.R.D. 1989 CARAŞ-SEVERIN; 

DAN RĂDUCĂNESCU - A.L.R.D. 1989 CARAŞ-SEVERIN; 

VASILE LOBA - A.L.R.D. 1989 CARAŞ-SEVERIN; 

DUMITRU DRULĂ - A.L.R.D. 1989 CARAȘ-SEVERIN; 

COSTIN ADI STOIAN - A.L.R.D. 1989 CARAŞ-SEVERIN; 

NICOLAE PÂRVU - A.L.R.D. 1989 CARAŞ-SEVERIN; 

OCTAVIAN CRISTEA - A.L.R.D. 1989 CARAŞ-SEVERIN; 

SIMION TEPERDEL - A.L.R.D. 1989 CARAŞ-SEVERIN; 

GABRIEL FRANCISC STIKA - A.L.R.D. 1989 CARAŞ-SEVERIN; 
LIVIU TIMOFTE - A.L.R.D. 1989 CARAŞ-SEVERIN; 

NELU PREDESCU - A.L.R.D. 1989 CARAŞ-SEVERIN; 

SIMU BRÄSNENI - A.L.R.D. 1989 CARAŞ-SEVERIN; 

FLOAREA PREDESCU - A.L.R.D. 1989 CARAŞ-SEVERIN; 
GHEORGHE JENAR - A.L.R.D. 1989 CARAȘ-SEVERIN; 
GHEORGHE TODA - ASOC. „21 DECEMBRIE 1989” A RĂNIȚILOR 
ȘI U.E.M. REŞIŢA; 

GAVRILĂ STRUTA - ASOC. „21 DECEMBRIE 1989” A RĂNIȚILOR 
ȘI U.E.M. REŞIŢA; 

CALINESCU-DANIEL STRUTA - ASOC. „21 DECEMBRIE 1989” 

A RĂNIȚILOR ȘI U.E.M. REŞIŢA; 

VASILE BALAN - A.L.R.D. 1989 CARAȘ-SEVERIN; 

GABRIEL GHINCEA - L.N.L.V.R.D. 1989 C.E.M; 

ALEXANDRU RISTEIU - A.L.R.D. 1989 CARAS-SEVERIN; 
VASILE SAVIN - A.L.R.D. 1989 CARAŞ-SEVERIN; 
SALVATTORE FLAVIUS DOCHIN — A.L.R.D. 1989 
CARAS-SEVERIN; 

DUMITRU ILIE - A.L.R.D. 1989 CARAŞ-SEVERIN; 

ION CRĂCIUN - A.L.R.D. 1989 CARAŞ-SEVERIN; 
CONSTANTIN NICOLAE BUMBARU - A.L.R.D. 1989 
CARAS-SEVERIN; 

COSTEL CIOBANU - A.L.R.D. 1989 CARAŞ-SEVERIN; 
LUCIAN GHEORGHE SÎRBU - A.L.R.D. 1989 CARAŞ-SEVERIN; 
ADRIAN SOFRONIE BUJOR - A.L.R.D. 1989 CARAŞ-SEVERIN; 
ZOLTAN GEISYT - A.L.R.D. 1989 CARAŞ-SEVERIN; 

IONEL ANTOHI - A.L.R.D. 1989 CARAŞ-SEVERIN; 
CONSTANTIN PARA - A.L.R.D. 1989 CARAŞ-SEVERIN; 

ION CIUREL - A.L.R.D. 1989 CARAŞ-SEVERIN 


Liza KRATOCHWILL 

4 TEROAREA COMUNISTĂ 


Negocierile româno-sovietice pentru încheierea armistițiului 
din 12 septembrie 1944 


Evoluția situației de pe front după cotitura de la Stalingrad a 
îndreptățit conducerea română să încerce identificarea unei căi cât mai 
avantajoase pentru a ieşi dintr-un război ai cărui învingători se cunoşteau 
deja. De comun acord cu opoziţia, reprezentată de Iuliu Maniu şi Dinu 
Brătianu, guvernul român a inițiat tatonări, discuţii şi negocieri în vederea 
dezangajării României din efortul de război german şi chiar regândirea 
alianțelor ţării, ce urmau să devină favorabile Naţiunilor Unite. 

Cele mai importante canale diplomatice au fost deschise în capitalele 
neutre ca Ankara, Berna, Lisabona, Cairo, Madrid, Stockholm, ele 
beneficiind de un grad mai mare sau mai mic de importanţă, în funcție, mai 
ales, de calibrul negociatorilor. 

Preocupärile guvernului romän in ceea ce priveste scoaterea tärii din 
război vor creşte in intensitate către sfârşitul anului 1943, prin canalele 
deschise la Ankara şi Stockholm, urmărind în esență aceleaşi obiective ca şi 
opoziția. 

În martie 1944 încep la Cairo intense tratative, susținute din partea 
română de Barbu Ştirbei, ca reprezentant al guvernului român şi al Opozitiei 
Unite. Prin aceste tratative, Aliații iau cunoştinţă de obiectivele urmărite atât 
de guvern, cât şi de opoziție: respectarea integrității şi suveranității 
României, asigurarea libertăţii poporului român de a-şi organiza viața 
democratică pe care o doreşte, respectarea prevederilor din Carta 
Atlanticului în privinţa graniţelor şi delimitarea unor zone ferite de trecerea 
trupelor aliate in România. De asemenea, Barbu Știrbey era autorizat „a lua 
angajamentul că România va contribui cu forțele sale militare şi economice 
la conducerea ulterioară a războiului împotriva Germaniei ...”! 

După ce Uniunea Sovietică îi propune oficial la 12 aprilie 1944 
guvernului român să capituleze necondiţionat şi să semneze armistițiul 


! Ton Calafeteanu, Dosarul misiunii Știrbey, în „Magazin istoric”, an XXIX, nr. 11, 1995, p. 28. 

oferit, Iuliu Maniu îl trimite la Cairo pe Constantin Visoianu, în încercarea 
de a obţine condiţii mai avantajoase. Se avea în vedere garantarea 
suveranității şi independenţei țării, a structurilor social-politice existente în 
România, infirmarea Dictatului de la Viena şi rezolvarea problemei 
frontierei româno-sovietice la Conferința de Pace. Întrucât mareşalul 
Antonescu considera termenii armistițiului de neacceptat, respinge la 15 mai 
1944 această ofertă, iar la 1 iunie 1944 Aliaţii transmit că prelungirea 
negocierilor nu-şi mai are rostul, acestea fiind considerate încheiate, 
deoarece românii stăruiau în obţinerea unor condiţii prealabile, fapt ce 
contravenea intereselor lor. 

La 11 iunie 1944 Iuliu Maniu, în numele Opozitiei Unite, acceptă 
încheierea armistiţiului în baza condițiilor oferite de Aliați. Deşi aceştia nu 
au răspuns, Maniu transmite la 20 august 1944 că s-a hotărât trecerea la 
acțiune. La 23 August 1944, suveranul României a trebuit să aleagă între 
cele două proiecte de ieşire a României din război în condiții onorabile 
vehiculate de Ion Antonescu şi Iuliu Maniu. Alegerea făcută de rege a 
eliminat pericolul ca România să devină teatru de război, fiind convins că 
aceasta este cea mai bună opţiune. 

Cu aproape două luni înainte, la 1 octombrie 1943, ministrul 
României la Stockholm, Frederic C. Nanu, a avut o lungă întrevedere cu 
diplomatul iugoslav Avakumovici, care i-a exprimat ideea necesității 
stringente ca România să demareze negocieri cu Uniunea Sovietică pentru 
ieşirea din război. Tara noastră urma să piardă Basarabia şi Nordul 
Bucovinei, dar ar fi redobândit Ardealul de Nord-Vest. Avakumovici i-a 
precizat textual lui Nanu că se afla „în contact strâns cu Legatiunea 
sovietică” şi că dorea să-l revadă pe Nanu „din timp în timp”. 

Intentiile sovietice privitoare la demararea negocierilor erau reale, 
dovadă fiind faptul că în ultimele zile ale anului 1943 un consilier de presă 
sovietic l-a vizitat pe Nanu, întrebându-l dacă este adevărat că ar avea din 
partea guvernului român instrucțiuni de a face unele comunicări legatiei 
sovietice. La răspunsul negativ al ministrului român, reprezentantul 
U.R.S.S. a insistat ca, în cazul primirii unor instrucțiuni de la Bucureşti 
referitoare la eventuale negocieri, să fie luată imediat legătura cu partea 
sovietică.” 

De altfel, diplomații români acreditaţi în capitala Suediei au avut 
parte de o agendă foarte încărcată în ultimele zile ale anului 1943, pe la 
sediul legatiei perindändu-se intermediari (gen Goranoff), dar si 


N. Baciu, Agonia Romäniei, 1944-1948, Editura Dacia, Cluj-Napoca, 1990, p. 99. 


? Ibidem, p. 45. 
* Ibidem, p. 46. 

reprezentanti ai legatiei sovietice, care au fäcut mai multe demersuri pe 
lângă reprezentanţii României, astfel încât aceştia să obțină un mandat din 
partea Bucureştiului pentru începerea tratativelor privitoare la semnarea 
unui armistițiu. În urma acestor contacte a fost stabilită o întâlnire între F. 
Nanu şi insarcinatul cu afaceri al U.R.S.S., Semionov, pentru ziua de marti, 
4 ianuarie 1944. 

În cadrul acestei întâlniri ministrul român a citit o declaraţie în care 
se arăta faptul că personalități de prim rang din România au întâmpinat cu 
satisfacție posibilitatea unei înțelegeri directe cu Uniunea Sovietică, dar 
conducerea română nu avea posibilitatea de a face propuneri concrete din 
motive tehnice (timpul prea scurt; vacanţa de sărbători etc.). În schimb, 
Bucureştiul cerea Moscovei câteva indicii despre ceea ce se aştepta din 
partea României si, nu în ultimul rând, chestiona asupra avantajelor țării 
noastre în urma unei astfel de înţelegeri. 

Semionov a refuzat să precizeze poziția clară a U.R.S.S. fata de 
semnarea armistițiului, limitandu-se să afirme că trupele sovietice se aflau 
deja pe râul Bug, iar în consecinţă, inițiativa semnării lui trebuia să vină 
dinspre partea română. Afirmă foarte laconic că „alta era situația acum două 
luni”, aluzie clară la misiunea de bune oficii a lui Avakumovici. 

Reprezentantul sovietic a încercat să abordeze şi o altă stratagemă, 
întrebându-l conspirativ pe Nanu dacă nu deţinea mandat de a negocia din 
partea vreunui grup opozant, ministrul român dându-i un răspuns negativ“. 

Cu toate acestea, Nanu era un diplomat cu un mod de a gândi în 
spiritul realpolitikului, el realizând, încă de la acea dată, faptul că trupele 
sovietice vor fi acelea care au să atingă mai întâi teritoriul României, 
deoarece, considera el, o debarcare aliată nu ar fi posibilă până în vara lui 
1944, iar aceasta nu va avea loc în Balcani, datorită reticentelor sovietice 
față de această soluție. 

La acel moment, 4 ianuarie 1944, legația sovietică din Stockholm nu 
era în măsură a schiţa cadrul discuţiilor, lucru recunoscut de însuşi 
Semionov, care privea această întâlnire ca pe o sondare a opiniilor existente, 
la fel ca şi Nanu. Pe tot parcursul întâlnirii, diplomatul sovietic a avut o 
atitudine rece, uneori chiar jignitoare fata de partea română, căutând mereu 
să şteargă impresia că inițiativa contactelor pornea dinspre Uniunea 
Sovietică. 

O altă legătură pe care a stabilit-o Nanu în capitala suedeză a fost cea 
cu ministrul Belgiei, prințul de Croy, care, la 14 ianuarie, s-a oferit să 


” Marius Crunteanu, Negocierile româno-sovietice de la Stockholm pentru încheierea 
armistițiului, în „Timpul”, 15 iunie 2009, p. 3. 
° Ibidem, p. 6. 

medieze o intälnire cu ministrul Angliei, pentru ca reprezentantul romän sä- 
si poatä expune ideile privind oportunitätile ce se deschideau in urma unei 
posibile ieşiri a României din război. Nanu dorea să-i convingă pe Aliați de 
faptul că abandonarea frontului de către armata română ar conduce la o 
diminuare a eforturilor militare, a numărului de victime şi a timpului necesar 
înfrângerii Germaniei naziste. Poziţia britanică era încurajatoare; ataşatul 
militar britanic în capitala nordică preciza acum că România ‚va recăpăta 
Transilvania şi nimic nu dovedeşte că va pierde Basarabia”. 

În seara zilei de 2 aprilie postul de radio Moscova a difuzat 
declarația comisarului pentru Afaceri Externe, V. M. Molotov, în care se 
preciza că Armata Roşie a atins Prutul, considerând că în această zonă a fost 
restabilită frontiera sovietică legală, decisă în 1940. Erau înlăturate astfel şi 
ultimele iluzii ale părții române privind eventuale negocieri pentru 
Basarabia. Totodată, era precizat faptul că guvernul sovietic nu urmărea „să 
modifice în vreun fel stările sociale existente în România”. În acest mod era 
stabilit un cadru minimal de discuţii, insuficient însă fără precizări 
suplimentare. 

În dimineaţa zilei de 11 aprilie, însărcinatul cu afaceri sovietic 
Semionov i-a solicitat lui Nanu o întrevedere, declarându-i acestuia că 
guvernul sovietic presupunea că partea română era pregătită pentru 
negocieri, înmânându-i ministrului român o notă primită de la Moscova. 
Conţinutul acesteia arăta faptul că sovieticii erau dispuşi să poarte 
convorbiri cu guvernul mareşalului Antonescu, dar şi cu Opoziția condusă 
de Iuliu Maniu şi Dinu Brătianu, aceştia exprimându-și dorinţa de a-i ajuta 
pe români „să-şi elibereze tara de sub ocupaţia germană”. 

O dată în plus era întărită declarația lui Molotov privind neamestecul 
sovietic în viata politică internă a României, propunând însă, ca măsură de 
rezervă în cazul neacceptării de către Antonescu a negocierilor pentru 
armistițiu, formarea unui guvern de către opoziție, care să aibe sediul ori la 
Iaşi, ori la Galati, sub protecția Armatei Roşii. 

În cadrul întrevederii, Nanu a deplâns faptul că sovieticii nu au 
înaintat până atunci condițiile minimale concrete privite de diplomatul 
român ca bază pentru negocieri, cerând ca acest lucru să aibe loc în cel mai 
scurt timp. În ziua următoare, 12 aprilie, s-a consumat o nouă întrevedere 
Nanu-Semionov, în care cel din urmă i-a prezentat ministrului român 
condițiile minimale propuse de Moscova în vederea încheierii armistițiului, 
cerute de acesta în ziua precedentă. 


7 Ibidem, p. 7. 
8 Ibidem, p. 7. 

Aceste conditii stipulau cä trupele romäne care au cooperat cu 
germanii in Crimeea, impotriva armatei sovietice, ori sä capituleze, ori sä-l 
loveascä in spate pe vechiul aliat, Wehrmacht-ul. De asemenea, trebuia 
restabilitä frontiera romäno-sovieticä din 1940; reparatii pentru pierderile 
suferite de U.R.S.S. in urma ocupärii unei pärti a teritoriului säu de cätre 
trupele germano-romäne; eliberarea tuturor prizonierilor de räzboi sovietici 
şi aliați. 

Se mai arăta că guvernul sovietic nu dorea ocuparea României pe 
perioada armistiţiului, dar cerea libertatea totală de mişcare pentru armata sa 
pe teritoriul statului român. 

Era condamnat Dictatul de la Viena, promitändu-se restituirea 
întregii Transilvanii sau a celei mai mari parti a ei după încheierea păcii. 

Se mai sublinia că aceste condiții minime puteau deveni mult mai 
radicale dacă ele nu erau acceptate în termenul cel mai scurt. Diplomatului 
român i-a fost notificat verbal că aceste condiţii au fost comunicate 
guvernului american şi celui britanic, acestea, la rândul lor, transmitändu-le 
şi prinţului Știrbey, la Ankara.” 

În aceeaşi zi Nanu a avut o întrevedere şi cu ambasadorul sovietic 
Alexandra Kollontay, în care aceasta i-a precizat că, în viziunea guvernului 
sovietic, aceste contacte comportau cel mai înalt grad de seriozitate, ele 
nemaiconstituindu-se doar în nişte sondări reciproce. 

Cu o ipocrizie greu disimulată, Kollontay l-a asigurat pe ministrul 
român că Stalin „îşi dă seama că trebuie să se înţeleagă cu popoarele vecine, 
făcându-le prietene, deci şi România dorea să o trateze cât mai blând şi să o 
câştige ajutând-o chiar”. În privinţa zvonurilor privind o eventuală revoluţie 
comunistă în România, sprijinită de către trupele sovietice, diplomatul 
sovietic le-a etichetat drept „calomnii”, afirmând că, din propria experiență, 
cunoaşte faptul că nu se putea provoca revoluţia în toate țările vecine, 
deoarece „revoluţia izbucneşte, nu se stârneşte, şi poate, cel mult, fi 
canalizată în anumite directiuni”. 

Nanu a sesizat contrastul dintre atitudinea jignitoare de care a dat 
dovadă Semionov, în ianuarie 1944, şi marea amabilitate şi curtoazie cu care 
fusese întâmpinat de ambasadorul Kollontay. Aceasta denota faptul că 
sovieticii, la acel moment, erau realmente interesaţi de obținerea ieşirii 
României din război, în vederea atingerii acestui obiectiv ei fiind dispuşi să 
facă foarte multe promisiuni, cea mai mare parte fără acoperire, după cum 
vor arăta evenimentele ulterioare 


” Ibidem, p. 8. 

Pe tot parcursul lunilor aprilie şi mai, contactele romäno-sovietice 
din capitala Suediei au fost menținute, având loc mai multe întâlniri în 
formula Nanu-Semionov sau Nanu-Kollontay. La 31 mai, ministrul 
României a solicitat, prin intermediul lui Semionov, ca, în cazul în care 
România devenea teatru de luptă, guvernul român să poată beneficia de o 
zonă neocupată, pentru ca acesta „să nu lucreze sub presiunea baionetelor 
inamice”. În acelaşi timp, el a mai cerut ca întoarcerea armelor împotriva 
Germaniei naziste, cerută în mod imperativ de Moscova, la 12 aprilie, să 
aibe loc abia după expirarea unui ultimatum de 15 zile dat trupelor germane, 
de a părăsi teritoriul statului român". 

La 2 iunie, partea sovietică îi transmitea diplomatului român 
acceptarea acestor condiţii, inclusiv aceea a rezervării unei zone exclusive 
pentru desfăşurarea activităţii guvernului român. 

Peste trei zile, Semionov, după ce în prealabil se consultase cu 
centrala moscovită, solicita trimiterea unei delegaţii române în capitala 
sovietică, pentru negocieri şi semnarea armistițiului, fapt ce proba 
disponibilitatea părții sovietice de a încheia cât mai rapid acest acord. 

Dacă din punct de vedere declarativ sovieticii erau campionii ideii 
armistițiului ,,bland”, comportamentul Armatei Roşii in localităţile 
„eliberate” indica adevărata soartă pregătită României, după ce şi-ar fi 
instaurat controlul deplin asupra întregului teritoriu. În satele din Moldova, 
cucerite de forțele sovietice, funcționarii de stat, elemente ale păturii 
burgheze şi ale marilor proprietari au fost ucişi sau deportați, bisericile au 
fost transformate în grajduri, fetițe de numai zece ani au fost violate etc. 

Tot în aceste teritorii, pentru a crea disensiuni în viata politică a ţării, 
sovieticii făceau propagandă în favoarea fostului suveran Carol al II-lea, în 
detrimentul regelui legitim, Mihai. Aceste fapte nu au făcut altceva decât să 
anuleze şi acea infimă doză de încredere de care se mai bucura Uniunea 
Sovietică în rândurile factorilor decizionali de la Bucuresti''. 

La începutul lunii august poziția internațională a României era una 
foarte ingrată, deoarece chiar la Stockholm se desfăşurau intense negocieri 
germano-sovietice, tara noastră putând deveni, din nou, moneda de schimb 
între cele două puteri totalitare. Totuşi, percepţia generală era aceea că 
aceste contacte nu reprezentau altceva decât o tentativă a Germaniei de a 
forța mâna Marii Britanii şi a Statelor Unite pentru încheierea unui tratat 
îndreptat împotriva Uniunii Sovietice, care deja era percepută de puterile 
occidentale ca un potenţial adversar. 


19 Ibidem, p.9. 
l Idem, 17 iunie 2009, p. 3. 

Chestionat de cätre ministrul de externe Mihai Antonescu asupra 
oportunitätii demisiei cabinetului maresalului Antonescu pentru a facilita 
încheierea armistițiului, Fred Nanu răspundea, la 6 august, că ruşii s-au 
declarat de acord să negocieze şi cu guvernul în exercițiu. Nanu, între alte 
opțiuni prezentate lui Mihai Antonescu, propunea şi o soluţie foarte 
diplomatică pentru ieşirea României din război. 

El vedea posibilă abandonarea frontului nazist prin redactarea unei 
declaraţii, formulată cu toate precautiile, în care să se arate că România si 
Germania nu mai puteau câştiga războiul, iar guvernul nu mai putea deci să- 
si ia răspunderea unor noi şi zadarnice jertfe omeneşti, capitulând fara 
condiții prealabile. Rezultatele acestei strategii depindeau însă de anumite 
imponderabile, deci finalitatea ei nu putea fi controlată. Practic, România 
urma să-şi pună soarta în mâinile marilor puteri, totul fiind în corelaţie cu 
bunăvoința acestora'”. 

Începând însă cu luna august, vocea României în capitala nordică, 
unitară până în acest moment (frictiunile dintre Nanu şi consilierul de 
legatie George Duca nu par să fi avut o importanță deosebită, deoarece 
ministrul român nu le aminteşte Bucureştiului), suferă distonante grave prin 
sosirea la Stockholm a ministrului român de la Helsinki, George Caranfil, 
care îşi arogă dreptul de a purta negocieri cu partea sovietică. Dacă de 
acțiunile lui George Duca Nanu nu pomeneşte nimic în corespondența 
diplomatică cu Ministerul de Externe, în schimb, fata de imixtiunea lui 
Caranfil a protestat solemn, solicitând încetarea contactelor acestuia cu 
legația sovietică. 

Cu toată bunăvoința arătată de negociatorii din ambele tabere, 
rundele de convorbiri succesive din capitala Suediei nu s-au putut solda cu 
semnarea armistiţiului. La aceasta a contribuit, în primul rând, 
comportamentul inuman al Armatei Roşii în teritoriile româneşti 
„eliberate”, dar şi amatorismul şi lipsa de organizare a diplomației 
româneşti în acele luni”. 

Situaţia internațională a României după 23 August 1944, cea la care 
s-a sperat şi cea care a rezultat, a depins decisiv de acordurile secrete 
încheiate între marii parteneri ai Naţiunilor Unite care, dacă nu exprimau 
deschis telurile contractantilor, oricum nu le ignorau în subtext. 

In august 1944 tärile din sud-estul Europei fuseserä deja impärtite in 
sfere de interese, prin acorduri interaliate cu caracter temporar, reînnoite în 
octombrie 1944 la Moscova şi menținute după terminarea conflictului 


2 Ibidem, p. 4. 
5 Ibidem, p. 6. 

general. Numeroase si elocvente documente provenind din arhivele romäne 
şi străine evidențiază deteriorarea continuă a statutului international al țării 
noastre imediat după 23 august 1944. 

La 28 august 1944 Gr. Niculescu-Buzeşti, ministrul de Externe al 
guvernului de la Bucureşti, transmitea reprezentantului nostru de la Ankara, 
Al. Cretzianu, o lungă comunicare, care, a doua zi, a fost predată 
ambasadorilor S.U.A. şi Angliei din capitala Turciei. Nota sesiza că, de la 
24 august 1944, România se afla în stare de război cu Germania şi că, la 
Bucureşti, fusese bine primită declaraţia lui V. M. Molotov din 25 august 
1944, în sensul că Armata Roşie nu va dezarma trupele române care 
continuau lupta împotriva celor naziste. Guvernul român spera că 
promisiunea va fi respectată, insistând să se stopeze capturarea militarilor 
romani de pe frontul din Moldova. Se exprima dorința de a se stabili imediat 
relații diplomatice cu U.R.S.S. Cel mai important era însă paragraful al 7-lea 
al notei: „Guvernul român, care de acum înainte se afla în situaţia de facto 
de cobeligerant, doreşte ca Naţiunile Unite să-l recunoască drept aliat”. Nota 
prezentată a rămas fără niciun fel de urmări." 

La 31 august 1944, acelaşi Gr. Niculescu-Buzesti, prin telegrama nr. 
44, s-a adresat tot lui Cretzianu pentru a-i informa pe diplomaţii S.U.A. şi 
Angliei la Ankara. Se aprecia ca fiind „insuportabilă” situația rezultată din 
amânarea semnării armistițiului la Moscova. Demnitarul român nu ascundea 
realitatea crudă: ,,(...) Începe (in România) să se răspândească impresia că 
amânarea semnării armistițiului a fost determinată de dorința de a ocupa 
integral teritoriul românesc de către trupele sovietice”. Faptul nu era 
justificat, din momentul în care „guvernul român a lichidat aproape în 
întregime, prin propriile sale mijloace, rezistența germanä”'”. Se insista, 
totodată, ca marile puteri occidentale să obţină de la U.R.S.S. respectarea 
promisiunii date în cursul negocierilor secrete anterioare lui 23 august 1944 
despre faptul că Armata Roşie va ocoli o zonă din România (inclusiv 
capitala ţării), tocmai pentru a nu lăsa impresia că intervenea în afacerile 
sale interne." 

A doua zi, la 1 septembrie 1944, telegrama nr. 55 expediată de 
Niculescu-Buzeşti la Ankara se pronunţa în mod cât se poate de categoric, 
în sensul că trupele aliate „au impresia că consideră România drept o tara 
ocupată, şi nu o ţară, din momentul acela, aliată”. 


14 Cicerone Ionitoiu, Viaţa politică si procesul lui Iuliu Maniu, Vol. 2, Editura Libra Vox, 
Bucureşti, 2003, p. 243. 

> Ibidem, p. 244. 

16 Ibidem, p. 246. 

Tot la inceputul lunii septembrie 1944, Al. Cretzianu i-a prezentat 
ambasadorului sovietic Vinogradov nota nr. 1383. Respectänd instructiunile 
sosite de la Bucuresti, diplomatul romän relata un fapt cu totul sui generis: 
un general sovietic din Bucuresti solicitase autoritätilor romäne sä-i arate In 
ce mod se ingrijiserä de asigurarea pazei echipei lui Ion Antonescu, aflatä — 
după evenimentele din noaptea de 23/24 august 1944 — în detenţie într-o 
casă conspirativă a P.C.R. din Capitală. Conduşi la fata locului, 
reprezentanții aliaţi, la plecare, i-au sechestrat pe toți foştii demnitari, pe 
care i-au pus sub controlul unor soldaţi ai Armatei Roşii, cărora le-au fost 
adăugaţi si câţiva ostaşi romani. |’ 

Reprezentanți ai guvernelor de la Bucureşti s-au referit şi în alte 
ocazii la evoluţia lentă, dar sigură a României spre regimul armistițiului: 
Niculescu-Buzesti în întâlnirea cu reprezentanţii presei din 1 septembrie 
1944; Iuliu Maniu într-o întâlnire cu B. Berry, reprezentantul oficial al 
S.U.A. la Bucureşti, în seara de 8 decembrie 1944; Constantin Vişoianu, 
succesorul lui Niculescu-Buzesti la conducerea M.A.S., într-o întrevedere cu 
B. Berry la 3 ianuarie 1945 a 

Convenția de armistițiu a fost mai degrabă un dictat pe seama 
României decât un simplu act ce ar fi trebuit să reglementeze raporturile 
militare dintre mai multe puteri angrenate într-un conflict deschis. România 
a plătit, mai mult decât era necesar, participarea ei la cel de-al Doilea 
Război Mondial. Norocul avut în Primul Război Mondial, acum, a părăsit-o. 

„Trebuie să încercăm să iertăm, dar să nu uităm niciodată!” 
Deportati în Cehoslovacia 


Al Doilea Război Mondial, iar mai apoi teroarea comunistă au adus 
multă suferință în rândul cetățenilor români, indiferent de naționalitate. Au 
avut loc numeroase deportări, mai ales în rândul românilor de etnie germană 
şi sârbă din zona frontierei de vest şi sud-vest a ţării, rezultând nenumărate 
drame în rândurile acestora. 

Locuitorii comunei Peciu Nou din judeţul Timiş au suferit de pe 
urma acestor acţiuni încă din toamna anului 1944. Populaţia localităţii era 
alcătuită din etnici germani, care erau majoritari, sârbi şi maghiari, românii 
fiind într-un număr foarte restrâns. 

Acum, după 22 de ani de la Revoluţia din 1989, în localitate au 
rămas doar câteva persoane de etnie germană. Am reuşit să stau de vorbă cu 
domnişoara Hildegard Umstătte, care a avut amabilitatea să îmi relateze 
câteva momente din acele vremuri. 


Gino Rado: - Ati avut o viata foarte grea. 

Hildegard Umstätte: - Da. 

G.R.: - O viatä plinä de istorie, adeväratä istorie. Haideti, inainte sä 
consemnäm in aceastä micä discutie a noasträ, spuneti dumneavoasträ 
numele dumneavoastră corect, ca să nu-l greşesc eu, cum vă numiţi, ce 
vârstă aveți. 

H.U.: - Da, sunt Umstätte Hildegard, am 80 de ani. Am fost învățătoare 37 
de ani, primii 2 ani am fost învăţătoare la Moravita şi 35 de ani în Peciu. 
G.R.: - Dumneavoastră ati trăit toată istoria recentă a comunei Peciu Nou, 
practic... 

H.U.: - Da. 

G.R.: - Haideti sä incepem cu acea perioadä grea, anul 1944. Am inteles cä 
tatäl dumneavoasträ era in armatä, era cadru sanitar, si plecat pe front din 
1941. 

H.U.: - ’41, da. 

G.R.: - Haideţi să vedem atuncea, din vara lui '44, practic, toamna. Ce s-a 
întâmplat? Am înţeles că s-a încercat o evacuare forțată din Peciu. 

H.U.: - Da. 

G.R.: - Cum s-a întâmplat? 

H.U.: - Păi, noi trebuia în timp de câteva ore să ne pregătim de plecare până 
la gară. Acolo am fost aşteptaţi, duşi în vagoane... 

G.R.: - Asta a fost în septembrie... 

H.U.: - În 23 septembrie 1944. 

G.R.: - Si vi s-a spus, cumva, unde vă duc? 

H.U.: - Nu. 

G.R.: - Nu vi s-a spus. 

H.U.: - Nu, n-am ştiut unde ne duc, nimeni nu a ştiut niciodată unde o să... 
G.R.: - Am înțeles că au fost nişte vagoane, cum le spunea atunci, nişte 
vagoane de marfă, vagoane de vite, de animale. 

H.U.: - Da, da, şi drumul acesta până în Cehoslovacia a ţinut... 

G.R.: - Întâi ati fost în Iugoslavia. 

H.U.: - Bine, da, dar în Iugoslavia noi am fost cred că în vară. 

G.R.: - Da. 

H.U.: - Sigur eu nu mai stiu. 

G.R.: - Deci in vara lui ’44. 

H.U.: - Vara lui '44 sau toamna. Asta eu nu pot să spun sigur. Ori a fost 
primăvară, ori vară, probabil. Nu ştiu. Şi am fost, toată comuna a fost 
evacuată. 

G.R.: - Deci în Iugoslavia a fost evacuată toată comuna Peciu Nou. 

H.U.: - Da, toată comuna. 

G.R.: - Toţi locuitorii. 

H.U.: - Da. Unele familii, persoane, au rămas în Peciu, foarte puţine, care nu 
au avut mijloc de transport. 

G.R.: - Am înţeles. 

H.U.: - Tata, în timpul acela, a venit cu un transport de răniți până în 
Timişoara, ne-a căutat în Peciu, nu ne-a găsit, că n-a ştiut că noi nu suntem 
acasă, şi a aflat pe urmă unde suntem şi ne-a adus acasă şi ne-a zis să nu mai 
plecăm niciunde. S-a dus înapoi pe front, în septembrie, la începutul lunii lui 
septembrie, a venit înapoi cu un transport de răniți, a venit acasă, a spus că 
nu se mai duce înapoi, că războiul este pierdut, şi a rămas acasă. În 23 
septembrie '44, noi am fost ridicaţi, într-o noapte, forțat, şi trebuia să ne 
prezentăm la gara din Peciu şi din septembrie până în noiembrie, două luni 
de zile, am fost pe drum, până în Cehoslovacia. 

G.R.: - Am înţeles că s-au făcut presiuni înainte, asupra părinților. 

H.U.: - Da. 

G.R.: - Ca să plecaţi. 

H.U.: - Da. 

G.R.: - In ce mod au fost fäcute aceste presiuni? Mi-ati spus ceva si de... 
H.U.: - Da, bine, noaptea noi am fost treziti si nu, cä au bätut in geam, au 
strigat, tata nu a ieşit, pentru că, totuşi, a mai fost război si el, cum în război 
a fost, a ştiut că nu prea e bine, mai ales noaptea, să iasă. Si, pentru că nu a 

vrut sä plece, au tras cu arma prin obloane In casä si eram nevoiti sä plecäm. 
Am ajuns în noiembrie în Cehoslovacia. 
G.R.: - Şi tot timpul ati călătorit în acel vagon. 


H.U.: - Da, da. 
G.R.: - Descoperit, am inteles. 
H.U.: - Da, da. 


G.R.: - In aer liber. 

H.U.: - Da, da, a plouat. 

G.R.: - Ploaie, ninsoare. 

H.U.: - Oamenii, unii oameni, copiii s-au imbolnävit, un bäträn a murit, asta 
n-am sä uit niciodatä. Trebuia läsat jos, din tren, nimeni nu stie unde a 
rämas, pentru cä nu se putea cu un mort intr-un vagon unde au fost 105 
persoane. 

G.R.: - Si in Cehoslovacia, din Peciu, au fost mai multi duşi? 

H.U.: - 105 persoane. 

G.R.: - 105 persoane au fost duse din Peciu Nou. 

H.U.: - Da. 

G.R.: - Asta în septembrie 1944. 

H.U.: - Da. Şi am ajuns în noiembrie '44 în Cehoslovacia. 

G.R.: - În ce localitate? 

H.U.: - În Cehoslovacia în localitatea Saaz, S-a-a-z, aşa se scrie, Saaz. 

G.R.: - Cât ati stat acolo si în ce condiţii? 

H.U.: - Prima dată am fost în lagăr, acolo iară, mâncare puţină, apă aproape 
deloc, păduchii ne-au mâncat aproape, plosnitele iară, am dormit pe paie, în 
nişte săli, nu pot să spun unde, până am fost, ei, cum să zic acuma, am ajuns 
la o familie de învăţători. Noi am avut totuşi noroc, că am ajuns într-o 
familie cu care puteam să ne înţelegem, pentru că mama a ştiut şi limba 
sârbă, că ca a fost din Ivanda, mama mea, şi ceha cu sârba, totuşi, oamenii 
se puteau înțelege. 


G.R.: - Slava. 
H.U.: - Da. 
G.R.: - Si am înțeles că ati fost în lagăr prima dată, şi pe urmă v-au 


repartizat la nişte familii din localitate. 
H.U.: - Da. Da. Si, după ce s-a terminat războiul, asta a fost la sfârşitul, la 
începutul lunii mai, dar nu mai ştiu data exactă. 


G.R.: - Mai 1945. 

H.U.: - ’45, da, şi în mai '45, atunci când s-a terminat războiul sau a fost 
declarat terminat războiul. 

G.R.: - Asa este. 

H.U.: - Toti bärbatii germani, pentru cä in Cehoslovacia au fost multi 
germani, trebuiau să se prezinte într-o piață, unde am locuit şi noi într-un 
bloc de mai multe familii. Jos, noi ne-am uitat de pe... 

G.R.: - Ferestre. 

H.U.: - ...de pe etaj, de pe geam, de pe fereastră. Bărbații trebuiau să se 
prezinte în piaţă, acolo au fost aşteptaţi de nişte călăreți, care i-au gonit... 
G.R.: - Ca pe vite. 

H.U.: - ...sä fugă. In ce direcţie, eu nu ştiu prea multe de acolo, şi cine n-a 
mai putut sa fuga a fost, pur si simplu, impuscat. Am vazut, acolo in piatä, 
deja oameni impuscati. 

G.R.: - Asta de catre sovietici, probabil? Nu stiti? 

H.U.: - Nu stiu, cä am fost prea tänärä, prea... 

G.R.: - Da. 

H.U.: - Şi tata nu prea mi-a povestit. Eu ce citesc acuma din cărți si în ziare, 
mă documentez. 

G.R.: - Si cât ati stat acolo? 

H.U.: - Tata a fost dispărut patru zile. 

G.R.: - Acolo. 

H.U.: - Acolo. El a fost fotbalist, a ştiut să fugă repede, si a găsit un tub de 
canalizare, unde s-a ascuns patru zile. 

G.R.: - În timp ce în piaţă, acolo... 

H.U.: - Trebuia, că a fost evidenţă, sigur că da. 

G.R.: - Da, da. 

H.U.: - Trebuia, că, da. Noi n-am ştiut unde este, a patra zi, noaptea... 

G.R.: - Fiind de naționalitate germană... 

H.U.: - Noi n-am ştiut unde este. A patra zi, noaptea, a ajuns iar la noi. 
Repede am mai luat câteva lucruri. Tata a zis: Trebuie să plecăm! Ne-a dus 
într-o gară, trenurile, cum să zic acuma, aglomerate, sora mea cu mama au 
intrat în vagon pe geam, eu cu tata am rămas pe ultima treaptă din tren. Am 
mers multe, multe ore, noaptea întreagă. De acolo eu nu mai am putere în 
mâini, că trebuia să mă ţin de frică, nu, şi am ajuns la Budapesta. Noi n-am 
ştiut în ce direcție merg trenurile, pentru că nu puteam întreba pe nimeni, n- 
am avut voie să vorbim limba germană. Cu părinţii am vorbit ungureşte, 
pentru că părinții mei au făcut şcoală maghiară, noi am mai fost la grădiniță 
maghiară în Timişoara, şi totuşi am reuşit, cât de cât, să ne înţelegem şi am 
venit, pot să zic astăzi, din greşeală înapoi în România, pentru că n-am ştiut 
unde ne duce trenul. 

G.R.: - Da. 

H.U.: - Şi, cu toate astea, eu n-am plecat, eu aveam posibilitate să plec 
demult şi totuşi am rămas. 

G.R.: - Si ati ajuns înapoi in Peciu. 

H.U.: - Da. 

G.R.: - Când? 

H.U.: - În ’45, in 4 iunie. 

G.R.: - 4 iunie 1945. 

H.U.: - Da, am pierdut un an scolar, in certificat scrie, acolo, repetentä, si pe 
urmä am urmat mai departe scoala. 

G.R.: - Da. Am rămas la momentul în care ati venit înapoi din Cehoslovacia 
prin Budapesta, ati ajuns în 4 iunie 1945 înapoi la Peciu şi ati văzut că în 
situația dumneavoastră şcolară ati fost trecută repetentä. 

H.U.: - Da. No, când am venit acasă, n-am mai avut casă. Casa a fost 
expropiata şi, după câtva timp, nu ştiu exact, părinții mei au fost duşi la 
închisoare în Oradea. Noi am rămas, sora mea şi cu mine, pur şi simplu, în 
stradă. 

G.R.: - Fără niciun ajutor. 

H.U.: - Fără niciun ajutor, absolut nimic! Sora mea a stat la o cunoştinţă 
foarte bună din Peciu, şi eu la unchiul meu, în tot timpul acela. După ce 
părinții mei au venit acasă, tata n-a primit servici. Peste doi ani de zile 
părinții mei au lucrat ca zilieri, la Gostat, şi după aceea a mai găsit un 
servici, prima dată la primărie, ca şi contabil, şi după aceea a fost contabil 
şef la colectiv, la Peciu. 

G.R.: - Dumneavoastră ati terminat şcoala în ce an? 

H.U.: - Eu am fost, în '50. Am fost şase ani la Notre Dame, la Timişoara, la 
călugărițe. După naționalizare, la 11 iunie ’48, şcoala a trecut la stat şi am 
mai făcut doi ani la Şcoala Pedagogică Germană Mixtă din Timişoara. 

G.R.: - Deci naţionalizarea v-a prins la această şcoală, care s-a transformat 
în şcoală de stat, şi ati terminat şcoala în... 

H.U.: - '50. 

G.R.: - ’50. 

H.U.: - Da. Doi ani de zile am fost invätätoare la Moravita. Acolo multi ani 
nici nu a fost scoalä germanä, pentru cä n-au fost invätätori, si dupä, in 
septembrie ’52 până în iunie ’85, am fost învățătoare in Peciu. 

G.R.: - Vă mai amintiţi, cumva, după ce ati venit dumneavoastră de la 
Moravita, că ati zis că ati venit ca învăţătoare în Peciu Nou, momentul in 
care s-au întors bărăgăniştii sau dumneavoastră n-aţi fost aici cand au fost 
deportaţi ei, ati fost la Moravita. 

H.U.: - Da. 

G.R.: - In schimb, momentul in care au venit inapoi, vä mai amintiti ceva 
despre cei care au fost plecați în Bărăgan? 

H.U.: - Prea putin. Ei n-au venit cu toţii. 


128 


G.R.: - N-au venit deodatä, sigur cänu. Au venit pe ränd, care cum au putut. 
H.U.: - Da, dar ştiu că ultima familie a stat doisprezece ani pe Bărăgan, o 
familie, Stein, de la nr. 137, dar de la noi din familie nimeni n-a fost pe 
Bărăgan şi, acasă, tata niciodată nu a vorbit despre ce se întâmplă, mai ales 
dacă era vorba de politică, de... 

G.R.: - Da. Despre cei deportaţi în Rusia ştiţi ceva? Pentru că a fost o parte 
deportată în Rusia. 


H.U.: - Da. 
G.R.: - Şi după aceea au venit bärägänistii. 
H.U.: - Da. 


G.R.: - Cei care au fost în Rusia deportaţi au fost mai înainte 

H.U.: - Cei care s-au îmbolnăvit la început, parcă în '46 au venit înapoi. 
G.R.: - În ’46 au venit înapoi. 

H.U.: - În 46, da. Au fost într-o stare de nedescris: haine zdrentuite, slabi, 
bolnavi. 

G.R.: - Da. Părinții dumneavoastră, am înțeles că tatăl dumneavoastră a 
lucrat contabil la primărie o perioadă. 

H.U.: - Da. El, până in '44 sau până în 1941, el a fost 22 de ani contabil, el 
tot la primărie a... 

G.R.: - A fost contabil, a plecat în armată, s-a întâmplat ce s-a întâmplat. 
H.U.: - Da. 

G.R.: - Toată această evacuare forțată, să-i spunem, nu, şi după 2 ani de 
lucru ca şi zilier, după reîntoarcere, şi-a reluat, practic, postul de... 

H.U.: - Da. 

G.R.: - ...de contabil aici la primärie. 

H.U.: - Da, si dupä aceea a fost contabil la colectiv. 

G.R.: - Despre perioada colectivizării ştiţi, cumva, ceva, vă amintiţi? 

H.U.: - Da, ştiu că oamenilor li s-a luat absolut tot. Acolo, în familie unde 
am stat în gazdă peste zece ani, au lăsat jumătate de căruţă în pod, probabil 
ca să-şi amintească gazda că a fost cândva şi țăran, au avut şi pământ şi au 
lucrat pământul, dar după aceea n-a mai avut nimic! Şi a lucrat, pe urmă, 
multi ani la I.P.L., la fabrica de mobilă. 

G.R.: - Si această colectivizare, vă mai amintiţi, evident, că nimănui nu-i 
făcea plăcere să rămână fără pământ, colectivizarea probabil iară s-a făcut 
într-un mod neplăcut. 

H.U.: - Ei, aicea nu, nu ştiu, nu pot să vă spun. 

G.R.: - Nu vă mai amintiți. 

H.U.: - Nu pot să spun, nu ştiu. 

G.R.: - Bine. Eu vä multumesc pentru aceste relatäri, pentru cä pentru noi 
sunt foarte importante si trebuie sä rämänä in memoria noasträ, a acelora 
care venim dupä dumneavoasträ. 

H.U.: - Da. 

G.R.: - Si să le păstrăm acolo unde le este locul. 

H.U.: - Am citit odată un articol foarte interesant în ziar, şi titlul a fost: 
Trebuie să încercăm Să iertăm, dar să nu uităm niciodată, şi aşa, aşa cred că 
este. 

G.R.: - Da. 

H.U.: - De iertat trebuie să iertăm! 

G.R.: - Încă o dată vă mulţumesc! 


Gino RADO 

Aspecte privind viata culturală a studenţilor 
din centrul universitar Timişoara în perioada 1956-1959 


ARGUMENTUL STUDIILOR 


Urmăresc ca într-un şir de studii referitoare la Viața culturală a 
studenților din centrul universitar Timişoara în perioada 1956-1959 să 
clarific şi să evidentiez unele aspecte privind viaţa studenților din Timişoara 
între anii 1956-1959, fiind luate în discuție mai multe probleme, precum: 
Aspecte generale privind viata studenţilor, Mişcarea studențească din 30 
octombrie 1956, Instituţiile de învățământ superior din Timişoara, Uniunea 
Tineretului Comunist, Casa de Cultură a Studenților din Timişoara, 
Asociaţiile studenţeşti din Timişoara, precum şi alte teme privind statutul şi 
activitățile studenților din centrul universitar Timişoara. 

În cadrul studiului voi lua în discuţie unul din evenimentele cele mai 
importante în ceea ce priveşte riposta tineretului studenţesc din Timişoara 
fata de regimul comunist. Este vorba de Mişcarea studențească din 
Timişoara — 30 octombrie 1956, care, deşi nu a avut un real succes, a 
semnificat, totuşi, o ameninţare clară la adresa conducerii comuniste şi a 
jugului sovietic, dar şi o primă solidaritate cu statele Europei, devenite 
sateliți ai U.R.S.S.: Polonia, Ungaria, care îşi manifestaseră opoziția 
împotriva rigurosului control al U.R.S.S. 

Se poate afirma că anul 1956 semnifică un reper în studierea vieții 
studenţeşti timişorene pentru perioada 1956-1959. Citind memoriul redactat 
de studenţi, se poate observa clar că cerinţele nu le erau specifice doar lor, ci 
se adresau conducerii centrale, în numele întregului popor. Una din cerințe 
era retragerea trupelor sovietice din România. Cu adevărat această mişcare 
studențească reflectă curajul studenților din instituţiile de învăţământ 
superior din Timişoara, curaj avut şi de alți studenți din alte centre 
universitare din România. Mişcarea studenţească din Timişoara a alarmat 
partidul, că tineretul studios nu este uşor de manipulat, că este, în fapt, un 
focar de rezistență contra regimului comunist. 

Ca urmare a agitatiilor studenţeşti din România, în anul 1957 a fost 
emisă hotărârea 1003/1957 privind îmbunătăţirea compoziţiei sociale a 
studenților. Imediat după adoptarea acesteia, au fost organizate o serie de 
exmatriculări din facultăți. Multe dintre aceste exmatriculări aveau loc în 
cadrul unor şedinţe U.T.M. sau adunări studenţeşti, transformate în 
adevărate procese publice de demascare. 

In principal, exmatriculärile i-au vizat pe fiii de preoţi, de foşti 
ofițeri, de chiaburi, de condamnaţi politici, foşti deţinuţi politici. După 
protestele studenţilor din toamna anului 1956, s-a trecut şi la o restructurare 
a U.T.M., liderii partidului considerând că organizația nu îşi făcuse suficient 
datoria, contribuind la declanşarea crizei. Conducerea U.T.M. a convocat în 
luna noiembrie adunări cu studenţii din toate centrele universitare pentru a fi 
discutate evenimentele din ultima perioadă. Acest prim capitol se continuă 
cu o scurtă prezentare a instituţiilor de învățământ superior din Timişoara, 
participante la evenimentele anului 1956. 

Studenţii au încercat să elimine jugul sovietic, mizând pe faptul că 
după obţinerea acestui lucru România va deveni o ţară economică puternică. 
În 1958 a avut loc retragerea trupelor sovietice din România, fiind un prim 
pas în relaxarea relațiilor cu U.R.S.S. 

În urma mişcării studenţeşti din 1956 s-au înfiinţat asociaţiile 
studenţeşti în mai toate centrele universitare din tara. Asociaţiile studenţeşti 
erau structuri care urmau să înglobeze toți studenții, indiferent dacă erau sau 
nu membri ai U.T.M. Prin înființarea acestora, P.M.R. urmărea o mai bună 
gestionare a problemei studenţeşti, iar autorităţile centrale au decis şi 
înființarea unei noi structuri de înrolare a tineretului, Uniunea Asociaţiilor 
Studentesti. 

Asociaţiile studenţeşti erau însărcinate cu educarea tineretului din 
universități şi instituţii de învățământ superior în spiritul dragostei pentru 
adevăr ştiinţific, al pasiunii ştiinţifice, în spiritul patriotismului socialist şi al 
internationalismului proletar, al devotamentului fata de P.M.R. şi fata de 
statul democrat popular român. 

Asociaţiile studenţeşti au fost înființate în baza Hotărârii Biroului 
Politic al Comitetului Central al P.M.R. din iunie 1956, ca o măsură de 
îmbunătăţire a muncii politico-educative. În rândul asociaţiilor studenţeşti 
erau organizații profesionale ale studenţilor, care aveau sarcina de a se 
ocupa de activitatea cercurilor ştiinţifice studenţeşti, de activitatea cultural- 
artistică şi sportivă în rândurile studenților, precum şi de a rezolva probleme 
gospodăreşti şi de asistenţă socială ale studenților, sub conducerea organelor 
şi organizațiilor de partid şi îndrumate nemijlocit de organele şi organizaţiile 
U.T.M. 

O altă instituţie deosebit de importantă în viata studenților timişoreni 
a fost Casa de Cultură a Studenţilor, înfiinţată în 1957. Casele de cultură 
studenţeşti, create pe baza Hotărârii Biroului Politic al C.C. al Partidului 
Muncitoresc Român din 1956, aveau sarcina de a îmbunătăţi munca 
politico-educativă în rândul studenţilor. 

O altä problemä dezbätutä pe larg era inrolarea studentilor, precum 
si a întregului tineret in U.T.M., organizație de masă a Partidului Comunist. 
In genere, intreg sistemul comunist viza cuprinderea tuturor tinerilor si 
copiilor, de la cele mai fragede vârste, într-un cadru organizat şi 
îndoctrinarea sistematică a acestora, în scopul creării „omului nou”. Scopul 
suprem era construirea socialismului, iar tineretul nu era altceva decât o 
nouă forță socială ce trebuia să participe la acest lucru. U.T.C. îi revenea 
sarcina de a educa tineretul în spiritul învățăturii marxist-leniniste. Această 
lucrare tratează probleme ale studentimii din centrul universitar Timişoara, 
dar şi activități impuse de conducerea centrală comunistă, făcând din 
tineretul român un mijloc de propagandă în folosul partidului. 

În concluzie, studiile se axează pe evidenţierea activităţilor culturale, 
ştiinţifice şi sportive desfăşurate în cadrul organizațiilor de înrolare a 
tinerilor, înfiinţate de Partidul Comunist. 

În urma realizării acestei sinteze, în mod cert, nu se poate contesta 
pregătirea riguroasă a studenţilor în timpul regimului comunist, pentru 
perioada 1956-1959. Buna calificare a studenților se datora, în special, 
laboratoarelor existente, bine dotate; schimburilor de experienţe cu alte 
state, chiar dacă acestea se făceau în special cu cele din blocul socialist; 
multitudinii de conferințe, referate şi sesiuni ştiinţifice, chiar dacă prin 
acestea se urmărea îndoctrinarea tineretului cu teoria marxist-leninistă; 
excursiilor organizate atât în ţară, cât şi în străinătate; intenselor activități 
culturale şi sportive etc. Partea negativă a acestora era că toate se aflau sub 
un strict control al partidului, fiind îndrumate şi supravegheate pas cu pas de 
acesta. Prin urmare, nu se poate minimaliza influența negativă pe care 
regimul comunist a avut-o, în ansamblu, asupra unei părți a culturii, nu 
numai a vieţii universitare din România. 

Cultura într-un sistem totalitar era redusă la pretențiile regimului, 
fiind o reflectare a directivelor venite de la autoritatea centrală. Era o copie 
fidelă a credințelor şi idealurilor regimului comunist, fiind îngropate 
aspectele autentice ale poporului român. Toate acestea reies foarte clar din 
studierea presei vremii: aproximativ toate articolele subliniau reuşita şi 
progresele, de cele mai multe ori mincinoase, ale regimului comunist. 
Poporul român trăia într-o deziluzie totală, în speranţa recâştigării libertăţii. 
Tineretul studenţesc a reprezentat un segment important, căruia regimul 
comunist i-a acordat o atenţie deosebită. Se poate spune chiar că tineretul 
studios stârnea teamă în rândurile conducerii comuniste. Studenţii români au 
dovedit partidului că nu sunt uşor de manipulat, ci, în ciuda învăţământului 
politic intens cu care erau indoctrinati, tot refuzau să se supună regulilor 
impuse de sistemul comunist represiv şi totalitar. Studenţii aveau propriile 

convingeri, idealuri si credinte si erau implicati intr-o vastä activitate 
culturală. Se urmărea o pregătire cât mai bună a studenţilor în timpul 
desfăşurării cursurilor universitare, astfel ca, la finalizarea acestora, 
studenţii să poată fi introduşi în domeniile de activitate ale României. Anii 
"50 au fost Incärcati de evenimente pentru viata studenților din centrul 
universitar din Timişoara. 

Mişcarea studenţească din 1956 a evidenţiat faptul că încercarea de a 
transforma tineretul într-un element loial Partidului Comunist a eşuat. 
Tineretul s-a dovedit a fi un puternic pericol la adresa comunismului din 
România. Dorinţa de libertate, de cunoaştere a adevăratei istorii, de 
dobândire a unei veridice şi solide culturi generale şi de specialitate a oprit o 
mare parte a tineretului studios să devină instrumente de manevră ale 
represiunii şi terorii comuniste. 

La nivelul întregii Românii s-a simţit pentru această perioadă o 
oarecare tensiune. În anii '60, in România s-a creat o stare de liberalizare, ce 
a fost resimţită de popor. În 1964 foarte multi dintre studenţii exmatriculati 
în anii anteriori au fost reinmatriculati. În acest an s-a semnat o convenţie de 
nediscriminare a învățământului, la care a aderat şi România. Încă din anii 
1962-1964 fuseseră reinmatriculati anumiți studenți. 

În aceşti ani conducerea centrală a promulgat mai multe decrete de 
grațiere, toată această acțiune a fost adoptată într-un context international. 
După 1964 s-a schimbat atitudinea partidului faţă de U.R.S.S. In 1964 s-a 
desfăşurat la Bucureşti Plenara lărgită a C.C. al P.M.R., care s-a încheiat la 
22 aprilie cu adoptarea Declarației cu privire la poziția Partidului 
Muncitoresc Român în problemele mişcării comuniste şi muncitoreşti 
internaționale, care avea să fie apreciată ca un adevărat act de independență 
a României. 

Anumite interpretări corelează schimbarea rapidă din domeniul 
politicii externe a Bucureştiului de după 1962-1964 cu retragerea forțelor 
sovietice din România în 1958. Unele surse române şi occidentale pretind că 
acest lucru s-a petrecut la îndemn sovietic, axat pe ideea de a demonstra că 
sistemele comuniste pot supravieţui şi fără a fi susținute de o prezență 
militară rusească, ori măcar că acest lucru este posibil într-o ţară care aproba 
pe deplin politicile şi principiile sovietice. Alte surse, în special româneşti, 
susțin că aceste transformări au fost obţinute datorită unor mişcări subtile şi 
negocieri conduse de către liderii de la Bucureşti, perfect conştienţi că 
acțiunile lor vizau câştigarea unei mai mari autonomii şi, pe viitor, a 
independenţei față de Uniunea Sovietică. 

Referitor la viața studențească în anii 1956-1959, se poate 
concluziona că asociațiile studenţeşti au avut un rol important în 

subordonarea tineretului studentesc. Acestea au avut sarcina directä de a 
urmări continuu educarea patriotică a studenţilor, cultivarea dragostei şi 
devotamentului lor față de partid. De asemenea, un rol important in 
educarea şi cultivarea comunistă a tineretului studenţesc l-a avut Casa de 
Cultură, în cadrul căreia se urmărea, prin activitățile organizate, în care erau 
implicaţi studenţii, formarea ideologică marxist-leninistă, dar şi înarmarea 
acestora cu o educaţie patriotică socialistă. 

Erau organizate foarte multe conferinţe pe teme politice, ideologice, 
„de educație morală şi estetică”, după cum reiese şi din Plenara Comitetului 
Central al Partidului Muncitoresc Român din 9-13 iunie 1958. În cadrul 
acesteia a fost analizată, orientată politic şi ideologic, dar şi controlată 
activitatea culturală desfăşurată de asociaţiile studenţeşti pentru crearea unui 
tineret care să contribuie la construirea socialismului. 

U.T.M. a fost, de asemenea, o organizație de masă, în cadrul căreia a 
avut loc îndoctrinarea tineretului român cu politicile comuniste. Prin 
intermediul acestuia s-a realizat o unificare a întregului tineret, fapt ce a dus, 
aparent, la o posibilitate mai eficientă de control din partea autorităților 
comuniste. 

Viaţa culturală a studentimii timişorene s-a înscris pe linia generală a 

regimului comunist, şi anume de subjugare a întregii populații, care să fie 
tranformată în unelte de muncă în folosul partidului. Această situaţie este 
valabilă pentru toate centrele universitare din România. În perioada 1957- 
1959, cultura românească era o cultură ce prelua modelul sovietic. 
Din documentele de arhivă ce au fost folosite ca bibliografie reiese foarte 
clar că studentimea reprezenta o preocupare deosebită pentru conducerea 
comunistă, în vederea afirmării rolului primordial al partidului. Se urmărea 
crearea de viitori activişti P.C.R. din rândul tineretului. Studenţii erau supuşi 
unei educatii comuniste călăuzite de învățătura marxist-leninistä. 

Întreaga lucrare dezbate viata culturală a studentimii timisorene, 
activitățile în care erau implicați şi ceea ce se urmărea prin acestea, şi 
anume: transformarea tineretului român într-un susținător al partidului, un 
element social fidel regimului comunist, care să contribuie intens la 
construirea socialismului. Tinerii erau, de la vârste foarte fragede, puşi în 
contact cu învățământul marxist-leninist şi indoctrinati cu ideologia 
comunistă, în speranţa transformării lor în activişti infocati ai partidului. 
Înregimentarea studentimii în organizaţiile partidului a fost posibilă, 
deoarece fiecare student îşi dorea să termine facultatea, existând teama 
exmatriculării, a pierderii burselor şi interzicerii accesului în cantine şi 
cămine. Au existat însă şi multe cazuri în care studenții aderau practic la 
acestea fără nici cea mai mică constrângere. 

Viata studentilor romäni, o parte a culturii romänesti, a fost afectatä 
de regimul comunist, mai ales datoritä faptului cä acest sistem punea accent 
pe îndoctrinarea tineretului cu teoria marxist-leninistă, minimalizänd alte 
laturi si domenii ale culturii. 


PARTEA I 


După preluarea puterii politice, Partidul Comunist Român s-a 
concentrat şi asupra culturii, unde căuta să implementeze modelul stalinist. 
Obiectivul central era distrugerea culturii, a elitelor burgheze şi 
restructurarea vechiului sistem de valori. Cultura românească a fost supusă 
unui proces de transformare socialistă, ce a presupus renunţarea la cultura de 
model occidental'. Un rol important în alinierea tineretului român la 
modelul sovietic l-a avut constituirea la 10 noiembrie 1945 a Federaţiei 
Mondiale a Tineretului Democrat, 10 noiembrie devenind „Ziua Mondială a 
Tineretului”?. Anul 1948 a fost unul al întreruperii oricăror raporturi cu 
civilizația occidentală şi al orientării întregii vieți politice, culturale, 
ştiinţifice exclusiv spre U.R.S.S. „Scânteia”, ziar de directivă, asemenea 
Pravdei Sovietice, întărea activitatea în domeniul propagandei marxist- 
leninismului. 

Congresul P.M.R. din 21-23 februarie 1948 a închis accesul la 
cultura occidentală”. Scopul cultural al P.C.R. a fost construirea „omului 
nou”, deoarece „Lumina vine de la Răsărit”, după spusele lui Mihail 
Sadoveanu, 1944. Noul „homo sovieticus” român nu putea fiinţa fără 
distrugerea şi rescrierea valorilor naționale tradiționale şi fără o masivă 
infuzie de idei marxist-leniniste. Difuzarea de carte rusească s-a realizat mai 
uşor după întemeierea Editurii şi Librăriei „Cartea Rusă”. Se încerca 
popularizarea în România a „realizărilor” culturii şi ştiinţei sovietice. Un rol 
important în acest scop îl avea Institutul de limbă rusă „Maxim Gorki”, care 
pregătea mii de dascăli necesari predării limbii ruse în şcoli şi universități, 
fondat în 1948. Limba rusă devine din 1948 limbă obligatorie, fiind predată 
din clasa a IV-a până în anul III de facultate. Ortografia este slavizată. 
Crearea, în 1948, a Muzeului Romäno-Sovietic demonstra vechimea si 
caracterul prietenesc al relaţiilor româno-sovietice. În 1947 a fost înființat 


' Vladimir Tismăneanu, Dorin Dobrincu, Cristian Vasile, Raport Final, Editura Humanitas, 
Bucureşti, 2007, p. 163. 

? Vezi „Drapelul Roşu”, Anul XIV, Nr. 4002, 5 noiembrie 1957, p. 2. 

? Marian Petcu, Cenzura în spațiul cultural românesc, Editura Comunicare, Bucuresti, 
2005, pp. 77-80. 

Institutul de Studii Romäno-Sovietic, care populariza stiinta sovieticä in 
Romänia. 

Intreaga istorie nationalä este rescrisä, in functie de transformärile 
care survin în societatea românească. Apare un nou manual Istoria 
României de Mihail Roller, care scoate în evidenţă rolul slavilor în istoria 
națională şi diminuează rolul romanitätii. Trecutul ţării, ideea naţională şi 
conceptul de patriotism capătă noi valenţe. Legăturile intelectualilor cu 
Europa Apuseană sunt întrerupte. Cel mai înalt forum al intelectualilor, 
„Academia Română”, este desfiinţat în iunie 1948. Oamenii de ştiinţă, artă 
şi cultură sunt arestați, cum ar fi: Gheorghe I. Brătianu, loan Lupaş, Anton 
Golopenţia, Mircea Vulcănescu (mor în închisori), Ion Petrovici, Constantin 
C. Giurescu, Nichifor Crainic (sunt eliberați după mai multi ani). 
Intelectuali precum Constantin Rădulescu-Motru, Simion Mehedinţi, Lucian 
Blaga sunt marginalizati. Este reorganizat învățământul mediu şi superior 
după modelul sovietic. Profesorii care n-au colaborat cu noua putere sunt 
dati afară şi chiar arestaţi. Este reintrodusă cenzura. Din 1946 cărțile (si 
autorii lor), care contraveneau intereselor P.C.R., sunt interzise şi trecute 
într-un index ce purta titlul de „Publicaţii interzise”. Se punea bază pe 
ştiinţele exacte: matematică, fizică, chimie. Exista un număr mare de 
studenţi, dar nu exista o competiţie reală, astfel nu exista nici calitate”. 

O preocupare deosebită a P.C.R. era crearea unui tineret loial 
sistemului impus de ei. Un rol important în subordonarea tineretului 
studenţesc îl aveau asociațiile studenţeşti. Acestea aveau sarcina directă de a 
urmări continuu educarea patriotică a studenţilor, cultivarea dragostei şi 
devotamentului lor față de partid. De asemenea, un rol important in 
educarea şi cultivarea comunistă a tineretului studențesc îl avea şi Casa de 
Cultură a Studenţilor. Casa de Cultură a Studenților din Timişoara a luat 
fiinţă prin Ordinul Ministerului Învățământului şi Culturii nr. 1015/21 iunie 
1957, prima instituție de acest fel a apărut la Bucureşti în anii '30 ai 
secolului al XX-lea. 

Prin activităţile organizate, destinate studenților, se urmărea 
formarea ideologică marxist-leninistă, dar şi înarmarea acestora cu o 
educaţie patriotică socialistă”. Regimul comunist se plasează pe linia 
adoptată de regimurile totalitare prin faptul că acordă o atenţie deosebită 
încadrării politice a tinerilor, şi anume cuprinderea tuturor tinerilor şi 
copiilor, de la cele mai fragede vârste, într-un cadru organizat şi 


* Doina Barca, Bogdan Sterpu, Regimul Comunist în România (decembrie 1947-decembrie 
1989), Editura Institutul European, Iasi, 2003, pp. 39-41. 
> Ibidem, p. 42. 

îndoctrinarea sistematică in scopul formării „omului nou”. Regimul 
comunist acorda un rol important organizațiilor de masă, dintre acestea 
amintim Uniunea Tineretului Comunist, formată din tineri. Lenin fixa, la al 
III-lea Congres al Comsomolului* (octombrie 1920), „sarcinile Uniunilor 
Tineretului”. Pentru el, principala „sarcină” a tinerilor era învăţarea 
comunismului, prin îmbinarea studiului cu activităţile practice. Se deschidea 
astfel calea, pe de o parte, spre îndoctrinarea masivă a tinerilor şi, pe de alta, 
spre implicarea acestora, încă din timpul şcolii, în activități economice 
patronate de noul regim. Lenin mai spunea că tinerii sunt datori să-şi 
însuşească „morala comunistă”, care este „deplin subordonată intereselor 
luptei de clasă”, şi că trebuie să apere pe cale armată noul regim. Stalin se 
înscrie pe aceeaşi linie. Pentru acesta, U.T.C. era cureaua de transmisie prin 
intermediul căreia partidul educa generația tânără şi forma rezerve tinere 
pentru partid şi pentru celelalte organizaţii de masă”. 

Tineretul român a fost înregimentat în Uniunea Tineretului 
Comunist din România, despre care există mai multe date de înființare. În 
1921 P.M.R. a format o comisie care să stabilească data înființării U.T.C.- 
ului, fără a se reuşi însă acest lucru. Până la urmă s-a optat pentru data de 
19-20 martie 1922, când la Bucureşti s-a desfăşurat Conferința generală a 
tineretului socialist. Această conferință nu a fost decât o tentativă a 
comuniştilor autohtoni, orientati de Internaționala Tineretului Comunist”. 
Aceasta urmărea scindarea organizațiilor social-democrate şi socialiste 
pentru a se putea constitui o organizaţie comunistă unitară. Structura 
U.T.M. reproducea şi dubla structură P.M.R., el însuşi o copie a P.C.U.S. 
U.T.M. se afla sub coordonarea Secţiei organelor conducătoare de partid, 
sindicale şi de tineret a Comitetului Central al P.M.R., cunoscută ulterior 
sub numele de Secția Organizatorică. „Organul suprem” al U.T.M. era 
Congresul şi, în cazuri excepționale, Conferinţa pe tara. 

Între congrese, Uniunea era condusă de un Comitet Central (45 de 
membri în 1949), dar puterea reală era exercitată de un birou executiv (11 
membri) si, mai precis, de secretariatul biroului (5 membri), condus de un 


° Vladimir Tismăneanu, op. cit., p. 176. 

“Uniunea Tineretului Comunist sau Comsomolul (Kommunisticeski Soiuz Molodioji) şi-a 
ţinut primul congres în octombrie-noiembrie 1918, fiind o organizaţie comunistă unică a 
tinerilor, declarată iniţial organizaţie independentă, dar solidară cu Partidul Comunist. 

7 Vladimir Tismăneanu, op. cit., p. 178. 

“ Internaționala Tineretului Comunist (KIM) a fost creată de Comintern în noiembrie 1919, 
la Berlin, pentru a servi ca interfață internaţională a regimului bolşevic din Moscova, în 
efortul de a atrage tineretul din diferite zone ale lumii de partea comunismului. 

8 Gheorghe Mot, Vasile Ştefănescu, Constantin Mocanu, Contribuţii la istoria organizaţiei 
marxist-leniniste de tineret din România, vol. I, Bucureşti, Editura Tineretului, 1959, p. 79. 

prim-secretar. Organismele de conducere erau alese de organizatiile U.T.M., 
însă alegerile erau formale, partidul fixând in prealabil rezultatele. Pe lângă 
C.C. funcționau secții şi comisii, iar în teritoriu conducerea era asigurată de 
comitete judeţene. Un număr de instructori făceau inspecții în teritoriu şi 
verificau aplicarea deciziilor. Secţiile au avut o traiectorie variabilă de-a 
lungul timpului, dar cele mai importante au rămas: Secția Organizatorica 
(exercita controlul asupra organizaţiilor Uniunii şi verifica biografia 
membrilor U.T.M.), Secţia de Propagandă şi Agitatie (care räspändea 
mesajele în interiorul şi în afara organizației, coordonând şi sectorul presă), 
Secţia Administrativă sau Gospodărie (care gestiona fondurile şi 
patrimoniul organizaţiei), Secția de Pionieri (care coordona organizația 
elevilor), Secţia de Relaţii Internaționale (care asigura contactul cu Federaţia 
Mondială a Tineretului Democrat, Uniunea Internaţională a Studenţilor, 
Comsomolul şi alte organizaţii de tineret). Pentru instruirea cadrelor, U.T.M 
a avut la dispoziţie din 1949 o şcoală centrală purtând numele de „Filimon 
Sârbu” (cu circa o sută de absolvenţi anual) şi o întreagă rețea de şcoli de 
câteva luni sau secţii pe lângă şcolile de partid (prin care treceau câteva mii 
de activişti anual). La acestea se predau cursuri de istoria P.C.U.S., a P.M.R. 
şi de istorie universală, materialism dialectic, economie politică, cultură 
generală (adică noţiuni de limba română, limba rusă, matematică, fizică, 
geografie, ştiinţe naturale), tehnici de organizare şi propagandă. Membrii de 
rând erau supuşi îndoctrinării prin diferite metode — cercuri, lecţii, şedinţe, 
„prelucrări” prin care treceau sute de mii de persoane anual etc. 

În 1958 Şcoala „Filimon Sârbu” a fost desfiinţată pe motiv de 
ineficientä, instruirea tinerelor cadre fiind preluată de Şcoala „Stefan 
Gheorghiu”. În timpul lui Nicolae Ceausescu a funcţionat o Scoala Centrală 
de Cadre a Uniunii . 

U.T.C. a fost un pion important în ascensiunea Partidului Comunist spre 
putere. Prin urmare, au fost constituite mai multe organizaţii în jurul U.T.C.: 
Frontul Unic al Tineretului Muncitoresc”, Frontul Naţional Democrat al 
Tineretului , Mişcarea Tineretului Progresist din România , fără a aduce 
rezultate deosebite. Dintre publicaţiile periodice U.T.C. amintesc: 
„Tânărul muncitor”, „Scânteia Tineretului”, „Tânărul leninist”, „Pionierul”, 


° Vladimir Tismăneanu, op. cit., pp. 183-184. 

“ Este constituit în septembrie 1944 din tineri comunişti si social-democrati, după modelul 
Frontului Unic Muncitoresc. 

* Este constituit după modelul Frontului National Democrat, în octombrie 1944. 

“ Formată în ianuarie 1945 din comunişti şi social-democrati, dar si din tineri ai Frontului 
Plugarilor şi din alte grupări ce gravitau în jurul P.C.R. 

'° Ibidem, op. cit., pp. 180-181. 


139 


„Instructorul de pionieri”, „Pogonici”, „Luminita”, „Licurici”, „Cravata 
roşie”, „Cutezătorii”, „Şoimii patriei”, „Ştiinţă si tehnică”, „Viaţa 
studenţească”, „Amfiteatru”, „Racheta cutezătorilor” ete!!. 

Elita comunistä era formatä la Scoala Superioarä de Stiinte Sociale 
„Andrei A. Jdanov”, la Institutul „Stefan Gheorghiu” si la universitätile 
serale de marxism-leninism din Bucureşti, Iasi, Cluj, Târgu Mureş. De la 
mijlocul anilor '50, „foştii” intelectuali sunt readusi în institute de cercetare 
ale Academiei !?. 

Toamna anului 1956 a marcat o perioadă de criză în întreg sistemul 
politic socialist din estul Europei. Exista o stare generală de nemulțumire în 
toate țările socialiste". Regimul comunist din România s-a confruntat în 
toamna anului 1956 cu aşa-zisa „problemă studenţească”. Tineretul, 
considerat ca fiind crescut şi educat de partid, a demonstrat că reprezintă un 
element periculos la adresa Partidului Comunist. Mişcările studenţeşti din 
centrele universitare din România au fost influențate de revolta din Polonia 
şi mai ales de revoluţia ungară din octombrie 1956'*, dar s-au declanşat mai 
ales pe fondul existenţei unor condiții precare in viata studenţilor români: 
burse ce nu acopereau necesităţile studenților, căminele şi cantinele 
studenţeşti erau într-o stare deplorabilă, număr mic de locuri de cămin, 
program şcolar încărcat". Mişcările studenţeşti din Timişoara, Cluj, 
Bucureşti, deşi au fost înfrânte, au reuşit să creeze panică în rândul 
autorităţilor. Trebuie subliniat că cererile studenților nu erau strict 
studenţeşti, ci şi cerințe adresate pentru întreaga societate romäneascä'°. Si 
în centrele universitare Braşov, laşi, Târgu Mureş etc. a existat o stare de 
nelinişte şi de încordare!”. Mişcările studenţeşti din România au demonstrat 
autorităţilor slaba aderentä a regimului în rândul tineretului universitar’®. 

În şedinţa Biroului Politic al Comitetului Central al Partidului 
Muncitoresc Român din 13 noiembrie 1956, unul din punctele luate în 
discuţie a fost întărirea conducerii Ministerului Învățământului, considerat 
un vinovat al crizei studenţeşti. Principala preocupare se axa pe eliminarea 


'! Ibidem, p. 184. 

'? Doina Barca, Bogdan Sterpu, op. cit., p. 42. 

15 Ioana Boca, 1956 — Un an de ruptură, Editura Fundaţia Academia Civică, Bucuresti, 
2001, p. 407. 

'* Dennis Deletant, România sub regimul comunist, Editura Fundaţia Academia Civică, 
Bucureşti, 1997, p. 107. 

5 Ioana Boca, op. cit., pp. 135-136. 

16 Ibidem, p. 140. 

7 Ibidem, p. 143. 

'5 Ibidem, p. 171. 

„elementelor dusmänoase” din toate structurile universitare'”. Comuniştii au 
făcut din studenţi o adevărată problemă, deoarece au organizat manifestații 
anticomuniste”. 

De la mijlocul anilor '50, P.M.R. şi-a pus serios problema mobilizării şi 
disciplinării mediului studențesc. Responsabili din P.M.R. şi U.T.M. erau 
nemulțumiți din cauza apatiei şi apolitismului studenților, iar, aşa cum se 
ştie, în timpul comunismului neutralitatea ideologică şi escapismul 
reprezentau un păcat. Aşa a apărut, în vara anului 1956, ideea formării 
asociațiilor studenţeşti, care, printr-un cadru mai relaxat şi adaptat, aveau 
menirea de a-i atrage pe studenţi de partea regimului comunist. Preşedinte al 
Comitetului de organizare a asociațiilor studenţeşti a fost desemnat Ion 
Iliescu, un tânăr activist în vârstă de 26 de ani, care a avut o carieră 
spectaculoasă în organizaţiile de tineret comuniste. În 1957 acesta va deveni 
preşedintele Uniunii Asociaţiilor Studentesti din România. Ideea constituirii 
asociaţiilor studenţeşti nu a întrunit consensul membrilor Biroului C.C. al 
U.T.C., unii temându-se că asociațiile vor fi deturnate şi vor scăpa 
controlului partidului, lucru care, de altfel, s-a şi întâmplat”!. Studenţii erau 
o prioritate pentru regimul totalitar comunist la acea vreme. Erau 
mediatizate toate activitățile desfăşurate de organizațiile internaționale şi 
naționale ale studenţilor. De exemplu, la 17 noiembrie 1957 s-a sărbătorit 
„Ziua internațională a studenţilor”, erau 11 ani de la crearea Uniunii 
Internaţionale a Studenţilor”. 

În perioada următoare, U.T.M. a decis să ia măsuri, în mai multe 
şedinţe supravegheate de Nicolae Ceauşescu, care era pe atunci membru în 
Biroul Politic şi responsabil cu Secția Organizatorică a P.M.R., deci 
răspundea de organizaţiile de tineret. Ceausescu a cerut să fie exmatriculati, 
dacă este nevoie, toţi studenţii dintr-o facultate şi să fie trimişi „la sapă”, să 
fie scăzută ponderea utemiştilor din rândul studenților de la 80% la 25% şi 
ca 80% dintre studenți să fie de origine muncitorească. El a dat tonul 
campaniei de exmatriculări, iar într-un discurs ținut la Bucuresti, in 15 
noiembrie 1956, a recomandat eliminarea urgentă din facultăți a tuturor 
foştilor deţinuţi politici, dar şi a oricărui student care avea o atitudine critică 
faţă de regim, pentru a fi un exemplu pentru toţi ceilalţi studenți”. Multi 


'° Ibidem, pp. 174-175. 

” Vladimir Tismăneanu, op. cit., p. 188. 

*! Ibidem, p. 190. 

* Ziua internaţională a studenților, în „Drapelul Roşu”, Nr. 4013, Anul XIV, 17 noiembrie 
1957, p. 1. 

= Ibidem, pp. 190-191. 

studenti au fost eliminati din cauza originii „nesänätoase”, unii au reusit sä- 
şi reia studiile după un deceniu” 

Primul secretar al U.T.M., Virgil Trofin, a lansat mai multe critici 
împotriva studenților şi a dat dispoziţie ca şedinţele U.T.M. şi ale 
asociaţiilor studenţeşti să fie supravegheate de muncitori. Trofin a înţeles că 
totul a pornit de la raportul lui Hruşciov, dar, în opinia sa, nu se putea spune 
că „este o ruşine epoca stalinismului”, pentru că aceasta a fost „cea mai 
glorioasă epocă din istorie, pur şi simplu”. La rândul său, spre sfârşitul 
anilor "50, Ion Iliescu, liderul studenţilor comunişti, s-a arătat revoltat de 
atitudinea „de împăciuitorism cras în rândul studenţilor”, i-a acuzat pe 
profesori că „nu ştiu să înarmeze studenții cu teoria marxist-leninistă pentru 
a lua poziție față de încercările duşmanilor”, a dat asigurări că „s-au luat 
măsuri împotriva elementelor care s-au dovedit a fi duşmănoase” şi că s-a 
implicat personal în exmatriculări. În timpul protestelor studenţeşti din 
1956, activiştii U.T.M. au fost instruiți să prevină, să descurajeze, să 
denunțe, să demaşte şi să combată „manifestările duşmănoase” şi au fost 
mobilizați, alături de activiştii de partid şi de muncitori, pentru a 
supraveghea adunările studenţeşti, pentru a înăbuşi manifestările de protest, 
pentru a păzi obiectivele strategice şi pentru a ocupa prin diferite şedinţe si 
manifestări timpul liber al tinerilor. 

În Bucureşti au fost formate grupuri de tineri muncitori utemisti care 
i-au luat la bătaie pe „banditi”, adică pe studenții protestatari, iar la Cluj, în 
1957, activistii utemişti au participat la reținerea unor tineri protestatari. 
După 1956 au fost reţinuţi, în total, câteva mii de studenţi, iar câteva zeci au 
fost condamnaţi. Au fost organizate nenumărate şedinţe de demascare si 
prelucrare, conduse de liderii şi activistii din P.M.R. şi U.T.M. Zeci de 
organizații U.T.M. din toată tara au fost dizolvate. Pentru scurt timp, a fost 
stopată formarea asociațiilor studenţeşti în zonele cu probleme şi tot acolo a 
fost interzisă vremelnic primirea de studenţi şi elevi în U.T.M. S-au produs 
excluderi masive — conform statisticilor lunare, 300-500 de excluderi pe 
lună la nivel naţional în 1957 şi între 600-1500 pe lună în 1958. Numărul 
total al membrilor U.T.M a cunoscut variații importante, fiind pentru prima 
oară după 1948 când U.T.M cunoştea un regres numeric. Astfel, dacă în 
ianuarie 1956 U.T.M. avea 1.498.381 de membri, în ianuarie 1957 ajunge la 
cifra de 1.165.170, creşte din nou până în octombrie 1957 la 1.373.562, ca 
să scadă încă o dată la 1.271.827 până în februarie 1958. Tot atunci se 


** Ibidem, p. 307. 

înregistrează o schimbare spectaculoasă a „compoziţiei sociale”, care era 
controlată prin procedurile de primire şi excludere din organizație”. 

În 1957 a fost emisă hotărârea 1003/1957 „pentru îmbunătăţirea 
compoziției sociale a studenţilor”. Pe baza acestei hotărâri s-a început o 
nouă campanie de exmatriculări din facultăți. Multe dintre aceste 
exmatriculări aveau loc în cadrul unor şedinţe U.T.M. sau adunări 
studenţeşti, transformate în adevărate procese publice de demascare. Fii de 
preoţi, de foşti ofiţeri, de chiaburi, de condamnați politici, tineri „mistici”, 
„cosmopoliti”, „impäciuitoristi”, foşti deținuți politici, toţi au fost vizati de 
noua hotărâre“. 

La baza vieţii culturale a studenţilor între 1957-1959 a stat reforma 
învățământului din 3 august 1948, adoptată prin decretul nr. 175. Aceasta 
avea ca obiective: formarea şi educarea tinerilor în spiritul comunist, un 
control strict asupra şcolilor elementare, medii şi superioare, suprimarea 
autonomiei universitare, asigurarea cadrelor pentru planul de industrializare, 
prin extinderea învăţământului tehnic mediu şi superior”. Această reformă a 
netezit politizarea integrală a învățământului, introducându-se discriminarea 
socială la admitere în învăţământul mediu şi superior. Comuniştii 
considerau învățământul un instrument-cadru de formare a elementelor 
necesare construirii socialismului. 


(Va urma) 


Cristina TUDOR 


> Ibidem, pp. 191-192. 

°° Adina Berciu-Draghicescu, Ovidiu Bozgan, O istorie a Universităţii Bucuresti, 
1864-2004, Editura Universitatii din Bucuresti, 2004, pp. 296-304. 

” Ibidem, pp. 290-291. 

Un episcop romano-catolic a murit pentru credinta sa 
la Aiud. Acuzat de comunisti de spionaj, astäzi este beatificat si 
inträ in rändul protectorilor spirituali 
din calendarul romano-catolic 


Ridicarea la cinstea altarelor a 
episcopului-martir Constantin Bogdänffy, 
care în anul 1949 a refuzat să înfiinţeze şi să 
conducă, la inițiativa autorităţilor comuniste, 
o Biserică Romano-Catolică Romana 
independentă de Vatican, este prima 
beatificare a unui episcop român căzut 
victimă regimului comunist. Totodată, 
episcopul-martir Bogdánffy este primul prelat 
romano-catolic din teritoriul României care a 
fost ridicat la rangul de „fericit”. Conform 
calendarului religios, pe 3 octombrie 2011 a 
fost sărbătorit pentru prima dată acest 
episcop-martir. De-acum, această zi va fi dedicată de romano-catolici, în 
fiecare an, fericitului Constantin-Ignatiu Bogdánffy. 

Premieră pentru România: „Beatificarea episcopului-martir 
Bogdánffy Szilárd este un eveniment crucial nu doar pentru Dieceza de 
Oradea, ci pentru întreaga Biserică Romano-Catolică. Ea deschide o serie 
care va continua cu beatificarea fostului episcop Ioan Scheffler din Satu 
Mare, a episcopului Anton Durkovici din Timişoara si a tuturor episcopilor 
martiri greco-catolici din România”, a explicat episcopul László Böcskei 
într-o conferință de presă. Preasfintitul a amintit că pregătirile pentru 
beatificare au început în anul 1993, sub mandatul predecesorului său, 
episcopul Tempfly József, decretul de beatificare fiind emis pe 27 martie 
2010 de către Papa Benedict al XVI-lea. „Beatificarea a fost hotărâtă pentru 
a cinsti un om care a condus această Episcopie si care, în ciuda faptului că i 
s-a oferit de către autoritățile comuniste conducerea unei Biserici Romano- 
Catolice Nationale rupte de Vatican, nu si-a trădat crezul, ci a rămas fidel în 
credință Bisericii Universale si Sfântului Părinte Papa”, a spus episcopul 
Oradiei. La Palatul Episcopal din Oradea a fost vernisată, pe 22 octombrie 
2010, o expoziție documentară despre episcopul-martir şi un film 
documentar produs de colaboratorii Episcopiei, pe aceeaşi temă. Ceremonia 
de beatificare a avut loc la Catedrala Romano-Catolică din Oradea pe 30 

octombrie 2010, în prezenţa Cardinalului Angelo Amato, prefectul 
Congregaţiei pentru Cauzele Sfinţilor, şi a Cardinalului Péter Erdö, Primatul 
Ungariei. Au participat 34 de episcopi din România, Ungaria, Serbia, 
Ucraina şi Austria. Pentru prima oară, prin intermediul presei, credincioşii 
au aflat dinainte cum decurge o ceremonie de beatificare, întrucât episcopul 
Böcskei a explicat fiecare ritual care va fi săvârşit. 

Duminică, 31 octombrie 2010, Papa Benedict al XVI-lea i-a anunţat 
pe credincioşii adunaţi în Piaţa Sfântul Petru din Roma cu privire la 
beatificare (în limba italiană): Jeri, în Catedrala din Oradea, în România, 
cardinalul Peter Erdö l-a proclamat Fericit pe Szilárd Bogdanffy, episcop si 
martir. În 1949, când avea 38 de ani, el a fost consacrat episcop în 
clandestinitate şi apoi arestat de regimul comunist din tara sa, România, 
fiind acuzat de conspirație. După patru ani de suferințe şi umiliri, a murit în 
închisoare. Aducem mulțumiri lui Dumnezeu pentru acest eroic păstor care 
a păşit pe urmele Mielului până la sfârşit! Mărturia sa să-i mângâie şi să-i 
întărească pe toţi cei care si astăzi sunt persecutați din cauza 
Evangheliei...” 


Fidel crezului 


Episcopul Constantin Szilárd 
Bogdänffy s-a născut la 21 februarie in 
localitatea Crna Bara, județul Torontal (în 
Banatul sârbesc, unde tatăl său era 
învățător), la 21 februarie 1911, a studiat 
la Timişoara, Oradea şi Budapesta, fiind 
hirotonit preot la Oradea, la 29 iunie 1934, 
în Biserica Sfânta Tereza de Lisieux. A 
fost profesor de teologie şi filozofie, 
precum şi duhovnic la mai multe şcoli din 
Oradea, unde în timpul ocupației horthiste 
a oferit refugiu mai multor evrei. 

Fost secretar al episcopului loan 
Scheffler de la Satu Mare, pe 14 februarie 1949 a fost consacrat ca episcop, 


' Radio Vatican, 27 martie 2010: Papa Benedict al XVI-lea a aprobat decretul privind 
beatificarea episcopului Szilárd Bogdanffy. 

in clandestinitate, de cätre Nuntiul Papal de la Bucuresti, Gerald O’Hara, 
pentru a prelua conducerea Diecezei de Satu Mare si Oradea in cazul 
arestării episcopului titular, ceea ce s-a şi întâmplat. 

La 3 septembrie 1949 Constantin Szilârd Bogdänffy a fost arestat de 
către Securitatea din Oradea, fiind apoi condamnat, pentru înaltă trădare, la 
12 ani de muncă silnică. A fost închis, pe rând, la Jilava, Sighetu Marmației, 
Capul Midia şi Aiud, unde a şi murit, pe 1 octombrie 1953. 

Aşa cum a dezvăluit „Bihoreanul”, Bogdânffy a fost acuzat de 
spionaj de două ori”. În 1939 a fost expulzat din România sub acuzaţia de 
apartenență la organizaţia şovină Rezistența Maghiară, după ce a fost 
„turnat” pe nedrept de un elev al său’. De asemenea, în 1949, după ce a 
refuzat să colaboreze cu autoritățile comuniste pentru a crea şi conduce o 
Biserică Romano-Catolică independentă de Vatican, a fost acuzat de spionaj 
în favoarea Papei. Singura sa „vină” a fost însă că — în calitate de secretar al 
episcopului de la Satu Mare şi apoi de episcop clandestin de Oradea şi Satu 
Mare — a remis Nunțiaturii de la Bucuresti diverse rapoarte despre situaţia 
Diecezei şi despre cea a preoţilor romano şi greco-catolici care erau 
prigoniti de noul regim“. 

A fost botezat în data de 6 martie 1911 în biserica parohială din 
Csöka, naş de botez fiindu-i chiar preotul paroh. A primit la botez numele 
de Szilárd, forma maghiară de la Constantin, prenumele preotului paroh, şi 
Ignäc, prenumele tatălui. Părinții lui au fost: Ignatiu Bogdänffy de Ebesfalva 
şi Aurelia Welebny. 

În anul 1920, întreaga familie s-a mutat în Cruceni, unde tatăl lui 
Szilărd Bogdänffy a primit un nou post de învăţător. 

În 1925 s-a mutat la Timişoara, împreună cu părinţii săi. Au locuit în 
cartierul Elisabetin, pe Strada Romulus. 

În anul 1925 s-a înscris la studii la Gimnaziul Piarist din Timişoara, 
apoi în anul 1929 la Seminarul Teologic din Oradea. A fost hirotonit ca 
diacon la 5 februarie 1934, apoi ca preot romano-catolic în Catedrala din 
Oradea, la 29 iunie 1934, de către episcopul Istvän Fiedler. 

În perioada 1935-1939 a fost profesor la Gimnaziul Catolic din Oradea şi 
duhovnic la Mănăstirea Ursulinelor din acelaşi oraş. 

Constantin Szilârd Bogdänffy a fost citat în anul 1939 de către 
serviciile secrete româneşti ca unul dintre membrii cu sarcini importante în 


? Bihoreanul”, 30.10.2010: Ceremonie fastuoasä pentru beatificarea episcopului martir. 

> Mihai Fătu, Mircea Muşat (coordonatori), Teroarea horthysto-fascista în nord-vestul 
României (septembrie 1940-octombrie 1944, Editura Politică, Bucureşti, 1985, p. 98. 

* Ibidem, pp. 102-103. 

organizarea si activitatea Organizatiei de Autoaparare din Valea lui Mihai, 
care milita pentru rezistenţa comunității maghiare împotriva încercărilor de 
românizare. 

În octombrie 1939 a fost arestat, iar la 21 decembrie 1939 a fost 
trecut peste graniță împreună cu alti 35 de deţinuţi, dintre care 14 preoţi 
romano-catolici. Bogdânffy fusese denunţat de un elev al său, pe nume 
Ludovic Sahy, pe care l-a sfătuit să rupă legăturile cu organizația şovină la 
care aderase. Ulterior, episcopul a subliniat că elevul său a efectuat denuntul 
doar pentru că, arestat în aceeaşi zi, spera să-şi uşureze astfel situația la 
anchetă”. 

În perioada septembrie 1940-iunie 1943, a efectuat studii de doctorat 
în filosofie şi dogmatică la Universitatea „Pâzmâny Peter” din Budapesta, 
obținând titlul de doctor în teologie la 26 iunie 1943. Teza sa de doctorat a 
avut tema Apocaliptica sinoptică. Reîntors în România, în anul 1944, a fost 
numit profesor la Gimnaziul Catolic „Szent Jozsef” din Oradea. În aprilie 
1947 a fost ridicat la rangul de canonic al Catedralei Episcopale din Oradea 
şi numit ca vicar episcopal. 

A fost consacrat în clandestinitate ca episcop-auxiliar de Satu Mare 
şi Oradea la 14 februarie 1949, la vârsta de 38 de ani, în Capela Nunțiaturii 
Apostolice din Bucureşti, de către episcopul Gerald Patrick O’Hara de 
Savannah, Georgia (SUA), regent al Nunțiaturii Apostolice din România. 

Autoritățile comuniste au încercat, prin toate mijloacele, să-l 
convingă să „colaboreze””. Pentru că n-a fost de acord să-şi trădeze semenii, 
Bogdânffy a ajuns în închisoarea Securităţii din Oradea (3 septembrie 
1949). În anul 1951 a fost transferat la Jilava, trimis apoi la muncă silnică în 
mina de plumb de la Sighetu Marmaţiei şi mutat, un an mai târziu, în lagărul 
de la Capul Midia. A fost condamnat, în anul 1953, de un tribunal militar 
din Oradea, la 12 ani de muncă silnică şi dus în celula 120 a închisorii de la 
Aiud, unde n-a supraviețuit decât o lună. 

Episcopul greco-catolic loan Ploscaru l-a amintit în memoriile sale 
drept „blând şi modest”. Pentru disponibilitatea sa de a-i ajuta pe ceilalți a 
fost supus la torturi şi izolat la „neagra” (celulă pentru un singur deținut, 
fără ferestre şi fără posibilitatea aşezării pe orizontală), unde rezistența 
umană era încercată la limitele extreme ale supravieţuirii. 


` http://www.ebihoreanul.ro/stiri/ultima-or-3 1-6/episcopul-spion-90359.html. 

i Beatificarea unui român mort în puşcăria Aiud, 16 octombrie 2010, evz.ro, accesat la 16 
octombrie 2010. 

7 Ioan Ploscaru, Lanfuri şi teroare, Editura Signata, Timişoara, 1993, pp. 185-189. 

Constantin Szilärd Bogdänffy a murit in inchisoarea din Aiud la 2 
octombrie 1953, la värsta de 42 de ani. 


Mitropoliti si episcopi anticomunisti in Romänia 


Biserica Română Unita cu Roma, Greco-Catolică: Vasile Aftenie - loan 
Bălan + Tit Liviu Chinezu * loan Dragomir * Valeriu Traian Frențiu - Iuliu 
Hirtea * Iuliu Hossu loan Ploscaru: Alexandru Rusu: loan Suciu: 
Alexandru Todea. 


Biserica Romano-Catolică: Szilárd Bogdänffy - Adalbert Boroş: 
Alexandru Cisar- loan Duma. Anton Durcovici* Imre Erös. Marcu 
Glaser - Aron Marton + Augustin Pacha - Janos Scheffler + Joseph Schubert. 


Biserica Ortodoxă Română: Grigorie Leu + Nicodim Munteanu * Visarion 
Puiu : Nicolae Popoviciu. 


Fericiti catolici (în ordine alfabetică): Szilárd Bogdanffy; Carol I al 


Austriei; leremia Valahul; Thomas a Kempis; John Henry Newman; Maica 
Tereza. 

v BIBLIOTECA REVOLUȚIEI 


Radu Ioanid, Michelle Kelso, Luminița Cioabă, editori, 
Tragedia romilor deportați în Transnistria 1942-1945, Editura 
Polirom, Iaşi, 2009, 490 p. 


Istoria orală se bazează pe adevărul istoric si 
pe modul în care acesta este exprimat de către cei 
intervievati; omul care a participat efectiv la derularea 
unor evenimente de interes îşi etaleazä cu sinceritate 
şi simplitate amintirile, după priceperea si capacitatea 
proprie de sintetizare, trăiri care apoi sunt memorate 
pe suport audio sau video şi redate exact sub forma în 
care au fost relatate. Chiar dacă poartă amprenta 
i emoțională a celui intervievat, aceste culegeri de texte 

T de istorie orală nu sunt simple amintiri tip jurnal, ele 
: sunt culese de persoane calificate, care ştiu cum să 
obțină o informație relevantă, pentru a recrea dimensiunea faptelor istorice 
spre a le oferi apoi posterității, cunoaşterii publice. 

Tragedia romilor deportați în Transnistria 1942-1945 este un 
impresionant studiu care se bazează pe multe mărturii reproduse după Viorel 
Achim — Documente privind deportarea țiganilor în Transnistria, 2 volume 
apărute la Editura Enciclopedică din Bucureşti în 2004. 

Inițiativa unui nou volum pe aceeaşi temă, dar care să conțină, pe 
lângă mărturiile victimelor, si documente de epocă i-a aparținut doamnei 
Luminiţa Mihai Cioabă, preşedinta Fundaţiei Social-Culturale a romilor 
„lon Cioabă”. Michelle Kelso împreună cu Radu Ioanid şi-au adus si ei 
contribuția la această carte prin activitatea editorială depusă. La realizarea 
suportului audio-video au lucrat mai multe persoane, reprezentând 3 
organizații: Muzeul Memorial al Holocaustului din Washington (USHMM), 
Fundaţia Social-Culturalä a Romilor „Ion Cioabă” (FSCRIC) şi Asociația 
pentru Dialog si Educație Civică (ADEC). 

După aproape 7 decenii, mai exact la 22 octombrie 2007, Traian 
Băsescu i-a decorat cu Ordinul Naţional „Serviciul Credincios” în grad de 
cavaler pe Dumitru Trancä, Traian Grancea şi loan Miutescu, 3 dintre 

supravietuitorii romi ai Holocaustului. Din datele furnizate de Raportul 
Comisiei Internationale pentru Studierea Holocaustului in Romänia, reiese 
cä au fost deportati 25.000 de romi, dintre care jumätate au fost copii, 
pierzändu-si viata aproximativ 11.000 dintre ei. 

Dacä ne gändim cä cei mai multi dintre romi nu stiau carte si cä 
probabil nici nu erau inregistrati oficial, am putea trage concluzia cä 
numärul victimelor a fost mult mai mare. 

Ca si evreii, romii au fost inclusi in politica de purificare a vremii si 
au fost trimişi in Transnistria în mai multe etape: s-a început cu cei nomazi, 
s-a continuat cu cei sedentari şi s-a terminat cu bărbaţii care îşi satisfăcuseră 
serviciul militar sau care au luptat pentru patrie în Primul sau cel de-al 
Doilea Război Mondial. Dar paralela dintre cele 2 minorități considerate 
rase inferioare, ce trebuiau să dispară de pe harta lumii, nu se opreşte aici. În 
multe privinţe s-a procedat identic cu aceste minorităţi: au fost scoase din 
casele lor, mintite, încărcate în trenurile ,,mortii” sau în căruţe, deposedate 
apoi de averile lor şi trimise în voia sorții pe tărâmurile îndepărtate ale 
Transnistriei. 

Nimeni nu le-a mai luat apărarea şi nimeni nu s-a mai interesat de 
soarta lor. Multi dintre cei care au scăpat de gloantele ucigaşe au sfârşit 
răpuşi de tifos, foame sau de frig, murind lent şi în chinuri groaznice. 
Singurul om politic care i-a trimis un memoriu lui lon Antonescu a fost 
liderul Partidului Liberal, I.C. Brătianu. 

Spre deosebire de evrei, din păcate până la publicarea acestei cărți, 
nu s-a găsit nicio groapă comună în care au fost aruncați romii care şi-au 
pierdut viata in Transnistria şi nu s-a ridicat niciun monument în memoria 
lor. O altă realitate dureroasă este aceea că persecuția ţiganilor a fost omisă 
sau s-a rezumat la câteva rânduri în cele mai multe manuale şcolare 
europene. Poate că şi teama de noi persecuții, discriminările sociale în ceea 
ce priveşte educaţia, sănătatea, obținerea de locuinţe, respectiv găsirea unui 
loc de muncă, violenţa etnică au fost o posibilă cauză pentru care nici romii 
nu şi-au făcut publice suferințele trăite. Nici după trecerea anilor nu s-a prea 
vorbit despre Holocaustul romilor, un alt motiv fiind că în comunism nu a 
existat o elită a acestei etnii, care să se afirme şi să vorbească despre aceste 
evenimente istorice, să lupte şi să le apere drepturile. Într-un sondaj realizat 
în mai 2007 de Institutul Naţional pentru Studierea Holocaustului în 
România s-a constatat că, deşi 65% din populaţia chestionată auzise despre 
Holocaust, doar 28% ştiau că au existat victime şi din România, iar 79% 
considerau că germanii au fost responsabili pentru aceste fapte şi doar 11% 
au indicat vinovăția regimului antonescian. Aşadar şi în privinţa romilor, ca 
şi în cazul evreilor, decizia deportării lor a fost luată de autorităţile 

romäne.Trebuie subliniat totodată că numai 2% dintre persoanele 
chestionate i-au identificat şi pe romi ca fiind victime ale nazismului. Fiind 
considerați paraziți, pericol public, retrograzi, necinstiti, autoritățile doreau 
ca aceşti oameni să fie scoşi definitiv din zonele urbane şi rurale pentru a 
asigura ordinea, îndepărtând astfel oameni nevinovaţi, calificați în diverse 
meserii. Fiinte umane au căzut victimele unor prejudecăţi şi criterii rasiale 
lipsite de logică şi rațiune, care au primat în cel de-al Doilea Război 
Mondial. 

Tot ca o diferenţă între evrei şi romi, cu toate că există similarități în 
ceea ce priveşte limba, tradiţia, cultura şi stilul de viata, romii considera că 
fac parte din grupuri autonome clasificate în funcţie de anumite criterii, de 
pildă cel profesional, astfel că putem vorbi despre romi nomazi, care pot fi, 
la rândul lor: spoitori, pieptănari, căldărari, cărămidari, potcovari şi romi 
sedentari, printre care îi găsim pe ţiganii de vatră sau pe cei care 
îmbrățişează meserii cum ar fi: fierari, lăutari etc. După alte criterii, romii 
erau divizați în: cei care au satisfăcut sau nu serviciul militar, apti-inapti de 
a satisface acest serviciu, țigani din mediul rural-urban, tradiționali- 
netraditionali, tineri-bäträni, buni-răi sau bärbati-femei. 

Cu toate că referitor la romi nu a existat o legislație împotriva lor, ei 
au fost deportaţi, cu promisiunea că acolo unde vor merge vor primi pământ 
şi animale; cu alte cuvinte, li se promitea o viata mai bună. 

Referitor la Holocaustul din România, cele mai multe relatări, 
inclusiv raportul Wiesel din 2004 se bazează pe documentele din arhivă, 
care dau o imagine generală şi obiectivă a pierderilor umane, în timp ce 
memoria colectivă, emoțională, respectiv supraviețuitorii, ne învaţă despre 
experiențele colective, despre cumplitele suferințe şi nedreptäti trăite intens 
de fiecare participant. 

Intervievatii vorbesc despre drumul chinuitor, presărat cu morţi peste 
care călcau, actele de canibalism cauzate de foame, copii nou-născuţi sau 
cadavre mâncate de oamenii şi câinii flămânzi. Grotescă este imaginea 
femeii care inghitise un pumn de galbeni înainte de plecare şi care, prin 
moartea şi despicarea ei, se räspändiserä peste tot pe câmp. Alţii îşi amintesc 
de rațiile de alimente, că primeau cam 200 g de făină, 200 g de untdelemn, 
200 g de lapte şi că, dacă se adunau mai multi laolaltă, se putea face câte o 
mämäligutä. La sosirea in Transnistria cei mai norocosi au fost repartizați în 
bordeie, alţii, care au rămas pe dinafară, au murit din cauza viscolului cu 
mâna întinsă, la propriu, în fata uşilor sau a geamurilor, imploränd să intre şi 
ei. Nu erau locuri suficiente, fiecare familie, numeroasă, de altfel, primea o 
cameră, în cel mai bun caz. Cei mai mulți au povestit că ruşii au fost 
milostivi cu deportații, dându-le, atunci când au putut, alimente. Unii au 

nimerit în câmp deschis, fără păduri, şi nu aveau cu ce să facă focul, aşa că 
au ars buruienile de pe câmp, gardurile oamenilor, ferestrele, tot ce era de 
lemn din locuinţe şi, ca să nu intre frigul, barau geamurile cu cărămizi. Cu 
toate că erau stabilite măsuri sanitare de deparazitare şi igienizare, că era 
aleasă o locuinţă din fiecare sat in care să se facă o infirmerie, lipsa igienei, 
a săpunului a creat multe victime. Oamenii umblau goi sau în zdrente. 
Repartiția alimentelor era făcută şi arăta acceptabil în documentele scrise: 
pâine de orz din 2 în 2 zile, de 3 ori pe săptămână un prânz compus din 
cartofi, duminica o mâncare din carne, contra unui bon vizat de primarul 
țigan şi şeful de post, care raportau numărul de țigani în fiecare duminică 
înaintând o situație numerică clară (câți țigani au fost în săptămâna în curs, 
câți au murit sau au dispărut). Cu siguranţă că aceste ratii nu erau suficiente 
ŞI, în orice caz, datorită condiţiilor de război, nici nu puteau fi respectate. Ca 
să evite violul, femeile se lăsau îngropate de vii, unele murind asfixiate, 
altele îmbrăcau haine tradiționale bărbăteşti sau îşi dădeau pe fata fie cu 
păcură, fie cu cărbuni, ca să pară mai urâte. Când nu mai puteau răbda de 
foame, încercau să sustragă de pe câmp alimente, unii fiind împuşcaţi pentru 
câțiva stiuleti de porumb sau ciorchini de struguri. O alternativă la mărirea 
ratiei de mâncare era lucrul, dar acesta nu era foarte bine organizat. După 
câteva luni trăite în lipsuri, puţine persoane mai aveau capacitatea de a lucra. 

În urma unor recensământe s-a stabilit că în România erau cam 
300.000 de romi, dintre care în 1942, datorită schimbărilor graniţelor țării, 
rămăseseră in tara cam 200.000, iar pe listele cu romii propuşi spre 
deportare, întocmite în acelaşi an, figurau aproape 41 de mii de suflete. 
Rapoartele arată, de asemenea, că au fost deportaţi toți romii nomazi din 
tara. 

Totul a inceput la 1 mai 1942, cand, printr-un ordin ultrasecret, s-a 
cerut sa se trimita Cabinetului Ministerului Afacerilor Interne un studiu care 
să conţină zonele din care să înceapă deportările, cum sa fie organizate 
convoaiele, traseul urmat de ele, persoanele care să se ocupe de paza şi 
organizarea acțiunii, punctele de traversare peste Prut, Nistru şi Bug. 

În 17 mai se ordonase iminenta unui recensământ rapid al tuturor 
țiganilor, care să se facă într-o singură zi, fiind propusă, inițial, data de 31 
mai. Erau vizati romii nomazi şi, dintre cei sedentari, recidivistii, 
urmărindu-se aflarea numelui, prenumelui, localității sau sălaşului unde 
trăiau, ocupaţia, animalele şi căruțele deţinute, datele fiind folosite la 
întocmirea unor tabele în dublu exemplar. Nici organele de execuţie, cu atât 
mai putin şatrele, nu au cunoscut scopul şi destinația finală a acțiunii. 
Singurii care cunoşteau destinația finală şi scopul acțiunii erau cei de la 
Inspectoratul Chişinău şi Inspectoratul Transnistria; fiecare inspectorat local 

se ocupa de transportul romilor, cunoscänd doar inspectoratul vecin unde 
urma sä fie efectuat transferul. Erau implicati, printre altele, angajati ai 
inspectoratelor de la Timisoara, Alba Iulia, Cernäuti, Constanta. 

Ridicarea tiganilor din Bucuresti urma sä aibä loc in masä, prin 
surprindere, iar în celelalte oraşe s-a ordonat ca între 24-25 mai 1942 să se 
închidă cu bariere oraşele, astfel încât romii să nu mai poată să iasă. 27 de 
echipe compuse din câte un şef de secţie şi 2 gardieni au fost constituite 
pentru recensământ, la care s-au adăugat echipe mai mici, formate din câte 
un ofiţer, agent sau gardian şi încă unul sau doi gardieni. Operaţiunea 
efectivă de deportare era planificată să înceapă în iunie, pentru a le da 
posibilitatea romilor de a se instala pe timpul verii şi de a-şi pregăti 
mijloacele de supravieţuire pentru iarnă. Pentru a se evita aglomerația, s-a 
hotărât ca toate operaţiunile să aibă loc simultan. Au fost riguros stabilite 
punctele de predare-primire, punctele obligatorii de trecere din Ardeal, 
Oltenia şi Muntenia. lată câteva dintre aceste puncte de trecere pentru 
sălaşe: Värciorova, Turnu Roşu, Bran, apoi Galaţi, Oancea, Fălciu, Albinita, 
Tutora, Sculeni şi Ştefăneşti pentru trecerile peste Prut, iar peste Nistru se 
trecea pe la: Tighina, Cräuleni sau Cosäuti. 

De teamă că romii ar putea evada pentru a-şi procura hrană pe 
parcursul drumului, se specifica şi faptul că erau alimente alocate pe număr 
de persoane şi pe zile, atât în trenuri, cât şi pe şlepuri. Statisticile arată 
cazuri în care au fost ridicate din greşeală 62 de familii de români, dar şi 
câteva familii de turci, inclusiv familii mixte, oameni care aveau avere, 
pământ, case, meserii (lăptari, mici negustori), fără a li se permite să-şi ia cu 
ei decât bagajul de mână, strictul necesar pe care îl putea căra o persoană. 

Trebuia raportat cum decurg evacuările, pentru ca cei responsabili cu 
acestea să stabilească viteza pe care doreau s-o imprime convoaielor. 
Trenurile puse la dispoziţia acţiunii de evacuare se aflau sub comanda unui 
ofițer numit de Inspectoratul de Jandarmi din localitatea de unde pleca 
garnitura, ajutat de un subofițer. Câte un jandarm păzea fiecare vagon, la 
care se adăuga şi o gardă formată din atâția jandarmi, cât jumătate din 
numărul vagoanelor pe care le avea trenul. O pază suplimentară se asigura 
în punctele de colectare şi în gările de îmbarcare. Aşadar deportarea 
țiganilor s-a făcut cu măsuri maxime de siguranță, fiind implicați, pe lângă 
jandarmi, şi lucrători de la prefecturi şi primării. Pentru bunul mers al 
operaţiunii s-a dat ordin ca legiunile de jandarmi să-i ia în primire la Poliţie 
pe romii care urmau să fie deportaţi cu 24 de ore înainte de ora fixată pentru 
îmbarcare, pentru a evita, de asemenea, posibilele probleme legate de 
disciplină la formarea trenului, la ataşarea vagoanelor şi la asigurarea hranei. 

Incälcarea regulamentelor interne din tren permitea santinelei sä tragä doar 
dacä celelalte mijloace de somatie au fost incälcate. 

Discriminäri se fäceau si intre romi. Dacä cei instäriti au fost 
imbarcati in trenuri, chiar si de vite, cei nomazi au fäcut drumul pe jos sau 
în căruțe. S-a trecut apoi la confiscarea cailor, a cärutelor, a tuturor 
bunurilor mobile şi imobile deținute de romi, care au trecut în custodia 
Centrului Naţional de Românizare după redactarea unui proces de predare- 
primire, din care un exemplar i se înmâna şi romului respectiv. 

Cu trecerea timpului sau la sfârşitul războiului, supraviețuitorii s-au 
reîntors in tara, trecând prin fel de fel de peripeții, copii singuri, bătrâni sau 
femei, fiecare cu cine a mai avut în familie, încercând să revină la locurile 
natale, nevoiţi să înceapă o viata nouă. 

Cei mai multi s-au angajat apoi la fabrici şi uzine, ducând o 
existență cinstită. După război câțiva tineri, ca o ironie a sorții, au fost 
chemaţi în armată pentru a-şi satisface serviciul militar obligatoriu către 
patrie şi cetățenii ei, o ţară care, prin regimul antonescian, nu i-a vrut, 
trimitändu-i la moarte. 

Cei care au avut de suferit din greşelile politice comise împotriva lor 
vor păstra toată viața urmele adânci înfipte ale terorii şi urii îndreptate 
împotriva lor. Chinurile fizice, suferințele morale nu pot fi minimalizate 
odată cu trecerea anilor, sunt stigmate care rămân şi care trebuie făcute 
publice, oricât de dureroase şi jenante ar fi ele, pentru ca lumea să le 
cunoască, să le înțeleagă şi, mai ales, ca să se evite pe viitor acte de 
represalii împotriva oricărei minorităţi, fie ea etnică, religioasă sau de altă 
natură. 


Simona MOCIOALCĂ 

Thomas Mayer, Helden der |Friedlichen Revolution. 18 
Porträts von Wegbereitern aus Leipzig, Schriftenreihe des 
Sächsischen Landesbeauftragten für die Stasi-Unterlagen, Band 
10, Evangelische Verlagsanstalt Leipzig, 2009, 152 S. / Eroii 
Revolutiei Pasnice. 18 portrete de deschizätori de drumuri din 
Leipzig, Seria monografică a Oficiului pentru Administrarea 
Arhivelor Stasi din Sachsen, Vol. 10, Editura Evanghelică 
Leipzig, 2009, 152 p. 


În numărul trecut al buletinului 


FFUR EIN OFFNES LAND Memorialului Revoluției am dedicat un amplu 


MIT FREIEN Mensa] material Leipzigului, care includea o prezentare a 


VERENGINGSFREIHENT Aliti! 
= ~ 


Asociației Archiv Bürgerbewegung Leipzig / Arhiva 
Mişcării Civile Leipzig, fondată în 1991 si sprijinită 
de Fundația pentru Prelucrarea Dictaturii 
Partidului Socialist Unit din Germania / Stiftung 
zur Aufarbeitung der SED Diktatur. După cum 
subliniam atunci, Archiv Bürgerbewegung Leipzig 
posedă o vastă colecție a mărturiilor personale ale 
opozitionistilor oraşului, care au îndrăznit să spună 
„Nu“ comunismului prin felurite acțiuni de protest ce au precedat căderea 
Zidului Berlinului si, odată cu ea, a tuturor „zidurilor“ care susțineau 
„fortăreața“ unui sistem fisurat din toate punctele de vedere. 

Tot cu acest prilej, am trecut în revistă si un număr de 7 expoziţii ale 
asociației, care punctează momente-cheie din istoria acestei perioade 
frământate, precum şi modalitățile originale de protest ale populației, 
începând cu anii °60 şi culminând cu emblematicul an 1989. 

Am inclus si prezentarea evenimentelor galopante din acest an si 
acest oraş, din 15 ianuarie 1989 până în 4 decembrie 1989, asa cum au fost 
ele prezentate în pliantul Asociației Archiv Bürgerbewegung Leipzig, când 
sediul administrației regionale a Ministerului Securității Statului este luat în 
primire de grupuri pentru drepturile omului, care pun încăperile si arhiva 
sub sigiliu, în vederea demarării activității de cercetare şi prelucrare a 
dosarelor, necesară pentru aflarea adevărului si deconspirarea celor care se 
fac vinovați de sprijinirea unui sistem bazat pe forță, nedreptate şi 
interzicere de drepturi. 

Dar toate acestea au fost reverberatiile unei invitatii pe care asociatia 
din Leipzig a adresat-o Memorialului Revoluției, în urma căreia a avut loc 
în noiembrie trecut vernisajul expoziției noastre itinerante Revoluția 
Română din Decembrie 1989 în imagini, prezentarea filmului Noi nu 
murim!, Cât şi o discuţie deschisă cu spectatorii. 

Prin bunăvoința conducerii asociației, am primit şi ecourile în presă 
pe care le-au stârnit evenimentele sus citate, unde figura şi un interviu cu 
preşedintele Memorialului Revoluţiei, Traian Orban, realizat de către 
Thomas Mayer, reporter şef la cotidianul „Leipziger Volkszeitung“, al cărui 
prim număr vedea lumina tiparului 
încă din 1 octombrie 1894. 

Poate că Momentul Leipzig s- 
ar fi încheiat aici, dacă nu mi-ar fi 
căzut privirea pe teancul de cărți 
primite de la Achim Beier, istoric de 
profesie, care se ocupä de proiectele 
asociaţiei şi care a semnat scrisoarea 
de invitație. Pe lângă imaginea 
penetrantă de pe copertă, în care 
tronează un grup de oameni tineri şi 
optimişti, cu afişe imense cu lozinci: 
„Für ein offnes Land mit freien 
Menschen“ / „Pentru o tara 
deschisă cu oameni liberi“, 
„Vereinigungsfreiheit“ / 
„Libertatea unificärii“, mi-a särit brusc in ochi numele autorului, acelasi 
care semnase interviul sus-pomenit. 

Am avut deci motive suficiente pentru a mă hotărî să parcurg 
paginile acestei cărți şi să aflu care au fost „eroii Revoluţiei Paşnice“ din 
Leipzig. Trebuie să mărturisesc că m-a încercat un sentiment de amărăciune 
şi frustrare când am terminat de citit volumul. Şi asta pentru că m-am gândit 
la Eroii Timişoarei, care a fost pentru România ce a fost Leipzigul pentru 
Germania, si, de altfel, la toți cei care au protestat în întreaga tara in 
Decembrie 1989 şi care au avut parte de o soartă dură, chiar cumplită, 
comparativ cu cei 18 „deschizätori de drumuri” din oraşul Leipzig. Departe 
de mine gândul de a minimaliza curajul şi implicarea acestor oameni care 
„s-au luat de gât“ cu un sistem ce părea, în toate țările estice, spre disperarea 
majorității, un veritabil „perpetuum mobile“, dar mă întreb retoric de ce pe 
alte meleaguri revoluţia a putut să fie „de catifea” sau „paşnică”, iar în 
România „s-a lăsat” cu arestări, bătăi, împuşcături, incinerări de cadavre şi 

împrăştieri de cenuşă în canal. Au fost şi pe străzile Leipzigului tancuri şi 
aruncătoare de apă (vezi 9 octombrie 1989), au avut loc arestări şi apoi 
interogatorii la sediile STASI, dar niciun moment nu s-a tras niciun glonte, 
fie el „orb“ sau nu, contra unei populaţii care nu avea alte arme decât aşa- 
numitele „Montagsgebete” / „rugăciunile de luni”, transformate brusc, in 
acea „scurtă toamnă fierbinte”, in  „„Montagsdemonstrationen” / 
„demonstrațiile de luni”. „Rugăciunile de luni” îşi au sursa în „rugăciunile 
pentru pace” / „Friedensgebete“, inițiate de către pastorul Christoph 
Wonneberger (care deschide seria eroilor Leipzigului) încă din aprilie 1982, 
la Dreikönigskirche / Biserica Trei Împărați din Dresda şi, câteva luni mai 
târziu, în 13 septembrie 1982, la Nikolaikirche / Biserica Nikolai din 
Leipzig. „Rugăciunile de luni” au continuat în fiecare luni, luni şi ani de-a 
rândul, până în 1989, când evenimentele s-au precipitat şi învingătoare au 
ieşit libertatea şi democraţia. Până aici, scenele acestea parcă ne amintesc de 
ceva cunoscut. Un pastor, rugăciuni... Dar evenimentele iau, de aici încolo, 
o cu totul altă turnură... 

Cei 18 eroi prezenți în cartea lui Thomas Mayer sunt, după cum 
remarcă autorul în scurtul său cuvânt înainte, „(...) eroi linistiti. Ei nu s-au 
aflat şi nu se află nici în prezent, de cele mai multe ori, în atenţia publică.“! 
„Zgomotoşi“ în 1989 şi deveniți ,,linistiti ulterior, aceşti eroi nu sunt, ne 
atenționează Michael Beleites, care a activat ca reprezentant al Oficiului 
pentru Administrarea Arhivelor Stasi din Sachsen, în prefața sa la carte, 
„(...) războinici care au luptat cu sabia. Lor nu le este propriu nimic ce tine 
de forţa militară, din contră: ei au dovedit curaj civil în mijlocul unui sistem 
al DDR-ului militarizat progresiv. Ei au pus în funcțiune rezistenţa lipsită de 
forţă şi, astfel, o participare hotărâtoare la Revoluţia Pasnica.”” 

Dar cine sunt aceşti 18 eroi? Nu mă pot opri să-i enumăr pe toți, 
pentru că ar fi o nedreptate să fie omis măcar unul, ținând cont de faptul că 
fiecare „a pus umărul” la demolarea sistemului comunist din DDR în felul 
său original, dar lipsit de echivoc, periclitându-şi starea socială, trăind, de 
multe ori, la limita subzistentei, încercând (fără a reuşi intotdeauna!), prin 
diferite subterfugii, să scape de urmărirea, arestul şi interogatoriile 
Securităţii. Ei sunt, în ordinea autorului: Christoph Wonneberger, Jochen 
LăBig, Thomas Rudolph, Brigitte Moritz, Gisela Kallenbach, Gesine 
Oltmanns, Rolf-Michael Turek, Michael Arnold, Rainer Miiller, Katrin 
Hattenhauer, Friedel Fischer, Edgar Dusdal, Roland Quester, Kathrin 
Walther, Jürgen Tallig, Petra Lux, Ernst Demele şi Uwe Schwabe. 


' Thomas Mayer, Eroii Revoluţiei Pasnice. 18 portrete de deschizători de drumuri din 
Leipzig, Vol. 10, Editura Evanghelică Leipzig, 2009, p. 8. 
* Thomas Mayer, op. cit., p. 9. 

Jurnalistul Thomas Mayer a ales o modalitate accesibilă de 
prezentare a eroilor săi, cu plonjări în trecut, reveniri la prezent şi, uneori, 
decolări spre viitor. Fiecare erou primeşte, încă de la început, o etichetă în 
funcție de faptele sale, etichetă care frizează, uneori, chiar ludicul: Murig auf 
Kanzel und Drahtesel / Curajos la amvon si pe bicicletă („Drahtesel = 
măgarul de sârmă”: denumirea, în limbaj familiar şi glumet, pentru bicicletă, 
n.n.) — cu referire la două importante activități ale pastorului Christoph 
Wonneberger; Der singende Revolutionăr / Revolutionarul care cântă — 
Jochen Läßig opunänd rezistentä cu propriile-i coarde vocale si cu cele ale 
ghitarei; Protest in Smaragdgrün / Protest in verde smarald, aluzie la 
numele conspirativ al controlului operativ STASI initiat contra activistei 
pentru mediul înconjurător Gisela Kallenbach, despre care aceasta 
presupune cä „ar fi derivat” de la culoarea verde a fardului ei; Der 
revoltierende Student / Studentul care se revoltă — Michael Arnold, scăpat, 
ca prin urechile acului, de exmatricularea de la Facultatea de Stomatologie; 
Pfarrer Löwenherz | Preotul inimă de leu — Friedel Fischer, preotul catolic 
care a organizat în martie 1989 o demonstrație de protest contra arestării lui 
Väclav Havel la Praga; Ein Ökolöwe / Un leo eco (ecologist, n.n.) — Roland 
Quester, organizator al binecunoscutului Pleifemarsch’, arestat de STASI si 
„destinat” unui lagär de izolare“; Jeanne d'Arc aus Lindenau | Jeanne d'Arc 
din Lindenau — denumire care o vizează pe Kathrin Walther, cea care a 
condus acţiunile de eliberare a opozitionistilor arestaţi în ianuarie 1989, în 
timpul demonstrației de protest declanşate împotriva demonstrației 
Liebknecht-Luxemburg”; Ein bisschen Schwejk | Putin Švejk — Ernst 
Demele, a cărui acțiune de protest, care îmbracă o formă subversivă şi 
aluzivă, este comparată cu „împunsăturile de ac”; Vom Widerstand zum 
Rasenmäher | De la rezistență la maşina de tuns iarba — Uwe Schwabe, 
arestat pentru împărțirea de manifeste şi instigarea la demonstraţii de 


> Pleißemarsch — mars de protest împotriva poluării mediului înconjurător, organizat în 
Leipzig, pe malul râului Pleiße, prima oară în 5 iunie 1988, apoi în 4 iunie 1989. Peste 60 
de membri ai grupurilor civile care au organizat marşul din 1989 au fost arestaţi de către 
STASI înaintea evenimentului, iar alţii, printre care şi Roland Quester, au fost puşi în arest 
la domiciliu. 

i Lagărele de izolare, în care urmau să fie „deportati” „duşmanii” regimului, au fost visul de 
decenii al STASI, pe punctul de a deveni realitate chiar cu puţin timp înainte de căderea 
Zidului Berlinului. 

> Demonstrația Liebknecht-Luxemburg — organizată în fiecare an pentru comemorarea 
asasinării, la 15 ianuarie 1919, a socialiştilor Karl Liebknecht şi Rosa Luxemburg, 
fondatori, împreună cu Clara Zetkin şi alti militanti de stânga, ai Ligii Spartakiste 
(Spartakusbund), care în 1918 va fi primită în Comintern şi va deveni Partidul Comunist 
German (KPD — Kommunistische Partei Deutschlands). 

protest, ulterior fondator al Asociaţiei Archiv Bürgerbewegung Leipzig şi, 
din 1994, colaborator ştiinţific la Forumul Contemporan din Leipzig / 
Zeitgeschichtliches Forum Leipzig. 

Studiile celor implicati in rezistenta anti-comunistä din Leipzig sunt, 
de cele mai multe ori, cele de teologie, cum e cazul lui Christoph 
Wonneberger, Jochen Läßig, Brigitte Moritz, Rolf-Michael Turek, Rainer 
Müller, Friedel Fischer si Edgar Dusdal, urmate la Leipzig, Halle sau Erfurt, 
orage cu o puternicä traditie in aceastä directie. Formatia lor teologicä este, 
desigur, In stränsä conexiune cu formele de protest pe care ei si le-au ales: 
fondatori si militanti în mişcările civile si în grupurile opozitioniste, 
predicatori la „rugăciunile pentru pace“ şi la parohiile tineretului. 

Eroii Leipzigului au fost urmăriți de către agenții STASI şi, special 
pentru ei, au fost inițiate măsuri operative, cu nume alese în directă 
legătură cu activitatea lor de rezistență sau cu caracteristicile lor individuale, 
cum ar fi: Provokateur / Provocator şi Lukas (Christoph Wonneberger); 
Trompete | Trompeta (Jochen Läßig); Juris (Thomas Rudolph, Kathrin 
Walther); Wespen / Viespi (Brigitte Moritz şi militantele din organizaţia de 
femei in care activa); Julia (Brigitte Moritz); Pleiße (Michael Arnold); 
Märtyrer / Martirii (Rainer Müller); Meise / Pitigoi (Katrin Hattenhauer); 
Grün / Verde (Roland Quester); Leben / Viața (Uwe Schwabe) sau 
controale operative ale persoanei (etapä premergätoare unei mäsuri 
operative, n.n.), cu nume precum Smaragd / Smarald (Gisela Kallenbach), 
Madonna (Gesine Oltmanns), Willi (Uwe Schwabe). 

O bună parte dintre cei 18 opozitionisti au activat în grupurile civile 
înființate în Leipzig în anii '80, respectiv Arbeitsgruppe Menschenrechte, 
Arbeitsgruppe Umweltschutz, Initiative für Frieden und Menschenrechte, 
Initiativgruppe Leben, Arbeitskreis Gerechtigkeit si Arbeitskreis 
Solidarische Kirche. 

Poluarea extremä a Leipzigului si a imprejurimilor sale a condus la 
înființarea unui grup civil care a militat pentru ecologizare, organizând 
ample acțiuni de protest, dezavuate de către regimul comunist şi de către 
„câinele său de pază“, STASI. Este vorba de Arbeitsgruppe Umweltschutz / 
Grupul Muncitoresc al Mediului Înconjurător, fondat în anul 1981, printre 
ai cărui membri s-au numărat şi Gisela Kallenbach şi Uwe Schwabe. 

Grupul civil Initiative für Frieden und Menschenrechte sau IFM / 
Inițiativa pentru Pace şi Drepturile Omului, înfiinţat în ianuarie 1986, a dus 
o activitate de promovare a drepturilor omului şi de asigurare a păcii, 
militând pentru demilitarizare. Din cei 18 eroi portretizati în volum, Thomas 
Rudolph, Rainer Müller si Friedel Fischer au fost membri ai acestui grup. 

Arbeitskreis Solidarische Kirche sau AKSK/ Cercul Muncitoresc 
Biserica Solidară a fost fondat tot în anul 1986, iar cei aproximativ 300 de 
membri ai săi au activat în mai multe oraşe ale Germaniei. Grupul a militat 
pentru transparență şi democraţie în interiorul Bisericii, cât şi pentru 
„impunerea drepturilor omului în apropiere şi depărtare”, cf. Declaraţiei 
grupului, iar Rainer Müller s-a numărat printre membrii sai. 

Arbeitsgruppe Menschenrechte sau AGM / Grupul Muncitoresc 
pentru Drepturile Omului a fost înființat în Leipzig la începutul anului 1987 
de către pastorul Christoph Wonneberger pentru a demasca încălcările 
flagrante ale drepturilor omului în ţările est-comuniste. Alături de Christoph 
Wonneberger au activat în acest grup civil Rainer Müller şi Uwe Schwabe. 

Initiativgruppe Leben sau, mai pe scurt, IG Leben / Grupul de 
Initiativa Viaţa a fost înfiinţat în mai 1987 din aripa mai radicală a Grupului 
Muncitoresc al Mediului Inconjurätor | Arbeitsgruppe Umweltschutz. 
Preocupärile acestui grup civil sunt tot ecologiste, desigur, cu accent pe 
activitățile publice. S-au înscris şi au militat în acest grup Jochen LăBig, 
Gesine Oltmanns, Ernst Demele şi Uwe Schwabe. 

La sfârşitul anului 1987 studenţii Seminarului Teologic din Leipzig 
au pus bazele unui grup care urma să uzeze de mijloacele şi protecția 
Bisericii“, dar să nu fie subordonat acesteia. In Arbeitskreis Gerechtigkeit 
sau AKG / Cercul Muncitoresc Dreptatea au activat cu metode conspirative 
contra dictaturii SED Jochen LăBig, Thomas Rudolph, Gesine Oltmanns, 
Rainer Müller, Katrin Hattenhauer şi Kathrin Walter. 

Nu aş vrea să închei prezentarea eroilor Leipzigului fără a aminti 
două fapte care m-au impresionat din puncte diferite de vedere. Protagoniştii 
lor sunt Michael Arnold şi Gesine Oltmanns. 

Michael Arnold a avut curajul să se adreseze în 1988, student fiind, 
lui Erich Honecker... Fără a intra în detalii inutile, îi „dau cuvântul” în 
continuare: „Punctul de plecare pentru a face ceva contra normei oficiale a 
fost arestarea lui Freya Klier si a lui Stephan Krawczyk” în ianuarie 1988. 
Am aflat despre asta la Bayern 3, care se auzea mereu în cämäruta 
studenţească. În naivitatea mea care era în floare, i-am scris lui Erich 


* Katrin Hattenhauer a avut la seminar o cameră în care a tipărit, la o maşină de multiplicat, 
materiale informative referitoare la activitatea opozitionistä a grupării. Acest lucru a fost 
facilitat de faptul că „într-o instituţie bisericească nu putea avea loc o perchezitie fără 
înştiinţare. Stasi trebuia să se anunţe, aşa încât noi aveam timp să ascundem aparatul.” 
(Thomas Mayer, Eroii Revoluţiei Pasnice. 18 portrete de deschizători de drumuri din 
Leipzig, Vol. 10, Editura Evanghelică Leipzig, 2009, p. 82). 

7 Freya Klier, actriţă şi regizoare germană. A fost arestată împreună cu alti opozitionisti in 
ianuarie 1988, la doar câteva zile după arestarea soţului ei, Stephan Krawczyk, compozitor 
şi scriitor, pentru acţiunile ei critice îndreptate contra regimului comunist din DDR. 

Honecker că într-o tara liberă trebuie să fie posibil ca oamenii să se exprime 
liber şi să nu fie reglementati pentru asta.”’ 

Scrisoarea, trimisă recomandat, a ajuns înapoi la Leipzig cu avizul 
de primire, dar fără niciun răspuns la doleantä... Deznodämäntul acestui act 
temerar i-a fost favorabil tânărului revoltat, pe care îl pästea exmatricularea. 
A intervenit pentru el consiliera grupei sale de seminar, riscändu-si propria 
carieră. 

Gesine Oltmanns s-a revoltat şi ea, dar protestul ei a avut alt 
fundament si „a circulat” dincolo de Berlin, mult mai departe. In 29 
octombrie 1988, grupurile civile /nitiativgruppe Leben, Arbeitskreis 
Gerechtigkeit si Aktion Siihnezeichen” organizează în Leipzig o acţiune de 
solidaritate cu poporul român si de protest împotriva încălcării drepturilor 
omului în România, la sfârşitul căreia se redactează, în numele 
participanților, o declarație de protest pe care o semnează nimeni alta decât 
Gesine Oltmanns. 

Pentru a reține şi a învăța ceva din „povestea” „eroilor Revoluţiei 
Pasnice” din Leipzig este absolut necesară o extrapolare, iar cuvintele de 
încheiere ale lui Michael Beleites servesc admirabil acestui scop: „Motivația 
şi angajamentul oamenilor prezentați aici arată, înainte de toate, două lucruri 
diferite: în primul rând, trebuie să fii neincrezätor în toate sistemele si 
modelele care se prezintă ca eterne sau fără alternativă. În al doilea rând, 
istoria Revoluției Pasnice arată cu toată claritatea: modelele socialiste sau 
chiar si o orientare către condițiile DDR-ului sunt alternative fără viitor. (...) 
Privitor la viitorul nostru, trebuie să fie vorba deci de o legătură strânsă între 
libertate şi răspundere. O orientare către un sistem care a reprimat sistematic 
atât libertatea, cât şi răspunderea, ar fi o cale greşită periculoasă. Exemplele 
din Leipzig ale unui angajament pentru libertate din răspundere individuală, 
care să motiveze opinia publică, nu pot să dea răspunsuri complete la 
întrebările stringente ale timpului nostru. Dar ele pot să indice drumul pe 
care se pot găsi soluţiile”!0. 


Adina HORNEA ABRUDA 


* Thomas Mayer, op. cit., p. 66. 

? Aktion Sühnezeichen (ASZ), organizaţie germană evanghelică militantă pentru pace, 
fondată în anul 1958, la Sinodul Bisericilor Evanghelice. 

' Thomas Mayer, op. cit., p. 13. 

Arh. Camil Roguski, Florentina Chivu, Ceauşescu: adevăruri 
interzise, Editura Kullusys, Bucureşti, 2009, 385 p. 


Deşi nu este structurat pe capitole, dialogul 
Tg Florentinei Chivu cu arhitectul Camil Roguski, cel 
Ray care s-a ocupat cu aranjarea caselor lui Ceausescu, 
EA J Fr gravitează în jurul a 4 teme diferite: locuinţele 
preşedintelui şi modul lui de a trăi, comunism, 
Revoluţie şi post-Revolutie. 

Stilul casei în care au locuit soţii Ceauşescu 
este unul hibrid, un fel de baroc românesc; mai 
degrabă un stil elvețian cu o pagodă în curte, cadou 
din partea statului chinez. Arhitectura locuinţei este 
mai posacă, dar i se adaugă anumite elemente 
brâncovenești de la Colțea, Tismana sau Horezu, altfel spus o casă în care 
era respectată arhitectura germană, discret decorată cu nişte elemente 
româneşti, o casă în care „fiecare fir de iarbă, frunză sau floare, pasăre, 
muscă ori cea mai mică insectă erau verificate şi inventariate. Catalogate şi 
îndosariate. Întotdeauna dosarul”!. 

Locuinta a fost construită fără deviz, mereu lărgită şi mărită, cu 
materiale de cea mai bună calitate, din import, fiind folosită cea mai înaltă 
ținută tehnică, iar execuţia ei este impecabilă. Fiecare cameră este, de fapt, 
altceva, nefiind unitate între ele, iar în vestibul, respectând obiceiurile de la 
tara, locatarii casei îşi scoteau paltoanele şi pantofii: „Ceauşescu şi cu ea au 
fost nişte oameni simpli, au trăit ca nişte oameni simpli, au murit ca nişte 
oameni simpli”. Din dezvăluirile arhitectului, mai aflăm că multe din 
elementele de mobilier si alte detalii au fost realizate de Robert Woll, un 
mare desenator si decorator. Crescut si trăit în Bavaria, plecat in Argentina 
să facă avere si întors în Europa, a cunoscut-o pe viitoarea doamnă Woll la 
Bucureşti şi aşa s-a stabilit în țara noastră. Cu siguranță că toate elementele 
masive, în stil baroc, poartă amprenta acestui decorator german. 


' Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 5. 

2 Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 12. 

In ceea ce priveste arhitectura de interior, Ceausescu nu se amesteca 
niciodatä; cu arhitectii si cu artistii discuta numai Elena. 

Surprinzätor este cä multe din obiectele aflate in vitrine, vase, vaze, 
goblenuri, au fost achizitionate de la Consignatia, altele insä au fost realizate 
la comandä, in diferite ateliere din tarä, acolo unde au fost proiectate 
perdele, draperii şi covoare speciale. În aceste ateliere lucra un personal 
înalt calificat, femei care coseau un stil de goblen cu punct extrem de 
mărunt sau bărbați care se ocupau cu sculptarea mobilierului în diferite 
stiluri, numai câțiva dintre ei fiind iniţiaţi în această artă. Erau anumite tipuri 
de mobilier care nu se mai executaseră în tara de mai bine de 25-30 de ani; 
pentru producerea lor s-au creat şcoli de sculptori pe lângă marile 
întreprinderi de mobilă. Efortul de a-i califica pe aceşti lucrători era deosebit 
de mare, iar aceştia, ulterior, nu mai puteau fi înlocuiţi lesne cu alţii în caz 
de forță majoră. Se construiau războaie de ţesut la comandă, amplasate in 
săli de sport, datorită mărimii lor, şi create pentru covoare de dimensiuni 
mari, la care lucrau simultan mai multe femei, care, datorită complexităţii 
modelelor şi a firelor cu multe tăieturi, nu puteau înainta cu lucrul decât cu 
câte un metru pe lună! Erau covoare şi perdele de iarnă şi de vară, în funcţie 
de anotimp se schimba şi modelul, şi coloratura accesoriilor. 

Unele case de vacanţă erau amenajate prin tara, prin care nici nu 
apucase să treacă vreodată cuplul ceauşist. Ulterior, când s-a dat comanda 
construirii Casei Poporului, dictatorii au început să se implice tot mai mult 
în detaliile de construcție şi de decorare, tone de mostre de material se creau 
pentru a fi alese ca model, se pierdea mult timp cu tehnologia realizării lor, 
apoi ca să se recupereze din investiția făcută, cele care erau refuzate se 
băgau în comerț. 

Re-amenajarea palatelor regale s-a făcut cu mari eforturi de 
recuperare a mobilierului vechi, acolo unde s-a putut, prin achiziţionarea de 
obiecte de la Consignatia sau, pur şi simplu, prin crearea altor piese după 
modelul păstrat din fotografiile vremurilor de odinioară. 

Despre cuplul prezidențial, Camil Roguski îşi aminteşte că 
„Ceauşescu şi cu ea n-au fost niciodată mâncăi”5, ei consumau foarte multe 
legume, fără chimicale, şi respectau ratia de carne. Ceausestii nu voiau să se 
îngraşe; în fiecare dimineaţă se sculau la ora 6 şi, nu mult după aceea, îşi 
puneau în spate câte un rucsac cu o anumită greutate şi mergeau aşa, cam o 
jumătate de oră, poate puțin mai mult, pe aleile grădinii. Ba mai mult, 


3 Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 17. 

fäceau si gimnasticä si abia dupä aceea plecau la serviciu. Ceausescu n-a 
avut prieteni, fiindcă nu a avut încredere în nimeni. Şi mai avea un obicei 
demn de semnalat: n-a dormit niciodată acolo unde a lucrat, deşi erau 
amplasate şi dormitoare în toate locuinţele şi birourile sale. Şi tot de teamă, 
dictatorul nu făcea baie în mare, dar pentru a se bucura de beneficiile apei 
marine, la vila sa de la Neptun s-a amenajat o piscină în care se adusese la 
comandă apă de mare şi nisip. Le era foarte teamă de microbi, în toate 
casele lor, la intrare, existau sticlute cu spirt şi chiar ofiţerii care-i însoțeau 
aveau în buzunare sticlute de spirt si, ori de câte ori dădeau mâna cu cineva, 
se duceau la toaletă şi se dezinfectau. Camil Roguski susţine că, pe lângă 
diabet, Ceauşescu suferea de un cancer avansat de prostată, poate chiar unul 
creat de „prietenii” de la răsărit, şi nu crede că ar fi putut trăi mai mult de 2- 
3 ani. Deşi aparent atât de bogaţi, toate bunurile cuplului, inclusiv obiectele 
de uz personal, erau numărate şi inventariate. 

Aparent atei, în casa dictatorului se țineau sărbătorile religioase. La 
Paşte se aduceau ouă încondeiate de la Patriarhie şi de la alte mănăstiri, se 
tăia miel, chiar dacă gazdele nu prea consumau carne. Crăciunul se 
sărbătorea de 2 ori: Crăciunul tradiţional şi, evident, cel creat în comunism: 
„Moş Gerilă”, sărbătorit pe 31 decembrie sau | ianuarie. Dacă de Crăciun se 
împodobea un brad „mic” de 4-5 m înălțime, de „Moş Gerilă” se aduceau, 
într-un spaţiu mare, până la 100 de pomi între 4 şi 8 metri înălțime. O echipă 
de 40-60 de oameni decora sala cu 20 de zile înainte; se aduceau 3-4 maşini 
mari cu 20 de tone de cetină, care se împrăştia peste brazi, creând senzaţia şi 
atmosfera unei adevărate păduri. Brazii erau impodobiti cu 50-60 de km de 
beteală şi cu 20-30 de mii de globuri de diverse culori; în general, se decora 
un pom cu o singură culoare, uneori se vopseau pomii în alb, ca să pară 
ninşi. Mesele se aşezau în formă de careu sau de cerc, iar între ele se puneau 
20-22 de televizoare, să urmărească toți invitaţii discursul de Anul Nou al 
preşedintelui. Pentru diversificare, într-un an s-au adus ca decor animale 
împăiate, alteori animale Disney sau păpuşi îmbrăcate national, 
reprezentând judeţele țării. Invitaţii erau în număr de 100 şi nu avea voie 
nimeni să lipsească, fiind obligaţi să-şi lase maşinile în apropiere. La 
sărbătoarea trecerii în noul an, Ceauşescu venea pe la ora 12 fără un sfert şi 
se retrăgea după ora 1; nu-i plăcea muzica de petrecere, atmosfera era sobră 
ŞI, de asemenea, nu-i plăcea să audă că au mai rămas cheflii după plecarea 
lui. Uneori şefii se mai distrau cu jocurile mecanice. De teamă că brazii vor 
lua foc, nu se mai puneau beculete în ei. Ca să remedieze orice posibilă 
defecțiune, echipa de decoratori era prezentă la petrecere, dar în subsol, 
fiind gata să intervină. Toată lumea aştepta să se termine totul repede, ca să 
meargă acasă. 

Desi Camil Roguski nu face in mod direct o descriere a vietii din 
„Epoca de Aur”, putem afla cum si de ce s-au demolat unele biserici, cum 
s-a ajuns la ideea construirii Canalului Dunärea-Marea Neagrä, sub ce 
teroare trăiau cei care lucrau încercând să-l mulțumească pe dictator, cum s- 
a luat decizia construirii statiunilor de pe litoralul românesc. 

Referitor la Revoluţie, în viziunea arhitectului „a fost pur şi simplu o 
revoluţie de palat, o revoluţie impusă şi executată tot din interiorul 
guvernului, partidului sau al oamenilor partidului”. „Imediat după ce 
începuse problema de la Timişoara, Ceauşescu a plecat în Iran, într-o vizită 
de stat. Niciun şef de stat n-ar fi plecat în afara graniţelor, dacă şi-ar fi dat 
seama că se întâmplă ceva în tara lui. Dar toți cei care l-au înconjurat, în 
special Direcţia a V-a, i-au demonstrat că la Timişoara nu este absolut 
nimic, că totul este sub control şi că se poate duce liniştit. Acest lucru făcea 
parte din schema de organizare a Revolutiei.”° Părerile sale merg foarte 
departe, Camil Roguski face referire chiar şi la acte de trădare, interese 
străine, armament, la modul în care a fost sabotată fuga dictatorilor, 
recunoscând, totuşi, că „armata a venit la Timişoara, a defilat şi a călcat cu 
maşina. Revolutionarii erau cei care se aflau în faţă”. 

Reprezentant al vechii generații de arhitecți, care au lucrat pentru un 
alt regim politic, Camil Roguski îşi apără munca, comparând cât s-a 
construit pe vremea lui, chiar dacă populaţia a trăit atât de greu, şi cât în anii 
de după Revoluţie. „Nu ştiu ce se va întâmpla în viitorul apropiat. Tinerii 
doresc prezentul şi viitorul, dar prezentul este format şi din trecut. Păcat că 
lipsesc şi bătrânii. Astăzi, când vezi un bătrân, spui că este un nostalgic, dar 
în alambicul anilor s-au amestecat şi bune şi rele. Cert e că bătrânii — despre 
care cineva scria că «sunt acelaşi neam cu pâinea» — păstrează tot ce este 
bun şi frumos.” 


Simona MOCIOALCĂ 


* Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 263. 
5 Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 271. 
® Arh. Camil Roguski, Florentina Chivu, Ceauşescu: adevăruri interzise, Editura Kullusys, 
Bucureşti, 2009, p. 384. 

Dumitru Popescu, Cronos autodevorändu-se. Disperarea 
libertăţii, Editura Curtea Veche, Bucureşti, 2007, 328 p., 
colecția Istoria timpului prezent, coordonată de Adrian 
Cioroianu. 


Cu riscul de a surprinde neplăcut sau a-i intriga 
pe stimabilii cititori ai acestei recenzii, mă încumet să- 
l readuc în atenţia celor de-o breaslă sau pur şi simplu 
interesați pe Dumitru Popescu, un autor contestat, nu 
literalmente profesional, ci mai degrabă antipatic ori 
dezagreabil multora prin statutul pe care l-a avut în 
epoca de glorie a lui Ceauşescu, un tribut plătit, de 
altfel, la Jilava, pentru poziția lui politică. Dar pentru 
că este un titlu cu greutate de „curte veche”, desprins 
din colecţia îngrijită de istoricul Adrian Cioroianu, el 
însuşi un nume cu rezonanţă, am catadicsit să citesc 
memoriile lui Dumitru Popescu. Cel puţin pentru cunoştinţele unei istorii a 
jurnaliştilor autohtoni, fie ei şi din perioada comunistă. Cu detaşarea 
specifică unui jurnalist, mai cu seamă că este vorba de o carte care se află în 
biblioteca Centrului Naţional de Cercetare, Documentare şi Informare 
Publică. Ca atare, totul este prezentat în acest buletin Memorial '89 la rece, 
strictamente rațional şi informativ. Curiozitatea mi-a fost mai mare aflând 
despre ascensiunea şi decăderea din mass-media şi de la Academia „Ştefan 
Gheorghiu” a lui Dumitru Popescu. Auzisem despre vestita academie în 
primii doi ani de facultate la jurnalism-sociologie, în perioada imediat 
postdecembristă, ca viitoare absolventă din prima promoţie de jurnalişti într- 
o Românie democratică. Stigmatul pus pe „gheorghiana” academie de 
jurnalişti comunişti era, evident, „la cald”, în limbajul jurnalistic al 
perioadei măcinate politic, dar şi de revoluție în mentalități şi de tranziţie 
per ansamblu. Dar trebuie redată biografia autorului pentru a-i înţelege 
„disperarea libertăţii”. 

Născut la 18 aprilie 1928, la Turnu Măgurele, licenţiat în ştiinţe 
economice în anul 1951, a intrat în presă în anul 1950, ca redactor la 
„Contemporanul”. În 1956 urmează Școala Superioară de Partid „A. 
Jdanov” de perfecționare a ziariştilor. A fost redactor-şef al cotidianului 
„Scânteia tineretului” (7956-1960), director general la Agerpres (1960- 
1962), adjunct al ministrului Culturii (1962-1965), redactor-şef al ziarului 
„Scînteia” (1965-1968), preşedinte al Consiliului Culturii şi Educaţiei 

Socialiste (1971-1976), preşedinte al Consiliului National al 
Radioteleviziunii (1969-1971; 1976-1981), iar din 1981 până la căderea 
regimului comunist, rector la Academia „Ştefan Gheorghiu”. Prozator, poet 
şi eseist. Debutează cu versuri şi proză în „Teleormanul liber”, în 1949. 


Volume de publicistică: 

Impresii de călător (1962), Drumuri europene (1965). 

Eseistică: 

Biletul la control! (1968), Ieşirea din labirint (1973). 

Poezie: 

Pentru cel ales (1968); Un om în Agora (1972); Gustul sâmburelui (1974); 
Raza de cobalt (1979); Insomnia dragonului (1989). 

Romane: 

Trilogia Pumnul si palma; Muzeul de ceară; Vitralii incolore; 

Cenusa din ornic (1980-1988). 


A ocupat următoarele funcții politice: membru al Biroului C.C. al 
U.T.M. (1956-1960); membru C.C. al P.C.R. (1965-1989); membru CPEx 
(1969-1989); secretar C.C. al P.C.R. (1968-1981); deputat de Banat, Arad, 
Alba, Mureş şi Iasi (1965-1989). 

Îndepărtat din viata politică după 1989, condamnat în lotul CPEx, 
scrie în intervalul scurs de la căderea regimului comunist: Timpul lepros — 
jurnalul unui deținut politic postdecembrist (1992, reeditat în 2004 cu 
sprijinul Ministerului Culturii şi Cultelor); /eslea minotaurului (poezii, 
1993); Am fost si cioplitor de himere (1993); Eclipsa în Cetatea Soarelui 
(1996), Elefanții de porțelan (1997). Romanele: Focul de paie (1999); 
Pasajul (2002); Omul zăpezilor (2003), precum şi Memorii (I-VI) (2005- 
2007). 

Disperarea libertății constituie a Vll-a apariție din colecția 
memorialistică a autorului, publicată de Curtea Veche, editor: Grigore 
Arsene, redactor: Doina Jela, coperta: Dan Stanciu. În prezenta ediţie, 
memoriile sunt cuprinse în 308 pagini, urmate de un epilog al autorului şi de 
fotografii care surprind imagini din viata acestuia. Dumitru Popescu face o 
incursiune în propria-i viata cu 20 de capitole-popasuri, precum si cu un 
bi(s)decalog temporal şi spaţial în tot atâtea pasuri, al 21-lea fiind un final 
de călătorie pentru descoperirea de sine şi a sensului faptelor petrecute, 
trăite, asumate. O introspectie si, în acelaşi timp, o analiză a cotidianului 
postdecembrist descoperit. 

Dumitru Popescu îşi începe itinerariul memorialistic cu Baia calduta 
a cartierului... „Cartierul în care îmi duc zilele de patrusprezece ani, după 

ieşirea din închisoare — mai întâi sub beneficiul suspendării medicale a 
detenţiei şi apoi grațiat — se înscrie în perimetrul crucii a două mari 
bulevarde de periferie: Mihai Bravu (de la Obor... până la Piaţa Muncii) şi 
suita Pache Protopopescu, Iancului, Pantelimon, până la şoseaua care duce 
la Mănăstirea Cernica. Un spaţiu vast, pe care-l poţi străbate cu piciorul în 
cruciş şi curmeziş, într-un program de promenadă sistematică, nu prea 
confortabilă şi nu menită neapărat să încânte ochiul, ba din contră...” 

După detenție, fostul deputat si mare jurnalist, elitist de şcoală 
comunistă, s-a „reintegrat social” în România democratică prin schimbarea 
adresei din buletin, la secția de poliție Pantelimon, şi înscrierea la medicul 
de familie. Buimăcit că alimentara s-a transformat într-un supermarket 
Mega Image, dar naucit mai ales de prețuri, Dumitru Popescu s-a trezit la a 
doua experiență de viaţă postdecembristă în libertate. A doua oară când a 
aflat cum e cu democraţia a fost când, împreună cu nevasta, a făcut un 
schimb de valută cu un binevoitor turist german, care le-a schimbat 100 de 
dolari cu un dolar, ce-i drept, tot bancnotă verde. Diferenţa nu au constatat-o 
decât la remarca angajatei de la Exchange, când au vrut să schimbe 101 
dolari în lei şi nu aveau decât 2 dolari... 

„Fluviul uman al străzii e ciudat de uniform”, consimte autorul într-o 
vădită încercare de abordare sociologică a tabloului de cartier, „cu o 
compoziţie demografică eterogenă, excluzând doar extremele claviaturii 
sociale, respectiv lumea bidonvilurilor, a gropilor periferice de gunoi, iar la 
celălalt pol marii imbogatiti peste noapte, milionarii în dolari din topul celor 
300”... Dumitru Popescu constată stereotipul cotidian chiar şi în 
vestimentaţie, cel mai dezolant părându-i-se şablonul masculin din care s-au 
exclus costumul, paltonul şi pălăria, ca şi când acestea s-ar fi şters şi din 
memoria colectivă, în favoarea blugilor. Autorul e atent chiar şi la ticurile 
verbale de stradă, descoperind contrariat formulele de adresare şi expresiile 
batjocoritoare, stereotipurile lingvistice din actuala limbă română. Odată 
ajuns pe sträduta de domiciliu, Dumitru Popescu îşi încheie caleidoscopul 
bucureştean acolo unde se simte mai bine, „chiar dacă cercul de cunoştinţe 
s-a îngustat îngrijorător”, şi se opreşte la blocul 107, etajul şapte, fără a uita 
să ciupească puştimea de obraz, întrebând-o de-ale şcolii. 

După o Scurtă remisiune a primei tinereti şi a Resedintei de vară, 
trei titluri de capitole sunt mai incitante. Unul dintre ele: Prizonierul 
crucificat. Aflăm din paginile acestuia că Dumitru Popescu a beneficiat de 
privilegiile libertății şi democraţiei călătorind gratuit cu „trenul prieteniei” 
la Chişinău, nevasta acestuia fiind originară din Republica Moldova. 
„Alexandra nu mai fusese în Basarabia ei natală din 1944, dinaintea celui 
de-al doilea refugiu, când avea 12 ani. Îşi mai văzuse un unchi venit la cei 

doi frati ai lui instalati in Romänia...” In ciuda „podului de flori”, autorului i 
s-a oprit buletinul pänä la reintoarcerea de peste Prut. Ajuns la punctul 
terminus al cälätoriei, Dumitru Popescu il cunoaste pe värul sotiei, colonel 
in fosta armatä a U.R.S.S., apoi, la Cimislia, comuna de resedintä a 
unchiului şi soției, doi bătrâni dascăli preocupaţi a picta slovele epistolelor... 
„Colonelul, masiv, volubil, prietenos, dar în exuberanta sa simţeam ceva 
formal, un artificiu de veritabil om sovietic învăţat să afişeze optimism şi 
sociabilitate. Nu ştia să scrie cu litere latine şi, dorind să ne ofere o 
fotografie, şi-a imortalizat dedicatia în cirilice. N-am putut să-l conving că 
vorbeşte româneşte, deşi recunoştea că aşa-zisa moldovenească nu prezintă 
nici măcar specificul unui dialect. Nu mai găsea resurse să iasă din dogma 
sovietică. Într-o plimbare în pădurea din apropiere mi-a spus deschis că nu 
subscrie la uniunea Basarabiei cu România: Una e să fii cetățeanul unui 
imperiu, sa te plimbi prin lume cu un paşaport rusesc, si alta e să fii un 
pärlit de la Dunăre, pe care toată lumea îl priveşte de sus....” 

În alt capitol, Camarazii de arme în marile campanii, autorul 
demască ipocrizia unor „presari” (în limbajul de după 1990), care odinioară 
îi fuseseră subalterni şi îi cereau vize, paşapoarte şi protecţie, deveniți, peste 
noapte, din cei supuşi, directori de ziare şi apoi de trusturi: „Ca o ironie a 
coincidentei, prima legătură dezagreabilă cu presa s-a concretizat in 
atitudinea ostilă a Scânteii (pardon, Adevărului, adică Pravdei) fata de 
persoana mea. Beneficiind de lipsa oricăror criterii, caracteristică pretinsei 
revoluţii, mai exact haosului postdecembrist ce făcuse prim-ministru dintr- 
un oarecare lector de politehnică şi vicepreşedinte de consiliu dintr-un 
vagabond cinic şi impertinent s.a.m.d., director al fostei Scäntei devenise un 
traducător de spaniolă fără nicio experiență gazetărească. Pe vremuri, omul 
mă bombarda cu scrisori solicitându-mi protecție pentru desele lui călătorii 
în Spania. Ce tot aveți cu traducătorul acesta? — îi întrebam pe cei de la 
«Vize şi Paşapoarte». Renuntau să-şi mai spună cauza şi-i vizau paşaportul. 
Probabil că această cvasidependentä de serviciile mele il ulcera. Dovada că 
nu m-a putut ierta am avut-o în ziua când a semnat un articol fulminant în 
Adevărul «său» despre aşa-zisa descendență a armelor mele din arsenalul 
fostului ambasador al Reich-ului în România, von Killinger. Am rămas 
stupefiat, apoi am râs strâmb, ca de o glumă macabră. Un procuror din cei 
ce anchetau în procesul CPEx a vrut să ştie ce e cu trăznaia asta, pe de-o 
parte incitat şi de o posibilă nouă pistă de cercetare. Ati moştenit armele lui 
von Killinger? De ce nu? — i-am răspuns — eram elev de liceu la Turnu 
Măgurele şi-mi plăcea să trag în ciori. Auzind gauleiterul, care tocmai se 
pregătea să se sinucidă, mi-a trimis puştile sale. Probabil că directorul 
Pravdei româneşti a interceptat corespondența şi-acum s-a gândit să-şi 

pună condeiul în slujba Adevarului.” Procurorul a zâmbit acru şi a închis 
subiectul. ( ...) În timp ce făceam greva foamei la Jilava, un redactor nou, 
membru al colegiului, a venit să-mi ia interviu, dar cu adresă exclusiv spre 
un trecut distorsionat tendentios. L-am trimis la plimbare. O sarcină grea a 
avut Bunea, delegat la proces să ne facă tuturor crochiurile de portret în 
manieră caricaturală, în privinţa mea a alunecat şi într-o parte şi în alta. S-a 
revanşat, publicându-mi în Adevărul literar şi artistic o fişă biografică şi 
câteva poezii, declarând cititorilor că el nu mă poate scoate pe mine din 
literatura română.” 

Activistul literat nu a fost cruțat nici de România liberă, nici de 
teleaşti. A primit multe invitaţii pentru emisiuni la TV, din partea lui 
Arachelian şi Tatulici, programări rămase în coadă de peşte. Îi erau trimişi 
fotografi de şefii de redactii, dar se dorea nu poza intelectualului Popescu, ci 
a pensionarului Popescu, cu traista de cumpărături pe stradă... „ca răspuns la 
perversa plăcere personală a domnului Tatulici” — conchide autorul în 
memoriile sale. 

Mogulul Dan Voiculescu s-a arătat şi el interesat de Dumitru 
Popescu, postdetentie, pentru publicarea unor articole literare în cotidian. 
„Interesul maxim i l-ar fi provocat un serial al meu, consacrat scandalului 
despre fondurile secrete ale lui Ceauşescu, în care presa îl implică pe 
domnul D.V. în mod curent. Sarcina mea ar fi fost să tin trează curiozitatea 
publicului în legătură cu subiectul, promovând o linie ambiguă naraţiunii, de 
suspans (vezi cinematografia americană) urmând ca, în final, să dezumflu, 
bineînţeles, acuzaţia, pe baza datelor puse la dispoziție de firmă. Mi-am 
declinat competenţa, invocând totala mea lipsă de experienţă şi vocație în 
genul polițist. Patronul a părut să se resemneze destul de uşor, acceptând, 
până la urmă, un cursiv sau pamflet pe teme economice generale, dar 
lăsându-mă să înţeleg, prin onorariul modic fixat, că asemenea refuzuri se 
sancţionează. Ne-am despărțit precum ne întâlnisem..., după expresia 
amfitrionului meu — în raporturi prietenești. Orice om care nu era lovit de 
miopie sau naivitate ar fi putut ghici că relația sucombase în faşă. Lui 
Dumitru Tinu, devenit între timp director al Adevărului (spre absoluta mea 
consternare), i-am trimis un mesaj, sub forma dedicatiei pe o carte, făcându- 
l responsabil, ca subpatron, de agresiunea imundă şi dirijată la care m-a 
supus ziarul său. Tinu a abordat o mirare ipocrită... Ceea ce n-am putut 
înțelege niciodată au fost motivele (despre argumente nici nu poate fi vorba) 
în virtutea cărora Tinu a fost declarat mare ziarist. Înainte de Decembrie 
1989 a fost un sefulet mediocru în structura organizatorică a Scânteii. În anii 
când am lucrat acolo mă cam ingretosau obedienta şi disciplina cazonä la 
care se supunea din proprie voinţă. Pe Adevărul n-a pus nicio amprentă 

specialä. Spre regretul meu, cu prea putini dintre colegii de la Scänteia m- 
am întâlnit sau am avut de-a face după ’89. Făcând abstracție de Al. 
Ionescu, care mi-e şi vecin de stradă. Primul care m-a căutat si m-a felicitat 
cu prilejul nu ştiu cărei aniversări (cu un whisky vechi), Radu Bogdan, 
rămas în mintea mea ca un tânăr vesel, mobil, întreprid şi afabil. Se pare că 
s-a menținut acelaşi, cu diferența că părul i s-a grizonat. Apropo de 
peregrinările lui jurnalistice peste hotare, îmi spunea că micul semişef Tinu, 
solicitat oficial să-i dea recomandare pentru calitatea de corespondent 
special, i-a scris ceva destinat mai degrabă trimiterii lui în iad, decât 
acreditării în străinătatea terestră. Îşi aduce aminte mereu de mine, la 18 
aprilie, pentru a mă fitirisi, iar la un moment dat, s-a angajat chiar, în 
calitatea lui de director de ziar şi de editură, să-mi tipărească o carte. Cu 
acest prilej l-am reîntâlnit şi pe Radu Constantinescu, un alt scânteist, 
refugiat în redacţia fostului coleg şi însărcinat să-mi manipuleze scrisul. Mi- 
a făcut plăcere să-l revăd, cu timiditatea lui manierată de intelectual educat 
şi cult. (...) În decurs de câţiva ani, Ion Erhan mi-a publicat două romane de 
proporții... O surpriză agreabilă mi-a făcut, oferindu-mi cartea lui, Aceşti 
scriitori minunati şi constiintele lor zburătoare, V. Baran, fost scânteist cu 
un stadiu oarecum redus în redacţie, dar cu un aport publicistic de răsunet în 
epocă. Un fost scânteist care s-a încumetat să scrie despre cărțile mele 
apărute după '89 este Mihai Iordănescu. Pe vremuri, făcea la Scânteia 
pagina de învățământ, cu acuratețe, corectitudine şi discreție. S-a rezumat 
doar, în epoca Adevărului, la reproşul adus subsemnatului că nu l-am elogiat 
pe kominternistul C. Pârvulescu într-un portret publicat la revista Totuși, 
iubirea. În cronicile pomenite, M. Iordănescu s-a aplecat şi asupra biografiei 
mele de ziarist, evocând destul de dramatica înfruntare desfăşurată mai pe 
fata, mai pe ascuns, cu forțele conservatoare din redacţie, semnificativă mai 
ales în lumina revansei crunte luate de prosovietici după ’89, când au reuşit 
să mă scoată din viaţa publică şi din profesie. M-a impresionat curajul lui de 
a afirma un adevăr. M. Iordănescu este o rara avis.” 

Autorul îşi aminteşte cu plăcere de reîntâlnirea cu unii colegi de 
generație, se referă la trei semnături „de marcă”: Paul Everac, Aureliu Goci, 
Sanda Faur. „Percutantă a fost comunicarea cu Sanda Faur, aparținând 
aceluiaşi val al mânuitorilor condeiului ieşiţi la rampă în prima parte a 
deceniului al şaselea. Cu jumătate de secol în urmă ne buluceam pe porțile 
de curând deschise ale Casei Scânteii şi ne întâlneam, la plecare, în 
autobuzele aglomerate. După 2000 a ţinut o cronică de televiziune la Ecart 
(publicaţie culturală editată de economişti) şi a publicat nu demult primul ei 
roman, creând un personaj feminin de mare frumuseţe sentimentală, venit 

din alte lumi parcă. (...) In Iancului m-am descoperit vecin cu unul dintre 
primii mei colegi de presă: Şerban Rădulescu, angajat la Contemporanul.” 

În capitolul Rămășițele Atlantidei, Dumitru Popescu povesteşte şi 
despre reîntâlnirea, după trei ani de detenţie, cu unii dintre foştii colegi din 
echipa de lucru, cu academie social-politică... şi îi critică vehement, ca şi în 
capitolul anterior, pe unii care azi sunt „făcători de istorie contemporană”, 
dar mai putin avizaţi. 

Ultimele patru capitole sunt invadate de preocupări legate de 
segregatia vârstei a treia, de interdicțiile senectutii, de timpul la discreție 
petrecut cu familia, relaţia cu fiul, fiica şi nepoata, rabufniri ale frustrării 
neputinciosului în univers şi o încercare de instrospectie a ciclului 
psihologic al vârstelor : ,,...singuratatea — o tara ospitalieră în care te 
refugiezi zi şi noapte; oamenii îşi pierd încet, încet expresia esenței 
individuale”. Dumitru Popescu vede timpul ca pe „un bătrân solitar căruia 1- 
a murit partenerul de viaţă”, o înstrăinare de sine. 

În penultimul capitol autorul încearcă să descifreze misterele junglei 
(destinul cu labirinturile sale, n.n.) prin evaluarea propriei vieţi, ca probă de 
luciditate (d.p.d.v. psihologic şi sociologic), interesant fiind paragraful de 
încheiere, in care „dejoacă” supraviețuirea prin lecţia de filozofie: „in 
oceanul vieții inoti cu toate puterile sau te laşi în voia valurilor”. 

Epilogul cărții are o accentuată abordare social-politică, cu trimiteri 
la dogme şi evenimente din istoria universală. După o introducere de 
aproape o pagină cu tente sociologice de relaţii inter-generatii si 
transformări în ordinea socială, prin prisma criteriilor opționale, şi cu o 
răsturnare a scării valorilor, autorul se întreabă retoric ce se degajă în 
legătură cu doctrina democraţiei, concluzionând că aceasta, de fapt, nu 
există, pentru că „fiecare emite naivitäti derutante, că cei aleşi s-o exercite şi 
s-o definească nu cred în ea, ci doar în separarea «elitelor» de plebe, cu 
drepturile diferite ce decurg de aici. Aşa s-ar explica şi efectul de turmă la 
vot, iar amatorii de feudalism electoral se revendică de la democraţia 
americană”. (Vezi plenarele C.C. ale P.C.R., în care participanţii se 
comportau precum primatele de la circ, n.n.). 

Publicistul Dumitru Popescu nu vede o antinomie între libertate si 
democrație, ci atrage atenţia asupra libertăţii restrictive şi riscurile acesteia... 
„libertatea răului”. Argumentează cu exemplul cărții Papei Ioan Paul al II- 
lea, Memorie şi identitate, cu referire la Secolul luminilor şi la Marea 
Revoluţie Franceză, „ca un imens rău pricinuit umanităţii” (?!)... „Pontiful 
atrăgea atenția asupra unui curent contemporan extrem de periculos 
spiritului uman: exacerbarea ideii de libertate individuală în direcția 
manifestării integrale a personalității. Or, în personalitatea omului există o 

componentä maleficä ce trebuie controlatä de societate, nu cultivatä, 
încurajată, stimulată” — constată autorul. 

De fapt, autorul nu înţelege necesitatea Vaticanului (şi nu numai) de 
a rămâne util în tumultul transformărilor, al prezentului dominat şi 
determinat de politic şi economic. El nu înțelege mesajul şi rolul preceptelor 
catolice, în sensul adevărului biblic, căci „toţi oamenii sunt după chipul si 
asemănarea Tatălui”, fiecare cu o conştiinţă proprie şi o liberă alegere, astfel 
că abordarea problemei libertății individuale se face de pe o pistă greşită, 
pentru că religia catolică are ca prioritate binele, în general, ca fundament 
functional al umanităţii, care e ca apa pentru viata, un spirit echilibrat, un 
trup sănătos şi o minte sănătoasă pentru un suflet liber, deci un om fericit şi 
pozitiv într-o societate în care binele şi „iubirea aproapelui ca de sine” 
trebuie să domine. Maleficul nu se poate omogeniza cu binele, aşa cum apa 
respinge uleiul (a nu se înțelege de-aici exclusionismul). 

Dumitru Popescu plonjează în propaganda drepturilor omului. Este 
de înțeles solidaritatea autorului cu Revoluţia Franceză. Constată însă realist 
vicleniile şi abuzurile de propagandă ale drepturilor omului, în special din 
partea unor grupuri minoritare, care cauzează, astfel, discriminarea altor 
grupuri sau chiar a majorităţii. Sunt de reţinut câteva considerente ale 
autorului: „În istoria revoluționară a ultimelor două secole, drepturile 
omului au primit accente diferite. Revoluţia franceză a oferit formula cea 
mai completă de împiedicare a exclusionismului, proclamând drepturile 
omului şi ale cetățeanului, având în vedere atât natura umană dornică de 
manifestare, cât şi condiţia socială a individului, supusă complexului 
comunitar şi reglementată de logica legală. Desfăşurată sub auspiciile 
proclamatiei din 1789, viaţa spirituală a Europei a beneficiat în aceste două 
secole de o orientare rationalistä, fastă pentru evoluţia civilizației si 
dezvoltarea ființei umane. Cu excepţia scurtei perioade a nazismului, care a 
suprimat ambele componente ale sintagmei franceze. Din 1917 Revoluţia 
rusă şi mişcarea comunistă au pus accentul pe drepturile, libertăţile şi 
îndatoririle cetățeanului, conditionändu-le de principiul clasei, de egalitatea 
socială şi eclipsând cerințele particulare, intime ale persoanei... ceea ce a 
dus la crahul sistemului în mai puţin de un secol. În schimb, după al Doilea 
Război Mondial, s-a deschis teribila confruntare rece dintre capitalism şi 
comunism. S.U.A., centrul de comandă al capitalismului mondial, a pornit 
asaltul în special împotriva carentei doctrinare a sistemului sovietic pentru o 
libertate individuală integrală. În S.U.A., fără tradiţie revoluţionară, singura 
mişcare pentru drepturile sociale ale cetățeanului, în ultimele două secole, a 
fost cea pentru abolirea sclaviei, cea mai anacronică relație socială din 
lumea civilizată. Celelalte clase oprimate nu şi-au putut impune 

revendicärile, capitalismul american a inäbusit orice scänteie revolutionarä 
permitänd ridicarea standardului de viatä al maselor. Campania drepturilor 
omului, intretinutä din ratiuni politice strategice in a doua jumätate a 
secolului al XX-lea, s-a întors ca un bumerang împotriva societății 
americane, determinând cea mai mare eflorescentä a viciilor private, 
individuale şi de grup, S.U.A. devenind vârful de lance al crizei morale a 
capitalismului, cu cea mai mare rată a consumului de droguri, a 
criminalității, a violenţei şi infractionalitätii, de la vârste fragede. Problema 
drepturilor şi libertăţilor se cere reexaminată într-un concept evoluat, 
modern, dar în acelaşi timp sensibil la cerințele sociale, în special ale celor 
de Jos, considerați şi acum la noi turmă fără criterii, incapabilă să discearnă 
şi să aprecieze. (...) Iată de ce în straturile sărace, reprezentând de altfel 
majoritatea populaţiei, se instalează disperarea libertății — un nonsens 
social, o tragedie afectând imaginea comunității, subminând bazele 
democraţiei, pregătind o criză de sistem. Disperarea libertăţii clatină 
încrederea generală în modul de viata de azi şi în ziua de mâine, îi impinge 
pe cei afectați să renunţe, la rândul lor, la morală şi la respectul legalității, 
transformându-i într-un factor distructiv, într-o şi mai vastă sursă a 
maleficului.” Această concluzie este, în fond, şi ideea pe care marşează 
autorul în acest demers memorialistic. 


Liza KRATOCHWILL 


De acelaşi autor au apărut, în cadrul Memoriilor. Cronos autodevorändu-se... 


Aburul halucinogen al cernelii (1); 
Panorama răsturnată a mirajului politic (II); 
Artele în mecenatul etatist (III); 

Angoasa putrefactiei (IV); 

Reductia celulara (V). 

Gino Rado, editor, Lugoj, Decembrie 1989, Editura 
„Memorialul Revoluţiei 1989”, Timişoara, 2011, 244 p. 


Aşa cum se subliniază încă de la începutul 
E cărții, în cuvântul înainte semnat de vicepreşedintele 
I | J G 0 J Asociaţiei Memorialul Revoluţiei, Gino Rado, 

4 aA libertatea cästigatä la Timisoara „nu ar fi insemnat 
nimic dacä aceastä luptä nu era sustinutä si de alte 
localitäti din tarä”. Trebuie sä recunoastem cä acest 
räspuns la lupta pentru democratie si o viatä mai 
bunä a venit repede, tot din partea unui oras 
bänätean: Lugoj. Dacä la 20 decembrie 1989 
timişorenii şi-au eliberat oraşul de sub jugul 
sistemului totalitar, Timişoara devenind primul oraş 
liber de comunism din România, tot în data de 20 decembrie 1989 lugojenii 
au ieşit în stradă, astfel încât Lugojul a devenit al doilea oraş liber de 
comunism din România. Ca şi la Timişoara, evenimentele petrecute la Lugoj 
s-au soldat cu victime: arestați, răniți şi morți. 

Lugoj, Decembrie 1989 este o carte structurată pe trei secțiuni: un 
studiu cronologic al evenimentelor care au avut loc la Lugoj, realizat de 
prof. dr. Dumitru Tomoni, o cronologie a documentelor întocmite de 
instituţiile de stat ale vremii, ultima parte axându-se pe articole apărute în 
presa lugojeană, inclusiv fotografii ale monumentelor omagiale închinate 
Eroilor Martiri. 

Fără a exagera amploarea evenimentelor, prof. dr. Dumitru Domoni 
conferă o notă de obiectivitate şi realism Revoluţiei din Lugoj, poate şi ca 
un răspuns pentru cei care au ignorat sau minimalizat aceste evenimente, 
redând firul cronologic al faptelor petrecute în oraşul bănăţean. 

Seria documentelor prezentate în carte începe cu Jurnalul Actiunilor 
de Luptă al U.M. 01124 — Centrul de Instrucție Jandarmi, din care putem să 
aflăm că încă din data de 20 decembrie 1989 se hotărâseră măsuri represive 
împotriva celor care ar putea ataca această unitate militară, şi tot acolo se 
consemnează faptul că în municipiu au început demonstraţii paşnice, 
continuate, apoi, cu incendierea Consiliului Popular la ora 21.30 şi atacarea 
sediului Miliției la 22.10. Un jurnal asemănător a fost elaborat si la U.M. 
01148 Lugoj, tot începând cu data de 20.12.1989. Din dosarele de la 
Procuratura Militară Timişoara aflăm circumstanțele în care au fost 
împuşcaţi mortal eroii Valentin Rosada şi Daniel Brocea şi rănite victimele 

Nicolae-Mircea Bejan şi Nicolae Simion Stoica. Urmează apoi declaraţiile 
inculpatilor, ale martorilor, apartinätorilor victimelor, precum şi cele ale 
părților vătămate care au supraviețuit. 

Cartea se încheie cu câteva articole spicuite din presa vremii, articole 
despre victime, despre firul evenimentelor referitoare la Revoluţia din 
Lugoj, publicate începând cu 1991. De remarcat este faptul că declaraţiile 
date imediat în ianuarie 1990 purtau amprenta unei încordări, poate cauzate 
de frică şi de haosul creat imediat după Revoluţie. Ele vor suporta 
modificări vizibile odată cu trecerea anilor, când aceiaşi protagonişti au dat 
în scris alte declarații. 

În loc de epilog, chiar la sfârşitul cărţii sunt publicate câteva 
fotografii reprezentând demonstrațiile din 21 decembrie 1989, mormintele 
Eroilor Martiri, monumentul Eroilor Lugojeni de pe Calea Timişorii din 
Lugoj, Troiţa în cinstea Eroilor, situată tot pe Calea Timişorii, monumentul 
din fata Primăriei, simbolizând învingerea sistemului totalitar, şi placa 
memorială montată chiar pe fațada Primăriei, cu inscrisul: „Lugoj — Oras 
Martir”. 


Simona MOCIOALCĂ 

V| INSTANTANEE — MEMORIAL 


Editura „Memorialul Revoluţiei 1989” la început de drum 


De ce propria noastră editură? Răspunsul este: ca o urmare 
firească a faptului că, de-a lungul anilor, un colectiv atât de mic duce la 
bun sfârşit o vastă muncă editorială şi pentru că era de aşteptat să ne 
dorim ca volumele pregătite de noi să vadă lumina tiparului sub numele 
de Editura „Memorialul Revoluţiei 1989”. 

Chiar dacă în anii de început asociaţia noastră nu şi-a propus 
redactarea şi tipărirea unor volume de specialitate, odată cu realizarea 
unor studii de istorie orală şi cu completarea arhivelor noastre foto şi 
audio-video, stocând în cadrul Centrului de Documentare, Cercetare şi 
Informare Publică despre Revoluţia Română din Decembrie 1989 un 
volum imens de informaţii, am dorit ca aceste adevăruri să fie cunoscute 
şi publicate pe plan naţional, ca o recunoaştere a faptului că din 2000 
suntem declarați ansamblu de interes național. 

Începutul a fost mai timid. Pe lângă lucrările de amenajare, 
reparare şi consolidare a sediului nostru de pe Str. E. Ungureanu, s-a 
găsit, totuşi, timp şi pentru câteva pliante de prezentare, alături de broşuri 
cu monumentele Revoluţiei. A urmat apoi prima noastră carte tipărită: 
albumul de fotografii Arunci ne-am mântuit de frică. Timişoara — 
Decembrie 1989 în anul 2000, apoi Întrebări cu şi fără răspuns, volum 
tipărit în 2001, care cuprinde lucrări ale participanților la simpozionul 
internațional organizat cu prilejul comemorării a unui deceniu de la 
Revoluţia Română din Decembrie 1989, unde istorici, cercetători din ţară 
şi din străinătate, oameni de cultură, ziarişti şi revoluționari, magistrați, 
printre care: Mircea Carp, Iosif Costinaş, Mihail Decean, Romeo Bălan, 
Dan Voinea, Vasile Docea, Anneli Ute Gabanyi, Dennis Deletant, 
Lavinia Betea, I.P.S. Nicolae Corneanu, Mitropolitul Banatului, Marius 
Oprea, Victor Gaga, Smaranda Vultur şi Tănase Tăvală au încercat 
clarificarea multor enigme legate de anul 1989. 

Ne-am continuat activitatea editorială cu transcrierea casetelor 
audio primite de la Radio Timişoara, prin bunăvoința directorului Mihai 

Anghel, care a participat in direct, ca redactor, la proces. Aceste casete 
au fost mai întâi copiate, începând cu anul 1996, de pe benzile magnetice 
ale fonotecii radio, ajungându-se la un număr de 297, unele cu o durată 
de 60 de minute, altele de 90, apoi ascultate şi transcrise în documente pe 
calculator timp de încă 6-7 ani. Rezultatul acestei 
activități îndelung revizuite şi ordonate cronologic 
s-a concretizat prin obținerea a peste 5300 de 
pagini, care au văzut lumina tiparului, an de an, 
începând cu 2004, când au apărut primele 2 volume 
(audierea celor 21 de securişti şi milițieni implicați 
— perioada 2-15 martie 1990). În 2005 a văzut 
lumina tiparului volumul III (audierile martorilor — 
perioada 14-15 martie 1990 şi 16-20 aprilie 1990 şi 
ale celor 4 demnitari inculpati — 7-12 mai 1990). 
Volumul IV a apărut în 2006 (se continuă audierile 
martorilor între 5-20 iunie 1990), în 2007 am editat 
volumul V (cuprinzând mărturii despre Revoluţie şi represiune 
înregistrate între 24 septembrie -29 octombrie 1990), an în care am lansat 
un alt proiect publicistic, revista Memorial ’89, din care au apărut 
primele două numere chiar în acel an. 

În anul 2008 apare volumul VI al Procesului de la Timişoara 
(referitor la audierile unor martori cheie ai întregului proces, respectiv 
Coman Ion, Mot Petru, Vlad Iulian, Diaconescu Gheorghe, Savu Ioan, 
din perioada 3 mai-16 iulie 1991) şi cel de al treilea număr al revistei 
Memorial 1989. Odată cu volumul VII din 2008 se încheie mărturiile 
martorilor audiaţi (între 17 iulie-2 august 1991), astfel că în penultimul 
volum, apărut în 2009, sunt formulate concluziile de fond şi cuvintele de 
încheiere ale inculpatilor (16 septembrie-18 octombrie 1991) despre ce s- 
a întâmplat la Revoluţie cu morții de la 
Timişoara. zum: ron 

Revenind la anul 2009, în acest an am 
aniversat în mod special evenimentele din 1989, pu Mp 
organizând un simpozion internaţional, dar ne-am “tară 
canalizat atenția şi în direcția publicării unor Biz: „er 
titluri noi: albumul foto 20 de ani de la Revolutie: | ar Eg 
1989-2009, bilingv, in 2 variante: română- |: 22 

~ os Ax x ENACT m EOY Iv 
germanä si romänä-englezä, catalogul cu desene oe we 
realizate de copii despre Revolutia din 1989 si o ú da 
brosurä cu prezentarea monumentelor inchinate = Aaaa iai Pa 
Eroilor-Martiri. În cadrul seriei Documente '89 au 

apărut cele 2 volume semnalate, cel de-al VII-lea si cel de-al VIII-lea 
volum al Procesului de la Timişoara, apoi o sinteză a presei timişorene: 
Jurnalişti, eroi, teroriști... Revoluţia de la Timişoara în presa locală, sub 
coordonarea lui Lucian-Vasile Szabo. Tot în anul aniversar am publicat 
numerele 4 şi 5 ale buletinului ştiinţific şi de informare, Memorial 1989. 

La toate acestea se adaugă hărțile realizate 
în limba română şi engleză, care fixează zonele 
unde au fost amplasate cele 12 monumente 
dedicate Revoluţiei Române. 

În dorința de a veni în sprijinul istoricilor, 
ziariştilor, politologilor, a celor interesați de 
cercetarea istoriei noastre recente, în primăvara 
anului 2010, colectivul nostru a lansat 4 volume 
sub atenta supraveghere a editorului responsabil, 
Gino Rado: Panică la Cotroceni, volumul de 
amintiri O Revoluție, un Memorial..., ediţia 
omagială După 20 de ani... a buletinului ştiinţific şi de informare 
Memorial 1989 şi ultimul volum al Procesului de la Timişoara. În a doua 
parte a anului trecut am publicat volumele Atentat împotriva Revoluţiei 
Române şi Mass-media, represiune şi libertate, cărora li se adaugă 
primul volum al Procesului lui Nicu Ceauşescu şi numărul 7 al revistei 
Memorial 1989. 

Se cuvine să menționăm că volumul Panica la Cotroceni a fost 
lansat chiar în luna martie, în preajma aniversării Proclamaţiei de la 
Timişoara, cu contribuţia jurnalistului Lucian- 
Vasile Szabo, cel care a selectat câteva articole Baise TI Jin de GINO BEER 
reprezentative scrise de regretatul George Şerban. x 
Penita cei care, din ee nici in on nu au LUGOJ 
idee ce semnifică celebrul Punct 8 din 
Proclamaţia de la Timişoara, editorul cărţii a 
dezvoltat ideea centrală a acestui punct, precum şi 
ecoul-oglindă al acestuia în presa românească, în 
care nume de prestigiu au susţinut necesitatea 
existenţei Punctului 8. 

O Revoluție, un Memorial... este o 
culegere de amintiri şi relatări despre cum s-a constituit Asociaţia 
Memorialul Revoluţiei, cum a început să funcţioneze şi cum a devenit, 
treptat, dintr-o „instituţie a recunostintei” un ansamblu de interes 
național, declarat astfel prin Ordonanţa Nr. 46/30.01.2000, respectiv 

Legea Nr. 152/26.07.2000, adoptatä de Camera Deputatilor si de Senat, 
ulterior promulgată şi de preşedinţia României. 

Dacă facem un bilanţ, rezultă peste 20 de publicaţii, astfel că la 
Adunarea Generală din martie 2011 s-a hotărât, cu unanimitate de voturi, 
completarea statutului Asociației Memorialul Revoluţiei cu dreptul de a 
edita cărți, pregătindu-se ulterior toată baza legală necesară pentru 
înființarea propriei noastre edituri. 

Primele titluri care au apărut deja sub egida tinerei noastre edituri 
au fost: numărul 8 al revistei Memorial 1989; volumul 2 al Procesului lui 
Nicu Ceausescu; Decembrie, stare de urgență, un volum sinteză din 
presa post-revolutionarä locală şi centrală, coordonat de Lucian-Vasile 
Szabo; volumul Lugoj, Decembrie 1989, rezultatul colaborării dintre 
profesorul Dumitru Tomoni şi a vicepreşedintelui Asociaţiei Memorialul 
Revoluţiei, Gino Rado. 

Tot in 2010 studioul teritorial de 
televiziune Timişoara a realizat, cu sprijinul 
Asociaţiei Memorialul Revoluţiei, al urmaşilor 
Eroilor Martiri, al răniților şi luptătorilor din 
Revoluţie interviuri şi mărturii pentru serialul 
înregistrat în 8 episoade: Candelă împotriva 
timpului. Între timp, realizatorul TV Vasile 
Bogdan şi scriitorul Titus Suciu au reuşit 
transpunerea în text a acestor episoade într-un 
volum de amintiri şi evocări legate de Decembrie 
1989, fiecare carte fiind distribuită împreună cu un 
DVD, în scopul unei prezentări moderne, în pas cu standardele europene. 


Simona MOCIOALCĂ 

Biserica-monument de la Popesti-Leordeni, 
singurul lăcaş de cult din lume suspendat pe o gură de canal 


Ziua Eroilor, moment de evocare şi pios omagiu dedicat tuturor celor 
care au luptat pentru patrie, a constituit pentru Asociaţia Memorialul 
Revoluţiei un prilej nu numai de a se implica în acţiuni comemorative, ci şi 
de a duce la bun sfârşit unul dintre cele mai aşteptate proiecte, respectiv 
construirea unei biserici de lemn la Popeşti-Leordeni, pe locul în care a fost 
aruncată cu brutalitate cenuşa primilor martiri ai Revoluţiei Române din 
Decembrie 1989. 


Trebuie să recunoaştem că după 21 de ani de pelerinaje neîncetate la 
Popesti-Leordeni, de fapt din momentul în care s-a aflat adevărul despre ce 
s-a întâmplat cu primii morți împuşcaţi la Timisoara în ziua de 17 
decembrie, transportați în capitală cu o maşină frigorificä şi arşi la 
Crematoriul „Cenusa”, puţini mai credeau şi sperau ca alături de 
Monumentul Eroilor să se poată ridica o biserică, un loc de reculegere mai 
primitor pentru frigul din decembrie. Organizat în fiecare an, pelerinajul 
numit acum Pe urmele cenuşii Eroilor-Martiri timişoreni dispăruţi in 
Revoluție s-a făcut pentru veşnica pomenire a acestor oameni care au avut o 
singură vină supremă în ochii regimului comunist: dorința de libertate. 
Rudele lor au făcut an de an cu trenul drumul dureros către Bucureşti, exact 
în noaptea în care se zice că au fost transportate victimele, respectiv cea de 
19 spre 20 decembrie, şi şi-au continuat traseul, depunând coroane în Piaţa 
Universităţii, Piaţa Revoluţiei, Cimitirul Eroilor, la Crematoriul „Cenuşa” 

si la Popesti-Leordeni, acolo unde rämäsitele pämäntesti ale victimelor au 
fost aruncate într-un canal de scurgere. 

De anul acesta la Popeşti-Leordeni se află o biserică. Suspendată la 3 
m înălțime deasupra terenului, biserica are în plan orizontal dimensiunile de: 
6,53m x 19,73m, înălțându-se 23 de m. Infrastructura este alcătuită din 
fundaţii, stâlpi şi grinzi de beton armat, iar suprastructura de rezistenţă dintr- 
o osatură spațială din lemn, aceasta se reazämä şi este ancorată de 
infrastructura de beton armat. 

Proiectul a fost întocmit de S.C. PATHE ROUTE S.R.L., iar din 
colectivul de proiectare au făcut parte inginerii Cornel Farcaş şi Percec 
Vasile şi arhitectul Mihai Donici. 

Se cuvenea o reparaţie morală pentru a cinsti memoria acestor 
victime prin ridicarea unei biserici, pentru ca oamenii să se poată închina 
într-un loc destinat acestui scop, în care să se poată tine slujbe de pomenire 
şi parastase aşa cum cere tradiţia creştină ortodoxă. Trebuie precizat faptul 
că biserica este una ecumenică, aşa cum şi victimele din Decembrie 1989 au 
imbratisat diferite credinţe religioase, ceea ce nu le-a împiedicat să lupte 
pentru aceleaşi idealuri. 

În memoria acestor 
oameni care şi-au dat viata 
pentru libertate, s-au adunat de 
Ziua Eroilor personalităţi ale 
vieții politice, în frunte cu 
ministrul Apărării, Gabriel 
Oprea, precum şi reprezentanți 
ai administrației publice 
județene sı locale, dintre care îi 
amintim pe prefectul județului 
Ilfov, Dan-Cornel Baranga, 
precum si pe primarul 
localității Popești-Leordeni, 
Grigore Trache. Din partea 
Timişoarei au participat 
Gheorghe Ciuhandu, primarul 
oraşului, Traian Orban, 
preşedintele Memorialului 
Revoluției, si loan Bânciu, 
vicepreşedintele asociației. 
Ministrul Apărării, Gabriel 
Oprea, i-a salutat călduros pe 

toti participantii la sfintirea bisericii-monument a martirilor timisoreni, cu 
promisiunea că „acest lăcaş de cult se înalţă si va dăinui peste veacuri pe 
locul unde a fost aruncată cenuşa victimelor din Decembrie 1989”, 
menționând că numai puterea lui Dumnezeu a făcut posibilă finalizarea 
lucrărilor. De asemenea, domnul ministru a subliniat că gura de scurgere de 
la Popesti-Leordeni este un loc sfânt, pe care vor păşi părinții împreună cu 
copiii lor, dându-le o lecţie despre curaj, libertate, despre sacrificiul suprem 
al celor care au murit pentru aceste idealuri: ,,(...) aici le vom trezi iubirea 
pentru tara, aici le vom inspira respectul fata de Eroi. Biserica-monument a 
Martirilor Timişoarei se înscrie în rândul monumentelor care cinstesc 
memoria marilor români. Alături de sfinţii care s-au născut pe aceste 
meleaguri, alături de domnitorii care şi-au apărat credinţa şi neamul şi 
alături de Eroii căzuţi la datorie, martirii de la Timişoara alături de Martirii 
Revoluției din Decembrie 1989 sunt cei cărora le datorăm momentele de 
glorie şi de lumină din istoria noastră”. 

Ministrul Gabriel Oprea a mai 
accentuat faptul că încă sunt mulți cei 
care nu ştiu ce s-a întâmplat în 
Decembrie 1989, dar că avem 
obligația morală de a le spune tuturor 
adevărul, oricât de dureros ar fi 
acesta, că nu avem voie să închidem 
ochii în fata istoriei si, mai ales, să 
uităm; din nefericire drepturile nu se 
primesc, ele se câştigă prin sacrificii. 
Nu trebuie să uităm niciodată ceea ce 
s-a întâmplat la Popesti-Leordeni, 
„tocmai de aceea am considerat ca 
fiind o datorie morală şi sfântă să ofer 
familiilor îndoliate şi întregii națiuni 
un loc simbolic de reculegere în 
memoria Eroilor”. Ministrul Apărării 
a mai precizat că „ideea construirii 
acestui monument a fost un proiect 
mai vechi al Asociației Memorialul Revoluţiei 16-22 Decembrie 1989 din 
Timişoara”, de care a aflat în timpul vizitei pe care a făcut-o la Timişoara în 
martie 2010. Astfel, după 21 de ani de la Revoluţie, Gabriel Oprea a fost 
primul ministru al Apărării care ne-a trecut pragul, într-un gest de 
reconciliere. Atunci domnia sa a luat cunoştinţă de dorința membrilor 
asociaţiei şi a familiilor victimelor de a avea un loc de rugăciune, în care să 

poată aprinde o lumânare, luându-şi angajamentul necondiţionat de a 
sprijini ridicarea acestei biserici, asumându-şi misiunea de onoare de a uni 
eforturile mai multor parlamentari, reprezentanţi ai autorităților locale si 
oameni de suflet, împreună cu care să ducă la bun sfârşit acest proiect. 
Domnul ministru şi-a respectat cuvântul dat, iar lucrările s-au finalizat într- 
un timp foarte scurt, ca o recunoaştere a faptului că „bänätenii ştiu să-şi 
pretuiascä Eroii”. Dacă în martie 2010 i se înainta acest proiect, decizia 
oficială a construirii bisericii a fost luată după 2 luni. În august s-a pus 
temelia noii construcții, în decembrie s-a demarat înălțarea structurii de 
beton şi pe 2 iunie 2011 a fost ridicată deja impresionanta biserică de lemn 
suspendată pe gura de canal, 
unică în întreaga lume. 
Prezent la Bucureşti, 
Traian Orban, în calitate de 
preşedinte al Memorialului 
Revoluţiei, a rostit câteva 
cuvinte despre Revoluția 
Română din Decembrie 
1989, precizând că „multi 
militari au murit împuşcaţi 
printr-o manipulare odioasă 
(...), datorită deciziilor 
neprofesionale care au scos 
în stradă militarii în termen 
de curând  încorporaţi, 
aceştia, atunci, n-au ştiut nici 
măcar să se apere”. Traian 
Orban a mulțumit tuturor 
celor care şi-au adus 
contribuția materială, au 
asigurat manopera pentru 
toate lucrările, şi în special 
primarului localității Popesti-Leordeni, Grigore Trache, pentru că a făcut, în 
numele nostru si pentru noi, „toate demersurile pentru ca lucrările să se 
execute la ordin”, exprimându-și speranța ca această biserică, împreună cu 
monumentul din Popești-Leordeni si un posibil viitor spațiu expozițional, să 
devină un complex memorial de amploare. Preşedintele Memorialului 
Revoluţiei a subliniat în final că monumentul „e o biserică suspendată pe o 
gură de canal, aşa cum adevărul despre Revoluţie a fost suspendat, oprindu- 
se cercetările. CEDO a decis însă ca crimele din Revoluţie, oriunde s-au 

petrecut ele in Romänia, sä nu fie prescrise, cei care si-au asumat puterea 
atunci trebuie să-şi asume responsabilitatea şi după Revoluţie, pentru că aşa 
se cuvine, în fata lui Dumnezeu suntem toți la fel”. 

Primarul oraşului Timişoara, Gheorghe Ciuhandu, s-a întrebat retoric 
ce vină au avut oamenii aceştia, cât de mare a fost ea, încât autoritățile să 
recurgă la un mod atât de neobişnuit de a face să le dispară până şi urmele... 

Ca la orice manifestare omagială, s-a intonat apoi imnul naţional al 
României, au avut loc depuneri de coroane din partea unor organizații 
revoluționare şi a unor oameni politici. 

În final, s-au ţinut două slujbe de pomenire: prima rostită de un 
sobor de preoți ortodocşi, iar cea de-a doua de preoții catolici de la biserica 
din Popeşti-Leordeni. 


Simona MOCIOALCĂ 

Vernisajul expozitiei itinerante 
Decembrie 1989 — Momentul Timişoara la Reşiţa 


Vineri, 27 mai 2011, Memorialul Revoluţiei din Timişoara a ajuns cu 
expoziţia itinerantă Decembrie 1989 — Momentul Timişoara la Reşiţa. 
Vernisajul a avut loc în Sala de Conferinţe a Teatrului de Vest din Reşiţa şi s-a 
bucurat de mare interes din partea revoluţionarilor prezenţi în Decembrie 1989 
pe străzile orasului-resedinta de judeţ. 

Municipiul Reşiţa se află situat pe malurile Bârzavei şi este reşedinţa 
judeţului Caraş-Severin. Localitatea este atestată din secolul al XV-lea. Între 
anii 1690-1700 în izvoarele istorice Reşiţa apare amintită ca făcând parte din 
Districtul Bocşei. În iulie 1771 Reşiţa devine cel mai vechi şi important centru 
metalurgic de pe continentul european. În anul 1926 se construieşte la Reşiţa 
prima locomotivă cu aburi din România interbelică. 

Reşiţa a plătit şi ea cu sânge dorinţa de schimbare a regimului socialist. 
Capitala Banatului de munte a dat ca jertfă un număr de aproximativ 65 de 
morți, toți aceştia fiind victimele diversiunii securisto-teroriste aservite 
vechiului regim, în încercarea sa de a menține teroarea asupra populației din 
judeţul Caraş-Severin şi după evacuarea cuplului de dictatori în data de 22 
Decembrie 1989. 

Informaţii despre cele întâmplate la Reşiţa în Decembrie 1989 au 
circulat foarte putin. Abia prin 18, 19 ianuarie 1990 vestea celor petrecute la 
Reşiţa a ajuns si la urechile opiniei publice din tara. Puterea neocomunistä 
instalată după înlăturarea clanului Ceauşeştilor a manifestat interes pentru 
ascunderea celor întâmplate în oraşul de pe Bârzava. Deşi, conform spuselor 
participanţilor la Revoluţia din Reşiţa, există multe imagini filmate cu 
evenimentele ce au avut loc în oraşul cărăşean, ele nu au mai fost date 
publicității. 

Pentru că Reşiţa se numără printre primele oraşe care şi-au adus 
contribuţia la înlăturarea regimului comunist din România anului 1989, la acest 
vernisaj s-a avut în vedere şi completarea arhivei Memorialului Revoluţiei din 
Timişoara cu mărturii şi documente despre cele ce s-au petrecut atunci în oraşul 
cărăşean. 

„Noi, Memorialul Revoluţiei, ne orientăm strict din punct de vedere 
documentar pentru studii şi cercetare. În rest, nu ne interesează absolut nimic, 
nici în plan politic, nici în alte planuri. Suntem, strict din punct de vedere al 
cercetării, istorici şi bineînțeles că dorim să aducem în fata opiniei publice tot 
ceea ce s-a întâmplat în Reşiţa, pentru ca acele fapte să se cunoască”, a subliniat 
vicepreşedintele Memorialului Revoluţiei, Gino Rado. 

Revolutionarii resiteni au fost, timp de aproximativ 20 de ani, divizați 
în mai multe asociații. De aproximativ un an şi jumătate s-a constituit şi la 
Reşiţa o asociaţie a revoluționarilor din Decembrie 1989, care îşi doreşte să 
integreze Reşiţa în circuitul oraşelor care au luptat pentru schimbarea orânduirii 
socialiste în 1989. „Asociaţia noastră s-a înființat de un an şi ceva şi este o 
asociaţie formată din nemulțumiți care, timp de 20 de ani, au făcut parte din 
diferite asociaţii în care nu s-a întâmplat nimic. Aici sunt cei care au vrut să 
facă ceva şi vrem să facem ceva. Într-un an şi jumătate noi ne-am organizat, ne- 
am făcut un sediu, am început să strângem documente (...), acum urmează să 
facem un site cu cartea de onoare a Revoluţiei resitene. Noi nu cerem să facă 
alții, facem noi”, a afirmat Irinel Gavril Strutä, participant activ la Revoluția din 
Reşiţa în Decembrie 1989. 

Pentru aflarea celor petrecute în Decembrie 1989 la Reşiţa, Memorialul 
Revoluției a reuşit să întreprindă câţiva paşi importanți. Anul trecut, în 
decembrie, Memorialul Revoluţiei a primit un set de documente de la Asociaţia 
„21 Decembrie 1989”. Dosarul Reşiţa a fost obținut de Asociaţia „21 
Decembrie 1989” de la Parchetul Militar, după greva foamei inițiată de 
preşedintele acesteia, Doru Mărieş. 

Fostul şef de Stat Major al Gărzilor Patriotice din Caraş-Severin, 
Toader Lache (maior în 1989) a remarcat: „Nu numai la Parchetul Militar se 
găseşte adevărul. (...) într-adevăr, e bine că ati pornit pe poteca aia, dar mai sunt 
şi alte poteci. Să cerem toate documentele pe baza cărora instituțiile statului, 
instituțiile de represiune ale statului (...), toate documentele lor pe baza cărora s- 
au defăşurat acțiunile sunt la arhive. Aducem ordinele de zi extrase din arhive, 
să vedem ce au făcut unităţile alea militare (...). Secretizarea dosarelor şi astăzi 
ascunde multe din adevărurile din 1989. Ascunde şi vinovatii, şi erorile si 
poate-i mai scoate în evidență şi pe unii care, eu ştiu, presupunem că nu sunt pe 
aici, dar mai stau printre noi şi ne mai dau câte un sfat sau ştiu eu ce ne spun, ca 
să ne devieze de la ceea ce ne-am propus pentru aflarea adevărului”. 

S-a vizionat si la Reşiţa filmul documentar Noi nu murim!, iar in 
încheiere s-a purtat un dialog în care atât asociația revoluționarilor din Reşiţa, 
cât şi Memorialul Revoluţiei şi-au exprimat dorința de a se sprijini, pentru ca 
evenimentele de la Reşiţa din timpul Revoluției să poată fi cercetate şi 
cunoscute de toţi cei interesați de istoria recentă a României. 

La vernisaj a fost amenajat şi un stand cu cărțile editate de Asociaţia 
Memorialul Revoluţiei, iar toate cărțile expuse au fost donate bibliotecii publice 
din Reşiţa. Expoziţia cu fotografii-document a rămas în capitala Banatului de 
munte două săptămâni. 


Cornel-Florin SERACIN 

Cupa Eroilor Neamului la minifotbal — Ediţia I 


În perioada 26 mai-l iunie, chiar în Săptămâna Olimpică, s-a 
desfăşurat Cupa Eroilor Neamului la minifotbal. Întrecerea a avut loc la 
inițiativa Asociaţiei Memorialul Revoluţiei din Timişoara, în parteneriat cu 
Inspectoratul Şcolar Timiş şi Direcția Judeţeană pentru Tineret şi Sport 
Timiş. Arbitrii partidelor au fost asiguraţi de Asociaţia Judeţeană de Fotbal 
Timiş. Cupa Eroilor Neamului — Ediţia I a fost o ediţie pilot şi a aliniat la 
startul ei un număr de 14 echipe participante, echipe ce au reprezentat şcoli 
generale şi licee din judeţul Timiş. 

Echipele Colegiului National Bänätean s-au retras din competiţie, 
deşi înainte de startul întrecerii au confirmat participarea. Toate echipele 
care ar fi trebuit să joace împotriva echipelor Colegiului National Bänätean 
au câştigat cu 3-0 şi au primit cele 4 puncte. 

Jocurile din grupe, pentru şcolile generale, au avut loc pe terenul 
Şcolii Generale nr. 16 „Take Ionescu”, iar partidele grupelor liceelor s-au 
desfăşurat pe terenul Colegiului Tehnic „Regele Ferdinand I’. Pe acelaşi 
teren s-au jucat finalele, în data de 1 iunie 2011. 


lată mai jos rezultatele şi clasamentele finale ale grupelor: 


Grupa A, gimnaziu: 


Sc. Gen. nr. 16 „Take Ionescu” - Sc. Gen. nr. 21 „Vincențiu Babes” 0-1 
Liceul Teoretic ,,J. L. Calderon” - Sc. Gen. cu clasele V-VIII lecea Mare 1-1 
Sc. Gen. nr. 16 „Take Ionescu” - Liceul Teoretic ,,J. L. Calderon” 9-1 
Sc. Gen. cu clasele V-VIII Iecea Mare - Sc. Gen. nr. 21 „Vincentiu Babes” 1-5 
Sc. Gen. nr. 21 „Vincențiu Babes” - Liceul Teoretic ,,J. L. Calderon” 4-0 
Sc. Gen. cu clasele V-VIII Iecea Mare - Sc. Gen. nr. 16 „Take Ionescu” 0-6 


În urma acestor partide, clasamentul grupei A, şcoli generale a fost stabilit 
astfel: 


1. Sc. Gen. nr. 21 „Vincențiu Babeş” Timişoara 12 puncte 
2. Sc. Gen. nr. 16 „Take Ionescu” Timişoara 8 puncte 
3. Sc. Gen. cu clasele V-VIII Iecea Mare 1 punct 
4. Liceul Teoretic „Jean Louis Calderon” Timişoara 1 punct 

Grupa B, gimnaziu: 

Lic. Teoretic „W. Shakespeare” Timisoara - Lic. Teoretic „N. Lenau” Timişoara 2-2 
Lic. Teoretic „W. Shakespeare” Timişoara — Sc. Gen. cu clasele I-VIII Săcălaz 1-0 
Sc. Gen. cu clasele I-VIII Săcălaz - Lic. Teoretic „N. Lenau” Timisoara 5-0 


Clasamentul grupei B a fost stabilit astfel: 


1. Liceul Teoretic „William Shakespeare” Timişoara 9 puncte 
2. Şcoala Generală cu clasele I-VIII Săcălaz 8 puncte 
3. Liceul Teoretic „Nikolaus Lenau” Timisoara 5 puncte 
4. Colegiul National Bänätean Timişoara O puncte 

(neprezentare) 


Grupa A, liceu: 

Colegiul Tehnic „Regele Ferdinand I” - Colegiul Tehnic „I. I. C. Brătianu” 0-0 
Liceul Teoretic „Nikolaus Lenau” - Liceul Teoretic „Jean Louis Calderon” 3-1 
Colegiul Tehnic „Regele Ferdinand I” - Liceul Teoretic „Nikolaus Lenau” 2-2 
Colegiul Tehnic „I. I. C. Brătianu” - Liceul Teoretic „Jean Louis Calderon” 6-0 
Liceul Teoretic „Jean Louis Calderon” - Colegiul Tehnic „Regele Ferdinand I’? 0-14 
Colegiul Tehnic „I. I. C. Brătianu” - Liceul Teoretic „Nikolaus Lenau” 7-1 


În urma acestor rezultate, clasamentul grupei A, liceu a fost stabilit astfel: 
1. Colegiul Tehnic „I. I. C. Brătianu” 9 puncte 
2. Colegiul Tehnic „Regele Ferdinand I” 6 puncte 
3. Liceul Teoretic „Nikolaus Lenau” 5 puncte 
4. Liceul Teoretic „Jean Louis Calderon” O puncte 


Grupa B, liceu : 


Liceul Teoretic „William Shakespeare” - Colegiul Naţional „C. D. Loga” 1-1 
Liceul Teoretic „William Shakespeare” - Colegiul Tehnic „Emanuil Ungureanu” 0-5 
Colegiul National „C. D. Loga” - Colegiul Tehnic „Emanuil Ungureanu” 1-3 


În urma acestor rezultate, clasamentul grupei B, liceu a fost stabilit astfel: 


1. Colegiul Tehnic „Emanuil Ungureanu” 12 puncte 
2. Colegiul Naţional „C. D. Loga” 5 puncte 
3. Liceul Teoretic „William Shakespeare” 5 puncte 
4. Colegiul Naţional Bänätean O puncte 


Echipelor participante în grupe le-au fost acordate câte 4 puncte 
pentru victorie şi 1 punct pentru egal. Finalele au fost jucate doar de 
echipele ce au ocupat primul loc, atât în grupele de gimnaziu, cât şi în 
grupele de liceu. 

In prima finalä, finala echipelor de gimnaziu, s-au intälnit Scoala 
Generalä nr. 21 „Vincentiu Babes” Timisoara si Liceul Teoretic „William 
Shakespeare” Timişoara. La finalul unui joc foarte animat, în care elevii de 
la „William Shakespeare” au pus ceva probleme favoritilor, echipa Şcolii 
Generale nr. 21 „Vincențiu Babes” Timişoara s-a impus, mai lejer decât o 
arată scorul, cu 3-2. Aşadar prima câştigătoare a Cupei Eroilor Neamului 
este echipa Şcolii Generale nr. 21 „Vincențiu Babes” Timişoara, care s-a 
impus la doar un gol diferență în fata echipei de la Liceul „William 
Shakespeare” Timişoara. 

În finala rezervată liceelor, echipa de minifotbal a Colegiului Tehnic 
„Emanuil Ungureanu” Timisoara a câştigat lejer în fata echipei de la 
Colegiul Tehnic „I. I. C. Brătianu” Timişoara. Pregătită de profesorul loan 
Gheorghe Bândariu, echipa Colegiului Tehnic „Emanuil Ungureanu” 
Timişoara a învins în meciul final cu scorul de 6-0 echipa antrenată de 
profesorul David Mihai, de la Colegiul Tehnic „lon I. C. Brătianu” 
Timişoara. 

După încheierea celor două finale a avut loc festivitatea de premiere. 
Cel mai tehnic jucător al competiţiei a fost desemnat Alin Ibănescu de la 
Scoala Generală nr. 21 „Vincențiu Babes” Timişoara. Titlul de cel mai bun 
marcator al echipelor de gimnaziu i-a fost acordat lui Sergiu Aursei (5 
goluri) de la Şcoala Generală nr. 21 „Vincențiu Babeş” Timişoara. Cel mai 
bun portar al competiţiei a fost desemnat Raul Butilcă de la Scoala 
Generală nr. 16 „Take Ionescu” Timişoara, elev pregătit de doamna 
profesoară Raluca Neniu. Titlul de cel mai bun marcator al echipelor de 
liceu i-a fost acordat elevului Marius Rusu (5 goluri) de la Colegiul Tehnic 
„Emanuil Ungureanu” Timişoara. Cea mai sportivă galerie a fost desemnată 
echipa de majorete a Colegiului Tehnic „Emanuil Ungureanu” 
Timişoara. 

Premiile au constat în cupe şi diplome acordate celor mai buni din 
partea organizatorilor acestei întreceri, Direcţia Judeţeană pentru Tineret şi 
Sport Timiş, Inspectoratul Şcolar Judeţean Timiş şi Asociaţia Memorialul 
Revoluţiei din Timişoara. 

Pe toată durata întrecerii, competitorii şi-au apărat cu mult fair-play 
prestigiul şcolii, toate jocurile desfăşurându-se „în pace şi onor”. Toţi 
participanţii la această ediție pilot au cinstit prin sport memoria Eroilor, 
întrucât un popor care nu-şi cinsteşte Eroii îşi pierde dreptul moral de a 
exista. 


Cornel-Florin SERACIN 

Comlosu Mic in särbätoare. 
Ziua satului faţă în faţă cu zilele Revoluţiei 


Ziua Satului este un eveniment important pentru „fiii” săi, un prilej 
pentru o comunitate mică (dar, mai mult ca sigur, mai unită decât cea a 
orăşenilor!) de a se aduna şi de a-şi „etala”, în cel mai bun sens al 
cuvântului, tot ce este mai reprezentativ din partea locului. Nu face excepție 
de la „regulă” nici Comloşu Mic, care „s-a îmbrăcat” în culori de sărbătoare 
în 25 septembrie, în zi de duminică, şi a lăsat deoparte problemele şi 
necazurile din timpul săptămânii pentru câteva ore de spiritualitate, istorie, 
Joc şi voie bună. 

Fondat în anul 1772 de către coloniştii din vestul şi sud-vestul 
Germaniei, pe care i-a instalat pe aceste meleaguri Împărăteasa Maria 
Theresia, Comloşu Mic este, după cum îl deconspiră şi numele, „fratele” 
mai mic al comunei Comloşu Mare, de care îl despart 4 km. 

Populația „multicoloră” a Comloşului Mic, pe care o compuneau, în 
primul rând, şvabii, apoi maghiarii, sârbii, evreii şi românii, a ajuns cam 
„monocromă”... Situaţia nu e prea „roz” nici din punct de vedere numeric, 
deoarece de la 1.079 de locuitori, conform recensământului din 1992, s-a 
ajuns la 920 de locuitori, după cum indicau datele recensământului care a 
avut loc un deceniu mai târziu. Rămâne de văzut ce surprize va oferi cel ce 
s-a derulat nu de mult! 

Sărbătoarea satului a început, 
conform  tipicului unui asemenea 
eveniment, cu slujba catolică şi ortodoxă 
oficiată în Biserica Catolică patronată de 
Sfânta Muceniţă Tecla, prima femeie 
martirä pentru lisus Hristos, în limbile 
germană şi română. Pentru catolici a 
PAS Mie iou 7 oficiat preotul din localitate, împreună 
cu preotul din Lovrin, iar pentru 
credincioşii ortodocşi preotul din Comloşu Mare. 

O noutate a fost includerea în programul manifestărilor dedicate 
Zilei Satului a vernisajului expoziţiei itinerante a Memorialului Revoluţiei, 
Decembrie 1989 — Momentul Timişoara, precum si a vizionări filmului 
dedicat Revoluţiei, Noi nu murim! Alături de Memorialul Revoluţiei, a luat 
parte la organizarea acţiunii Primăria Comloşului Mic, care a deschis porțile 
Căminului Cultural al localităţii pentru o scurtă rememorare a evenimentelor 
din Decembrie 1989. 

Participanti la eveniment au fost 
primarul oraşului Jimbolia, Gabor 
Kaba, iar Memorialul Revoluţiei a fost 
reprezentat de vicepreşedintele Gino 
Rado. Dintre comloşenii „mici” şi 
„mari” îi enumerăm, în primul rand, pe 
cei implicați în buna desfăşurare a 
evenimentelor: Mircea Boteanu (retras 
. la pensie, dar foarte activ si dedicat), 
Ramona Jacobi (jurist), Lela igbanu şi Ana Costea, cât şi pe Ilie Roşca 
(medic), Gavrilă Bolog (inginer), Peter Farle (administraţia Bisericii Catolice), 
Ioan Olărescu (redactor şef al revistei comunei Comlosu Mare, „Suflet Nou”) si 
Radu Tolcea (funcționar, Căminul de Bătrâni din Comloşu Mare). 

După cum a subliniat Gino Rado, Memorialul Revoluţiei a fost prezent 
la sărbătoarea Comloşului Mic pentru „un mic moment de istorie recentă, 
istoria țării noastre, care, într-adevăr, ar trebui să ne privească pe toţi, si pe cei 
contemporani acelor evenimente, dar şi pe tinerii care n-au apucat, n-au trăit 
acele vremuri”. 

Filmul documentar Noi nu 
murim!, prezentat comlosenilor la 
Căminul Cultural, se vrea „o relatare 
cât mai corectă a evenimentelor din 
1989, de la noi din Timişoara, şi a 
evenimentelor care au decurs ulterior în 
tara, finalizându-se la Bucureşti cu 
schimbarea regimului”. (Gino Rado) 

Vernisajul expoziției itinerante 
Decembrie 1989 — Momentul Timişoara a avut loc la fosta şcoală a satului, iar 
alături de elevi ai Şcolii Generale din Comloşu Mic, conduşi de învățătorul 
David Tomita, au participat elevi ai Şcolii Generale din Nerău şi ai Liceului 
„Mihai Eminescu” din Jimbolia, însoțiți de preotul Călin Cojocaru, respectiv de 
profesorul Gheorghe Ştiucă. 

După vernisaj, participanţii au avut ocazia să răsfoiască, chiar şi fugitiv, 
filele câtorva din cărțile apărute sub egida Memorialului Revoluției, iar dacă le- 
a fost suficient incitată curiozitatea, curând le vor putea împrumuta de la 
viitoarea bibliotecă a satului, pentru că aceste cărți nu au mai făcut cale întoarsă 
la Timişoara, ci „aşteaptă” să îşi găsească un loc pe rafturi şi, din timp în timp, 
în mâinile cititorilor. 


Adina HORNEA ABRUDA 

Decembrie 1989 — Momentul Timişoara. 
Vernisaj expozițional şi prezentare de film la Buziaş 


Joi, 13 octombrie, într-o zi frumoasă şi senină de toamnă, a fost 
vernisată la Casa de Cultură a oraşului Buziaş cea mai proaspătă expoziție 
itinerantă a Memorialului Revoluţiei, Decembrie 1989 — Momentul 
Timişoara. 

Organizatorii vernisajului au fost, alături de asociația noastră, 
Primăria şi Consiliul Local al oraşului Buziaş, precum şi Forumul 
Revoluției din Decembrie 1989 — Libertatea — Timişoara. 

Înainte de a intra în tema vizată, s-ar cuveni câteva cuvinte de 
prezentare a Forumului Revoluţiei din Decembrie 1989 — Libertatea — 
Timişoara. Asociaţia de revoluționari în discuție a fost fondată în 28 
septembrie 1990 „pentru a păstra vie lupta împotriva totalitarismului, 
comunismului şi pentru a scoate în evidență implicarea timişorenilor, 
Timişului în răsturnarea Regimului Ceauşist” şi are, în prezent, două filiale: 
în oraşul Buziaş şi în comuna Nădrag. 

Nuantänd puţin, obiectivele Forumului Revoluţiei se centrează pe 
patru aspecte: drepturi, rememorare, cercetare şi promovare. 

Primul se referă, 
cum e uşor de dedus, la 
„promovarea şi apărarea 
drepturilor şi libertăților 
«Luptătorilor cu merite 
deosebite», urmaşilor 
eroilor martiri, răniților în 
revoluție, arestatilor şi 
participanţilor în Revoluţia 
din Decembrie 1989”, un 
obiectiv care este, de altfel, 
comun tuturor asociaţiilor 
de revoluționari din tara. 

Al doilea îi vizează 
pe cei care nu au mai apucat să îşi vadă visul cu ochii, cel al răsturnării unui 
dictator care a oprimat de decenii România şi, implicit, a regimului pe care 
acesta l-a reprezentat, şi nu trebuie să uităm că timişorenii au dat glas 
schimbării de regim, revendicată, apoi, „în cor” de toate oraşele care s-au 
revoltat atât în judeţul Timiş, cât şi în întreaga tara. Este vorba deci de 

„promovarea, cinstirea şi perpetuarea memoriei celor decedati în Revoluţia 
din Decembrie 1989”. 

Ultimele două obiective dau particularitate asociației, care este 
interesată şi de „cercetarea şi promovarea în şcoli, licee, universităţi şi către 
toți cetăţenii României a adevărului despre Revoluţia din Decembrie 1989”. 

Ținând cont de toate acestea, vernisajul expoziţiei Decembrie 1989 — 
Momentul Timişoara nu a avut loc întâmplător în octombrie, celebrându-se, 
astfel, cei 21 de ani de viata ai Forumului Revoluţiei, care a organizat 
această acțiune festivă cu şi pentru elevi. Elevi mai mici sau elevi mai mari, 
care au fost prezenţi nu doar la vernisajul Memorialului Revoluției, ci au 
vizionat şi filmul documentar Noi nu murim!, o cronologie a evenimentelor 
din Decembrie 1989. 

Vernisajul a fost inaugurat de către loan Cin, preşedintele Asociaţiei 
Forumul Revoluţiei, care a adresat mulțumiri, pentru început, primarului 
Buziaşului, Alger Viorel Ilaş, şi Consiliului Local al oraşului. 

Şi, pentru că suntem la capitolul mulţumiri, de menţionat că primarul 
Alger Viorel Ilaş a salutat inițiativa Memorialului Revoluţiei şi a mulțumit 
cordial atât în nume propriu, cât şi în cel al Consiliului Local, evidențiind, 
totodată, un lucru foarte important, care constituie un prilej de mândrie 
pentru oraş: „Buziaşul a fost alături de Timişoara încă de la început, este un 
lucru constatat, iar faptul că noi särbätorim şi cinstim şi comemoräm [...] 
acest moment al Revoluţiei din ’89 arată că, totuşi, flacăra pe care a aprins-o 
Timişoara în sufletul românilor nu s-a stins şi sper eu că nu se va stinge.” 

Primarul oraşului Buziaş s-a adresat apoi tinerilor prezenţi în sală, pe 
care i-a îndemnat la rememorare, un imperativ al istoriei recente: „[...] şi să 
ne amintim noi, dar 
în mod special voi, 
cei mai tineri, de 
aceste momente 
deosebite din 
istoria poporului 
nostru. E o istorie 
deosebită, după 
părerea mea, dar 
momentul de 
cotitură din °89 
este ceva deosebit, 
mai mult decât 
deosebit [...] şi 
vreau să subliniez 

că este un moment pe care ni l-a dat Dumnezeu pe pământ. Depinde de noi 
să menţinem flacăra, să putem ridica mai departe ceea ce aceşti oameni care 
au murit, aceşti oameni care trăiesc şi au probleme de sănătate sau cei care 
sunt în viaţă şi au participat la Revoluţie ne-au dat în acel moment.” 


“ai a | 


ui 


Din partea Memorialului Revoluţiei a luat cuvântul vicepreşedintele 
Gino Rado, care le-a explicat tinerilor motivul pentru care vor vedea o 
expoziție dedicată Revoluţiei din Decembrie 1989 şi vor viziona un film pe 
aceeaşi tematică. „Scopul nostru întotdeauna a fost, în primul rând, să avem 
cât mai multi tineri la aceste evenimente, pentru că majoritatea dintre 
dumneavoastră, care sunteți astăzi aici, poate v-aţi născut chiar după 1989 şi 
aveţi foarte foarte puţine informaţii despre istoria noastră recentă. Este 
foarte important ca şi voi să vă cunoaşteţi istoria recentă. Din păcate, încă în 
manualele de istorie foarte putin se scrie despre perioada 1989 şi tocmai de 
aceea considerăm că avem un rol foarte important în a informa, în special 
tinerii, despre acele momente.” 

Dat fiind că, alături de tineri, în sala Casei de Cultură au fost 
prezenți şi membri ai Forumului Revoluţiei: Nicolae Päut (vicepreşedinte), 
Ion Dolca (secretar general), Vasile Imbuş, Ion Lăutaru, Gino Rado s-a 
adresat şi acestora, subliniind, totodată, aportul pe care l-a adus Buziasul la 
extinderea Revoluţiei: „Mă bucur că văd şi participanți la Revoluţie aici, din 
Buziaş; nu trebuie să uităm, cel puţin noi, timişorenii, nu uităm că Buziaşul 
a fost printre primele localităţi care au ieşit în stradă după Timişoara, 

Buziasul a fost in 21 seara, 21 decembrie, declarat oras liber de comunism, 
ceea ce înseamnă foarte mult, şi a ajutat foarte mult timişorenii şi ceea ce s-a 
întâmplat acolo. Chiar dacă Timişoara a devenit primul oraş liber de 
comunism, toţi timişorenii erau conştienţi că ceea ce s-a întâmplat acolo, la 
Timişoara, nu ar fi fost dus până la sfârşit la îndeplinire, nu ar fi căzut 
regimul, dacă celelalte localităţi din ţară nu ar fi ieşit în stradă. Cu atât mai 
mult apreciem şi participarea Buziaşului atât de devreme la realizarea 
acestor țeluri, adică să doboräm dictatura comunistă.” 

În încheiere, dar nu în ultimul rând, tinerii au aflat cum „arde” o 
Candelă împotriva uitării, deoarece la vernisaj au participat şi scriitorii 
Titus Suciu şi Vasile Bogdan, autorii filmului şi cărții cu acelaşi nume. 

Apelul scriitorului Titus Suciu către tineri a fost atât de plin de 
căldură şi franchete, încât mă văd obligată să îl redau în întregime: 

„Am să mă adresez direct vouă şi o să vă spun de ce: pentru că, în 
urmă cu 20 de ani, nişte tineri ca voi au umblat prin oraş, în noaptea de 
16/17 decembrie; de la Catedrală, unde s-a strâns un grup de vreo 600 de 
inşi, condus de Sorin Oprea, au umblat printr-un oraş care nu exista decât în 
imaginaţia lor, cred că şi în imaginația voastră, un oraş în care nu existau 
milițieni, nu existau securiști, nu existau oameni care să tragă în ei. Au fost 
arestaţi in seara aceea, în noaptea aceea, vreo 700 de tineri, de oameni, au 
fost arestați şi copii de liceu, şi copii de ciclul II. Dar ei au dat tonul, ei, care 
încă nu ştiau ce poate să facă obiectul ăla atât de mic care se numeşte glonţ. 
Şi în ziua următoare tot ei au fost pe stradă, colegii voştri de acum 20 de ani, 
şi au fost împuşcaţi, dar au continuat să fie pe stradă şi fără ei pe stradă, fără 
noi pe stradă, totul s-ar fi stins. 

S-a tras şi în 19, s-a tras şi în 20, în 18 au fost împuşcaţi nişte tineri 
chiar pe treptele Catedralei, nişte tineri ca voi, care nu s-au temut, care au 
ieşit în faţa gloantelor, în faţa tancurilor, un tânăr ca voi — în Piaţa Libertăţii 
circula un tanc — s-a legat, s-a prins şi cu mâinile şi cu picioarele de turela, 
de ţeava tancului şi a rămas acolo. Între timp, ceilalți tineri au imobilizat 
dihania aia imensă, au pus nişte cârpe în ţeava de eşapament, n-a mai putut 
să meargă. 

[...] părerea mea este că tinerii şi femeile, in prima fază, au fost cei 
mai curajoşi din Timişoara. Voi... cei care au fost înaintea voastră, şi voi 
trebuie să fiți mândri de ei, dar să ştiţi că aveţi şi o datorie, să duceti 
gândurile lor mai departe, voi trebuie să indepliniti, să impliniti ceea ce ei au 
făcut fără să îşi păstreze rezervele, cu curaj deosebit. A trecut perioada dură 
a Revoluţiei, atunci când se împuşca, pe voi nu vă mai împuşcă nimeni. Dar 
trebuie să vă constituiți o personalitate cu care să duceti gândurile lor, 

dorinţele lor — ale celor care sunt în viata, ale celor care au fost răniți si ale 
celor care nu mai sunt — să le duceti mai departe.” 

Scriitorul Vasile Bogdan a venit în completarea colegului său, 
referindu-se, mai întâi, la dublul travaliu pe care l-au dus la bun sfârşit 
împreună: „Povestea acestei cărți se vrea povestea unui film de televiziune 
care a fost realizat acum doi ani la comemorarea a 20 de ani de la Revoluţie. 
A fost o muncă interesantă, o muncă pe care, după aceea, cei care ati avut 
posibilitatea ati vizionat-o la televiziunea națională [...].” 

Candelă împotriva timpului nu are nimic din ingredientele pe care le 
vânează amatorii de speculaţii şi ipoteze elucubrante în cărțile despre 
Revoluție, dimpotrivă. „Cartea este putin ciudată, adică dacă veţi căuta în ea 
agenți CIA sau KGB nu-i veţi găsi. Nici măcar n-am răspuns, n-am 
îndrăznit să întrebăm cine au fost teroriştii. Dar răspunsul unei alte întrebări 
şi l-au pus oamenii care au făcut Revoluţia. V-a spus, în parte, colegul meu: 
în rest, sunt poveştile unor destine, unii oameni care [...] dimineaţa s-au 
trezit din patul lor, iar după-amiază spre seară au devenit eroi, alții au 
devenit martiri. E povestea unor suflete care s-au deschis total şi au dorit să 
facă o schimbare, o schimbare de care beneficiaţi dumneavoastră, mai 
beneficiem şi noi, cât de cât, dar noi vrem să sperăm că sensul curat al 
acestei schimbări se va perpetua în continuare, şi asta chiar depinde de 
dumneavoastră! Vă mulțumesc!” 

Din partea Memorialului Revoluției s-a decernat Primăriei o medalie 
comemorativă emisă cu prilejul împlinirii a 20 de ani de la Revoluţia din 
Decembrie 1989, iar pentru biblioteca şi liceul oraşului s-au donat o serie de 
cărți care vizează Revoluţia şi tumultuoasa perioadă post-revolutionarä, care 
au fost expuse şi în standul de cărți special amenajat în sala Casei de 
Cultură. 


Adina HORNEA ABRUDA 

O privire retrospectivă asupra începutului de an 2011 


Bilanţ la jumătatea lui 2011... O jumătate de an în care s-au împlinit 
două dintre cele mai vechi idealuri ale asociaţiei noastre: înființarea propriei 
noastre edituri, sub egida căreia vor apărea de acum încolo cărţile noastre, şi 

terminarea ridicării bisericii-monument de la 
Popeşti-Leordeni. Două proiecte care păreau atât de 
îndepărtate şi de greu de realizat... 

Primele cărți care au apărut cu sigla 
proaspetei noastre edituri au fost: buletinul 
Memorial 1989, nr. 8; volumul 2 din Procesul lui 
Nicu Ceausescu; Decembrie, stare de urgenţă, o 
sinteză din presa post-revolutionarä a ziariştilor din 
Timişoara şi din Bucureşti, realizată de Lucian- 
Vasile Szabo, precum şi un volum despre amploarea 
Revoluţiei din Lugoj, Lugoj, Decembrie 1989, rod al 
colaborării dintre istoricul Dumitru Tomoni şi Gino Rado, vicepreşedintele 
Asociaţiei Memorialul Revoluţiei. 

Menţionăm aici şi apariția volumului Candelă împotriva timpului, 
care cuprinde transpunerea în text a episoadelor 
filmului realizat de către studioul teritorial de 
televiziune Timişoara, pe care şi-au pus semnătura 
realizatorul Tv Vasile Bogdan şi scriitorul Titus 
Suciu. 

Un colectiv condus de Gino Rado s-a ocupat 
de prezentarea expoziției Decembrie 1989, 
Momentul Timişoara, în oraşele Lugoj, Caransebeş, 
Făget, Reşiţa şi Comloşu Mic, la fiecare vernisaj 
fiind vizionat şi filmul nostru pe tematica Revoluţiei, 
Noi nu murim!. 

Ca o noutate, am dus la bun sfârşit încă un proiect sportiv: Cupa 
Eroilor Neamului la mini-fotbal, Ediţia I, un omagiu adus celor ce s-au 
jertfit pentru patrie, organizată special în preajma sărbătoririi Eroilor, pentru 
ca elevii să fie mult mai aproape de istorie într-un mod mai atractiv. 
Acţiunea a antrenat toți tinerii din instituții şcolare reprezentative, doritori să 
participe, şi s-a bucurat de un real succes. 


Simona MOCIOALCĂ 

Proiectele noastre pe 2011 


Si sfärsitul acestui an va marca noi aparitii editoriale. In acest sens, 
pregătim pe lângă cel de al noulea număr al revistei Memorial 1989 
editarea unui volum deosebit ca temă şi conținut despre victimele Revoluției 
(morţii şi răniții din judeţul Timiş), realizat de Romeo Bălan, în semn de 
omagiu şi preţuire fata de cei care au plătit cu viata libertatea noastră şi 
schimbarea regimului totalitar. Se ştie din culisele Revoluţiei că multe 
mistere au fost elucidate în urma dezvăluirilor şocante ale cadrelor medicale 
din spitale, din acest motiv au fost intervievate cât mai multe persoane care 
au lucrat în spitale, care mai trăiesc şi care au dorit să ne ofere în mod 
deschis informaţii, ce vor fi culese într-un viitor nu prea îndepărtat în 
volumul intitulat Revoluția în halat alb (coordonat de Lucian-Vasile 
Szabo). 

Gino Rado pregăteşte cu minutiozitate, de mai mult timp, o 
Incursiune în instituţiile româneşti care au participat la represiune în 1989, 
dezvăluind modul în care acestea au acţionat în timpul Revoluţiei Române 
din Decembrie 1989, pornind cu o prezentare a principalelor aparate de 
represiune şi continuând cu felul în care acestea au fost organizate şi 
structurate, in aşa fel încât să acționeze împotriva demonstrantilor ieşiţi în 
stradă in încercarea de a se împotrivi regimului totalitar atât de bine pus la 
punct. 

Bineînţeles că nu vom lăsa deoparte nici seria Documente, sub egida 
căreia au apărut volumele din Procesul de la Timişoara, Procesul de la 
Sibiu şi Lugoj, Decembrie 1989, drept urmare vom lansa şi o carte intitulată 
Revoluția din 1989 din Timişoara. Documente, coordonată de profesorul 
Radu Päiusan de la Universitatea de Vest din Timişoara. 

Un album ce va conţine fotografii din Timişoara cu clădiri istorice 
şi monumentele Revoluției, devenite între timp patrimoniu local şi incluse în 
peisajul istoric şi cultural al Timişoarei, se va edita pe baza imaginilor 
realizate de arhitectul Mihai Botescu, a informaţiilor documentare 
prezentate de istoricul loan Hategan şi de scriitorul Robert Şerban şi cu un 
design modern, ce poartă amprenta artistului plastic Pavel Vereş. 

Odată cu reînceperea noului an universitar, intentionäm lansarea 
oficială în mai multe instituţii de stat a volumelor tipărite în vară, respectiv 
primul număr pe anul 2011 al revistei Memorial 1989; volumul al doilea al 
Procesului lui Nicu Ceauşescu; un volum dedicat celui de al doilea oraş din 
Banat care s-a ridicat împotriva regimului ceauşist, Lugoj, Decembrie 1989; 
Decembrie, stare de urgenţă — un colaj de articole apărute în presa vremii, 

redactate de nume importante ale publicisticii din Romänia, precum si 
Candela împotriva timpului, o lucrare deosebită, care cuprinde si un suport 
digital cu interviurile înregistrate de Televiziunea Română, studioul 
teritorial din Timişoara. 

Ca de obicei, agenda prezentării expozițiilor este stabilită, astfel că 
cea itinerantă, Revoluția Română din 1989 în imagini, va poposi la Berlin, 
iar cealaltă, realizată în colaborare cu Muzeul Banatului din Timişoara, 
Decembrie 1989, Momentul Timişoara, va fi prezentată în ţară la Comloşu 
Mic, Deta şi Buziaş. 

Programul de comemorare din decembrie rămâne neschimbat. Ca în 
fiecare an, în 17 Decembrie ne deschidem porţile în special pentru toate 
organizațiile care doresc să ne viziteze în ziua de doliu naţional, apoi în 18 
Decembrie organizăm un pelerinaj la cele 12 monumente care au fost 
ridicate, la inițiativa asociației noastre, în zonele oraşului în care au avut loc 
ciocniri sângeroase. Şi tot în cadrul programelor de comemorare 2011 — 22 
de ani de la Revoluţie, organizăm în seara de 19 decembrie plecarea spre 
Bucureşti, pentru un dublu pelerinaj, la Bucureşti şi Popeşti-Leordeni: Pe 
urmele cenușii Eroilor-Martiri timişoreni dispăruţi în Revoluţie, primul an 
în care participanţii se vor putea închina în biserica-monument recent 
construită. 

După terminarea programului de comemorare din Bucureşti, în 21 
decembrie se merge la Slatina, Pe urmele Martirilor timişoreni dispăruți în 
Revoluţie. 

Tot în luna decembrie intentionäm să organizăm a patra ediție a 
Cupei Memorialul Revoluţiei la minifotbal: Libertatea 1989, o competiţie 
la care se înscriu tot mai multi participanți. 


Simona MOCIOALCĂ 

COLABORATORI 


Georg Herbstritt, cercetätor, Institutul Gauck, Berlin 

Ana Blandiana, poeta, publicistä, Academia Civică, Bucuresti 
Romulus Rusan, scriitor, publicist, Academia Civică Bucureşti 
Lucia Hossu-Longin, realizator de emisiuni TVR, Bucureşti 
Dumitru Tomoni, profesor doctor în istorie, Făget 

Marius Mioc, revoluționar şi publicist, Timişoara 

Lucian- Vasile Szabo, profesor doctor în filologie, Timişoara 
Cornel Seracin, istoric, Timişoara 


Cristina Tudor, istoric, Timişoara 

